
1 have heard the mermaids singing 
1 do not think that they will sing to me. * 


*Esu girdėjęs undines dainuojant 


Ir nežinau, ar man jos uždainuos. (angl.) 


UNDINĖ IZABELĖ 


Sykį Kajus mėtė kamuolius žaidimų parko undinių atrakcione. Undinės 
gulėjo arba sėdėjo kiekviena ant savo žalios lentynos virš vandens baseino. 
Jeigu metikas pataikydavo kamuoliu tiesiai į tašką rožinėje lentelėje po len- 
tyna, ši susiūbuodavo ir nusvirdavo žemyn. Undinė surikdavo ir krisdavo į 
seklų vandenį, vos tesiekiantį jai virš kelių. Kajus mėtė ir mėtė kamuolius į 
tą pačią lentelę. Vis krisdavo Izabelė, vis surikdavo ji tuo pačiu trumpu, 
šaižiu riksmu, kuris nebuvo gražus, bet tikriausiai neišvengiamas. Šis riks- 
mas ėmė persekioti Kajų ir nuolatos skambėdavo jam ausyse, netgi tada, kai 
jis nebuvo žaidimų parke. 

O vieną vakarą jis nuėjo į žaidimų parką ir po uždarymo stovėjo ir laukė 
Izabelės prie tarnybinio įėjimo. 

Taip arba labai panašiai pasakodavo Izabelė ir Kajus savo istoriją Tomui. 
Pasakojo, kad Izabelė buvo undinė, kurią Kajus parsivedė iš žaidimų parke 
esančio undinių atrakciono. 

— Argi nebuvo bjauru sėdėti ir laukti, kol kas nors pataikys tiesiai į tašką? 

— Ar nebuvo šalta? 

Tomas galėjo klausinėti visokiausių dalykų. 

Jis kabėdavo įsitvėręs viena ranka į Izabelės ranką, o kita — į Kajaus ir 
skriedavo miške per kelmus ir akmenis. O Izabelė ir Kajus šypsojosi ir žvel- 
gė vienas į kitą virš Tomo galvos. 

Izabelė sakydavo, kad originalu turėti mamą, kuri buvo undinė. Ir kad 
buvo daug linksmiau kristi nuo lentynos, negu laukti, kol kas nors mes 
kamuolį ir pataikys tiesiai į tašką, esantį rožinėje lentelėje po lentyna. 

Bet riksmą Izabelė paliko žaklimų parke. Tai nebuvo josios riksmas, 
paaiškino ji, šito ji išmokusi kursuose. Žaidimų parke reikalaudavo, kad 
undinės riksmas, kai ji krisdavo nuo lentynos į apačioje esantį baseiną, skam- 
bėtų ypatingai. Norint tinkamai surikti, nebuvo galima per giliai įkvėpti, 
kitaip garsas nebus toks garsus ir šaižus, koks turėtų būti. O riksmą reikė- 

davo išspausti pro pusiau praviras, visada besišypsančias lūpas. Tai pasako- 
dama Izabelė juokdavosi. Tikrasis Izabelės juokas ir tikrasis Izabelės balsas 
buvo kitokie. Liejosi visur, gyveno visose vasaros dienose. Tekėjo per mėne- 


sius, metus. Apskritai laiką. 


UŽDARAS KIEMAS 


Žiemą jie gyvena mieste, bute, esančiame trečiame aukšte virš uždaro 
kiemo. Namas ką tik pastatytas, todėl Tomas priklauso pirmajai kiemo vai- 
kų kartai. Jie turi du kambarius ir virtuvę, vonią ir balkoną. Vienas kamba- 
rys — Tomo. Jo langai žiūri į gatvę. Jis dažnai stovi prie lango ir stebi apačioje 
stotelėje autobuso belaukiančius žmones. Kitas kambarys — svetainė. "Ten 
ant sulankstomos sofos miega Izabelė ir Kajus. "Ten yra patetonas, prisuktas 
prie taburetės šalia Izabelės tualetinio stalelio su trijų dalių veidrodžiu, ku- 
ris vadinamas sparnuotuoju, nes šoninės jo dalys gali plasnoti lyg sparnai. 
Vonios kambaryje yra vonia, kurioje maudosi Izabelė ir Kajus. Jie perkelia 
patefoną kiek įmanoma arčiau vonios kambario, įsipila į vandenį „Fenja- 
lio“ putų, uždeda gerą plokštelę ir lipa į vonią. Taip jie maudosi, ir džiazas 
aidi namo vamzdžiais iki išnaktų. 

Svetainėje yra durys į balkoną, kurias Izabelė atlapoja. 

— Ar tu taip pat norėtum? — klausia Tomas. 

Izabelė sako „taip“. Izabelė linksi. 

Izabelė pasisuka ir pučia Tomui į veidą dūmus. 

Tomui patinka, kai jam pučia į veidą dūmus. 

— Eime, Tomai, — sako Izabelė. - Dabar keliausime. Pas undines, į platų- 
ji pasaulį. 

Paskui jie uždaro duris ir eina vidun. Žaidimas baigtas. Metas taisyti 
valgį arba tvarkytis, arba veikti ką kita, kol Kajus grįš namo. 

Žiemą jie gyvena mieste, bute, esančiame trečiame aukšte virš uždaro 
kiemo. 

Vasarą jie gyvena vasaros rojuje. 


VASAROS ROJUS 


Iš pradžių jie gyveno pilkojoje pirkelėje, kuri buvo perdažyta raudonai ir 
tapo raudonąja trobele. Izabelė traukia Tomą dėžutėje ant ratukų miško 
keliuku. Tomas mažuliukas, jis ilgai tilpo toje dėžutėje — kol jam sukako 
septyneri. Kai jie pasiekia baltąją vilą, Izabelė sustoja miško kelyje ir sako, 
kad niekada nemačiusi nieko gražesnio. 

Jie persikelia iš raudonosios trobelės į baltąją vilą. Kambariai pirmame 
aukšte apstatyti senoviniais baldais. Yra tikra palėpė su nišomis ir kamba- 
riu, kuris taps Izabelės ateljė. 

— Tomai, čia bus mano ateljė, — pasakė Izabelė, kai jie pirmą kartą įėjo į 
tuščią palėpės kambarį, vienintelį neapstatytą baltojoje viloje. — Čia mes 
darysime, ką tik panorėsime. Man patinka tuščios erdvės. Tuščios erdvės, 
kurias galima užpildyti, — ji trumpam nutilo, kad sugalvotų ką nors tikrai 
gero. — Ką tik panorėsime, — pridūrė ji, — kas tik šaus į galvą, Tomai. Argi tai 
nežadina vaizduotės? 

Tomas su Izabele nudažė sienas šviesiai žalia spalva ir įnešė du čiužinius, 
neaukštą komodą ir laikraščių. 

Kajus įsikūrė stiklinėje verandoje pirmame aukšte. Ten yra jo vasaros 
biblioteka ir naujasis „Helvar Rita De Luxe“ markės radijo imtuvas. Kajus 
klausosi visokiausių radijo laidų, bet dažniausiai, kai transliuoja džiazą. 

Svetainė didelė. Tolimiausiame kampe yra tai, ką vadina skaitykla. Skai- 
tykloje yra baltas stalas, ant kurio stovi žibalinė lempa, baltos knygų spintos 
ir trys pinti krėslai. Lentynos už stiklinių knygų spintų durelių žioji tuščios; 
bet ant stalo guli keletas laikraščių. Kartais Izabelė nueina ir atsisėda skai- 
tykloje, kad būtų galima pasakyti, jog ir ši kambario dalis yra naudojama. 

Ziebtuvėliu ji uždega žibalinę lempą, nors dabar pats vidurdienis ir švie- 
sa plūsta į vidų tuo pat metu pro keturis aukštus langus. Ji išstuksena iš 
pakelio cigaretę, pasiima laikraštį ir, pasidėjusi jį ant kelių, atsiverčia. Prisi- 
dega cigaretę ir šūkteli Tomui, kad atneštų peleninę. Po akimirkos ji pasirą- 
žo, padeda laikraštį atgal ant stalo, atsikelia ir, priėjusi prie bufeto, žiūri į 
savo atvaizdą mozaikiniame veidrodyje, kuris daugybę kartų dalimis atspin- 

di jos veidą. Ji pučia dūmus į save veidrodyje. Ji sužvejoja lūpdažį makiažo 
dėžutėje po veidrodžiu, išsuka dažus ir pasidažo lūpas. Izabelės vasaros lūpų 
dažai yra rožiniai, visada rožiniai, nes jokia kita spalva taip puikiai nedera 
prie įdegusios odos ir geltonų drabužių. Ji nusišypso ir pasitaiso kelias savo 
purių ir tamsių plaukų sruogas, nors tai visiškai nebūtina, nes Izabelės plaukai 
yra patys gražiausi, nesvarbu, susišukavusi ji ar susivėlusi. Pagaliau ji rami. 
Izabelė visada rami, kai žiūri į save veidrodyje. 

Ji užgesina cigaretę peleninėje ir atsigręžia į žiūrovus, kuriuos esant ji 
puikiai nutuokia. 

Ir sako: 

- Eikš, Tomai. Eime laukan, sugalvosime ką nors nepaprasto. 


IZABELĖS ATELJĖ 


— ...ir taip aš tapau brunete, — pasakė Izabelė Tomui Izabelės ateljė 
baltosios vilos palėpėje tą vasarą, kai jiedu beveik nuolat tūnodavo ten vir- 
šuje ir pasakodavo vienas kitam paslaptis, kad greičiau bėgtų laikas. 

— Tai paslaptis, Tomai. Aš ją papasakojau tau. Tu negali jos kam nors 
išplepėti. Pažadėk man. 

— Pažadu, — sako Tomas gana atsainiai. Jis ilgai prisimena savo pažadus. 
Tačiau istoriją, kaip Izabelė tapo brunete, jis pamiršta vos tik Izabelei spė- 
jus ją papasakoti. Galbūt jis nė negirdi. 

Bet taip jau yra. Kai kas nors yra ten, savo vietoje, toje pačioje ateljė, 
mintys pačios ima klaidžioti, ir apsimeti, kad esi įsigilinęs į „Ančiukus Do- 
naldus“, nors menkai temoki skaityti. Šiaip jau gali ir iš viso nesiklausyti, be 
perstojo kartodamas: „Aha, aha, aha“, o tuo tarpu Izabelės balsas susilieja 
su lietumi, sunkiai ir atkakliai barbenančiu į skardinį stogą. Virš galvos. Lyg 
automatai. 

1962-ieji, lietinga vasaros pradžia. 

Tomas guli ant čiužinio viename kambario gale. 

Izabelė guli ant čiužinio kitame kambario gale. 


— Ar tu ją prisimeni? 

Izabelė laiko iškėlusi laikraštį ir rodo pirštu į nuotrauką. Nuotraukoje 
moteris stovi fontane. Vanduo siekia jai šlaunis. Aplinkui trykšta vanduo. Ji 
apsirengusi. Kiaurai permirkę drabužiai prilipę prie kūno ir ypač išryškina 
visas jos kūno linijas, o tamsūs krūtų speneliai ir bamba prasišviečia pro 
šlapią medžiagą. Atrodo, ji laiminga. Ji juokiasi didele, pravira burna. 

- Ji taip pat buvo undinė, Tomai. Dabar ji iškeliavo į platųjį pasaulį. Tai 
pats garsiausias fontanas pasaulyje. Jis vadinasi Fontana di Trevi*. Ten ji dabar 
ir gyvena. La dolce vita sūkuryje. 

— Ką tai reiškia? — paklausė Tomas. 


* Trevi fontanas (it.). 

— Nuostabus gyvenimas. — Izabelė atremia kojas į sieną virš savo Čiuži- 
nio. 

— Ką tai reiškia? — Tomas atremia kojas į sieną virš savo čiužinio. 

Izabelė sviedžia laikraštį į kampą. Ji beldžia kulnais į sieną lietaus ritmu. 
Staiga ji liaujasi būgnijusi ir sako: 

— Ei, Tomai. Ar būtina šito klausti? 

— Nee, — atsako Tomas. 

"Tai juk savaime aišku. 


Kai kas nors yra ten, užuot uždavinėjus kvailus klausimus, galima prasi- 
manyti tūkstantį kitų dalykų. 


Tada pasigirsta perrėkiantis lietų pypsėjimas. Tomas pribėga prie lango. 
- Žiūrėk, Izabele. Ateik, pažvelk tiktai! 
Didžiulis baltas automobilis atlekia miško keliu į jų vasaros rojų. 


ANGELŲ ŠEIMYNA 


Jie vadina juos Angelų šeimyna. Angelų šeimynoje visi šūkčioja vienas 
kitam prie savo ką tik ant kalno suręstos vilos. Jie šūkčioja vienas kitam 
amerikietiškai. Šūkčioja taip atkakliai, jog vieną kartą, Lindbergo laivui at- 
plaukus paimti Angelų šeimos, kad nugabentų ją į kažkieno, gyvenančio 
saloje kitoje sąsiaurio pusėje, tikrame salyne, netoli atviros jūros, surengtą 
vakarėlį, Majai Johanson prie Johansonų pirtelės teko patikinti, kad grei- 
Čiausiai jie yra tokie patys švedai kaip ir mes. Ji neišsakė to, kas girdėjosi jos 
balse. Angelų šeima mano, kad yra geresnė už kitus. 

Tomas išmoko keletą sakinių. Jis blizgina savo tartį. Kartą, kai jauniau- 
sioji Angelų dukra stovėjo ir lazdele kapstė dumblą Majos Johanson įlankė- 
lėje, drabstė ta ruda pliurze save ir viską aplinkui, Tomas prisiartino prie jos 
ir paklausė: 

— How do you do? Do you speak English?* 

Ji nustojo drabstytis, sviedė lazdelę tolyn į nendres, atgręžė savo veidelį į 
Tomą ir pasakė kažką, kas baigiasi tu kvankšt. Tomas apsisuko ir nuėjo šalin, 
o raudonis užliejo jam ausis. Staiga jis sustojo ir sukluso. Ne. Tai negalėjo 
būti jo žingsnių aidas. Jis apsižvalgė. Ji sekė paskui jį. 

— Mano vardas Tomas, — pasakė Tomas. 

— Renė, — atsakė Renė. 

Ėjo nesustodami, gilyn į mišką. Ėjo ir ėjo. Ji sekė visą laiką šiek tiek 
atsilikusi. Pasiekęs širšių lizdą, kurį pastebėjo, kai jau buvo per vėlu, ir įsili- 
pęs tiesiai į jį, Tomas atsisuko dar kartą ir pamatė, kad ji dingusi. 


Jie vadina juos Angelų šeimyna. Prieš susipažindami su Angelų šeima, jie 
girdėjo poną Angelą kalbant apie savo baltąjį angelą iš tenai. Baltasis angelas — 
tai automobilis, kuriuo šeimyna atlėkė miško keliu vieną tų pirmųjų lietin- 
gųjų vasarų dieną, vasarų, kai Kajus, Izabelė ir Tomas gyveno baltojoje vilo- 
je. 


*Kaip sekasi? Ar tu kalbi angliškai? (angl.) 

Dažnai tą vasarą ponia Angelienė pėstute nusileisdavo nuo kalno, pasi- 
kabinusi krepšį ant rankos, baltomis ilgomis kelnėmis, baltu megztiniu ir 
baltu raiščiu ant galvos. Ji atžirgliodavo į pajūrį ir atsistodavo ant liepto. 
Kartais savo žvilgančiu raudonmedžio laivu jos paimti atplaukdavo Lind- 
bergas. Vieną kartą ponia Angelienė paprašė Majos Johanson paskolinti jai 
savo valtį, nes Angelai įsigijo mažutį nuosavą laivelį su penkių arklio jėgų 
birbekliu laivagalyje tik kitą vasarą, o po dviejų vasarų ponas Angelas nusi- 
pirko Lindbergo aštuoniolikos arklio jėgų „Evinrudę“ — padėvėtą. Maja 
Johanson sakėsi mielai paskolintų savo valtį, bet ji pati rengiasi plaukti į 
Jaivą parduotuvę. Ponia Angelienė pasuko atgal į kalną. Izabelė sušuko nuo 
gretimos pakrantės, kur ji gulėjo saulėje po antklodėmis, kad ponia Ange- 
lienė, jei tik norinti, galinti pasiskolinti baltosios vilos valtį. Ponia Angelie- 
„nė padėkojo ir grįžo. 

Vakare ponas Angelas atėjo į pakrantę ir trypčiodamas ant palaikio me- 
dinio tiltelio pareiškė, jog kadangi krantinė yra jų — bendra Angelų ir Jo- 
hansonų, — tai prieš kitą vasaros sezoną jie, abi šeimos kartu, pakrapštysią 
savo piniginės ir pastatysią tvirtą ir puikų pontoną. Ir dar jie ieškos vandens 
žemės gelmėse ir išsikas tikrą šulinį, kuris nenuseks vasaros viduryje; juk, 
be abejo, reikia turėti tiek vandens, kad ir rugpjūčio mėnesį galėtum nu- 
plauti automobilį. 


Jie vadina juos Angelų šeimyna. Tai vis dėl to automobilio, to baltojo 
angelo iš užjūrio. Jie pirko jį Amerikoje, Vašingtone, kur ponas Angelas 
dirbo elektros įmonėje ir kur mažiausiai metus gyveno Angelų šeima; todėl, 
kad, norint įvežti į šalį be mokesčių tokį automobilį, sako Huotaris, kartais 
savaitgaliais ar per atostogas gyvenantis savo žvejo namelyje saliūkštėje priešais 
vasaros rojaus krantus, tikrą „Chevrolet Chevelle“, reikia pagyventi užsie- 
nyje daugiau nei metus. 

Jie vadina juos Angelų šeimyna. "lai nėra tikras jų vardas. Jie turi įprastą 
pavardę, tokią kaip ir visi kiti. 

Gabrielius Angelas, Roza Angel, Nina Angel ir Renė Angel, kurios plau- 
kai labiausiai susitaršę, kurios megztinis pats oranžiškiausias ir kurios bur- 
na labiausiai apsiseilėjusi jau šią vasarą. Tviskanti nuo seilių. Ką reiškia šie 
žodžiai, galima suprasti tik pažvelgus į Renę. 


— Ateitis priklauso elektrai, — šypsosi Gabrielius Angelas. 
— Su elektra lengviau gyventi, — šypsosi Gabrielius Angelas. 

- Jums reikėtų kada nors užsukti pas mus ir pasižiūrėti, kaip mes gyve- 
name. Mūsų mažulytėje vasarvietėje. 

— O kitą vasarą ten ant kalno ir į visą šį vasaros rojų mes įvesime elektrą, 
- šypsosi Gabrielius Angelas ir išskečia rankas priešais Džiazkajų ir Undinę 
Izabelę, kuri susiruošė pasivaikščioti po mišką su savo sūnumi Tomu, sep- 
tynerių metų, kurio pats didžiausias nuopelnas tas, kad jis yra alergiškas 
septyniems dalykams ir kad panašiems atradimams dar ne galas. Po dviejų 
savaičių jis įsistos į tą sutrūnijusį kelmą su širšių lizdu. 

Bet šią vasarą namuose ant kalvos dar niekas nesilankys. Tik užsuks 
kas trumpam bėgdamas pro šalį. Nedrąsu eiti ten šiaip sau, be jokio 
reikalo. Jautiesi taip, tarsi trukdytum. Šitaip galima trukdyti tam, kuris 
užsiėmęs tuo nuostabiu gyvenimu. Ir trukdyti nedrįstama ne tik iš san- 
tūrumo, bet ir todėl, kad gali ir pats susisieloti matydamas, kaip kai 
kurie pasinėrę į tą nuostabų gyvenimą, tuo tarpu tu pats neriesi iš kailio 
kokiame nors apleistame skersgatvyje, kur saulė šviečia ne taip ryškiai 
ir džiaugsmas nebūtinai yra džiaugsmingas. Kaip, pavyzdžiui, švęsti va- 
sarvidį ir, visiems bendrai susidėjus dešrelėms, kepti jas pas Johanso- 
nus, nes Maja Johanson tvirtina, jog jų šeima yra neturtinga ir turinti 
išmaitinti daugybę burnų, todėl negalinti leisti sau taip pasiutusiai lė- 
bauti kaip tam tikri asmenys. 

Ponas ir ponia Angelai dažnai vyksta švęsti pas Lindbergus į kitą įlankos 
pusę arba pas nepažįstamus žmones, gyvenančius tikrajame salyne atviroje 
jūroje, kur Izabelė net nėra buvusi. 

Bet Angelų šeima taip pat dažnai išvažiuoja pasivažinėti automobiliu — 
vakarais arba kai prailgsta diena. Į kiną arba tik šiaip apsuka ratą. 

— Mes tokie nenuoramos, — šypsosi Gabrielius, Gabis Angelas, ojo akys 
nukrypsta į gražiąją Undinę Izabelę. Ji atsako jam šypsena. 

— Mes irgi, — norisi jai pasakyti, bet Tomas tvirtai suspaudžia vieną jos 
ranką, nes tiesiai į jį atropoja didžiulis voras, o šią vasarą vorai ne itin žavi 
Tomą. Kajus tvirtai suspaudžia kitą Izabelės ranką — tai tarpusavio suprati- 
mo ženklas. Jie, Džiazkajus ir Undinė Izabelė, turi daugybę tokių ženklų — 
gestų, šypsnių, tam tikrų žodelyčių, muzikos fragmentų. 

- Jeigu pakankamai ilgai klausysi džiazo, išmoksi jį suprasti ir galbūt 
pamėgsi taip, kaip kad aš jį mėgstu, — sako Džiazkajus ir jis tiki tuo — tą 
vasarą dar galima mėgti tam tikrą muziką vien todėl, kad ją supranti. 

— Hmm, ir aš taip manau, — sako Undinė Izabelė ir bando niūniuoti 
drauge. Ir ji tiki tuo, ką sako. Kiekvienu žodžiu. 

Ponia Angelienė atžygiuoja per baltosios vilos kiemą nešina decilitriniu 
saiku. Tai „MussePigg“ decilitrinis saikas — plastmasinis. Vasara jau artėja 
prie pabaigos, ir prieš dvi savaites mirė Marilina Monro. Ponia Angelienė, 
atėjusi į baltosios vilos virtuvę, sakosi norėjusi kepti pyragą, bet užmiršusi 
nusipirkti miltų, o Johansonų moteriškė atsisakiusi nupirkti jai kilogramą 
iš laivo parduotuvės, nes būsią sunku nešti ir kaip tik šiandien ji pažadėjusi 
Magei ir Erkiui Johansonams pasiimti juos su savimi ir dėl to būsią labai 
sunku irkluoti... Ponia Angelienė visa tai pasakojo stovėdama ant tamsiai 
mėlynų grindų virtuvės viduryje, paskui nutilo, ir akimirką jos pirštai reikš- 
mingai žaidė ore, kad Izabelė be žodžių suprastų, jog ji mėgdžiojanti Majos 
Johanson tarškėjimą. Ji sako, jog savaime suprantama, kad ji visada turinti 
miltų, bet vieno decilitro pyragui neužtenka. Tada ponia Angelienė nusi- 
šypsojo taip, kaip kartą Tomas buvo matęs šypsantis savo motiną Undinę 
Izabelę, kai jie kalbėjosi apie undines ir nuostabųjį gyvenimą, ir pridūrė: 

- Tikra tiesa, be abejo, galėjau paprašyti Gabio, kad parvežtų, bet šiaip 
jau aš niekada nekepu pyragų, o jeigu ir kepu, tai vartoju MIŠINĮ. - Ir jos 
rankos ėmė plakti ore lyg plaktuvas, ji vėl nusijuokė, priėjo prie stalo, atsi- 
sėdo ir pasakė, kad jos vardas — Roza. 

- O su amerikietišku akcentu kalbu todėl, kad praeitą pavasarį mes grį- 
žome iš Vašingtono, kur gyvenome trejus metus. Marilina Monro mirė. Ar 
girdėjai? , 

— Marilina Monro, — juokiasi Izabelė beširdišku brunetės juoku. 

— Marilina Monro, — juokiasi Roza Angel beširdišku brunetės juoku. 

Kai jos drauge, atrodo beveik kaip Elizabetė Teilor ir Žaklina Kenedi. 

Jos praleido kartu porą valandų. 

Prieš palikdama baltąją vilą, ponia Angelienė pasakė: 

— Turi užsukti pas mus kurią nors dieną ir pasižiūrėti, kaip mes gyvena- 
me, Izabele. 

O stovėdama tarpduryje pridūrė: 

— Aš pamaniau štai ką. Kokia laimė, kad jūs esate. Nesitikėjau, kad iš- 
tversiu šiame vasaros rojuje. Kokia laimė, — pasakė Roza Angel, palikdama 
baltąją vilą, - kad čia vis dėlto yra vasaros rojus su civilizuotais žmonėmis. 


Roza Angel paliko „MussePigg“ decilitrinį saiką ant stalo. Tomas tik spok- 
sojo. Jis norėjo jį paimti, atidėti, paslėpti ir pasilaikyti sau. 

Po Rozos Angel apsilankymo baltojoje viloje Tomas pajuto prisilietimą 
kažko didelio ir gražaus, kažko iš anapus. Iki šiol jis tik vieną vienintelį 


20 / MONIKA FAGERHOLM 


kartą patyrė kažką panašaus labai seniai žaidimų parke. Jis pats menkai ką 
teprisimena, tiktai tiek, kiek pasakojo Izabelė, o tai juk ne visai vienas ir tas 
pats. 


Kartą žaidimų parke isterijos apimtų gražiosios lyties atstovių minia su- 
sispietė kur tik pakliūva, kol Izabelė ir jos sūnus Tomas mindžikavo prie 
cukraus vatos kioskelio. Tada staiga iš tuštumos išniro Paulas Anka, uždu- 
sęs, išraudęs — taip atrodyti gali tik tas, kuris išnešė sveiką kailį nuo tūks- 
tančių gerbėjų. 

— Here you are, son, — pasakė Paulas Anka ir ištiesė Tomui pagaliuką su 
cukraus vata. Rožinį, Tomas prisimena spalvą. Sau Paulas Anka nusipirko 
geltoną. 

— Kąjis pasakė? — paklausė Tomas. 

- Jis pasakė: „Prašom, sūnau“, — išvertė Izabelė. 

Parėję namo, jie viską papasakojo Džiazkajui, kuris šaipėsi iš Paulo An- 
kos, kad šis esąs širdžių ėdikas be jokių muzikinių nuopelnų. Jis dar šiek 
tiek pasišaipė iš tokių kvailysčių, bet vis dėlto gana atlaidžiai, nes Tomas ir 
Izabelė buvo gerokai susijaudinę, o jis nenorėjo apkartinti jų džiaugsmo 
vien todėl, kad žinojo geriau už juos. O kai vėliau laikraščiuose parašė, kad 
Paulas Anka stovėdamas viešbučio kambario lange vieną po kito svaidė že- 
myn savo drabužius tūkstančiams gerbėjų, susirinkusių apačioje ant šaligat- 
vio, Izabelė pasakė, kad ko verta Paulo Ankos apatinių kelnaičių skiautė, 
jeigu matei jį Live* kaip šią plokštelę. Tai turėtų būti Bilo Evanso plokštelė, 
kurią uždėjęs Kajus viltingai, linksmai ir optimistiškai pasakė Izabelei: 

= Jeigu klausysies pakankamai ilgai ir išmoksi suprasti šią muziką, tai 
greitai ją pamilsi ir nebenorėsi klausytis jokios kitos. 

Ir Izabelė nugrimzdo į sofą, o Tomas nuėjo miegoti, ir Izabelė klausėsi ir 
dar pasiklausė, o paskui tarė: 

= Be abejo, ir aš taip manau. Tikriausiai taip ir yra. 

Ir ji tikėjo tuo, ką sako. Kiekvienu žodžiu. 


Kitą dieną po Rozos Angel apsilankymo baltojoje viloje Undinė Izabelė 
leidosi į kalną Angelų vasarvietėn. 

Kitą dieną. Izabelė užmiršo pasižiūrėti į kalendorių. Kitą dieną baigėsi 
vasara. 


* Gyvą (angl). 

— Tu užmiršai žvilgtelėti į kalendorių, — pasakė susižavėjęs Kajus. 

Jis kaip tik pradėjo krautis savo vasaros biblioteką į rudą lagaminą. Ir 
Undinė Izabelė prisidėjo išskleisdama baltas paklodes, kurios leidosi ant 
baldų didžiajame kambaryje. 

Miško kelyje pasigirdo pypsėjimas. 

Tai Angelų šeima nušvilpė savo baltuoju „Chevrolet Chevelle“. Prie au- 
tomobilio buvo pritvirtinta priekaba su visais jų daiktais. 


Bet štai dar. Šią vasarą, 1962—ųjų metų vasarą, prieš vasaras su Roza: 
Tomas miške įlipo į širšių lizdą. Jį gerokai sugėlė. Jis lėkė iš miško, jo oda 
buvo nusagstyta širšėmis, zvimbiančiomis jam iš paskos. Jis bėgo miško ke- 
liu į pajūrį, pakrantės uolomis, nėrė į vandenį. Kajus bėgo iš paskos. Kajus 
su drabužiais braidė po vandenį ir bandė nuvaikyti širšes, kurios ir toliau 
suko virš vandens ratus. Ant kranto prisirinko žiūrovų. Bent jau Maja Jo- 
hanson, Erkis Johansonas ir Renė buvo ten ir spoksojo. Vėliau smarkiai 
karščiuodamas savo lovoje už užtrauktų užuolaidų, Tomas turėjo laiko dau- 
giau apie tai pagalvoti. Kad jie stovėjo ten ir spoksojo. Ar jie rodė dantis? 
Bent jau išsišiepė, nors trupučiuką? Tada, — nors temperatūra be perstojo 
kilo, - Tomas galėjo pakankamai blaiviai mąstyti ir bent jau aiškiai ir tiksliai 
suformuluoti mintį. Tada, jei aš susirgčiau ir numirčiau, — taip jiems ir reikėtų. 
Tomo kūnas sutino, temperatūra be paliovos kilo. Vidurnaktį Izabelė apsi- 
rengė ir nuėjo į namą ant kalno. Ji pasakė, kad jai baisiai nemalonu, bet 
galbūt Gabis galėtų nedelsiant nuvežti ją ir jos sūnų Tomą į ligoninę. Nelai- 
mė nepaiso įstatymų, o šią vasarą baltasis Gabio angelas — vienintelis auto- 
mobilis vasaros rojuje. 

"Tomą suvyniojo į antklodes ir paguldė ant raudonos galinės baltojo an- 
gelo sėdynės. Vėliau jis prisiminė tik tiek, kaip gulėjo ir žiūrėjo į tamsų, 
pamažu brėkštantį dangų. Karštis virė smilkiniuose, automobilis burzgė, o 
radijas švietė priekyje tarp sėdynių. Įprastinės transliacijos jau seniai pasi- 
baigė, bet Gabis paaiškino, kad visai nesunku sugauti truputį lengvos muzikos 
vidutinėmis bangomis. Jis sukinėjo įvairiausius jungiklius, bet girdėjosi tik ūži- 
mas. Pagaliau Izabelė pasilenkė, nusijuokė undinės juoku ir pasuko kitą 
jungiklį. Automobilyje stojo tyla. 

Gabis nusijuokė, pabarbeno pirštais į vairą ir ėmė niūniuoti: „Two Of A 
Kind, Two Of A Kind“+. 


* Abu labu tokiu, abu labu tokiu (angl). 

Grįžęs iš ligoninės, Tomas gyrėsi Renei, kad vos nenumirė. Jie žaidė „Pi- 
terį Peną“ ir Renė viską pakreipė taip, kad "Tomas kapitono Kruko oloje 
būtų paimtas į nelaisvę. Dėl to jam teko praleisti tris metimus. Po to ji 
pametė jį vidury žaidimo. Tomas likosi kambaryje sveikti paklusdamas lie- 
pimui nepalikti kambario tris dienas, įkalintas kapitono Kruko oloje. Renė 
išsliūkino sau. Tomas žiūrėjo pro langą, kaip oranžinis jos nugaros rėmas 
dingsta kitoje kiemo pusėje. 


II 


VASAROS SU ROZA 1963-1965 m. 


„Jeigu tikimės suprasti vieni kitus, turime kalbėti tapatybėmis, vaizdais. 
Mes tai darome kasdien paprasčiausiomis aplinkybėmis, tai mes turėsime 
daryti ir dabar, kai kartu mokysimės pažinti tikrovę. 

Tikri mokslininkai niekada nesako: „Taip yra!“, jie sako: 

„Mes įsivaizduojame, kad taip yra“. 


Tomui gimtadienio proga padovanoti griaučiai, 
1963 m. Naudojimosi instrukcijos. 


1963 metais, Angelų šeimai praleidus vos keletą antrosios savo vasaros 
dienų vasaros rojuje, Roza vėl išdygo virtuvės prieangyje. Izabelė ir Tomas 
sėdi prie pusryčių stalo. Jie valgo kefyrą. Pakelia kefyro pilnus šaukštus 
aukštai virš savo lėkščių ir vėl varvina jį atgal į lėkštes tąsiomis kolonomis. 
Vėl ir vėl, tam tikru būdu, galinčiu įsiutinti Kajų, vos tik tai pamačius. Bet 
dabar Kajaus čia nėra, jis išvažiavęs į darbą naujuoju šeimos „Austin Mini“. 
Ir iki atostogų dar teks palūkėti. 

Roza atsiremia į durų staktą, ji šypsosi, sukryžiuoja rankas ant krūtinės, 
nusišypso dar plačiau, ji apsiavusi sandalais, odiniais sandalais su baltais 
raišteliais aplink kulnus. Tomas nuodugniai juos tyrinėja ir staiga susigėsta, 
taip susigėsta, kad nedrįsta pakelti galvos. 

Jos stovėjimas tarpuangyje visiškai natūralus. Tarsi ji būtų stovėjusi ten 
daugybę kartų. Ne tik tą vienintelį kartą praeitą vasarą, kai ji atėjo su „Mus- 
sePigg“ decilitriniu saiku, kurį pamiršo ant stalo ir kurį Izabelė pasiėmė su 
savimi į miestą, padėjo po sparnuotuoju veidrodžiu ant tualetinio stalelio ir 
sudėjo į jį savo plaukų suktukus. 

Ji apsirengusi maudymosi kostiumėliu ir chalatu, jai ant peties kabo tai, 
ką ji vadina pikniko krepšiu, — cool bag* ilgomis rankenomis, kuris „pui- 
kiai tinka susidėti skaitalams, gaiviesiems gėrimams, kremui nuo saulės ir 
viskam, ko tik gali prireikti beach** karštą vasaros dieną“, kaip ji paaiškins 
šiek tiek vėliau pajūryje. 

— Nors čia iš tikrųjų nėra joks beach, per daug uolų ir per mažai... per 
mažai smėlio. 

Ir ji atloš savo galvą atgal taip, kad jos plaukai draikysis aplink, nusijuoks 
dar ir, išstuksenusi iš savo cigarečių pakelio cigaretę, prisidegs ją ir rūkys 
išpūsdama dūmus pro šnerves tiesia, jai būdinga srovele. 

— Nors iš tikrųjų turiu pripažinti, kad ne taip jau aš Žaviuosi smėliu. Jis 
toks smėl...iškas. Man labiau patinka uolos. Karštos vasaros uolos. 


* Krepšys — jėga (angl). 
** Pajūris (angl). 

Ji ištiesia nugarą ant uolos ir žiūri tiesiai į dangų, kur skrenda lėktuvas. 
- Ach, Bela, - sako ji, — lėktuvai. Aš dievinu lėktuvus. 
— Aš juk galiu vadinti tave Bela? Izabelė per ilga. 


Bet dabar ši akimirka. Ji stovi prieangyje vieną iš pirmųjų tos vasaros su 
Roza dienų. Ir ji taria šiuos žodžius, kurie įsirėžia į Tomo atmintį, kuriuos 


jis atsimins dar ilgai, visą gyvenimą: .. 
— Dabar eime, Izabele. Prie jūros. Atrodo, bus graži diena. 


PAJŪRIO MOTERŲ NUOTRAUKA 


Taigi vieną 1963-iųjų metų liepos mėnesio dieną Tomas nufotogra- 
favo Pajūrio moteris. Jis fotografavo automatiniu Rozos fotoaparatu, 
kuris pats nustato atstumą ir šviesos stiprumą ir kuriuo fotografuojant 
nereikia daryti nieko kito, kaip tik nuspausti raudoną mygtuką, esantį 
virš vaizdo ieškiklio. 

Bela ir Roza pasitiesusios antklodę guli ant kalvos, šiek tiek aukščiau to 
taško, kur stovi Tomas. Bela ir Roza pasirėmusios ant alkūnių, jų pečiai 
šiek tiek liečiasi. Bela ir Roza apsirengusios geltonu ir atitinkamai baltu 
maudymosi kostiumėliais, bet spalvų nuotraukoje nesimatys, nes juosta ne- 
spalvota. Abi su akiniais nuo saulės. 

Už Belos ir Rozos pro susidariusį tarp jų atloštų kūnų tarpą mėlynuoja 
saulės spinduliuose tviskanti įlanka. Įlankoje paskui žvilgantį Lindbergo spor- 
tinį raudonmedžio laivą vandens slidėmis čiuožia Meilutė Lindberg. 

Meilutė Lindberg baltu maudymosi kostiumėliu ir šviesiais plaukais, kurie 
šiuo metu apjuosti raudonai mėlynai balta juosta. 

Ji gerai atrodo. ; 

Kas gali labiau tikti moterų pajūryje nuotraukai, jei ne Meilutė Lindberg 
su water skis* antrame plane. Bent jau Tomas neįsivaizduoja. Jis bando 
sutalpinti Meilutę Lindberg į objektyvą. 

Tada pasirodo Renė. Ji atsisėda ant uolos už Belos ir Rozos ir atsuka 
nugarą būtent taip, kad jos oranžinis megztinis užpildo visą tarpą tarp Belos 
ir Rozos nugarų. Renė sulenkia kojas, apglėbia jas rankomis ir atremia smakrą 
į kelius. Ji dedasi besigėrinti vaizdu. Tomas terliojasi su aparatu, kad laimė- 
tų šiek tiek laiko. Bet jis žino, kad viskas veltui. Ji nė nemano pasitraukti. 
Tomas ir Renė jau išmoko skaityti vienas kito mintis, bet iš to sugebėjimo 
šioje situacijoje Tomui nėra jokios naudos. Paprastai matant save nuotrau- 
kose jai pyksta širdis. 

— Spausk raudoną mygtuką, — šaukia Roza. 


* Vandens slidėmis (angl). 

Vėjas nuskraidina vieną plaukų sruogą ant Belos veido. Ji nekantriai ją 
nubraukia. 

— Paskubėk, krapštuk! Jei greit nenuspausi, vėjas spės apsisukti, ir aš 
liksiu šitaip išsiviepusi visą gyvenimą. 

Ir Tomas žino, kad jis nebegali delsti nė akimirkos. Bela ir Roza dar turi 
atsikelti, apsirengti savo chalatais, suvynioti antklodes, pasikišti jas po pa- 
žastimis, paimti krepšį ir cool bag ir nueiti į šešėlį, kuris krinta vėsioje 
pajūrio alėjoje. 

Nuotrauka turi būti padaryta ir turi virsti tik atsiminimu. 

Ir Tomas spaudžia raudonąjį mygtuką. 

Tą pačią akimirką vėjo gūsiai pratrūksta iš kitos pusės — vėjas pasisuko. 

O ant uolos už pajūrio moterų sėdi Renė atsukusi nugarą ir tyli. 


Visos 1963 m. VASAROS DIENOS 


Eidamas alėja iš baltosios vilos į pajūrį, matai visus kitus kairėje pusėje 
stovinčius namus. Rozos ir Gabio rąstų troba pačiame viršuje ant kalvos, 
apačioje Johansonų vila, o šiek tiek atokiau raudonoji trobelė, kur šiais 
metais apsigyveno Johanas ir Helena Vikbladai su pamėlusiu kūdikiu, kuris 
serga ir rudenį mirs. 

Dešinėje driekiasi Ruti miškas. Ruti miške labai tankiai stirkso suvargę 
medžių kamienai, kai kurie yra tokie gležnučiai, kad juos gali išrauti pliko- 
mis rankomis. Ruti miške statomos ir griaunamos pašiūrės, lyginama žemė 
takams. Ruti miške vyksta dviračių lenktynės, jose dalyvauja Renė, Tomas ir 
Erkis Johansonas, kartais prisideda ir Nina su Mage, bet labai retai. Nina ir 
Magė Johanson dažniausiai laikosi atokiai Johansonų pirtelės persirengimo 
kambaryje. Jos ten slepia savo vaikinus, nors jų tokiais esant niekas nė neįta- 
ria, išskyrus Tomą ir Renę, kurie, praėjus tam tikram laiko tarpui, žino viską 
apie viską, ką tik iš viso verta Žinoti vasaros rojuje. Jų vaikinai — tai kartono 
gabalai, į kuriuos buvo supakuoti elektros kabelio ritiniai, atvežti į vasaros 
rojų šiek tiek anksčiau, pavasarį, tada, kai Gabio iniciatyva elektra buvo išve- 
džiota po visus namus, išskyrus raudonąją trobelę. Magės ir Ninos vaikinų 
vardai yra Klasas Lindbergas ir Pėteris Lindbergas. Tomas atsitiktinai sužino- 
jo, kad buvęs ir trečiasis, dar labiau apskretęs, kartono gabalas, kuris buvęs 
pakrikštytas Larsu Magnusu, na ir kuris buvęs Renės vaikinu, nes Renė yra 
jauniausia iš visų mergaičių, be to, kad ir koks kvailys būtų buvęs Larsas Mag- 
nusas, Lindbergai turi tik tris sūnus. Tai suteikė Tomui pranašumo Renės 
atžvilgiu ir pagaliau baigėsi tuo, kad "Tomas su Rene paslapčiomis nuvilko vi- 
sus tris vaikinus į mišką ir suplėšė juos virš akivaro į skutelius. 


Ant pajūrio uolų guli Roza ir Izabelė. Užtektinai prisikaitinusi saulėje, 
Izabelė miega saulės atokaitoje tarp pilkų antklodžių. Ji įtrynusi odą kre- 
mu nuo saulės, kurio kvapas stiprus ir svaigus, išliekantis jos odoje visą 
vasarą. Kremo buteliuko etiketėje pavaizduotas tamsiai rudas berniūkštis 
baltomis maudymosi kelnaitėmis, šalia jo — įdegusi saulėje moteris geltonu 

maudymosi kostiumėliu atsiklaupusi geltoname smėlyje, o gilumoje matyti 
mėlynas dangus, mėlyna jūra ir skėčiai. Berniukas laiko rankoje kremo nuo 
saulės buteliuką. Jis purškia iš jo moteriai ant nugaros. Čiurkšlė balta, pil- 
tuvo formos. Jeigu žiūri į paveikslėlį pakankamai ilgai, pastebi, kad jis nie- 
kada nesibaigia. Ant buteliuko, kurį laiko berniukas, yra lygiai tokia pati 
etiketė. Ir ant jos yra moteris su geltonu maudymosi kostiumėliu ir bernių- 
kas su kremo buteliuku, ant kurio yra tokia pati etiketė. Taip paveikslas 
kartojasi. Iki begalybės. 

Moteris ant buteliuko panaši į Izabelę. 

O Tomo odoje yra pigmento, kuris laikomas jautriu. Nuo per didelio 
saulės kiekio jam išberia odą. Ir jo maudymosi kelnaitės yra mėlynos su 
raudonais dryžiukais. 


Izabelės ir Rozos akinių kraštai išlenkti į viršų. Kai jos abi su akiniais, 
būna labai panašios, atrodo beveik kaip dvynės. Tokie patys tamsūs plaukai, 
tokie patys įdegę veidai. Bet Izabelė — tai ta su geltona juosta plaukuose, o 
Roza — su rožiniu chalatu, baltu maudymosi kostiumėliu, baltais sandalais 
ir baltai nulakuotais kojų nagais. 


Atėjus maudymosi metui, Izabelė neramiai apsiverčia per miegus tarp 
savo antklodžių. 

Roza sakosi dievinanti jūrą, ji brenda į vandenį ir plaukia tolyn. Išlipusi 
iš vandens, ji sėdi ant uolos ir džiūsta saulėje. Ji žvalgosi po įlanką. Tomis 
dienomis, kai dangus giedras, kitoje pusėje, toli už salelių, pačiame vidury- 
je, matyti Meilutės ir Robino vasarvietė. Kai šviesa krinta tam tikru kampu, 
vila stūkso virš įlankos lyg šešėlis. Meilutė ir Roza — draugės. Jau Amerikoje 
jos gyveno kaimynystėje. 

— Pievutė prie pievutės Vašingtone, Bela. Dėl to žmonės tampa close*. 

Izabelė blaškosi per miegus. Tomas nardo ir aptinka dumble blizgę. Re- 
nė guli šešėlyje alėjoje ir laukia, kol jai ant pilvo užkris erkė. Ji nori pasižiū- 
rėti, kaip ši įsisiurbia į odą. Tai eksperimentas. 


Bet po pietų netgi pakrantėje pasidaro per tvanku. Bela ir Roza atsikelia, 


susivynioja antklodes, užsimeta chalatus, pasiima daiktus ir kopia į kalną 
Rozos ir Gabio namo linkui. 


* Artimi (angl). 


NUOSTABIOS MOTERYS PAJŪRYJE / 33 


Užuolaidos svetainėje užtraukiamos. Roza įjungia oro kondicionierių ir, 
išėmusi iš žvilgančio baro šaldytuvo gaiviuosius gėrimus, išpilsto. Bela atsi- 
sėda ant juodos odinės, į šikšnosparnį panašios kėdės vienoje stalo pusėje, 
o Roza ant oranžinės — kitoje. Bela ir Roza užsidega cigaretes, rūko ir žiūri, 
kaip kambaryje formuojasi pilka dūmų plėvė. 

Tada Roza pradeda kalbėti. Iš pradžių daugiausia kalbėdavo Roza. 

— Mes tiesiog išprotėję dėl lėktuvų, - sako Roza. —- Domėjimasis lėktu- 
vais mus ir sujungė. Mes susitikome oro uoste. Aš ten dirbau palydove. 

— Palydove anr žemės, Bela, ne Įėktuve. Bet tai beveik vienas ir tas pats. 

— Tik ne tiek daug tenka skraidyti. 

— Gabrielius pasirodydavo kiekvieną sekmadienį. Tai buvo gauja keis- 
tuolių, kurie visada ten stirksodavo. Stovėdavo ir valandų valandas spokso- 
davo į nusileidimo takus. 

— Vieną dieną aš priėjusi prisistačiau ir pasakiau, kad tikriausiai mus 
domina tas pats dalykas. 

— Paskui, Bela, mes susituokėme ir pabėgome į Ameriką. 


— Pabėgote? — paklausė Bela. 

— Ech, Bela, mes tik taip sakome. Mes taip vienas kitą mylime, net per 
daug. Tik aistra beribė laisvę mums suteiks. 

— Aš noriu būti laisva, Bela. 

- Ar supranti, ką turiu galvoje? 

Bela linksi. 

— Mmm, - sako ji. 

— Gal pažiūrėkime filmą, Bela? 

Bela linksi. Jos žiūri filmą. Tą patį filmą begalę kartų. Yra tik vienas. Ant 
dėžutės juodu tušu parašyta „Family memories IV“*. 

— Kitus palikome mieste, Bela. Turime daugybę panašių filmų. Bet vasa- 
rai su savimi pasiėmėme tik šitą. 

Diaprojektorius yra dėžės pavidalo ir vadinasi „Private Eye Family Wie- 
wing“**. Kino juosta sukasi ant ritės už ekrano, ir jį galima žiūrėti kaip 
paprastą televizorių. 

Juosta mirguliuoja ir šiek tiek šokinėja, nieko tokio, atrodo, kad taip ir 
turi būti. Veiksmas prasideda žalioje pievelėje. Vaikai vasarinėmis kepurai- 


* Šeimos prisiminimai IV (angl.). 
** Personalinis šeimos diaprojektorius (anyl.). 

tėmis taškosi apvaliame pripučiamame baseinėlyje. Baseinėlis mėlynas, vai- 
kai maži ir šlaksto aplink save vandenį. Pievelėje šokinėja du triušiai. Jie 
dėmėti ir rupšnoja žolę. 

— Jie ėda ir ėda, ir jeigu laiku neuždarai jų į narvus, jie gali nustipti nuo 
persiėdimo, — kažkada paaiškino Tomui Renė. 

Ekrane pasirodo Gabis. Jisai stumdo žoliapjovę. 

— Kaip kuliamoji,- juokiasi Roza, — visa laimė, filmas begarsis. 

Iš vandens purkštuvo trykšta vanduo. Gabis palieka žoliapjovę ir ištraukia iš 
purkštuvo vandens žarną. Baltas automobilis užpildo visą ekraną. Gabis nukrei- 
pia vandens žarną į automobilį ir purškia. Pievele tipena Roza. Ji eina tiesiai prie 
buoti šen ir ten. Atrodo, kad Roza kiekvieną akimirką gali prarasti pusiausvyrą ir 
parpulti su padeklu ir viskuo kitu. Bet taip neatsitinka. Ji tvirtai stovi ant kojų; 
tai tik Gabis, paėmęs kamerą, bando šmaikštauti. 

— Gabis nuolatos visus erzina, - kiekvieną kartą šioje filmo vietoje pati- 
kina Roza. 

Jos burna nuo šypsenos pasidaro vos ne kvadratinė. Ji eina vis artyn ir 
artyn. Veidas didėja ir didėja. Kadangi kamera neatsitraukia, tai veidas pri- 
artėja tiek, kad jo kontūrai išsisklaido ir ištirpsta. 


Filmas baigiasi prie jūros. Roza smėlyje beveik tuščioje pakrantėje. Rita- 
si aukštos bangos, pučia vėjas. Tolumoje vaikai su vasarinėmis kepuraitėmis 
tiesia smėlyje takus. Roza atsuka nugarą. Ji žvelgia į jūrą prispaudusi prie 
ausies kriauklę. 

Kriauklėje ji girdi jūros ošimą. 

— Iš tiesų gana kvaila klausytis kriauklės, Bela, kai prieš tave visa jūra. 

— Mes tokie nenuoramos, Bela. 

— Kartais reikia iškeliauti. Kur akys mato. 

— Raimt namus kartu į platųjį pasaulį. 

- Bet, Bela. Amerika plati. 

— O kai turi mažų vaikų. ' 

- Arizonoje, pavyzdžiui. Kai kur karštis gali pakilti per šimtą laipsnių. 

— Pagal Farenheitą, ne pagal Celsijų. 


— Ich bin ein Berliner“, — šaukia Kajus iš savo verandos birželio pabaigo- 
je. — Pasaulio istorijoje vyksta dideli dalykai, Tomai. 


*A5 csu berlynietis (vok.) — garsi Dž. Kenedžio frazė. 

Tomas tyli. Jo nedomina pasaulio istorija. Jis galvoja apie savo gimtadie- 
nį. Visa, ko jis trokšta sau dovanų, — tai sudėliojamo skeleto ir tam tikro 
spiningo, kokį matė viename iš Huotario žūklės žurnalų. Kajus išjungia 
savo radiją. 

— Gal sugalvosime ką nors smagaus, Tomai? Eime į pajūrį ir pastatysime 
ką nors Undinei Izabelei, pavyzdžiui, tramplyną. 

— Mmm, — kažką negirdimai sumurma Tomas. Tada verandoje pasirodo 
pati Izabelė. Ji mūvi baltomis kelnėmis ir su geltonu megztiniu ir nieko 
negirdėjo apie tramplyną. 

— Eime, - sako ji. — Eisime į svečius pas Rozą ir Gabį. Rozos sode bus 
vaišinama Shangri-las. 


— Sveiki atvykę į mūsų mažytę elektrinę trobelę. Abrakadabra. 

Gabiui atitraukus į šalis virtuvės užuolaidas, atsiduri priešais didžiulę 
viryklę su keturiomis kaitvietėmis bei atlenkiamu pultu, kur mygtukais ga- 
lima reguliuoti kaitviečių ir orkaitės temperatūrą. Gabis pakelia ir vėl nu- 
leidžia pultą. Jis sako, kad visa tai primena navigacijos pultą kosminiame 
laive. Jis kreipiasi į Tomą. Ar ne tiesa? 

— Raketos, Tomai. Gemini. „Apolono“ projektas. 

— Greitai pasieksime Mėnulį, Tomai. 

— Mes gyvename nepaprastu laiku. 

Suaugusiems jis sako, jog jam reikėtų sūnaus, kad galėtų rimtai aptarti 
tokius dalykus. Jis patapšnoja Tomui per petį, vėl prisimena viryklę, pa- 
tapšnoja ją ir sako: „Beliepsnis maisto gaminimas“. 

— Čia galite išbandyti visus savo receptus. 

- Gabis šypsosi Belai ir Rozai ir kilsteli į viršų kairįjį lūpos kamputį kaip 
Ginas Pitnis. 

— Mes, vyručiai, niekada neatsisakome gero pyrago gabalo. 

Gabis uždeda ranką Tomui ant peties. 

Izabelė juokiasi savo undinės juoku. 

— Ačiū, bet aš nekepu... 

— Mes ne visai paprasta šeima, — įsiterpia Kajus. — Muzika įaugusi mums 
į kraują. Mes labai dažnai klausomės muzikos. Džiazo. 

Gabis klausosi muzikos. 

— Music*. Man patinka music. 


* Muzika (angl.). 

— Mailsas Deivis, Čarlis Parkeris, Bilas Evansas... — pradeda vardyti 
Kajus. 

— Aš ketinu pasidomėti muzika, paaiškina Gabis. —- Magnetofonai, Kajau. 
Kasetės nurungs tradicines muzikos atkūrimo technologijas jau šiame de- 
šimtmetyje. Galime kirsti lažybų! 

— Ačiū, bet... 

— Muzikos istorijoje vyksta daugybė didžių dalykų. Aš ketinu dalyvauti 
istorijoje. Patefoną į jūrą, Mister Jass*! 

— Ačiū, — vėl pradeda Kajus, dabar jo eilė uždėti rankas ant Tomo ir 
Belos pečių. - Mums puikiausiai tinka ir plokštelės. 

Bela išsivaduoja iš Kajaus gniaužtų. Ji dar vis ten, kur ją nutraukė. 

— Aš kepu netradiciškai, — sako ji. — Aš vartoju MIŠINĮ. 

Roza įeina į virtuvę su Shangri-las padėklu. Jai ši frazė pažįstama. 

— Tada, Bela, — sako ji juokdamasi, — mes abi panašios. 

Gabis nustemba. Jis žiūri į Belą ir Rozą, čia į vieną, čia į kitą. Tada jis 
nusišypso ta šypsena, kurią Roza vadina kerinčiu Vilko vypsniu. 

— O dėl muzikinio skonio, — sako Gabis, — tai galėčiau apibūdinti save 
kaip neišrankų. 

Tomas parausta. Jis oda jaučia Renės akis. Jis žvilgčioja atgal. Ji stovi 
netoli jo už suaugusiųjų sienos. Ji išeina. Dabar ji kalno papėdėje, pakeliui 
į mišką. Jis bėga nuo kalno, seka iš paskos. 


Apie grįžimą iš Amerikos Roza pasakojo taip: 

— Mes norėjome su savimi pasiimti tiek daug daiktų. Visi jokiais būdais 
nebūtų tilpę į lėktuvą. Taigi mes pasidalijome. Gabis su Rene sėdo į laivą. 
Mes su Nina skridome, kad galėtume pasitikti juos uoste. Bet vidury Atlan- 
to prasidėjo audra. Beveik uraganas. 

Tomas bando įsivaizduoti: Renė ir Gabis laive Atlanto vidury. Susigūžę 
giliai triume, krovinių skyriuje, tarp visų savo daiktų. Automobilio, viryk- 
lės, oro kondicionieriaus, žoliapjovės ir žvilgančio baro šaldytuvo subtilio- 
mis tiko durimis, trinksinčiomis nuo bangavimo. Baisiai supa, visur vanduo. 

Tada jis pagalvojo apie save. Pats jis buvo uždarame kieme, po buto tre- 
čiame aukšte balkonu. Jis buvo vienas iš daugelio vaikų, kurie šaukė: 

— Mama, išcik! 

Tai buvo tam tikros varžybos. Vieni kitiems bandė padaryti įspūdį savo 


*Misteri Džiazai (angl.). 

mamomis. Kiekvieną kartą Tomą užplūsdavo šilta pasididžiavimo banga, 
kai Izabelė išeidavo į balkoną ir atsirėmusi į turėklą traukdavo į save visų 
žvilgsnius. Todėl kad nėra jokios abejonės, jog Izabelė yra pati gražiausia 
kiemo mama, nesvarbu ar ji būtų su suktukais plaukuose, ar be jų. 

— Kas yra, Tomai, — šaukdavo ji gana nekantriai, visiškai abejinga jai 
rodomam dėmesiui. Tomas negalėdavo nieko atsakyti; juk iš tikrųjų nebu- 
vo jokio reikalo. Ji patraukydavo pečiais ir grįždavo atgal į kambarį. Jis vėl 
šaukdavo. Jis šaukė ir šaukė, kol ji pasirodydavo dar kartą. Dar ir dar, dau- 
gybę dienų iš eilės. Ji pykdavo, bet nieko baisaus, nes tai buvo tarsi žaidi- 
mas. Tomui taip pat pradėjo šis ritualas patikti. Jis šaukdavo, o ji išeidavo. 
Kartais tekdavo palaukti. Bet anksčiau ar vėliau ji pasirodydavo. 

Vieną dieną ji pasišaukė jį į viršų. Ji užvėrė ant virvelės raktą ir užrišo 
virvelę jam ant kaklo. Ji pasakė, kad nuo šiol, jei tai nėra gyvybės ir mirties 
klausimas, jis turės užlipti į viršų pats. 

— Aš nebėgiosiu pagal užsakymą. Niekas nebėgios. Tu turi tai įsidėmėti. 

"Tomas energingai linksi. Jis neprieštarauja turėti savo raktą. Taip jis tapo 
pirmuoju savo amžiaus grupės kiemo vaiku su savo raktu. Jis vėl išėjo į 
kiemą ir pradėjo kramtyti virvelę taip, kad visi matytų. Karstelėjęs skonis, 
virvelė nutrūko. Jis gavo naują, perkrimto ir tą. Ir dar kelias, tad per porą 
metų jis sudorojo keturias virvelės ir pametė vieną raktą. 

Per tuos porą metų, be viso kito, Renė atliko štai ką. Keliavo baltuoju 
angelu po Ameriką, buvo Ramiojo vandenyno pakrantėje, savo akimis ma- 
tė, kaip oras virš tuščių Arizonos autostradų nuo kaitros virsta želė, taškėsi 
mėlyname plastiko baseinėlyje žalioje pievelėje Vašingtone, turėjo ir sakėsi 
numarinusi du triušius. Ir galiausiai, bet ne mažiau svarbu tai, kad ji perkir- 
to Atlantą laivu, kuris vos nepražuvo baisioje audroje. Ir net nesusirgo jūros 
liga. 

— Nepaprasta mergiūkštė, — sakė Roza. — Jos viduriai tikriausiai iš plie- 
no. Arba galbūt ši mergiūkštė yra paprasčiausiai sukurta jūrai. 

Tomas pamanė, kad tai jam nedaro įspūdžio. Bet aišku, kad buvo ne taip. 


"Tomas ir Renė eina į mišką tą vasarą, visas kitas vasaras. Tomas triųm- 
fuoja, nes jis pažįsta mišką geriau nei visi kiti. Taip pat geriau nei Renė. Jie, 
žinoma, dėl to ginčijasi. Nors ne tiek jau daug. Tomas mano, kad jam nerei- 
kia nieko įrodinėti. Užtenka, kad jis triumfuoja sau vienas, kai visos vietos, 
į kurias Renė jį nusiveda ir duoda suprasti jas pati atradusi, pasirodo jam 
jau pažįstamos iš anksčiau. 

Kartais jie pasiima Erkį Johansoną su savimi į mišką. Kartais jie tenai jį 
palieka. Kokioje nors ypač bjaurioje vietoje. Įvairiausiuose samanynuose, 
virš kurių džeržgiančiais spiečiais skraido mašalai, neįžengiamuose šabakš- 
tynuose, kuriuos visuomet dengia slogus šešėlis. Tada jie nueina. Nors ne 
taip toli, kaip mano Erkis. Iš tikrųjų jie pasislepia kur nors netoliese ir 
šnipinėja. Erkis Johansonas stovi ramiai. Jis neryžtingai apsižvalgo. Jis mo- 
juoja rankomis vaikydamas vabzdžius, susispietusius aplink jį. Jis klausosi. 
Jis tyko gaudydamas menkiausią garsą, menkiausią judesį. Praeina valandė- 
lė. Visur ramu. Erkio veidas susiraukšlėja. Jis sukryžiuoja rankas priešais 
save, sugniaužia kumščius ir spaudžia juos prie savęs. Veidas dar labiau susi- 
garankščiuoja. Pasigirsta verksmas, kuris, rodos, išsiveržia iš Erkio Johan- 
sono, nors šis bando su juo kovoti. Iš pradžių jis duslus ir nedrąsus, bet po 
kiek laiko, jei vis dar ramu, kiekis ir intensyvumas didėja. 

Stovint pasislėpus ir žiūrint į Erkį Johansoną, užplūsta keistas jausmas. 
Ir jaudinantis, ir nemalonus. Tiesiog gluminantis. Ir kartais Tomas su Rene 
turi išlįsti iš slėptuvės ir pasirodyti vien tam, kad atsikratytų šio jausmo. 
Kad pasakytų, jog jie buvo visą laiką už penkių metrų. Su reikalu. Ko Erkis 
žliumbia? Ar kas nors jį kaip nuskriaudė? Gal uodai sukandžiojo? Kaltink 
pats save. Ko jis stirksojo toje pačioje vietoje visą laiką? Aišku, kad uodai 
puls, jei esi toks kvailas ir nepasijudini iš vietos. 

- Bet, kad ir kaip ten būtų, — sako jie pagaliau, — tu ištvėrei bandymą. 
Sveikiname. 

Po kiek laiko Erkis Johansonas, kai jį palikdavo, nustojo verkęs. Jis sto- 
vėdavo ramiai, lūkuriuodamas atidžiai dairydavosi į šalis, pritūpdavo. Spaus- 
davo kumščius prie savęs, veidas susiraukšlėdavo. Bet neišleisdavo nė garselio. 
Jis žvalgydavosi aplink, sukiodavo galvą tai į vieną, tai į kitą pusę. Tarsi žino- 
damas, kad Tomas ir Renė yra šalia, laukdavo, kol jie pasirodys ir papasa“ 
kos, kad su juo buvo atliktas svarbus mokslinis eksperimentas, ir pateiks 
mokslinį paaiškinimą, ir dar pakomentuos, kaip viskas yra susiję ir kas tai 
per eksperimentas. 

Taip ir nepasirodę Erkiui, Tomas su Rene nueina. Jie grįžta į vasaros rojų 
arba traukia į priešingą pusę, į mišką. Erkis lieka, teks pačiam susirasti kelią 
į namus. Na, pagaliau jis tai jau gali. Tačiau bent iš pradžių jis gerokai už- 
trunka. Bet anksčiau ar vėliau Johansonų kieme pasigirsta Majos Johanson 
riksmas: 

— Ką jie vėl iškrėtė ? 

Nuo Majos Johanson balso Erkis pradeda verkti. Bet jis neprasitaria ar- 

ba bent jau pasako kiek tik įmanoma mažiau. Jis stengiasi, kad būtų tinka- 
mas eksperimentams. Bet kokiu oru. Toks, kuris nenusiima kaukės ir neiš- 
plepa pašaliniams mokslinių paslapčių. 

Gal Tomą ir Renę graužia sąžinė? Ne per labiausiai. Jie viską vertina 
kitaip. Tomas mano, jog tai jo ir Renės nuopelnas, kad Erkis apskritai nusi- 
gauna į mišką ir išmoksta pats jame orientuotis. 

Magė ir Nina gyvena trikampyje tarp Johansonų pirtelės, Johansonų na- 
mo ir Gabio su Roza namo ant kalno. Maja Johanson leidžiasi į mišką tik 
tuomet, kai prasideda mėlynių metas; tada jie, aišku, išskuba visi iki vieno su 
Pusu Johansonu, pusseserėmis ir uogų rinkimo mašinomis, todėl kad Jo- 
hansonai yra neturtinga šeima ir turi išmaitinti daugybę burnų, taigi reikia 
pasinaudoti miško dovanomis, kol kas kitas nepadarė to pirma jų. Kajus 
sėdi su savo muzika ir savo detektyvais savo verandoje, Gabis iš viso nevyks- 
ta ten, kur negalima nuvažiuoti automobiliu, Johanas ir Helena Vikbladai — 
jie turi sergantį kūdikį. O Bela su Roza — jos juk pajūrio moterys. Kartais jos 
cina pasivaikščioti miško keliu. Iki pašto dėžutės. Ir atgal. 

Taigi tik jo ir Renės dėka Erkio Johansono akiratis išsiplečia tiek, kad net 
siekia pačius tolimiausius vasaros rojaus kampelius. Niekas kitas taip gerai 
nepažįsta miško kaip Tomas ir Renė, niekas kitas negali išmokyti Erkio 
Johansono tiek daug apie mišką kaip Tomas su Rene. 


Vakarais, jei būna tinkamas oras, Tomas su Huotariu leidžiasi Huotario 
laiveliu į atvirą jūrą žvejoti. Jie ištiesia tinklą ir šeria žuvis. Paskui jie grįžta 
namo ir užkuria pirtį. Jie maudosi, o išsimaudę atvėsta ant laiptų, sėdi ap- 
sivynioję rankšluosčiais pilvus ir valgo dešrą, keptą folijoje ant pirties ak- 
menų. Jie kalbasi apie boksą. O iš tikrųjų jie kalba ne tiek jau daug, bet jau 
kai kalba, tai apie boksą. 

Nuo Huotario trobelės laiptų atsiveria puikus vasaros rojaus krantų vaiz- 
das. Jie matomi kaip tik priešais, už penkiasdešimties metrų kitoje vandens 
pusėje. Vakarais ant jų krinta šešėlis. Jie tušti ir atrodo tarsi apleisti. 

Bet alėjoje verda gyvenimas. Ant uolos matyti du siluetai. Vienas gelto- 
nas, kitas rožinis. Geltonasis nešasi puodą, baltosios vilos vandens puodą, 
kuris matyti iš tolo, nes yra liepsnos raudonumo spalvos. Rožinis nešasi 
vonelę, pasikabinęs rankšluosčius aplink kaklą, kaip boksininkas. 

Bela pastato puodą prie maudyklės. Roza išpilsto karštą vandenį iš puo- 
do į du indus. Kyla garai. Akimirkai oras aplink Belą ir Rozą virsta drebu- 
čiais, panašiai kaip virš asfaltuotų Arizonos kelių, jei tikrai karšta, per šimtą 

laipsnių pagal Farenheitą. Jos beveik visai pranyksta. Paskui garai išsisklai- 
do. Roza pripylė šalto vandens iš įlankos. 

Jos pasilenkia kiekviena prie savo indo, plaunasi plaukus. Jos šūkčioja, 
kad vanduo per šaltas ir kad šampūnas graužia akis. Net Huotaris pakelia 
galvą. Tomas visada didžiuojasi, kad jo mama gražiausia, jo mama, kuri ke- 
dena savo nuostabiai ilgus plaukus, undinės plaukus. Bet jis nieko nesako. 
Tik tyli ir mėgaujasi. 

Išsiplovusios plaukus, jos ant galvų užsivynioja iš rankšluosčių turbanus, 
užsimeta chalatus, plovykloje aukštyn kojomis apverčia voneles, pasiima 
puodą ir grįžta į alėją. Stoja tyla. 

Tomas suvalgo truputį dešros. Huotaris skaito laikraštį. 

— Ašesu geriausias, gražiausias, stipriausias, greičiausias, fenomenaliausias, nuo- 
stabiausias ir nepaprasčiausias. 

Tomas suklūsta. Čia kažkas kitas. Kažkas oranžinis pačiame Gabio, Ro- 
zos ir Johansonų pontono gale. Keistai pakreipia veidą, uodžia orą lyg žvė- 
ris. Praveria burną ir išleidžia keistą garsą. 


Tomas pasižiūri į šalį. Huotaris vėl įsisiurbė į laikraštį. Tomas lėtai nu- 
kreipia žvilgsnį į lieptą. Renė dingusi. 

— Ką sakei? 

— Aš geriausias, fenomenaliausias, — sako Huotaris. 

— Aš jau girdėjau. Bet kas taip sako? 

- Žinoma, Klėjus. Ir taip toliau. Kuperis yra netikša, kriaušė, ištižėlis. Kaip 
manai, Tomai? Kas laimės? 

— Tarsi dar kiltų kokių nors abejonių. 

— Kuriame raunde, Tomai? 

— Pirmame, — atsakė Tomas. 

Taip jam ir reikia. Klėjus nokautuos Kuperį pirmame raunde. 


Betgi duslus burzgimas. Iš pradžių nieko nematyti. Paskui — iš lėto at- 
skrieja baltasis angelas. Jis išnyra iš už Johansonų namo, praslysta pro jo 
kampą, važiuoja toliau per mažąją Majos Johanson kalvelę ir per Majos 
Johanson pievos lopinėlį. Tiesiu taikymu. Akimirką gali pamanyti, kad jis 
įlėks į vandenį. 

Bet, aišku, tai tik optinė apgaulė. Automobilis staiga sustoja priešais Jo- 
hansonų pirtelę. Atsidaro durys. Gabis išlipa ir užtrenkia duris taip, kad 
suskamba visas vasaros rojus. Gabis išvynioja bendrą vandens žarną, kuri 

kabo ant kablio, įkalto pirtelės sienoje. Tada jis atsuka vandenį ir imasi 
plauti automobilį. 

Roza ir Bela eina į namą ant kalvos, užtraukia užuolaidas. Jos sėdi į šikš- 
nosparnį panašiose kėdėse, gurkšnoja gaiviuosius gėrimus ir rūko cigaretes. 

— Gal pažiūrėsime tilmą? — klausia Roza. 

- Taip. 

— Kokį? — klausia Roza. 

— Nagi, spėk, - atsargiai juokdamasi sako Bela, nes jos matė tą patį filmą 
daugybę kartų, o ir yra jis tik vienas. 

Reči 4 Dar Juokiasi, Ji aa iki ant stalo Ip įjungia. 
jantis Rdzos kūnas, kuri ištirpsta, kai j ji prieina per arti Šabio, o jis nepa- 
sitraukia. Gabis visad erzinasi. 

Bet ji to nepasako. Šį kartą Roza tyli. 

Paskui jūra. Paskutinis kadras. Roza sėdi atsukusi nugarą ir priglaudusi 
prie ausies kriauklę. Jūros ošimas, kaip ji dažnai juokauja. Dabar ji tyli. Ji 
atsikelia nuo oranžinės į šikšnosparnį panašios kėdės. Oro kondicionierius 
pirpia, diaprojektorius birzgia. Ji prieina prie lango ir atsistoja. Staigiu ju- 
desiu atitraukia užuolaidas. Vaizdas diaprojektoriuje išblunka, ekranas nu- 
bala. Ji pritupia ties oro kondicionieriumi ir stebi baltą propelerį, besisukantį 
už baltų grotelių. Čiumpa laidą ir ištraukia iš šakutės lizdo kištuką. Prope- 
leris dar keletą kartų neryžtingai apsisuka ir sustoja. 


- Štai, — sako Roza ir rodo į propelerį, — tikriausiai Gabis niekada nepri- 
eis taip arti prie lėktuvo per visą savo gyvenimą. 

Ji įdėmiai žvelgia į Belą. 

= Kalbu niekus, Bela, tikrus niekus. 

— Paklausyk. 

— Aš nieko neišmanau apie lėktuvus. 

- Jis buvo toje pačioje studentų sąjungoje. Aš jį pažinojau. Priėjau ir 
paklausiau, ar jis mane prisimena. 

— Tai tikriausiai įvyko ten, oro uoste. 

— Aš buvau palydovė, Bela. Ant žemės, ne lėktuve. O tai didelis skirtu: 
mas. 

- Be to, visą laiką praleidi ant žemės. 

- Jis neįstojo į lakūnų mokyklą. Neišlaikė orientavimosi aplinkoje testo. 
Per daug nervinosi. 

— Štai, — sako Roza ir spragteli pirštais, — ir visa istorija. 
Ji vėl nutyla. Bela irgi tyli. 


Visai tylu, nes nebirzgia ir diaprojektorius. 


— Ir aš kai ką papasakosiu, — įsiterpia Bela. 

— Mes su Kajumi susitikome ne Čarlio Parkerio koncerte Topsys Nale- 
ne. Aš niekada nebuvau Stokholme, Roza. Aš niekur nesu buvusi. 

— Mes susitikome žaidimų parke. 

— Aš buvau undinė. 

— Sėdėjau ant lentynos ir laukiau, kol kas nors prieis ir mėtys kamuolius, 
ir pataikys tiesiai į lentelę, kuri buvo po mano lentyna. O kai kas nors patai- 
kydavo, tai mano lentyna nusvirdavo, aš surikdavau ir krisdavau tiesiai į 
apačioje esantį vandens baseiną. Atėjo Kajus ir Kajus mėtė. Ir pataikė. Tie- 
siai į tašką. 

- Ir taip, Roza, pūkšt ir aš atsidūriau vandenyje. 


— Ką tu dabar galvoji, Bela? 
— Nieko. Galvoju, kad aš jaučiuosi be galo gliti. Visur tas bjaurus kre- 
mas. 


BALTASIS GABIO ANGELAS, 1963 m. 


Liepos ketvirtąją Tomo gimtadienis. Prieš pietus šviečia saulė ir prie bal- 
tosios vilos vyksta šventė. Tomas, Renė, Erkis Johansonas, Magė Johanson 
ir Nina sustoję rateliu kieme. Jie žaidžia žaidimą. Nina jam vadovauja, kad 
būtų žaidžiama teisingai ir kad visi vienodą kartų skaičių stovėtų vienas už 
kito. Ir ypač Erkis Johansonas, kuris yra jauniausias ir kvailiausias ir visada 
žaidžia tik su Tomu ir Rene. 

Žaidimo vidury Renė išeina iš ratelio ir atsisėda šešėlyje ant virtuvės 
laiptų. 

Ji išsitraukia žolės stiebelį ir įsideda jį į burną, kramto jį ir nė nemirkte- 
lėdama žvalgosi aplink. Neįmanoma jos perkalbėti arba reikalauti, kad ji 
grįžtų į Žaidimą, kurį paliko pačiame įkarštyje. Tomas mano, kad tai labai 
smagu, ir taip pat palieka žaidimą, eina ir sėdasi šalia Renės ant virtuvės 
laiptų, nusiskina žolės stiebelį, kramto jį ir stengiasi atrodyti ramus. Nina 
įsiunta ir bėga į baltąją vilą pas Belą ir Rozą, kad viską pastarajai papasako- 
tų. Roza išeina ir pamačiusi Tomą su Rene ant laiptų susižavėjusi sako, kad 
jie išradingai atrodo, kaip maži gangsteriūkščiai. 

— Niekur nepabėkite!- šūkteli ji. — Freeze* taip! 

Ir ji bėga atgal į namą pasiimti fotoaparato. Bet kai jau reikia fotogratuo- 
ti, staiga visi vaikai susirinko ant laiptų su žolės stiebeliais burnose, nieko 
nesakančiais veidais. Tada Tomas supranta, kad daugiau Žaisti nėra prasmės. 
Atsikėlęs eina į namą ir atplėšia savo dovanas. Iš Majos Johanson jis gavo 
tamsiai mėlyną neperšlampamą išaugtinę pusbrolio vaiko skrybėlę, kuri dar 
per maža Erkiui Johansonui, o kadangi mėlyna yra berniukų spalva, tai ji 
geriau atrodys ant Tomo negu ant Magės Johanson galvos, kol Erkio galva 
pasidarys pakankamai didelė. Ir už dyką — taip samprotauja Maja Johanson. 


Gabio, Rozos, Ninos ir Renės dovana yra švediškas „LIFE“** žaidimas. 
Jis vadinasi „TRIUMFAS“. Triumfas — koks tinkamas apibūdinimas ir viso 


* Nejudėkite (angl.). 
** GYVENIMAS (anyl.). 

šio gimtadienio nuotaikos, kuri sugebėjo išsilaikyti su kai kuriomis išimti- 
mis visą dieną. Tomą užlieja džiaugsmo banga. Erkis Johansonas pajunta 
kažką panašaus, nes jo akys gudriai žiba. Jis leidžiasi bėgti ir šūkteli, kad jis 
tik parlėksiąs namo ir kai ką atnešiąs. Po kelių minučių jis grįžo su pilnomis 
rieškučiomis. Iš karto sunku pasakyti, kas jo rankose, nes jis paslaptingai 
spaudžia jas vieną prie kitos, kol pagaliau triumfuodamas ištiesia jas prie- 
šais Tomą, atsargiai pragniaužia ir sako: 

— Prašau. 

Tai visi miniatiūriniai guminiai žvėriukai iš Erkio Johansono guminių 
žvėrelių kolekcijos. Čia ir geltonoji žirafa su lanksčiu kaklu, ant kurio gali- 
ma rišti mazgus. Erkis ją mėgsta labiausiai. Bet po akimirkos Erkis puolė į 
ašaras. Juk to, ką padovanojai, niekada nebesusigrąžinsi. Maja Johanson suspėjo 
kaip tik laiku, kad sutrukdytų tolesnę apdovanojimo ceremoniją. Vėliau 
bus šaipomasi iš Majos Johanson dovanų apibrėžimo, nes ši dovana visiškai 
nedera prie oficialios Johansonų šeimos gimtadienio dovanos. Bet dabar ne 
laikas juoktis. Erkis Johansonas iš Majos Johanson paaiškinimų suprato vie- 
nintelį dalyką. Akivaizdu, kad jam neleis prisidėti prie gimtadienio. Rankos 
nusviro į šalis, žvėreliai pasipylė ant grindų — debesis uždengė saulę. Ech, 
tada dar ne visai. Bet Erkio verksmas yra tarsi blogas ženklas. 

Prasidėjo popietė. Svečiai išsiskirstė. Apsiniaukė. 


— Kartais taip būna, — sako Roza Belai. — Būtina kur nors išvykti. Ar 
niekada taip nesijautei? 

Ji klausia, bet nelieka laukti atsakymo. Ji susirenka savo daiktus ir skuba 
per kiemą namo, nes turi persirengti boating* drabužiais. Paskui ji ketina 
sėsti į mažąjį kateriūkštį ir plaukti pas Meilutę Lindberg į Lindbergų namus 
pasižvalgyti, ar kitoje pusėje nevyksta koks nors fourth-of-july** pasilinks- 
minimas. 

Bela pradeda tvarkytis po gimtadienio. Ji neša lėkštes ir puodelius į vir- 
tuvę, surikiuoja aštuonias panaudotas žvakeles nuo torto ant užmūrytos 
krosnies. Užkelia ant dujinės viryklės puodą ir pila į jį vandenį. Vos įpusė- 
jusi viską meta. Susisupa į savo geltonąjį chalatą ir išeina. 

Bela eina per visus pirmo aukšto kambarius. Iš virtuvės į palėpės prieš- 
kambarį, į svetainę, į Tomo kambarį. Basa, geltonu chalatu, raginamais žings- 


* Pasiplaukiojimo (angl). 
** Liepos ketvirtosios (angl). 

niais, tarsi norėtų sugalvoti ką nors naujo ir įdomaus dabar, kai net ir oras 
subjuro. Ir įtraukti Tomą į tą naują pramogą. Bet Tomo, bent jau šį kartą, 
tai nedomina. Jis sėdi ant lovos baisiai užsiėmęs. Prie savo spiningo, valo 
gale, jis riša blizgę. O viską pabaigęs, sumano sprukti į pakrantę. Vienas. Su 
Bela neįmanoma žvejoti. Ji negali nusėdėti ramiai nė minutės, o be to, ji 
visą laiką kalba. 

Plumpt. Plumpt. Belos sandalai skrenda į sieną. Bela stovi basa "Tomo kam- 
bario viduryje ir praneša apie savo buvimą. Bet Tomas nepakelia akių. Ly- 
nas slidus, ir būtina susikaupti, jei nori tinkamai suregyti visus tuos sudėtingus 
mazgus blizgei pririšti. 

Po to ji svetainėje. Pro atvirus langus į vidų skrenda spar vos. Ji kalba apie 
žaibą. Vardija įvairius žaibo ženklus ore. Po kiekvieno sako: 

— Ar ne, Tomai? 

— Mmm, - atsako Tomas nesiklausydamas. 

Paskui ji išeina. Jis dar spėja pamatyti, kaip Bela stovi priešais buteto 
veidrodį iškėlusi ranką į viršų. 

- Žiūrėk, Tomai. 

Visi saulės išblukinti plaukai jos pažastyje stovi piestu. Ji sugniaužia kumštį. 
Akimirką atrodo, kad ji rengiasi trenkti kumščiu į vieną iš veidrodžio dalių. 
Paskui ji nuleidžia ranką, suraukia savo storus, tamsius antakius ir prisidega 
cigaretę. Rūko, pučia į save veidrodyje dūmų žiedus. Nors Tomo ten jau 
nebėra. Jis alėjoje. Pakrantėje, išnėrusi iš Ruti miško, pasirodo Renė ir 
paima iš jo meškerę. 

— Ar galima man pabandyti? — klausia ji, jau nuėjusi ant lieptelio ir pir- 
mą kartą užmetusi meškerę. 


Dabar Renė stovi ant baltosios vilos lieptelio su Tomo spiningu. Ji užme- 
ta meškerę, suvynioja. Ji vynioja greitai, visiškai per greitai, visai ne atsargiai 
ir ramiai, kaip kad reikia vynioti spiningo valą, kaip ji tikriausiai galėtų, jei 
tik norėtų. Ji nenori. Tomas žino; jis pritupia už jos ant liepto polio ir 
spokso į jos oranžinį nugaros rėmą. 

— Užkibs, — sako Renė ir vynioja dar greičiau. — Užkibs. 

Ji kartoja tą patį daugybę kartų ir kiekvienąsyk ji suvynioja be laimikio 
ant kabliuko, kiekvienąsyk ji vėl užmeta meškerę. Ir vėl suvynioja. Visiškai 
nekreipdama dėmesio į Tomą. 

— Dabar mano eilė, - sako Tomas, nors jis žino, kad, jei kalbės, bus dar 


blogiau. 

— Užkibs, — atsako Renė ir vynioja toliau. 

Blizgė nerūpestingai kybo virš vandens, varvanti ir švari, švysčioja šen ir 
ten, valdoma kietos jos rankos. 

Tomas ketina šauktis pagalbos. Ką gi jis galėtų prisišaukti? Nieko nema- 
tyti. Jie su Rene vieni ant liepto ir visoje pakrantėje. Pas Johansonus tuščia, 
netgi iš pirtelės, kurioje paprastai sėdi Magė ir Nina, nieko negirdėti. Huo- 
tario salelė tuščia. Dabar savaitės vidurys, o Huotariui dar neprasidėjo atos- 
togos. Įlankos gilumoje, kairėje, iš kamino veržiasi dūmai. Tai vienintelis 
gyvybės ženklas įlankoje. Ir iki jo keletas kilometrų, nors atrodo, kad arti. 

Persvara Renės pusėje. Tomas dabar negali jos suvaldyti. Jie abu tai žino. 
Ji vynioja. 

— Duok ją šen. 

Tomas vis dėlto ištiesia ranką, bandydamas atgauti meškerę. Renė stai- 
giu judesiu patraukia ranką į šalį. Netvarkingai suvyniotas lynas švysteli at- 
gal, kabliukas atsimuša į Tomo skruostą. Jis atsitraukia. 

— Kvankšt... Atsargiai, akį iškabinsi. 

Vėjas nerimsta. Pradeda lyti. Staiga ima pilti kaip iš kibiro. 

Renė nesiklauso. Ji suvynioja ir vėl užmeta. Pliumpt, ir blizgė nugrimzta 
šiek tiek giliau. Šį kartą išvyniojusi lyną ji palaukia. Vien dėl to, kad abiem 
užtektų laiko įsivaizduoti, kaip blizgė grimzta į dugną, pradingsta tarp jūros 
žolių ir ten įstringa. Ji vėl pradeda vynioti. Spiningo galas smarkiai išlinksta. 
Ji trukteli. Spiningo viršūnė šaižiai švilpdama išsitiesia. Šis garsas siaubingai 
aidi Tomo ausyse. Ji vynioja toliau. 

Tomas pirmasis pastebėjo, kad lynas nutrūko: permatomas valo galas 
plūduriuoja vandens paviršiuje. Susiraitęs ir suglebęs. Renė dar ilgai vynio- 
ja, nelygiai ir veržliai, tarsi nė nebūtų pastebėjusi ar supratusi, kas atsitiko. 
Tomas įsiuto. Kol jis stovėjo ir žiūrėjo į ją, jo pyktis vis augo. Dūmų kvapas 
skverbiasi į jo šnerves, smilkiniai tvinksi. Ir štai jis puola ją iš užpakalio, 
išplėšia meškerę jai iš rankos, ir ši krinta tarp akmenų, krante prilaikančių 
lieptą. i 

Bet Tomui meškerė nerūpi. Vos tik ji atsidūrė jo rankose, tai jau nebetu- 
ri jokios reikšmės. Jis pargriauna Renę ant tiltelio. Jie grumiasi, bet dabar 
jis piktesnis ir stipresnis ir greit parbloškia ją ant nugaros ir užgula. Jis 
apžergia ją, keliais prispaudžia jai rankas, kad nesiblaškytų, ir kumščiais 
daužo per pilvą, per veidą. Tąso už plaukų, bando įsikibti, kad galėtų trink- 
telėti galvą į liepto lentas. Ji rangosi po juo, smarkiai. Stipriau ir stipriau, ir 
Tomas kažkur pasąmonėje suvokia, kad tuoj jis praras persvarą. Jis neria jos 

megztinio link, suleidžia dantis jai į odą, tikras įkandimas. Burna prisipildo 
šerių ir šlykštaus skonio, ar tai kraujas? Jis nustumia ją ir ji nerangiai krinta 
ant akmenų galva į priekį. Megetinio kraštas atsiknojo ir apnuogino baltos 
nugaros lopinėlį, kuris, jam bėgant alėja, visą laiką stovės akyse. Ji vis rieda, 
jos kojos su melsvai baltomis guminėmis šlepetėmis panyra į vandenį. To- 
mo burna pilna plaukų ir megętinio šerių, bet dabar jis bėga. Per alėją, 
baltosios vilos linkui. Bėgdamas jis šaukia Belą. Renė jam paskui tai pri- 
mins, prie keturių akių. 

— BELLAMA! BELLAA! 

Bet tai buvo jo gimtadienis ir jo naujoji blizgė. Ji gulėjo ir blizgėjo savo 
dėžutėje, kurią jis rytą išvyniojo iš geltono vyniojamojo popieriaus. Bela ir 
Kajus atėjo į jo kambarį su gimtadienio padėklu, ir jie dainavo, ir jis už- 
spaudė rankomis ausis ir susigūžė giliai po antklode, kad jo galva atsidūrė 
beveik kojūgalyje. Bet tai buvo tik žaidimas, taip jau reikėjo, kad Bela galėtų 
nutraukti antklodę ir, įšokusi į jo lovą, apkabintų sveikindama su gimtadie- 
niu. O Kajus stovėjo prie lovos kaip per visus gimtadienius, pasirengęs iš- 
tiesti gimtadienio padėklą, ant kurio buvo kakava ir sumuštiniai, ir viskas, 
ko Tomas labiausiai pasaulyje geidė. Griaučių rinkinys. Ir ta blizgė. 


Tomas pasiekė baltąją vilą. Tas bjaurus meggtinio ir kraujo skonis vis dar 
jo burnoje. Dabar jis liovėsi rėkęs. Ir sulėtino greitį. Iš tikrųjų atrodė, tarsi 
jo greitis mažėtų visą laiką, kol jis kopė tuos paskutinius metrus į kalniuką, 
į baltosios vilos kiemą, o jam lipant virtuvės laiptais, žingsniai tapo sunkūs 
ir lėti. Jis spjaudėsi bandydamas atsikratyti to šlykštaus skonio burnoje. 
Šeriai. Jis pastebėjo, kad rankoje laiko meškerę. Spiningą; akimirką jis pa- 
sirodė Tomui visiškai svetimas. Jis iš visų jėgų tėškė spiningą į šalį, ir šis 
nukrito tarp alyvų, augančių po jo kambario langu. 

Laiptinėje jis vėl ištaria Izabelės vardą. Durys užsidaro jam už nugaros. 
Bet nėra visai tamsu. Dienos šviesa skverbiasi pro kelis langelius virš virtu- 
vės durų. Jis ilgai stovi prietemoje. Klausosi savo balso. Dabar jis skamba 
kitaip. Neryžtingai, kažkaip slogiai. 

— B-e-1-1-a, — sako jis. Ištaria vardą lyg abėcėlę. 


Tada jis pasuka raktą užsikertančioje spynoje, atplėšia duris ir įsėlina į 
virtuvę. Žengia tyliai ir atsargiai ir visiškai sustoja mėlynų virtuvės grindų 
viduryje, suakmenėja, klausosi. Savo alsavimo. Kvėpuoja nelygiai, vis dar 
neatgaudamas kvapo po bėgimo alėja. Spar va skrenda tiesiai į langą. Vėl ir 

vėl į jį trenkiasi. Lietus barbena į skardinį stogą. Kai esi palėpėje, atrodo, lyg 
kas tratintų automatais. Čia, apačioje, tolimas šniokštimas. Priešais jį, ant 
senos užmūrytos krosnies, šventės liekanos. Lėkštėje torto gabalėlis, žva- 
kutė nuo torto su pridžiūvusia plakta grietinėle galuose. Servetėlės. Lyg 
koks įrodymas, kad prieš tai čia virė gyvenimas. Gimtadienis. 

Įvykius pakrantėje tarsi nupūtė vėjas. Taip pat ir visa kita. Staiga viskas 
nutolsta. Nemalonus, nepaaiškinamas jausmas. 

Jis krūpteli staiga pajutęs, kad yra stebimas. Lėtai pasuka galvą į kairę, į 
savo kambario pusę. Ant jo stalo stovi dėžė su griaučių dalimis. Skeletas ant 
dangčio šypso jam, tuščiaviduris. Vypsnys grąžina Tomą į tikrovę. 

Laikas grįžo, apžavai išsisklaidė. 

Jis vėl bėga tekinas. Per pirmo aukšto kambarius, į viršų, į ateljė. 

Ant ateljė grindų jis aptinka geltonąjį chalatą. Ant laiptų turėklo kabo 
maudymosi kostiumėlis. Jo kambaryje numesti sandalai. Vienas po lova, 
kitas prie koklių krosnies, kaip tik ten jie nusileido, kai ji dieną juos nuspy- 
rė nuo kojų. Viršutinis komodos stalčius miegamajame ištrauktas. Tai jos 
stalčius. Kojinės, palaidinukės rankovės styro išlindusios pro tarpą, nepa- 
kartojama Belos netvarka. Ir visur, visoje baltojoje viloje, silpnas jos kvepa- 
lų aromatas, „Žydroji žolė“. 

Ir Tomas sprunka iš namo, leidžiasi miško keliu. Bėga tiesiu taikymu 
šveičiant lietui, pats gerai nežinodamas kur. Bet bėga pro didįjį beržą, Jo- 
hansonų pusbrolių malkų rietuvės ir į lygumas, kur vienoje pusėje praside- 
da pieva. Ir taip toli matyti. 

Priekyje, beveik už penkiasdešimties metrų, kur baigiasi pieva ir likę tik 
pora posūkių iki didžiojo kelio, kur yra pašto dėžutė ir važinėja autobusai, — 
ji eina keliu, laikydama virš galvos raudoną skėtį. Kitoje rankoje ji nešasi 
savo baltąjį krepšį, kelioninį krepšį, kurį ji ir Tomas žaisdami keletą kartų 
prikrovė. Jos apsiaustas smėlio spalvos, aukštakulniai pasivaikščiojimo ba- 
teliai. Nors kulnai ne per aukšti, kaip tik tokie, kad būtų patogu jais vaikš- 
čioti. Ir geltonoji suknelė.,Ji mirguliuoja pro tankų lietaus šydą. Nes dabar 
ji atsigręžė ir jį pastebėjo. Sustojo, suglaudė skėtį. 

Ir štai jie stovi ten, miško kelyje, ir žiūri vienas į kitą pro lietų, kuris 
dabar lyja ant jų abiejų. 

Tomas jau lekia. Įsikniaubia į jos drabužius. 


— Tomai, kas yra? Kas atsitiko? 
Galbūt jis vis dar ten, laiptinės prietemoje, taria jos vardą lyg abėcėlę. Ji 

išgirsta garsus viduje, atidaro virtuvės duris. Stovi priešais jį, basa, su geltonu 
chalatu, rausvomis, šiltomis, ant rankų drėgnomis pirštinėmis indams plauti. 

Jis negali ištarti nė žodžio. Burna vėl pilna šerių. Oranžinių megztinio 
šerių, nuo kurių beveik verčia vemti. 

Jis, žinoma, tuoj pat apsipylė ašaromis. Jis verkė, kol ji suėmė jį už pečių 
ir papurtė. Tada jis viską papasakojo. Viską, kas iš tikrųjų jau pamiršta. 
Pasakojimas Apie Mažą Berniuką, Kuris Leidosi Žvejoti. Ir kas iš to išėjo. 
Tiesiog katastrofa. Bet apie Renę jis nepratarė nė žodžio. Jis nežino kodėl. 
Ji tiesiog čia netinka. 

Bet Bela viską supranta. Ji laiko suėmusi rankomis jo galvą taip, kad jis 
žiūri tiesiai jai į akis. 

— Ne tą brangiąją, kurią Kajus padovanojo? 

"Tomas iš lėto linksi. 

— Eime, Tomai, — sušunka ji paskui kone linksmu balsu. — Mes turime 
tuojau pat eiti pas Johansonus, paskambinti Kajui ir papasakoti visą šią grau- 
džią istoriją. 

Ir kol jie persirengia ir bėga per kiemą pas Johansonus, lietus liaujasi, 
išsigiedrija, ir vėl išlenda saulė. 

Raudonasis Kajaus „Austin Mini“ šeštą valandą įvažiuoja į kiemą. Balta- 
sis angelas — iš paskos. Sustoja, atidaro langą, Gabis iškiša galvą, šaukia: 
„Cha, Cha! Kad kiek, būčiau tave aplenkęs!“ prieš padidindamas greitį An- 
gelų namo linkui. Kajus kartais sako, kad Gabis labai neatsargus kelyje. Pats 
jis jokiu būdu nesirengia leistis į tokius žaidimus. Kelias nėra tinkama vieta 
automobilių lenktynėms. 

Bet šiandien Gabis Kajui nerūpi. Jis atidaro automobilio dureles, išlipa 
ir netardamas nė žodžio ima nertis iš drabužių. Kaklaryšis, marškiniai, ir 
galiausiai nuspiria batus nuo kojų taip, kad tie skrieja per kiemą. Jis jau 
alėjoje, bėga į pakrantę, ant liepto, šoka nuo jo kojomis žemyn, su ilgomis 
kelnėmis. Neria kelis metruspo vandeniu, iškiša galvą iš vandens, prunkš- 
damas ją krato ir tik tada pradeda kalbėti. Jis šaukia, kad svajojo apie tai visą 
dieną. Mieste net nenulijo trumpas lietutis su perkūnija kaip čia. Buvo taip 
karšta, kad asfaltas virė po kojomis. Kajus plaukia laisvuoju stiliumi tolyn. 
Tomas leidžiasi iš paskos. Jis taip pat šoka į vandenį su drabužiais. Kajus 
laukia Tomo ir, kai Tomas jį pasiveja, jie apsisuka ir plaukia atgal į krantą, 
ranka rankon, vienas šalia kito. 

Bela braido įlankoje. Ji netvirtai stovi vandenyje, kuris siekia jai iki apa- 

tinio šortų krašto, laiko iškėlusi priešais save rankas ir atrodo šiek tiek abe- 
jojanti. Kajus ir Tomas šaukia jai, kad nesibaimintų ir kuo greičiau eitų šen. 
Bela sustoja ir šypsodamasi purto galvą. Per šalta! Tomas ir Kajus priplaukia 
arčiau ir ima taškyti ją vandeniu. Bela sužviegia ir bėga į krantą. Tomas ir 
Kajus — iš paskos. Taip jie medžioja Belą visą kelią, alėjoje, prie baltosios 
vilos ir per visus kambarius pirmame aukšte. Jie nusiramino tik po geros 
valandėlės, susivyniojo į chalatus, padengė stalą ir padžiovė kieme ant vir- 
vės šlapius drabužius. Ir ant stalo prie Tomo lėkštės guli nauja blizgė. Lygiai 
tokia pati. 

Tomui, Belai ir Kajui bevalgant vakarienę, pasirodo Renė. Ji linkteli ir 
žengia pro virtuvę į Tomo kambarį, atsisėda prie jo stalo, pasiima popie- 
riaus ir kreidelę ir ima piešti. Tomas žiūri į ją iš padilbų virš žirnienės lėkš- 
tės. Ji piešia susikaupusi, nesidairydama. Ji apsirengusi kitu megytiniu, 
tamsiai raudonu. Šiaip jau jokių žymių nematyti. 


Pavalgęs Tomas nuėjo į savo kambarį ir atsisėdo prie stalo, tiesiai priešais 
Renę, ir pradėjo piešti kraujo lašus. Ji taip pat piešė kraujo lašus vaiduoklių 
kambariui, kurį jie ketino įrengti vienoje iš palėpės nišų šalia Belos ateljė. 
Jie sumanė iškirpti kraujo lašų šakas, suklijuoti jas į ilgas juostas ir pakabin- 
ti prie durų. Tada jie nusives ten Erkį Johansoną ir mirtinai jį išgąsdins. Ne 
dėl to, kad jiems nepatiktų Erkis Johansonas, bet todėl, kad Erkis Johanso- 
nas yra mažiausias iš visų ir vienintelis, kurį galima būtų mirtinai išgąsdinti 
vaiduoklių kambaryje. : 

Renė pasiima naują popieriaus lapą ir pradeda piešti puodukus su ausi- 
mis ir nosimi, kurie gali kalbėtis vienas su kitu. Ji piešia apskritimus, ku- 
riuose galima parašyti, ką jie kalba. Ji dar abejoja, ką parašyti apskritimuose; 
"Tomas žino, kad tai dėl to, jog ji dar nemoka gerai rašyti. Tomas taip pat 
pasiima naują popieriaus lapą ir ima piešti figūrėles, besikalbančias viena su 
kita trumpais šūksniais, kuriuos Tomas įrašo viršuje į didelius debesų for- 
mos burbulus. 

Jie liaujasi piešę ir paverčia Tomo kambarį raketa. Renė sėdi ant Tomo 
stalo kosmonauto poza, pasirengusi skrydžiui. Tomas, palindęs po stalu, 
bando įžiebti tą paleidžiamąjį daikčiuką. Jam keletą kartų iš eilės nepasise- 
kė, ir galiausiai Renė netekusi kantrybės pasakė, kad Tomui teks skristi savo 
paties raketa. Tomas užlipa ant žemos komodos po langu ir susigūžia kos- 
monauto poza. Prispaudžia kojas prie kūno, apkabina jas rankomis ir įsprau- 
džia smakrą tarp kelių, kadangi erdvėlaivio kabina yra labai mažytė, ne 

didesnė negu mažo automobilio sėdynė, o mažas automobilis ne didesnis 
nei Kajaus „Austin Mini“, 

Staiga pasirodė Roza su fotoaparatu. 

— Sėdėkite, mažyliai! Nesijudinkite iš vietos! Nejudėkite. 

Tomas ir Renė vienu metu pasuka galvas. Juos nustebina blykstelėjimas. 
Roza taip pat nustebusi — ji nemaniusi, kad čia tiek mažai šviesos ir kad 
įsijungs automatinė blykstė. Renės ir Tomo žvilgsniai nuotraukoje bus labai 
įtempti. Tai bus labai ypatinga, sakys Roza, lygiai kaip kosmonautė Valenti- 
na ir jos draugas kosmonautas Bykovskis, kurie skriejo aplink Žemę birže- 
lio mėnesį kiekvienas savo kabinoje ir palaikė vienas su kitu radijo ryšį. 
Roza iškirpo iš laikraščio juokingą žinutę. Ją rengiasi priklijuoti po nuo- 
trauka albume, kurį sudarysianti žiemą. 

— Bela! Kajau! — Roza įdeda fotoaparatą į dėklą ir šaukia svetainės linkui. 

- Kur jūs? Gabis ir aš laukiame jūsų kokteilių vakarėliui! 

— Šįvakar taip pat? — Bela ateina iš verandos. Geltona ir linksma, tik šiek 
tiek sutrikusi, nes ir vakar vakare jie buvo pas Gabį ir Rozą kokteilių vaka- 
rėlyje. Kajus stovi už Belos. Rankoje jis laiko detektyvinį romaną. Ant vir- 
šelio puolusi blondinė praviromis raudonai dažytomis lūpomis šaukia apimta 
nežinomo pavojaus. Nors ta blondinė ir neturėjo visiškai nieko bendro su 
romano turiniu, kaip Kajus kartą paaiškino Tomui, kai šis norėjo sužinoti, 
kuri iš knygos veikėjų yra ta blondinė ir ko gi ji taip bijosi, visi galėjo paste- 
bėti, kad Kajus nėra taip džiugiai nustebintas kaip Bela. 

— Kodėl gi ne? — sako Roza. — Visada atsiras priežastis truputį pasilinks- 
minti. Aš ir Gabis jau tokie esame, mums patinka, kai mus supa žmonės. 

— Ir mes nusprendėme, - juokiasi Roza, — kad jei Mahometas neina pas 
kalną, tai kalnas ateina pas Mahometą. Gabis kaip tik parvažiuoja! 

Po valandėlės baltasis angelas įsuka į kiemą. Žvilgantis baras šaldytuvas 
iškeliamas iš bagažinės ir nuridenamas į verandą, kur šviečia vakaro saulė, — 
tai juk karštymetis, o baltojoje viloje nėra jokios vietos, kur galima būtų 
atvėsinti gėrimus. Spintelės dailios tiko durys atidaromos, veidrodžių mo- 
zaika išklotos vidinės sienos žaižaruoja. Ledo ir stiklo garsai, kalbos ir juo- 
kas, garsai, susiliejantys vienas su kitu į raminamą gaudesį, kuris pasklinda 
iš verandos po visą baltąją vilą, taip pat ir pas Tomą su Rene Tomo kamba- 
ryje, kur Renė vis dar vargsta su savo raketa, nes jos variklis streikuoja. 
Tomas nesikiša į jos reikalus. Jis tvirčiau prispaudžia smakrą prie kelių ir 
skrenda. 

Roza ir Bela virtuvėje. Jos kalbasi, bet gana tyliai, o be to, jos taip barški- 
nasi indais, kad galima išskirti tik atskirus žodžius ir sakinius. Kai Bela ir 
Roza kalbasi taip energingai vienos dvi, galima suprasti, jog aptariami ne 
namai, vyras ar vaikai. Tada kiti sako, kad jos aptarinėja Elizabetės Teilor 
meilės nuotykius. Iš to, kaip jie tai sako, galima suprasti, kad Elizabetės 
Teilor meilės nuotykiai yra kvailystės ir niekai. Bet Tomas žino, nors jis 
negali paaiškinti iš kur, kad tai nesusipratimas. Bela ir Roza neaptarinėja 
Elizabetės Teilor meilės nuotykių. Ne dėl to, kad tai kvailystės ir niekai. Ne 
dėl to. Juk kaip tik dabar nieko įdomaus neįvyko. Visi žino, jog Elizabetė 
Teilor rengiasi tekėti už Bertono, kad ir kaip jie tai neigtų viešumoje. 

Ne, Bela ir Roza kalbasi apie ką kita, ir visiškai kitaip. 

—... o pas Meilutę, Bela, — sako dabar Roza virtuvėje. — Šiandieną. Buvo 
nuobodu. Boring*. Visiškai boring. Aš visą laiką norėjau būti čia. Jau vos tik 
išvažiavus ėmiau gailėtis. Viduryje įlankos pamaniau, ką aš čia veikiu, apsi- 
suksiu ir grįšiu atgal. Nežinau, kaip tai paaiškinti. Ar supranti, ką aš turiu 
galvoje? 

Jos balsas švelnus, ramus, toks, kad staiga darosi sunku suvokti, jog jis 
priklauso tam pačiam asmeniui, kuris laksto aplink su fotoaparatu ir me- 
džioja amžinas akimirkas šeimos albumui. 

— Mmm, — atsako Bela. Tomas pažįsta Belos mmm. Bela visada šitaip 
sako mmm, kai ji nėra tikra, ar suprato, bet netrokšta prisipažinti, jeigu . 
klystų. 

Bet ji juokiasi, jos balsas tikrai džiugus. Ir Tomas pamano — co0]**. Jos 
abi cool. Bela yra cool kaip ta džiazo muzika, kurios ji klausosi miesto bute. 
Klausymasis pasklidęs po visą butą, neatskiriamai susijęs su cigaretėmis, 
laikraščiais, suktukais, „Go-Gay“ plaukų laku. Ir kalbos, kurios šokčioja 
šen ir ten, kalbos apie viską, net ir Elizabetės Teilor meilės nuotykius. Bet 
Roza taip pat cool. Pavyzdžiui, kai įkiša ranką į žvilgantį barą šaldytuvą ir 
pirštais braižo tamsius brūkšnius apšerkšnijusiame paviršiuje. Ne taip kaip 
cool bag, jis tik maskuotė, o be to, praktiškas. Arba tas fotoaparatas. 

Bela ir Roza — jos dera viena prie kitos, jos panašios. 

— Gal jau grįšime prie kitų, Roza? — klausia Bela. 


* Nuobodu (angl.). 
** Jėga (angl.). 

Pergalingai besišypsanti plieninių nervų brunetė Valentina Tereškova sekmadienį 
Žengė žingsnį į iki šiol išskirtinai vyrišką kosmoso pasaulį. 

— To jau nebus. 

Renė spiria į stalo koją ir išeina. Tomas seka iš paskos. Jie stovi ant virtu- 
vės laiptų ir mąsto. Eina. Ji priekyje; Tomas iš paskos, įsmeigęs akis į jos 
raudoną nugaros rėmą. Jau kitą dieną ji vėl dėvi savo senąjį oranžinį megz- 
tinį. Jos pačios rankomis susiūtas storu siūlu; baltas, paskui pelenų spalvos 
ir pagaliau tamsus guzas ant peties. O visiems, kurie ko nors klausinėja, ji 
sakosi užkliuvusi ir pargriuvusi miške. 

Tomas su savo naująja blizge slapčia tykina į šalį. Renė ir omas po to 
daugiau kartu nebežvejojo. Tomas, prasidėjus Huotario atostogoms, nuir- 
kluoja pas jį. Renė ištiesia tinklus. 

Ji nutraukdavo Pusu Johansono tinklus nuo kablio Johansonų pirties 
prieangyje vėlyvais vakarais, kai visi kiti jau išsiskirstę po namus. Ji išplaukia 
į įlanką ir užmeta tinklus. 

Rytais ji anksti keliasi ir eina jų patikrinti. Bet liepos mėnuo — tai tas vasaros 
metas, kai vandens temperatūra šioje įlankos pusėje pakyla per dvidešimt pen- 
kis laipsnius ir dumbliai užtvindo įlankėlės dugną, kad net sportinis žvilgantis 
Lindbergo raudonmedžio laivas riaumoja, kai sraigtas apsivelia dumbliais. Jos 
laimikis taip pat bus vien dumbliai. O patikrinusi tinklus, nė nemano jų plauti ir 
valyti, kaip derėtų. Ji palieka juos ant Majos Johanson mažutės pakrantės uolos. 
Ten jie ir guli suversti į pilkas krūvas, džiūsta, dvokia ir yra karštoje saulėje, kuri 
užklysta kelioms valandoms prieš pietus ir į Johansonų pakrantės pusę. Ji pati 
jau seniausiai kažkur kitur, užsiėmusi kažkuo kitu. 

Renė kartojo tą pačią procedūrą tris dienas iš eilės, kol panaudojo visus 
Pusu Johansono tinklus. Negelbsti nei pirties durų rakinimas, nei rakto 
slėpimas vis naujoje vietoje. Ji visada žino, kur raktas. Na, jeigu jau taip, tai 
ir Tomas visada žino, kur raktas. Vasaros rojuje nėra nė vienos paslapties, 
kuri nebūtų žinoma Tomui ir Renei. 

Pusu Johansonas nuėjo pas Gabį aiškintis. 

— Mes nesismulkinsime, — sako Gabis. — Mes už viską sumokėsime. 

Nors tikriausiai jam šiek tiek gėda. 

— Kodėl jai nerūpi įprasti dalykai? — šaukia jis, Tupsu Johansonui išėjus. 
— Derantys mergaitei. Lėlės arba... arba šokinėjimas su parašiutu? — Bet vis 
dėlto jis negali nuslėpti, kad jo balsas kone prikimęs iš pasididžiavimo. 

-Ji ypatinga, — sako Roza. - Jei tik būtų galima ją įkalbėti nusikirpti tuos 
plaukus. 

- Jie gražūs, — sako Bela. — Kažkokie laukiniai. 

— Bepigu tau kalbėti. Tau nereikia jų šukuoti išplovus. — Ir Bela juokiasi. 
Iš tikrųjų Renei nebūtina šukuotis. "Tomas nusikirpęs vasariškai berniukiš- 
kai, ežiuku. Pakaušis beveik glotnus. 

- Tiesiog šlykštynė, — sako Nina apie Renę. Ji ką tik aptiko šį žodį, ir, jos 
supratimu, jis puikiausiai tinka apibūdinti tokiai kaip Renė. 

— Ji dar per maža, kad suprastų. — Taip sako visi kiti, Tomas. Ji viską girdi 
ir baisiausiai vaiposi. Ji nekenčia, kai ją vadina maža. Jis paslapčia iškiša 
liežuvį. Ji palengva artinasi, taikydama įžnybti. Bet Tomas nueina, pasiima 
savo blizgę ir irkluoja į Huotario salelę. 

Bet vėliau jis sėdi ant Huotario trobelės laiptų ir spokso į Renę kitoje 
pusėje. Huotaris nieko nepastebėjo, jis įsigilinęs į laikraštį. 

- Jis atvažiuos čia rudenį, Tomai. 

— Kas? 

- Listonas. Tas, kur nugalėjo Patersoną. Į žaidimų parką. Ar eisime jo 
pažiūrėti? Drauge? 


+ 


Bet vieną dieną vasaros viduryje, kaip tik kai buvo įprasta ją matyti čia 
kiekvieną rytą, jos nėra. Roza nepasirodė. Tomas ir Bela sėdi kaip paprastai 
vienas priešais kitą, nukreipę žvilgsnius į duris. Liepos pabaiga, atostogų 
metas. Tomas ir Bela panardina savo šaukštus giliai į kefyro dubenėlius. Jie 
iškelia šaukštus aukštyn ir varvina kefyrą į lėkštes tąsiomis čiurkšlėmis. Jie 
laukia. Jie nesako vienas kitam, kad laukia. Jiems ir vieniems labai linksma, 
jie terliojasi su savo maistu. Kartais tai matydamas Kajus susierzina. Bet 
dabar Kajus miega, ir kažkur tiksi laikrodis. Ant kėdės prie Tomo lovos, 
Tomo kambaryje, kur jis užniiršo savo rankinį laikrodį kažkada vasaros pra- 
džioje ir pamiršo jį ten kitą dieną ir dar kitą, ir visas kitas dienas. Staiga jis 
tarsi tapo nebereikalingas. Staiga stojo ne tas laikas, laikas egzistavo, bet 
kitas laikas, kitas laiko skaičiavimas. Bet dabar jis norėtų pasiimti savo laik- 
rodį ir pažiūrėti į jį. Staiga tiksi visame kūne. Ir pamažu cinamonas visiškai 
išsilieja jo akyse. Per kelias akimirkas kefyras virsta skysta, nevalgoma pliur- 
ze. Tik tada Tomas nušliuožia nuo kėdės. Jis sakosi turįs reikalą į Renę. Jie 
susitarę, kad atliksią kartu vieną dalyką. 

— Paslaptis, — sako jis, garsiai ir aiškiai. Paprastai jis niekada nepasakoja 
Kajui ir Belai ar dar kam nors, ką jie su Rene rengiasi veikti. Ir nereikia 
turėti reikalų. Reikia tik pasirodyti. Ateiti iš kur nors lyg niekur nieko. 
Kada nori. Taip pat ir kai valgoma, jei tik reikia. Maja Johanson sako, kad 
tai blogų manierų požymis. Bet, kita vertus, Maja Johanson yra toks asmuo, 
kuris nežino nieko apie tai, ką iš viso verta žinoti. 

— Taip. Taip. Tomai. Eik. 

Bela pradeda rikiuoti indus ant stalo. Šumauna puodelius į puodelius. 
Stabteli, tarsi būtų staiga prisiminusi dar neprabudusį Kajų. Vėl viską išdė- 
lioja. Išstuksena iš pakelio cigaretę, prisidega ją, rūko. Žvelgia į puikią dic- 
ną, beprasidedančią už lango. 

Tomas lekia įkalnėn į Rozos ir Gabio namą. Trukteli rankeną. Durys 
užrakintos. Jis eina aplink namą ir bando žvilgtelėti pro langą į vidų. Visur 
užtrauktos užuolaidos. Atidžiai apsidairo aplink. Pastebi, kad nėra Gabio 
automobilio. Ir tada jis supranta, kas atsitiko. Dabar Angelų šeimą apsėdo 
nerimas, ir jie iškeliavo pasižvalgyti po pasaulį. 

Tomas leidžiasi žemyn atgal į baltąją vilą ir išsitraukia iš malkinės savo 
dviratį. Jis mina kiek tik įgali iki pašto dėžutės. Jis tikras, kad Angelai kur 
nors bus palikę žinutę. Juk negalėjo jie taip imti ir išvažiuoti. lr kurgi rasi 
tinkamesnę vietą tokiai žinutei palikti, jei ne pašto dėžutėje prie didžiojo 
kelio? į 

Ten tikriausiai poros dienų senumo laikraštis. Ant jo — negirdėtas vardas. 
Ne iš šito vasaros rojaus. Ir apskritai šiandien sekmadienis ir laiškų neneša. 

Tomas mina atgal. Bela tebesėdi ten, kur sėdėjo prieš jam išeinant. 

- Jie išvyko. — Virtuvė prisipildo Tomo jaudulio ir sunkaus alsavimo. 

— Kas? — Bela žiūri į jį nieko nesuprasdama. 

— Na, Angelai, — nekantriai sako Tomas. — Pasižvalgyti po pasaulį. 

— A, - tepasakė Bela. Tarsi tai jos nė kiek nedomintų. Staiga "Tomas iš 
tikrųjų suirzta. 

— AŠ ŽINAU, - sako jis piktai ir išraiškingai. 

— Kąjūs žinote? 

Kajus pasirodė virtuvėje su šortais ir vasariniais marškiniais. Riaumoda- 
mas pasirąžė ir, nespėjus niekam atsakyti, šūktelėjo: 

- Jaučiuosi kaip liūtas, Tomai! Pasirengęs didžiam žygdarbiui. Eime į 
pajūrį, gal ką nors pastatysime? 

Jis mirktelėjo Tomui, tarsi jie abu žinotų paslaptį. Tomas bando nusisukti. 

- Angelai išvyko, — rimtai sako "Tomas. 

— Tai puiku. — Kajus sėdasi prie pusryčių stalo, paima dubenėlį ir tvirtais 
mostais ima kapliuoti į save kefyrą. — Nors truputėlį ramiai sau pabūsime. 

— Ir nustok zirzti, Tomai! — pridūrė. — Jei sėdėsi viduje ir zirsi tokią 
gražią dieną, tai saulė pasislėps debesyse, nespėjus net išeiti į lauką. — Aki- 
mirką jis surimtėjo. Bet paskui nusijuokė; tas jo pasakymas nuskambėjo 
taip linksmai. Tomas irgi taip mano. Jis negali nesijuokti kartu. 

- Eime, Tomai, — sako Kajus, — statyti. 

Bela pasiraivo lygiai taip energingai, kaip ką tik Kajus, ir ima vardyti visus 
darbus. Išravės braškes. Sulopys kojines. Išplaus svetainės grindis. Ir taip 
toliau. 

Ji nuleidžia rankas ant stalo. Šelmiškai žvilgčioja čia į Tomą, čia į Kajų. 
Visi žino, ką tai reiškia. Tinginiavimą. Dabar Bela iš tikrųjų nusprendė nie- 
ko neveikti ir tinginiauti. 

— Tik pirmiausia turiu persirengti. 

Ir ji eina į savo ateljė. Po trijų valandų ji grįžta. Jau atėjo pietų metas, ir 
Kajus su Tomu po statybų pajūryje alkani kaip vilkai. Bela užkaičia košę ir 
pareiškia, kad ji pavargo. 

— Aš užmigau. "laip gera miegoti. 

Bet dabar ji vėl žvali. Dabar ji pasipurškusi kvepalais, ką daro tik tada, 
kai būna ypač geros nuotaikos ir linkusi į linksmybes. „Žydroji žolė“. Kajus 
uodžia orą. 


Nors vėliau ateina Maja Johanson. Kaip tik įpusėjus pietums, atsidaro . 
durys: 

— Atleiskit, kad taip įsiveržiau ir trukdau vidury... 

Bet ji užkaitusi vandens katilą Johansonų pirtyje. Ir pamaniusi, kad jos 
kartu su Bela galėtų kaip reikiant išvelėti patalynę. 

— Duoti garo paklodėms. — Tomas ir Kajus valgo košę, brūžindami šaukš- 
tais lėkštes. Bela apsidairo. Nėra kur dingti. Ir pavalgiusi Bela traukia pa- 
klodės nuo visų lovų ir seka paskui energingai tavaruojantį Majos Johanson 
liežuvį į įkaitusių iki raudonumo vandens katilų, emaliuotų indų, pastos ir 
kietų šepečių viešpatiją Johansonų pirtyje. 


Kajus užsimaukšlina savo šiaudinę skrybėlę ir susiranda tikrai gerą knygą 
savo vasaros bibliotekoje. 

— Eime, Tomai. Bala nematė tų statybų. Geriau išplauksim į jūrą ir džiaug- . 
simės visiška laisve. 

"Tomą ir Kajų neša pasroviui baltosios vilos valtis įlankoje. 

— Tik down by the river*, — sako Kajus. — Visiškos laisvės idėja tapo 
tikrove. Kiekvienas žmogus turi nors kartą patirti ką nors panašaus. Eini, 
Tomai? 

Bent jau vieną sykį kiekvieną vasarą Kajus turi pasijusti vėjo nešamas 
valtyje, kad patirtų tikrą vasaros skonį. 

— Eini, Tomai? 

Žinoma, Tomas eis. Kajus toks juokingas, kai užsimaukšlina savo šiaudi- 
nę skrybėlę, kurią jis vadina Heko Fino skrybėle, ir išsirenka tikrai gerą 
detektyvinį romaną savo vasaros bibliotekoje. Tomas ir Kajus išplaukia val- 
timi, įlankos viduryje įtraukia į valtį irklus ir atsigula ant dugno lentų taip, 
kad už valties krašto nieko nematyti. Kajus žiūri į dangų, kol laivelis plau- 
kia, kur vėjas neša. Tai primena jam jo vaikystės vasaras ir jo vaikystės ber- 
niūkščių mėgstamiausią knygos herojų Heklberį Finą. 

— Hekas Finas draugavo su berniuku, kurio vardas buvo Tom Sawyer. 
„Tom“ amerikietiškai reiškia Tomas. Tomas Sojeris ir Heklberis Finas paty- 
rė Misisipėje daugybę nuotykių. 

— Hekas gyveno savo gyvenimą. Jam nerūpėjo, kad jis neturi tikrų namų 
kaip Tomas Sojeris ir kad yra vargšas. Jis gyveno savo gyvenimą. Jis mokėjo 
džiaugtis gyvenimu ir visiška laisve. 

"Tomas žvilgčioja pro valties kraštą. Atsargiai. Dabar jis šnipas, ir labai 
svarbu, kad visi, kurie mato įlankoje plūduriuojančią valtį, iš tikrųjų many- 
tų, jog ji tuščia. Kajui nusibodo žiūrėti į dangų ir džiaugtis visiška laisve. Jis 
atsivertė savo detektyvą ir ėmė skaityti. Tomas gulėjo ir Žiūrėjo į viršelį. 
Puolusi blondinė kažkokioje laiptinėje išsigandusiomis akimis ir tamsiai rau- 
donai dažytomis lūpomis. Jos kūną gaubia baltas apsiaustas, toks plonas, 
kad aiškiai matyti kūno linijos. Tomas svarstė, kaip tas apsiaustas laikosi. Jis 
tarsi kybo virš jos ore, nes jos rankos ištiestos priešais lyg gintųsi nuo kažin 
kokio nežinomo pavojaus. Jis dar nesugalvojo jokio protingo atsakymo ir 
mintyse nuliūdo, atsiklaupė valties dugne ir vėl ėmė domėtis aplinkiniu 
pasauliu. 

Pakrantėje verda gyvenimas. Bela ir Maja Johanson skalauja skalbinius 
ant bendro Gabio, Rozos ir Johansonų pontono. Majos Johanson lūpos 
juda. Bet, ką ji sako, negirdėti, nes vėjas neša Majos Johanson žodžius į kitą 
pusę. 


* Žemyn upe (angl.). 

Bet vėjo kryptis neturi jokios reikšmės. Spėlionės nereikalingos. Yra kaip 
tik taip, kaip atrodo. Maja Johanson kalba apie moteriškas tradicijas, kurias 
paveldėjo jos giminės moterys. Jos pasakojimas purpčioja nuo vienos ant 
kitos plačiai išsikerojusio genealoginio medžio šakos, kurio paskutinės at- 
žalos pastaruoju metu yra Maja Johanson ir jos pusbrolių žmonos. Didysis 
skalbimas pirtyje. Monogramų siuvinėjimas ant paklodžių. 

Vakare Bela kaip paprastai sakys, kad negalinti pakęsti tos žmogystos. 
Vėliau, jei tik Majai Johanson kils gera idėja, Bela visada susirgs migrena. 
Tomas ir Kajus šaipysis. Bela bus rimta. Ji rimtai pasakys, jog ji kalba rimtai. 

Bet stebint iš tolo Majos Johanson ir Belos skalavimas atrodo labai jau- 
kiai. Vaikai erzeliuoja aplinkui. Erkis Johansonas bėginėja pirmyn atgal tarp 
baltosios vilos liepto ir bendro Rozos, Gabio bei Johansonų pontono iškė- 
lęs ranką į viršų. Ką Erkis turi rankoje? Nematyti, todėl atrodo labai komiš- 
kai. Galbūt nieko. Tik vieną iš daugybės Erkio Johansono vaizduotės vaisių. 
Pavyzdžiui, miniatiūrinį sklandytuvą. Arba ką nors panašaus. 

Magė Johanson seka Erkį Johansoną žvilgsniu. Ji stovi ant Majos Johanson 
žolės lopinėlio susikišusi rankas giliai į mėlynas kelnių kišenes. Net iš tolimiau- 
sio atstumo iš jos povyzos galima spręsti, kad ji nuobodžiauja. Dabar ji prade- 
da gaudyti Erkį Johansoną, bandydama atimti iš jo tai, ką jis turi rankoje. Jai 
aiškiai pasiseka, nes Erkis Johansonas supyksta ir puola Magės pilvą romiu 
erkišku johansonišku būdu, įsmeigdamas galvą į Magės Johanson pilvą kaip 
buivolas. Magė juokiasi. Dėl to Erkis dar labiau supyksta ir bado galva Magės 
pilvą tol, kol Magė irgi suirzta ir muštynės tampa neišvengiamos. Maja Johan- 
son pakelia galvą ir užrinka, kad Magė su Erkiu gražiai žaistų kartu. 

Prie baltosios vilos — nebaigtas tramplynas. Visą vasarą nuo to laiko, kai 
Kajus birželio pradžioje sumanė nustebinti Undinę Izabelę pastatydamas 
tramplyną savo pakrantėje ir norėjo, kad Tomas prisidėtų tiek statant, tiek 
planuojant, visą tą laiką Tomas žinojo, jog kažkas ne taip, iš esmės ne taip. 
Netgi jei jis tiksliai negali pasakyti, kas ir kaip. Bet jeigu žiūri į tramplyną iš 
jūros, tai jo lentos staiga atrodo visiškai nekaltai. Kuo puikiausiai susilieja 
su gamtovaizdžiu. 


Pasigirsta pažįstamas burzgimas, Lindbergo žvilgantis sportinis raudon- 
medžio laivas išdygsta įlankoje tarp salelių. Robinas vairuoja, Meilutė Lind- 


berg — iš paskos ant vandens slidžių. Meilutė Lindberg atlieka water ski*, 


* Vandens slidinėjimą (angl). 

dažnai sako juokdamasi Roza, kai Meilutė Lindberg puikuojasi apsukdama 
lieptus. Roza bando nekreipti į tai per daug dėmesio, nes paskutiniu metų 
pas Meilutę ji beveik visai neužsukdavo. Tarsi čiuožinėti vandens slidėmis 
būtų visai neįdomu. Tai, žinoma, tik melas ir kvailystės. 

—- Mmm, - sako Bela, neatplėšdama akių nuo Meilutės Lindberg. 

— Nors vis dėl to gal tai ir visada gražu, — priversta pagaliau pripažinti 
Roza. Ji pasiima fotoaparatą ir atsigula ant uolos šalia Belos. 

— Tomai, nufotografuok mus! — Ir kol Meilutė tebečiužinėja įlankoję 
vandens slidėmis, Tomas nufotografuoja Belą ir Rosą, o Roza juokiasi ir 
sako, kad dabar jos yra nuostabios moterys pajūryje. 

Bela staiga liovėsi skalavusi. Ji atsitiesė ir stovi ant Johansonų tiltelio, 
valandėlę sustingsta, prie kojų krepšys su skalbiniais. Meilutė Lindberg pa- 
mojuoja, elegantiškai apsisuka ir skrieja įlanka atgal paskui Lindbergo laivą. 
Bela pakelia ranką, nuleidžia ją. Paskui ji ryžtingai perbraukia ranka plau- 
kus, pakelia krepšį su skalbiniais ir eina į krantą, pas Mają Johanson prie 
Johansonų skalbinių virvės. Bela ir Maja Johanson iškrato šlapias, sulipu- 
sias paklodes, prisega smeigtukais. Pagaliau švarios, baltos paklodės plazda 


vėjyje lyg burės. 


Paskui eina laikas. Tam tikras laikas, kai per radiją transliuoja tik džiazą. 
Visą kitą laiką tylu. Maloni, raminanti tyla užplūsta visas kertes. 

- Visą vasarą nebuvo taip tylu, — vieną vakarą sako Bela prie arbatos 
stalelio. Bet ji nesikelia ir nesuardo tylos, kaip kad dažnai daro. Nebarškina 
indais, nebeldžia kojomis į grindis. Nesijuokia. Tebesėdi. 

— Vidurvasaryje staiga stojo tyla, — sako Kajus. Tomas su Bela pasiima 
radijo imtuvą su savimi į svetainę, klausosi džiazo ir nemiega iki išnaktų. 

Naktimis Tomas guli savo lovoje ir žiūri į sutemas svetainėje pro praviras 
duris. Bela — šešėlis, slenkantis grindimis, kurios vos vos girgžda po jos 
kojomis. Ji stabteli prie lango. Jos cigaretė smilksta. Be radijo lemputės, 
skleidžiančios geltoną blausią šviesą skaityklėlėje, cigaretė — vienintelis šviesos 
taškas kambaryje. Nors baltojoje viloje įvesta elektra, bet niekas baltojoje 
viloje apie tai dar negalvoja. Iš tikrųjų Tomo kambarys vienintelis, kur lu- 
bose įtaisyta dirbtinė šviesa. 

— Jau seniai besiklausiau geros muzikos, — staiga sako Bela. — Aš jos 
pasiilgau. 

— Tikrai? — sako Kajus. 

— Nėra geresnės šokių muzikos. 

— Aš džiaugiuosi, kad tu taip manai. 

— Ach, Kajau. Eime dabar pašokti. 

Kajus ir Bela šoka. O Tomas guli savo lovoje ir stebi, kaip oranžinis taš- 
kas — Belos cigaretė — lėtai, neskubėdamas suka ratus po svetainę. Jis nusi- 
suka į sieną ir užminga. 

— Sveika sugrįžus, — sako Kajus. 

— Ką? — sako Bela. — Aš juk niekada niekur nebuvau. 


"Tai laikas, kai radijas transliuoja tik džiazą. Četas Beikeris dainuoja My Funny 
Valentinex. Kajus ir Bela aptarinėja Četo Beikerio muziką. Jie sako, kad Četo 
Beikerio frazuotė puiki, tiesiog nuostabi. Kajus aiškina, jog tai dėl to, kad Četas 
Beikeris naudoja savo balsą kaip muzikos instrumentą, kaip savo trimitą. Jeigu 
klausaisi atidžiai, atkreipdamas dėmesį į visus muzikos niuansus, gali tai išgirsti. 
Tai jo paslaptis, sako Kajus, ir Bela linksi, Bela sutinka. Nors kartais Kajus nusi- 
juokia ir sako, kad tai tam tikra prasme kvaila, ne viską įmanoma išskaidyti į sudėtines 
dalis. Ir kalbos ištirpsta didžiulėje ramioje tyloje. Tamsa, smilkstanti cigaretė, 
galbūt muzika gilumoje. i 

Jeigu Tomas girdi, jis šypsosi sau į ūsą. Kai Bela ir jis aptarinėja Cetą 
Beikerį, o Kajaus tuo metu nėra, jie kalba apie visai kitus dalykus. Pavyz- 
džiui, Bela sako, kad Četas Beikeris yra mielas, tarsi Četas Beikeris būtų 
Antulis Donaldas arba kuris kitas moterų širdžių ėdikas, be jokių muziki- 
nių nuopelnų, o ne rimtas muzikos atlikėjas. 

— Kaip ir tu, Tet, — sako Bela Tomui. 

— Mano vardas Tomas, — sako Tomas. Nors tai nėra taip baisu. Kartais 
Bela sugeba pasakyti kvailus dalykus taip, kad jie skamba priimtinai. 

- Žinoma, mažyli, — nerūpestingai sako Bela. 

— Mano vardas Tomas, — sako nepatenkintas Tomas. Mažylis —- skamba 
kur kas blogiau. Kai Bela sako „mažylis“, galima suprasti, kad ji netiki nė 
vienu savo sakomu žodžiu arba kad ji galvoja apie visai ką kita. Ji jau tokia, 
ji niekada nepapasakos Tomui, kas yra. 


Kartą Tomas užlipo į Belos ateljė. Baltojoje viloje jis vienas, Kajus ir Bela 
kieme pučia dviračių padangas. Jis stovi tarp visų daiktų. Drabužių, suktu- 
kų, kosmetikos, laikraščių. Traukia į save tabako dūmus, „Žydrąją žolę“. Nu- 
sprendžia: čia jo ilgai nebūta. Prisimena lietų, barbenantį į skardinį stogą, 


* Mano linksmuolė Valentina (angl). 

kalbas apie viską, undines, nuostabųjį gyvenimą. Belos niūniavimą, todėl aš 
esu klajūnas. 

= Greitai kažkas atsitiks, — sako Bela, bet tik lietus nesiliovė, nes tai buvo 
laikas prieš atvykstant Angelų šeimynai. 

Nes jie neturėtų būti čia: jie turėtų keliauti pas undines, į nuostabųjį 
gyvenimą. Tai buvo žaidimas, kurį jie žaisdavo miesto bute, o iš pradžių taip 
pat ir vasaros rojuje. Žaidimas „Iškeliauk!“ Tomai? Ar keliausi drauge? Ar ir 
tu norėtum iškeliauti? Tą klausimą reikėjo klausti taip, kad antrasis turėtų 
progos atsakyti. Ir buvo tik vienas vienintelis atsakymas. Tas atsakymas bu- 
vo: „TAIP TAIP TAIP“. Paskui reikėdavo greitai susiruošti. Susidėti daiktus 
į kelioninius krepšius, persirengti kelioniniais drabužiais ir pasiimti su savi- 
mi viską, kas įmanoma. Kai viskas būdavo paruošta, žaidimas baigdavosi. 
Kai Tomas buvo mažiukas, jis ne viską suprasdavo. Jis pravirkdavo, kai jie 
susiruošę paskui niekur neišvykdavo, nusirengdavo kelioninius drabužius, 
nusiplaudavo dažus, taisydavo valgį, tvarkydavosi, nuimdavo Paulo Ankos 
plokštelę ir vietoj jos uždėdavo Bilo Evanso, nes Kajus tuoj turėjo pareiti 
namo, ir užkaisdavo žirnienę. 

-— Ach, Tomai, — sakydavo Bela. — Ei, tik nesiožiuok. Kai tu paūgėsi, mes 
abu iškeliausime. Kartu. Bet pirmiausia tu turi truputėlį ūgtelėti. 


— Ar tu taip pat norėtum? 
Tomas stovi Belos ateljė ir bando senąją intonaciją. Jo balsas gerokai 
gergždžia. 


Dabar jis konstatuoja: labai seniai. Jo labai seniai čia nebūta. 


— Ką tu čia veiki, mažyli? 

Bela užlipo į viršų. 

— Mano vardas Tomas. Ar jūs nevažiuosite pasivažinėti dviračiais? 

- Žinoma, važiuosime, Tet. Tik pasiimsių tepalo nuo uodų. Ar tu jo 
nematei? 

— Mano vardas Tomas, — sako Tomas. 


Bela ir Kajus mina miško keliuku. Kajus pataisė savo dviratį, Bela pasi- 
skolino Majos Johanson „Monarchą“. Jie pasiėmė indelį mėlynėms, jeigu 
netyčia užeitų tikrai gerą vietelę. Jie grįžo namo pririnkę pusantro litro. 

— Cha, - sako Kajus. — Nagi mes aplenkėme Mają Johanson, Johansonų 
pusseseres ir jų uogų rinkimo mašinėlės. 

O Bela kepa mėlynių pyragą Tomas suvalgo keletą riekių. Naktį Tomas 
konstatuoja, kad alergiškas mėlynėms. Bet reakcija gana silpna, pakyla tem- 
peratūra, peršti kaklą. Bet tai ne taip jau baisu, rytą jis vėl visiškai sveikas. 


Erkis Johansonas ir Tomas dalyvauja lervų projekte. Jie rankioja lervas 
prie Johansonų pirties. Lervas jie deda į stiklainius, prikimštus lapų, žemių 
ir visokių kitų dalykų, reikalingų aplinkai, atstojančiai natūralią lervų aplin- 
ką, sukurti. Stiklainių dangteliuose jie išgręžė skylės, kad praeitų oras, ir vėl 
juos užsuko, kad lervos neišropotų lauk. Pamažu jie pririnko daugybę įvai- 
rių lervų ir sudėjo į įvairius stiklainius. Magė surado kitokią lervą, šiaip jau 
niekuo neypatingą, rudą ir plaukuotą kaip dauguma lervų, bet vis dėlto 
nepanašią nė į vieną iš Tomo ir Erkio lervų. Magė įsidėjo savo lervą į atskirą 
indelį ir pučiasi, kad jai užtenka ir vienos. Jai nereikia rinkti visko, kas 
šliaužioja Johansonų žeme. Ji apsieis be dešimčių lervų įvairiuose stiklai- 
niuose, tikros lervų parodos Johansonų pirties prieangyje. Tomas ir Erkis 
eina pas Heleną Vikblad į raudonąją trobelę, nes Helena Vikblad vienintelė 
turi gerą knygą apie vabzdžius. Išlaikydami pagarbų atstumą iki kūdikio, 
kuris kieme stovinčiame vežimėlyje apverkia vasaros dieną, Tomas ir Erkis 
Johansonas varto Helenos knygą ir bando nustatyti, kokias lervas jie turi ir 
kokie drugeliai iš jų išaugs. Pasirodo, visiškai paprasti. Citrinukai ir kitokios 
rūšys, kurių vardų įsidėmėti nebūtina, nes jie visą laiką skraido prieš akis. O 
kai kurios lervos iš viso netaps drugeliais. Ypač Tomo storiausia ir ilgiausia. Ta 
mėlynais taškučiais nusėta nosimi ir plonais oranžiniais čiuptuvėliais. Helena 
Vikblad rūpestingai ištaria tam tikros vabalų rūšies pavadinimą, lotyniškai. Ji 
stengiasi, kad gražiai skambėtų. Bet visi žino, kad tik drugeliai gražūs. Magė 
Johanson nusuka savo indelio dangtelį. Plika akimi Helena Vikblad pamato 
retą dalyką. Atverčia knygą, ten parašyta — machaono užuomazga. Magė nie- 
kinamai juokiasi iš Tomo ir Erkio Johansono. Erkis ir Tomas nueina sau. 

Magė pasilieka. Paskui keletą dienų Magė Johanson sėdi su Helena Vikblad 
žolėje už raudonosios trobelės ir kalbasi kaip suaugusieji. O suaugusieji ne- 
kalba apie vabalus ir lervas. Jie kalba apie gyvenimą, kūdikius ir panašiai. 
Magė įkiša čiulptuką kūdikiui į burnytę. Kūdikis išspjauna čiulptuką. Magė 
įkiša čiulptuką kūdikiui į burnytę. Kūdikis jį išspjauna. 

Erkis Johansonas ir Tomas eina į mišką. Iš pradžių jie eina be tikslo ir 
krypties. Ir galiausiai jie atliko dar vieną mokslinį eksperimentą. Praėjus 
tam tikram laiko tarpui, būtent Erkis Johansonas staiga pareiškė, kad dabar 
jis norėtų pradėti treniruotis, kol sugrįš Renė. 

"Renė. Ši mintis giliai įstrigo Tomui į galvą. Iš pradžių Renė atrodė jam 
kone svetima. Jis suvokė, kad beveik visai apie ją negalvojo. Bet vis dėlto 
kažin kaip — dabar jis suprato — galvojo visą laiką. 

Vidury tos ošiančios vasaros, kuri iš pradžių, jo paties nuostabai, atrodė, 
eina kuo puikiausiai be Angelų šeimos. Vasara su vabzdžių lervomis stiklai- 
niuose Johansonų pirties prieangyje, po to mailius varvančiame skardinia- 
me konteineryje ir dumbliai jam maitinti, Helena Vikblad ir Magė Johanson, 
vienodai susirišusios šviesius plaukus į uodegas prie raudonosios trobelės 
su vežimėliu priešais, Kajaus tramplynas, kurį statė ir statė ir kuris kilo 
aukštyn pakrantėje prie baltosios vilos, vis labiau pranašaudamas nelaimę, 
Belos cigaretės vakarais svetainėje, Kajaus ir Belos kalbos apie džiazą, Ka- 
jaus ir Belos tilindžiavimas dviračių skambučiais dindindin, „Tomai, mes 
jau namie“, Erkio Johansono „Tomai, ką mes dabar veiksime“, „Tomai, tu 
pats protingiausias iš visų“, „Tomai, aš tau padovanosiu žirafą paskui, kai 
mama nematys“, „Tomai, kokį eksperimentą mes dabar žaisime“, „Pasakyk 
gi, Tomai“. 

Šitą. Kvankšt. Šlept. Šlept. 

Batų šlepsėjimas ir ne kas kitas. Batai, šlepsintys į mišką. Ir miškas; jis 
neturi jokio tiesioginio ryšio su Erkiu Johansonu. Arba apskritai su moks- 
liniais eksperimentais. 

Bet Erkis Johansonas užsispyręs, ir Tomas turi nusileisti. Mokslo vardan 
jis pagaliau privertė Erkį Johansoną užsikarti ant apatinės gana aukšto me- 
džio šakos. Svyruojantis beržas, gana tvirtas apačioje, bet juo aukščiau, juo 
jis lieknesnis ir pavojingesnis, tačiau taip turi būti, kad eksperimentas pa- 
nėšėtų į iššūkį. Erkis Johansonas apsiveja apatinę šaką — rankomis ir kojo- 
mis, kaip beždžionė. Tik po geros valandėlės jis išdrįso šokti žemyn, bet tai 
atlikęs jis pareiškė: 

— Kol Renė sugrįš, aš sugebėsiu įsilipti į pačią viršūnę. 

— Netikiu, — sako Tomas. 

— Nori įsitikinti? — klausia Erkis Johansonas. 

— Kertam lažybų? — klausia Erkis Johansonas. 


Renė. Pamažu viskas, ką jis pastebėdavo ir veikdavo, tapdavo susiję su 
Rene. Ji yra ta, kuriai jis viską papasakos. Ir jis pradėjo tyrinėti ir stebėti 
savo aplinką tik šiuo požiūriu. Jau paties vyksmo eigoje įvairūs reiškiniai ir 
dalykai jo galvoje virsdavo istorijomis, pasakojimais, anekdotais, kuriuos jis 
ketino jai papasakoti. 

Galų gale jo galvoje vyksta nenutrūkstamas kūrybos procesas. Jis priku- 
ria tiek istorijų, kad galiausiai vos nesprogsta. Bet dėl to ji negrįžo. 

Ir tada jis praranda kantrybę. Kur ji? Kodėl ji negrįžta? Ir tada jis ėmė 
galvoti apie tai, apie ką iš pradžių manė galvosiąs visą tą laiką, kol Angelų 
šeima bus išvykusi. Kur jie? Ką jie veikia? Šią minutę, šią sekundę. Kada jie 
grįš? O jeigu jie niekada negrįš? 

Vis dažniau jis sugaudavo save slampinėjantį po tuščią žvyro aikštelę Angelų 
kalno papėdėje. Žvilgčioja į namą, tamsius langus, užtrauktas užuolaidas. 

Slenka namo, sėdasi prie stalo ir dėlioja savo griaučius. Skaito naudoji- 
mosi instrukcijas: 

„Jeigu tikimės suprasti vieni kitus, turime kalbėti tapatybėmis, vaizdais. 
Mes tai darome kasdien paprasčiausiomis aplinkybėmis, tai mes turėsime 
daryti ir dabar, kai kartu mokysimės pažinti tikrovę. Tikri mokslininkai 
niekada nesako: „Taip yra!“, jie sako: „Mes įsivaizduojame, kad taip yra“. 

Ji vėl čia. Šmėsteli pro šalį. Lygiai kaip ji. 

Bet kur ji? 


— Kaip tu manai, Tomai, kur jie dabar? 

Tomas apsižvalgo. Bela atėjo pas jį į kambarį, stovi ir žiūri pro langą. 
Kalba žemu balsu, įdėmiai žiūri priešais save, tarsi visas pasaulis, kuriame 
yra Angelų šeima, driektųsi už vilos lango. 

— Nežinau, — sako Tomas. — Neturiu nė menkiausio supratimo. 

Bela trukteli pečiais ir išeina. 

- Ar nenorėtum pasivažinėti dviračiu? — klausia Kajus. — Pasiskolintume 
„Monarchą“. 

— Aš pavargau, — sako Bela. — Turiu pailsėti. 

Tai jokiu būdu negali būti tiesa. Paskutiniu metu Bela ir Kajus miegoda- 
vo kuo ilgiausiai. Kartais net iki popietės. 

-— Aš eisiu į ateljė, — sako Bela, kai niekas ja netiki. - Noriu pabūti viena 
ir pagalvoti. . 

— Pagalvoti, — linksmai sako Kajus, tarsi moksline prasme Belos atžvilgiu 
žodis „galvoti“ būtų kvailai pavartotas. Jis nenori pasakyti nieko blogo. Kar- 
tais Kajus ir Bela taip kalbasi. Lyg Bela būtų ta undinė, o undinės per daug 
negalvoja, jos reaguoja instinktyviai ir emocingai, nes toks jų temperamen- 
tas. O Bela nutylės. Kartais ji ir pati kartu nusijuokia. 

Bet dabar ji nesijuokia. Ji sako labanakt, nors dar tik aštuonios valandos 
vakaro. Palėpės prieangyje aidi žingsniai, ateljė durys uždaromos. 

— Ar ji supyko? — klausia Tomas. 

— Ne, - draugiškai sako Kajus. — Visiems žmonėms kartais reikia pabūti 
vieniems ir pagalvoti. Taip jau yra, Tomai. 

— Gerai pagalvojęs, manau, kad ir aš eisiu pailsėti. Kaip tik verandoje 
turiu gerą knygą. Gal eisi kartu? 

Tomas purto galvą. 

— Aš konstruoju. - Jis eina į savo kambarį ir sėda prie skeleto. 


Kajaus tramplynas baigtas. Tamsus ir tiesus jis stirkso virš mėlyno, tvis- 
kančio vandens. Kajus ateina į pajūrį su maudymosi kelnaitėmis. Jis įsitry- 
nęs tepalu nuo saulės. Tas tepalas jam ne taip tinka kaip Belai, kadangi 
Kajaus pigmentas yra toks pat kaip Tomo; toks pat blyškus. Pasiėmė ir radi- 
jo imtuvą. Ir fotoaparatą. 

Kajus padeda fotoaparatą ant uolos ir lipa ant tramplyno. Jis išsitiesia 
kaip ilgas ant nugaros, įsijungia radiją ir ima kaitintis saulėje. Maždaug po 
trisdešimties sekundžių jis atsisėda ir šaukia Tomą, kad šis jį nufotografuo- 
tų. 

Bela miega ant pilvo šešėlyje, tarp savo antklodžių, veidu įsikniaubusi į 
geltonąjį chalatą, kurį ji susuko į tumulą ir pasikišo po galva. Tomas nuto- 
tografuoja Kajų, Kajus pagarsina radiją tiek, kad Bela paprasčiausiai turi 
pabusti. Kajus šaukia Belai, kad ši ateitų ant tramplyno. Bela sakosi neno- 
rinti. 

— Aš noriu pabūti šešėlyje, — šaukia ji. — Nuo per didelio saulės kiekio aš 
gausiu saulės smūgį. 

Bet kadangi Kajus gali būti labai užsispyręs, kai jis iš tikrųjų ko nors nori, 
tai Bela pagaliau pasirodo ant tramplyno. Atsipeikėjusi iš miegų ir pasišiau- 
šusi, bet neabejotinai puiki, tamsia, žvilgančia oda, apsirengusi savo gelto- 
nuoju maudymosi kostiumėliu. Kajus eina į krantą ir atsistoja su fotoaparatu 
ant uolos. Jis nukreipia objektyvą į Belą ir šūkalioja, kaip jai gulėti. Ant 
šono, pasirėmus ant alkūnės, pakreipus veidą į fotoaparatą. Bela sako, kad 
jai prilįs rakščių į užpakalį nuo tų neobliuotų lentų. Vėliausiai dabar, mąsto 
Tomas, Kajus turėtų pamatyti, koks netikęs, iš tikrųjų netikęs tas tramply- 
nas. Bet Kajus nieko nemato, jis lyg apakęs totografavimo įkarštyje. Jis spragsi 
ir spragsi fotoaparatu, o paskui ištiesia fotoaparatą Tomui ir eina pats ant 
tramplyno. Jis šūkteli Tomui, kad šis fotogratuotų. Tomas pro objektyvą 
mato, kad Bela žiūri Johansonų pirties pusėn, tiktai Kajus žiūri tiesiai. 10- 
mas reguliuoja šviesos stiprumą, atstumą ir staiga jis pajunta, jog visai ne- 

blogai, kad Kajaus fotoaparatas nėra koks nors praktiškas ir automatinis 
kaip Rozos, o turi gausybę visokių reguliavimo mygtukų. 

— Spausk gi, — šaukia Kajus, ir Tomas supranta, kad jis turi spausti. Bet 
staiga jis pajunta, kaip jo kelius kutena kažkoks svetimkūnis. Jis dėbteli 
žemyn. Žinoma. Kaip visada. Fotoaparatas atsidarė, ir susiraičiusi, blizganti 
fotojuosta nukarusi žemyn. Kajus supyksta ant Tomo. Jis mano, kad Tomas 
tai padarė tyčia. 

Bet tada iš viršaus pasigirsta pyptelėjimas. 

Pažįstamas automobilio pyptelėjimas. Iš karto supranti, ką jis reiškia. 
Visame vasaros rojuje nėra nė vieno automobilio, kurio pypsėjimas skam- 
bėtų panašiai. 

Bela bidzena pro Kajų ant jo tramplyno. Iš pradžių lėtai, truputį išlaiky- 
dama orumą, paskui vis sunkiau tramdydama įkarštį. Nuo tramplyno — ant 
pakrantės uolos, susisupa į chalatą ir lekia alėja namo link. Dar kažką šau- 
kia. Kažką neįtikėtina: 

— Aš labai noriu sysio. 

Kajus ir Tomas lieka pakrantėje. 

— Ar galiu jį išbandyti? — klausia Tomas. Jis turi galvoje tramplyną. Žino- 
ma, kad jis labiau norėtų nueiti taip kaip Bela, bet supranta, kad negali 
bėgti taip kaip Bela. Gaila Kajaus ir Kajaus tramplyno, mąsto Tomas, nors 
jis iš tikrųjų ir pats prisidėjo statant, net daugiau negu laikė gulsčiuką. 

— Kaip nori, — Kajus bando sugrūsti sugadintą fotojuostą atgal į fotoapa- 
ratą. Jis suka ir suka. Bet jis nė truputėlio nebepyksta. Iš įkarščio jis visai 
susipainiojo. 

Tomas išbandė tramplyną. Tikrai. Jis niekam tikęs. Lentos per storos, 
neatsispirsi, ir jeigu sumanytum šokti galva žemyn, reikėtų pasisaugoti, nės 
apačioje po tramplynu vandens gylis daugiausia pusė metro, ypač dabar, kai 
karščiai nesiliauja ir vanduo nuseko iki rekordinio lygio. 

— Galimkime ir išardykime jį? — staiga paklausė Kajus, kol Tomas bandė 
spyruokliuoti ant tramplyno ir atrodyti susidomėjęs. 

— Aišku, — bemat atsakė "Tomas. Ir jie tučtuojau griebėsi darbo. Dirbo 
greitai ir metodiškai, tad po kiek laiko neliko jokio tramplyno, tik niekuo 
dėta lentų krūva ant uolos prie pakrantės alėjos. 

— Pasidarykime iš lentų plaustą, — sako Tomas. 

— Gera mintis, — sako Kajus. 

Valandėlę jis tyli, bet paskui vėl pradeda kalbėti, ir dabar jis tikrai kupi- 
nas entuziazmo. 

— Mes turime įsigyti tikrus plūdurus. Mes turime nusibraižyti brėžinį. 
Mes turime apskaičiuoti, kiek reikės neskęstančios medžiagos, kad plaustas 
gerai laikytųsi ant vandens. Tam prireiks matematikos. Tikslių skaičiavimų. 

— Taip, — sutinka Tomas. 

— Bus galima plaukioti mūsų plaustu ir nepermirkti, ar ne? Mūsų plaus- 
tas bus nuostabiausias plaustas visoje įlankoje. 

— Tai visai nesunku, — sako Tomas. Šioje įlankoje nėra jokių kitų plaustų. 

— Hm, - tarė Kajus. 

— Hm, - pamėgdžiojo Tomas. 

— Tomai, žinai, ką aš dabar padarysiu? — Kajus išsiviepia. Kairysis lūpų 
kamputis pakyla iki kairės ausies ir šiek tiek virpa. 

— Aš šypsausi kreiva šypsena. 

— Kaip Ginas Pitnis, — priduria "Tomas. Ir jie juokiasi, nes dabar jie vėl 
vienas kitą supranta. 


Po kelių valandų jis suranda ją pakrantėje. Kaip tik toje vietoje, kur buvo 
tramplynas. Dabar tik niekuo dėta lentų krūva pakrantėje. Tomas dėkingas 
šiai krūvai. Tik dabar, vėl ją pamatęs, jis iš tikrųjų supranta, kaip jis jai 
dėkingas. Kaip sunku būtų paaiškinti. O paaiškinti reikėtų. 

Ji tokia pati kaip ir anksčiau, su oranžiniu megztiniu, susiūtu dideliais 
dygsniais ties petimi. Tarp priekinių dantų pirmyn atgal ji tuimpo rudų plaukų 
sruogą. Tomas, iki kraštų sklidinas istorijų, pastebėjimų, paslapčių, kurias 
jis rinko visą tą laiką, kol ji buvo išvykusi, prieina iš užpakalio. Atsisėda 
šalia. O ji? Ką ji patyrė? Jis dėbčioja į ją tarsi ieškodamas kepuraitės, akinių 
nuo saulės ir kelionių pėdsakų, pasiimk namus su savimi į platųjį pasaulį. Vie- 

"nintelis. naujas dalykas — tai smėlio spalvos medžiaginis dinozauras, priplo- 
tas po pažastimi. Kaklas ir galva išlindę. Ne Tyrannosaurus Rex, o tik vienos 
tų žolėdžių rūšies atstovas. 

Tomas išsižioja norėdamas kažką sakyti. Įlankoje Meilutė Lindberg atlie- 
ka water skiing, čiuožia paskui Lindbergo žvilgantį sportinį raudonmedžio 
laivą. Prašvilpia pro pakrantės uolą, arti. Pamojuoja. Šaukia: „Ak, tai sma- 
gumėlis“. "Tomas automatiškai pakelia ranką. 

— Tuoj baigsis benzinas, — sako Renė. 

— Ką? 

— Tuoj baigsis benzinas. 

— Ehe ehe, — sako Tomas. Ką dar ji gali pasakyti? 

Bet vis dėl to. Tą pačią akimirką. Jis mato, kaip tai atsitinka. Variklis 

suriaumoja. Kosti, trūkčioja. Per čiuožimo virvę trūkčiojimai persiduoda į 
Meilutės Lindberg kūną. Du smarkūs truktelėjimai. Variklis nutyla. Meilu- 
tė Lindberg ima grimzti. Lėtai, paskui greičiau. Meilutė Lindberg dingsta 
po vandeniu. Bet prieš dingdama ji apsidairo. Jos veidą iškreipęs vypsnys — 
šypsenos likučiai. Ji visiškai nesupranta, kas vyksta. 

— VARYK, VELNIAI GRIEBTŲ, — šaukia Meilutė Robinui Lindbergui 
laive. Bet Robinas Lindbergas negali nieko padaryti. Jis bejėgis. Jis tik stovi 
palinkęs prie laivo stiklo, žiūri į tai, kas vyksta, pro savo lakūno akinių nuo 
saulės stiklus. 

- Įjunk pavarą dugne, Robinai, — šaukia Meilutė Lindberg. 

Bet niekas nepadeda. Benzinas baigėsi. Meilutė Lindberg dingsta po van- 
deniu. | 

Ach. Žinoma, kad viso to nebuvo. 

Robinas Lindbergas ir toliau rūksta Lindbergų namo pusėn. Meilutė Lind- 
berg iš paskos, ant slidžių. Keliai šiek tiek per daug sulenkti, bet tik tiek, 
kad galima būtų prisikabinti labai įdėmiai įsižiūrėjus. Maudymosi kostiu- 
mėlis šiek tiek kabo ties užpakaliu, kadangi Meilutė Lindberg liesa kaip 
skeletas, raudonai baltai mėlynas boating raištis, kurį ji apsiriša apie galvą, 
kad apsaugotų savo šviesius plaukus nuo saulės, svilinančios virš vandens, 
šiek tiek nusmuko, ir kelios šviesios sruogos plevėsuoja laisvai ir nevaržo- 
mai aplink jos galvą; bet tai taps aktualu tik po poros metų, kai Bela ir Roza 
atliks water skiing ir bus su kuo palyginti. 

Na, užteks apie tai. 

Bet Tomas supyksta. 

Kažkodėl. Vien dėl to, kad Renė pasakė: „Tuoj baigsis benzinas“ ir kad taip ir 
įvyko. Jis mato priešais save, kaip viskas atsitinka. Variklis, kuris užriaumoja ir 
nutyla. Meilutės Lindberg vypsnys. Meilutė Lindberg, grimztanti į vandenį. 

— Tu visai kvankštelėjus. 

"Tomas atsistoja ir nueina. Jis eina pajūrio alėja į baltąją vilą. Jis žengia 
piktai. Vidury alėjos jis pasuka į dešinę. Pereina Johansonų kiemą ir pasuka 
taku į mišką. Ji seka iš paskos. Jis, aišku, girdi jos žingsnius. 

Bet pasigirsta dar ir trečiasis garsas — šlepsėjimas, kuris nėra toks pat 
pažįstamas, bet vis dėlto aiškus. Ne. Tai ne vaizduotės žaismas. Pagaliau jis 
negali susitvardyti. Jis turi atsigręžti ir įsitikinti. 

— Gerai, eksperimentini triuši, — murma jis. — Ir tu Čia. 

— O kaipgi, — iškilmingai sako Erkis Johansonas. Beveik net nespėjus 
Tomui kaip reikiant prasižioti. 

Bet dabar dar vidurdienis. Pridusęs, šlaput šlaputėlėmis maudymosi kel- 
naitėmis, rakščių pilnomis kojomis, perštinčiais nuo neobliuotų tramplyno 
lentų delnais Tomas stovi svetainės prieangyje, tvirtai įsirėmęs kojomis į 
šiltas grindis, saulėje įkaitusia oda. 

Roza jau čia, su akiniais nuo saulės. Ji pasakoja apie nuotykius kelyje ir 
apie visas tas vietas, kurias jie aplankė. Ar tikrai? Tomas nesiklauso. Tai ne 
taip jau svarbu. 

Roza ir Bela saulės šviesoje skendinčioje svetainėje matuojasi paplūdi- 
mio drabužius. Tai kelius siekiantys sijonėliai ir atskiros medvilninės lieme- 
nėlės. To paties modelio tiek Belos, tiek Rozos. Bet skirtingų spalvų. Rozos 
- rožinis, Belos — geltonas su baltais burbulais. Dideliais baltais burbulais. 

Roza nupirko juos Švedijoje — tai dovana joms abiem. 

Ji juokiasi ir pastebi "Tomą. 

Stipri, veržli džiaugsmo banga užlieja Tomą. Jis supranta, kad vis dėlto 
visą laiką laukė šios akimirkos. Bela taip pat. Ko! jie sugrįš. Ir dabar jau nėra 
jokio kelio atgal. 

- Žinai ką, — juokiasi Roza Angel, apsirengusi paplūdimio drabužiu sve- 
tainėje, — aš daugiau niekada nepaliksiu šios vietos. Bent jau visą vasarą. 

— Dabar žinau, ką mums daryti, Bela, — priduria ji. — Mes išsiųsime 
vyrus į ekskursiją ir surengsime vakarėlį. 


+ 


Bela ir Roza, užsimovusios geltonai baltą ir atitinkamai rožinį sijonėlius, 
stovi nuogomis krūtimis ant Rozos ir Gabio uolos, toje vietoje, kuri geriau- 
siai matoma visame vasaros rojuje. Liemenėles jos numetė Rozos sodo pa- 
vėsinėje, kur jos vienos sau šventė iki vidurdienio. Bet dabar joms pasidarė 
karšta, dabar jos nusprendė eiti į pajūrį atvėsti ir išsimaudyti. 

Jos eina pro raudonąją trobelę, ant kurios laiptelių sėdi Helena Vikblad 
su knyga ant kelių ir pamėlusiu kūdikiu vežimėlyje priešais save. Roza ir 
Bela pamojuoja ir eina toliau per Johansonų kiemą. Helena Vikblad taip 
pat pamojuoja, bet Maja Johanson su kauptuku rankoje, pritūpusi savo 
bulvių lauke, apsimeta, kad nemato, nors pro plačiai išsikerojusius bulvie- 
nojus ji gali viską kuo puikiausiai matyti. 

Apie Belos ir Rozos krūtis galima pasakyti štai ką. 

Belos krūtys apvalios ir putlios. Rozos — šiek tiek mažesnės, galbūt vos 
vos, mikroskopiškai, bet vis dėlto nudribusios. Rozos speneliai tamsūs ir 
atsikišę. Belos speneliai kaip tik tokie, kokie turi būti. 

Šiek tiek atsilikusi eina Renė. Ji velka iš paskos savo dinozaurą. Apsiren- 
gusi. Ilgomis kelnėmis, teniso šlepetėmis, oranžiniu megztiniu. 


Nors daugiau niekas to nematė. Pavyzdžiui, Tomas gali tik įsivaizduoti. 
Nes tą dieną, kai Bela ir Roza nusviedė liemenėlės vieną ir apskritai vienin- 
telį kartą, Tomas su vyrais leidosi į ekskursiją baltuoju Gabio automobiliu. 
Jis sėdi įspraustas užpakalinėje sėdynėje tarp Johano Vikblado ir Kajaus. Jis 
vaikštinėja svilinančioje saulėje žvyro aikštelėje tarp senų karo lėktuvų, ar- 
ba, kaip sako Gabis, nuostabiųjų flamingų. 

— See that son*. 

Gabis ištiesia ranką į Hamingą, paliečia skardą, įkaitusią svilinančioje sau- 
lėje. Gabis atitraukė ranką ir pasakė: 

— Ech, son. Kodėl jie čia stovi? Jais reikėtų skraidyti. Kam dar reikalingi 
lėktuvai, jeigu ne skraidyti? 

- Taip, son, - pridūrė Gabis, - Amerikoje galima sakyti „son“, net jeigu 
kalbi ne su tikru sūnumi. 

— Aš žinau, — staiga prisiminė Tomas. — Paulas Anka taip sakė. 

Ir Gabis žiūri apstulbęs į jį. 

— Ahaa, Tomai, — pasakė jis. — Man pasidarė smalsu. Turi papasakoti 
plačiau. 

Ir nė nemirktelėjęs Tomas viską papasakos. Jis papasakos, tiesiog pilte 
išpils istoriją, kuri nėra paslaptis, bet vis dėlto lyg ir šiokia tokia paslaptis. 
Sena asmeninė Belos, Kajaus ir jo paties istorija. 

O pakeliui į namus Gabis praveria automobilio langą, įsiremia alkūne į 
lango rėmą, beveik iki galo nuspaudžia akceleratorių ir lekia mažiausiai šimto 
dvidešimties kilometrų per valandą greičiu. 

Greičio burtų apsėstas, Gabis sako: 

- Jis gi tikras Entertainer**, tas mūsų Tomas. 


"Tomas, žinoma, visiškai nenorėjo važiuoti kartu. Praeitą naktį jis sušveitė 
apelsiną. Paslapčia virtuvėje susigrūdo į burną keletą skiltelių. Ne visą apel- 


* Matai, sūnau (unyl.). 
** Artistas (angl). 

siną, bet užtektinai, kad sukeltų organizmo reakciją, šiek tiek švelnesnio 
pobūdžio. Jis grįžo į lovą ir laukė. Jis užmigo, bet nieko neatsitiko. Reakcija 
neįvyko, ir jis nerado jokios pateisinamos priežasties, dėl kurios galėtų atsi- 
sakyti tos vietos, kuri buvo numatyta jam ekskursijų automobilyje ant už- 
pakalinės sėdynės tarp Johano Vikblado ir Kajaus. Kadangi Pusu Johansonas 
pats didžiausias, tai jam teko vieta priekyje šalia vairuotojo. 

Vairuotojas spaudė šimto kilometrų per valandą greičiu didžiuoju keliu. 
Vairuotojas atsidarė automobilio langą, kad galėtų iškišti pro jį alkūnę. Jis 
žiūri į Tomą veidrodėlyje. 

— Tomai, ar supranti dabar, ką reiškia greičio burtai? 

Tomas linksi, nors gana vangiai. Išvykos pradžioje jis toks ir buvo — susi- 
kaustęs, nusiteikęs išlaikyti atstumą. Jis stengiasi mintimis atsiriboti nuo 
kitų. Kaip antai: kaip neparanku būti mažiausiam iš visų vyrų, nes reikia 
atsakinėti į kvailus klausimus, kuriuos suaugusieji iš tikrųjų norėtų užduoti 
vieni kitiems, bet nedrįsta dėl to, kad jie yra suaugę vyrai. 

Prieš jų akis degalinės, bilšteksai lėkštėse, alus, kurį geria vyrai, visi, iš- 
skyrus Gabį, nes jis Prie vairo, bet, kai reikia išsitraukti pinigines, Gabis 
rankos mostu visus sulaiko ir sako, kad jis vaišina. Jie pamatė lėktuvus. Tai 
šios išvykos tikslas. Karo lėktuvų paroda karinėje bazėje Porkalos iškyšuly- 
je. Nors tikslas lieka tikslu, tikslas pats savaime nėra svarbus. Švilpimas ke- 
lių ir greičio burtų pojūtis patys savaime yra vertingi. 

Į jausmo sudėtį įeina ir jausmo priešybė. Jausmas nėra tobulas, jeigu 
pasąmonėje nėra jo priešybės sąvokos, tai lyg kontrastas, lyg pagrindas, ku- 
riame jausmas išrėžiamas. Štai čia ir reikia pakalbėti apie tai, ką vadiname 
moterimis ir vaikais. Kol vyrai lekia autostradomis, ieškodami nuotykių ir 
laisvės, moterys užsiima savo reikalais vasaros rojuje. Tinginiauja ir šneku- 
čiuojasi apie namus, vyrą, vaikus ir skalbimą arba apie Elizabetės Teilor 
meilės nuotykius, kurie neturi nieko bendro su tikrove, ne taip kaip auto- 
strados. 

Kai vyrai grįžta iš savo ekskursijų po platųjį pasaulį, moterys stovi ir 
laukia jų, tuščios ir išsiilgusios, kupinos rūpesčio, ausys ir akys atviros vyrų 
nuovargiui, vyrų pasakojimams, nuotykiams, istorijoms, kurie vis dėlto turi 
būti truputį vaikiški, vien tam, kad išryškėtų kontrastas. Kontrastas tarp 
nuotykių ieškotojo ir subrendusios moters, kuriai nereikia tokių kvailysčių, 
kai viskas, ko ji kada nors troško, — vyras, vaikai ir vasaros rojus, kuriame 
galima tinginiauti, — yra jai duota. 

Taip atsiranda jūreivių dainos, mitas apie kelią, nepastovumą, klajoklišką 


72 / MONIKA FAGERHOLM 


gyvenimą. Bet visada turi būti kažkas pastovaus, kas neklajoja jūromis ar 
keliais, lyg pagrindas, kuriame išrėžiami jūreiviai ir klajūnai. 

Žinoma, Tomas negalvoja būtent šiais žodžiais. Jam tik aštuoneri ir jis 
nėra itin linkęs į filosofiją. Bet jis žino iš patirties. Jis žino tai, ko vyrai 
nežino arba nenori žinoti. Kad dabar vasaros rojuje šventė, o jo ten nėra. 
Shangri-la Party* Rozos sode. Ir tai visai kas kita, visai ne tai, ką įsivaizduoja 
vyrai. 


Net jeigu jis pats tiksliai negali pasakyti kas. 


Pavyzdžiui, šitaip: 

— Surprise, surprise**. Vakarėlis atšaukiamas, — pasakė Roza, Belai at- 
ėjus į namą ant kalvos, kai vyrai išvyko. 

— Mmm, — sako Bela. Bet jos dvejojanti šypsena, džiugieji burbulai ant 
jos paplūdimio kostiumo negali nuslėpti nusivylimo. Ar galima surengti 
vakarėlį tik dviem žmonėms. Bent jau ji apie tai negirdėjusi. Kur Meilutė ir 
visos draugės, gyvenančios vilose tolimiausioje salyno dalyje, kur Izabelė 
net nėra buvusi? 

— Ach, Bela. Aš daugiau nieko nekviečiau, — linksmai paaiškino Roza. — 
Nei Meilutės, nei draugių. Turiu žavią gausybę Shangri-la. Mums užteks. 
Galėsime būti vienos visą dieną. 


Šiek tiek vėliau. Kalba Roza: 

— Yra dar viena galimybė. Mes galėtume iškeliauti. Tiesiai į šitą mėlį. 
Bela, ar girdi? 

— Kur? 

— Kur tik nori, Bela. Kur akys veda. 


O dar vėliau. Roza nusiėmė liemenėlę ir numetė ją pavėsinėje. Bela irgi. 
Kas gi jai beliko? Tai juk tik žaidimas, žodžių žaismas. 

Ir štai jos sėdi ir apžiūrinėja nuogas viena kitos krūtis šešėlyje, sodo pa- 
vėsinėje. 

Roza fotografuoja Belą su savo automatiniu. Bela kažką pasakoja, tik- 
riausiai apie Kajų ir tramplyną. 

— Ką, šitaip? 


* Shangri-la vakarėlis (angl. ). 
** Staigmena (angl. ). 

Roza atidaro fotoaparatą triumfuodama, apsimeta ištikta šoko. Paskui ji 
juokiasi. 
— Et, aš neįdėjau fotojuostos. Tai per daug asmeniška. 


— Ką veiksime, Roza, — staiga nekantriai sako Bela. — Dabar? 
Tikra tiesa. Į šį klausimą Roza neatsakys. 
O kaijos nieko kito nesugalvoja, pasiima savo daiktus ir eina abi į pajūrį. 


Entertainer; tai reiškia „artistas“, tas, kuris linksmina kitus savo nuosta- 
biomis istorijomis. 

— Puikūs flamingai. Nuostabūs paukščiai. — Tomas vaikštinėjo tarp lėktuvų. 
Sunki Gabio ranka gulėjo jam ant peties. Gabis pasakojo apie įvairius modelius. 
Tomas klausėsi, linksėjo, sutiko. Ir įvykių sūkuryje jis užmiršo savo atstumą. Jis 
buvo šių įvykių dalis. Pats norėjo ką nors papasakoti, savo istoriją. 

Entertainer; tas, kuris linksmina kitus savo nuostabiomis istorijomis. Ga- 
bio balsas automobilyje skambėjo draugiškai, ir jis neišplepėjo kitiems vy- 
rams, ką Tomas jam papasakojo. Bet Tomas vis tiek norėjo kiaurai prasmegti 
pro automobilio grindis į karštą astaltą, kuriuo jie riedėjo siaubingu grei- 
čiu. Laimė, Gabis įjungė radijo imtuvą. Gerokai pagarsino. Pasigirdo šnypš- 
timas ir nepažįstami balsai. Nepažįstami balsai ir vėl šnypštimas. 

— Matot, — sako Gabis, - kaip puiku, kad šiame angele įmanoma sugauti 
truputį lengvos muzikos vidutinėmis bangomis. 

— Ar norit išbandyti, kiek šitas angelas gali? Daug. Ar patikėsit, ar turė- 
siu parodyti? 


Aišku, kad Gabis turi parodyti. 


— Kaip tau patiko lėktuvai? — sušnibždėjo Kajus. 
— Puikūs, — sušnibždėjo "Tomas. 


Taip, lėktuvai. Jis taip juos ir prisimins. Kaip jie stovėjo išrikiuoti kieme 
prie karinės bazės. Atrodė kaip milžiniški žiogai iš pamirštų prieštvaninių 
laikų. Jis ir toliau rutulios kaip tik šią mintį, apvilks ją žodžiais, pagyvins ją 
ypatingomis detalėmis, kurios dar labiau sustiprins vaiduokliškus kaitros; 
ramybės, belaikiškumo ir tuštumos pojūčius, patirtus tą dieną parodų aikš- 
telėje.Gabį jis retušuos, kaip ir kitus vyrus. Jis bandys kiek įmanoma tikro- 
viškiau tai papasakoti Renei name ant kalvos tą dieną, kai baltojoje viloje 
bus valgomi vėžiai. Jo nuostabai, ji klausysis. Jai netgi bus įdomu. 

"Tomas ir Renė išplaukė valtimi į įlanką, ji pasiėmė su savimi dinozaurą. 
Įlankos viduryje ji panardino jį į vandenį, rudu medžiaginiu pilvu į viršų. Ji 
liepė Tomui irtis šalin. Tomas nenori. Jis pyksta. Nėra nė vieno daiktelio, 
netgi daiktų, kurie jam nerūpi ir su kuriais jis seniai liovėsi žaidęs, kad jam 
šautų į galvą mintis šitaip su jais elgtis. Bet protestuoti neverta. Jis užgula 
irklus. 

O kitą dieną dinozauras išplaukė į krantą Huotario salelėje. Tomas jį 
surado ir nunešė Renei. Jai sunku nuslėpti savo susižavėjimą, nors ji apsi- 
meta abejinga. Ji pakabino dinozaurą džiūti ant Majos Johanson skalbinių 
virvės, ir paskui jis ten šoko vėjyje šalia Majos Johanson paklodžių, o kai 
išdžiūvo, ji vėl keletą dienų su juo nesiskyrė. Tarsi, mąstė Tomas, dinozau- 
ras būtų ką tik išlaikęs bandymą ir pasirodęs itin sumanus. 


+ 


Paskutinis įvykis šiais metais vasaros rojuje — tai ta vėžių šventė baltojoje 
viloje. Bela ir Roza prigaudė vėžių užutėkyje miške. Jos išėjo vidurnaktį ir 
niekam neleido eiti kartu. Netgi Tomui, nors tas zyzė. Jos prigaudė du pil- 
nus kibirus. Vėžius išvirė vandens katile, o virtuvinį stalą išnešė į verandą. 
Vasaros biblioteka ir radijo imtuvas buvo išnešti į miegamąjį, Roza patiesė 
ant stalo raudoną popierinę staltiesę. Ji ištraukė lėkštes vėžiams, peilius 
vėžiams, servetėlės vėžiams ir popierinius žibintuvėlius. 

Gabis savo firmoje mieste padarė aštuonias sąsiuvinio su užstalės daino- 
„mis kopijas. Tomas su Bela padarė mažas raudonas kepuraites, ant kurių 
užrašė visų dalyvių vardus. Kepuraites sudėjo atskirai į kiekvieno lėkštę, 
kadangi visų vietos prie stalo sužymėtos. 

Gabis ir Roza atvažiavo į šventę baltuoju angelu. Jie atsivežė su savimi 
barą šaldytuvą. Dabar karštymetis, ir baltojoje viloje vis dar nėra vietos, kur 
galima būtų atšaldyti gėrimus. 

Maja Johanson apsirengusi palaidinuke ir vasariniu sijonu. Ji atnešė do- 
vanų puokštę gėlių. Gėlių ji priskynė pievoje, prie miško keliuko. Jų užteko 
ir gėlių vainikui, kurį ji nupynė ir užsidėjo sau ant galvos. 

— Pauostyk, — Maja Johanson pakišo galvą Kajui po nosimi. — Gaivūs 
vasaros pievos kvapai. 

—- Mmm, nuostabiai kvepia. — Bet Kajus tik plepa. Iš tikrųjų jis neužuo- 

džia jokių gėlių kvapų. Ir apskritai jokių kvapų. Išskyrus vienintelį, Belos kve- 
palus, „Žydrąją žolę“. Bela pasirodė verandoje apsirengusi savo geltonąja suk- 
nele, susikėlusi plaukus į viršų. Vakaro prieblandoje jie atrodo juodi. Ji be 
jokių papuošalų. Taigi visa ji, išskyrus plaukus ir suknelę, tik tamsi oda. 

Rozos suknelė balta. Audinyje gijos bėga plonais, beveik nematomais 
raštais, žvilgančiais sidabru švelnioje žibintų šviesoje, užliejančioje verandą, 
o tuo tarpu aplinkui temsta. Riešus puošia plonos sidabrinės apyrankės, 
kurios jai mostaguojant rankomis skimbčioja. Jos tamsūs plaukai sušukuoti 
kaip pažo ir, tiesą sakant, ji panaši į Žakliną Kenedi. 

— Ko stovi tamsoje? — Tomas stovi palėpės prieangyje ir šnipinėja. Hele- 
na Vikblad, ilgomis kelnėmis ir megytiniu, eina pro šalį su krapų dubenėlių. 
Ne. Jis purto galvą, susirenka savo daiktus ir patraukia į Angelų namą. 


Visą tą laiką, kol buvo valgomi vėžiai, Tomas ir Renė praleido name ant 
kalno. Iš pradžių jie turėjo daugybę planų — šnipinėti ir sabotuoti tiek vėžių 
šventę, tiek kūdikio ir Erkio Johansono priežiūrą, kuria raudonojoje trobe- 
lėje buvo užiėmusios Nina ir Magė. Bet viskas nuėjo niekais, jie nepajudėjo 
iš vietos, visą vakarą. Jie taip ir neišėjo. Be jokios ypatingos priežasties, tik 
laikas bėga. 

Jie kalbasi apie viską. Pavyzdžiui, apie dinozaurus; Renė turi knygą su 
įvairių rūšių dinozaurų paveiksliukais, ir jie aptaria su jais susijusius faktus. 
Taip pat faktus, susijusius su kitais dalykais, lėktuvais, raketomis. Netgi to- 
mis raketomis, kuriomis Tomas paprastai ne itin domisi. 

Jie žaidžia žaidimą „Triumtas“. Arba „Life“, kaip jį vadina Renė. Po Žai- 
dimo lentą važinėjama mažais automobiliukais. Automobiliukuose yra sky- 
lutės plastmasiniams smeigtukams. Jei esi mergaitė, gauni rožinį smeigtuką, 
o jeigu berniukas - šviesiai mėlyną. Savo spalvos smeigtuką reikia įsmeigti į 
skylutę prie vairo. Šalia yra vieta sutuoktiniams, o už jų — skylutės dviem 
vaikų eilėms. Jeigu užgyveni daugiau nei keturis vaikus, reikia pasispausti, 
visai kaip gyvenime. Jeigu nepasiseks atsistoti į langelius su pelningomis spe- 
cialybėmis, būsi filosofijos kandidatas. Vaikų gali užgyventi, kiek tiktai šir- 
dis geidžia, ypač jeigu esi Tomas ir filosofijos kandidatas. Vaikai reiškia 
mokesčius mokyklai, išlaidas laisvalaikio pomėgiams ir panašiai. Iki šiol visą 
vasarą Tomas kaip tik dėl tų vaikų ir pralošdavo. Renė dažnai būdavo bevai- 
kė juristė ir švilpte nušvilpdavo į Milijonieriaus rūmus, kuriuose žaidimas 
baigdavosi ir balanso susumavimo dieną buvo suskaičiuojami visi pinigai. 
Taigi ji laimėdavo visą laiką. 

Staiga Tomui pradėjo sektis. Vėliau tai bus pats gyviausias šio vakaro 
prisiminimas. Kaip jis laimi; laimi, laimi ir laimi. Be to, sėkmės priežastys 
yra paaiškinamos. Jis iš anksto išsinagrinėjo žaidimo taisykles ir suprato, 
kad, jeigu atsilieki nuo savo varžovo, yra dar viena išeitis. Gali pastatyti 
viską, ką turi ant vieno skaičiaus „Laimės rate“; jeigu iškrinta reikiamas 
skaičius, gali padauginti savo turtus iš to skaičiaus ir tapti Didžturčiu, o 
Didžturtis beveik visada žaidimą laimi, jeigu skaičius, ant kurio pastatei 
viską, ką turi, yra pakankamai didelis. 

Tomas pasirenka dešimt. Jis suka ratą. Iškrinta skaičius „dešimt“, ir jis 
dešimteriopai padidina savo turtus. Tampa Didžturčiu ir laimi žaidimą. Vėl 
ir vėl, daugybę sykių iš eilės. Jis ir pats šiek tiek stebisi savo absurdiška 
sėkine. 

— Dar kartą. - Renė, aišku, bando apsimesti, kad ji netiki savo akimis. Ji 
bando mėgdžioti Tomą, užstatydama viską, ką ji turi „Laimės rate“. Bet jai 
skaičius dažniausiai neiškrinta. Ir ji, nušluota nuo žaidimo lentos su visu 
automobiliu, smeigtukais ir kitais dalykėliais, nuskurdusi atsiduria vietoje, 
kuri vadinama Gryčia. 

Paskui jie gėrė arbatą ir valgė mėlynių pyragą. Jie nudažė vienas kitą 
Rozos kosmetiniais dažais, apžiūrėjo Ninos paveiksliukus su arkliais, pa- 
slapčia perskaitė jos dienoraštį. Renė buvo sužavėta, kai pasirodė, kad To- 
mas kuo lengviausiai be rakto gali atkrapštyti užraktą. Beveik kiekviename 
puslapyje buvo parašyta „Sveikas, dienorašti“. Tomas apsirengęs Renės nak- 
tiniais, gana ilgais, be rankovių, su kuriais jis šals visą naktį, Renė apsiren- 
gusi Tomo pižama su sraigtasparniais, pačia mylimiausia iš visų jo pižamų, 
ir, žinoma, po Žaidimo ji nenorėjo jam jos grąžinti. Ji atsigulė į Ninos lovą 
virš savosios ir dėjosi mieganti. Staiga ji iš tikrųjų užmigo. Šliurpt; ir iš jos 
išėjo visas oras. Tomas atsigulė į jos lovą su tuo kvailu dinozauru, dvokian- 
čių druska ir dumbliais. Jis ilgai gulėjo tamsoje ir manė, kad neužmigs, 
namuose buvo labai tylu. Švietė mėnulis. Vėžių mėnulis, kaip Roza paaiški- 
no Belai. Bet šventės jis neprisiminė. Ir mėnulio nebuvo matyti, tik šviesiai 
geltonas matinis švytėjimas, kuriame ryškėjo aštrūs miško, prasidedančio 
čia pat už lango, šešėliai. 


Pabudęs jis guli ant pilvo ir spaudžia pagalvę prie veido. Trinasi veidu į 
pagalvės užvalkalą, stipriai. Tikriausiai pradėjo trintis dar miegodamas, nes 
oda nušerpetojusi ir jautri. Bet niežulys ir perštėjimas nesiliauja, tarsi im- 
tysi iš vidaus, iš po odos. Tomas nė kiek nesistebi, jis puikiai supranta, kas 
atsitiko. Tai vėl beprasidedanti alergija. Mėlynių pyragas ir kosmetika — ne 

per geriausias derinys, to ir reikėjo tikėtis. Jis prisiverčia liautis trynęsis, 
nes nuo to tik blogiau, ir apsiverčia ant nugaros. Lauke šviesu, už lango 
medžiai blizga saulėje, lapai drėgni nuo rasos. Bet šviesa krinta taip, kad 
galima suprasti, jog dar anksti, penkios po šešių. Ant stalo stovi žadintuvas. 
O Renė? Akimirką jis guli ramiai ir klausosi. Iš pradžių iš lovos viršuje 
nieko negirdėti. Trumpam jis pamanė, kad ji paliko jį vieną namuose ir 
išėjo. Bet staiga jis kažką išgirdo. Kvėpuojant. Lengvai. Arba lygiai, taip 
sako, kai miegas gilus. Ar tikrai taip? Tomas užsimerkia, bando vėl užmigti. 

Bet niekas negelbsti. Savęs neapgausi. Alergija jau prasideda, kunkuliuo- 
janti ir neišvengiama. Jis turi kaip nors ją sustabdyti. 

Jis atsikėlė ir iššlepsėjo iš kambario. Kaktomuša susidūrė su vakarykštė 
netvarka: drabužiai visur išmėtyti, ant stalo paveiksliukai su arkliais. Rozos 
kambaryje žioji atidaryta spinta, kosmetikos reikmenys, paskleisti ant mažo 
rožinio tualetinio Rozos stalelio. Lovos tuščios, Gabis ir Roza dar negrįžę. 

Ne, jis negali: staiga atrodo neįmanoma susirasti šitoje maišalynėje savo 
drabužių. Bet jis žino vieną dalyką. Oda tvinksi. Jis turi citi. 

Jis nutraukia nuo kablio chalatą, įkiša kojas į per didelių batų porą ir 
išeina. 

Šviesų vasaros rytą vasaros rojuje tyliai snaudžia namai. Baltoji vila to- 
liausiai, tokia balta juodais langais. Raudonoji trobelė. Malkinė ir miškelis, 
metantis šešėlį ant baltosios vilos kiemo. Arčiausiai, kalvos papėdėje, Jo- 
hansonų namas. Johansonų kiemas, niekieno neužstojamas. Majos Johan- 
son bulvių sklypelis, Majos Johanson pipirnės, sukriošusios Majos Johanson 
obelys. Pro medžius matyti Johansono pirtis, įlankos kraštelis. Jos paviršius 
veidrodinis. Dar nesušiauštas. Apskritai visur tuščia. Iarsi būtum vieninte- 
lis išlikęs žmogus po gamtos katastrofos. Tam tikru atveju ši mintis būtų 
jaudinanti. Bet ne dabar. 

Šventė, Tomui buvo apie tai priminta. Ryškiai. Kai tik jis išėjo iš namo, jį 
užliejo šviesa, apakino jį. Jis sustingo ant kalvos. Šventė. Staiga jis prisiminė 
šventę. Kaip jis galėjo ją užmiršti? 

Jis stovi prie Angelų namo, pačioje kalvos viršūnėje, iš kur matyti beveik 
visas vasaros rojus. Staiga jis pasijuto toks apgailėtinas. Galbūt šiek tiek 
panašus į Erkį Johansoną, susigūžusį miške. Kur visi? Kodėl taip tylu, taip 
tuščia? 

Viskas truko tik akimirką. Paskui viskas stojo į savo vietas. Toje didžioje 
tuštumoje kažkas atskuba nuo baltosios vilos. Mažyčiais, skubriais žingsne- 
liais ritasi per kalvelę, kur prasideda Johansonų žemės sklypas, pereina Jo- 

hansonų kiemą, lipa laipteliais į namą. Su trenksmu uždaro duris. Tas trenks- 
mas ne itin stiprus, bet tyla sustiprina visus garsus, ir trenksmas aidi vasaros 
rojuje. Tomas iš karto suprato, ką jis pamatė. Jis pamatė Mają Johanson 
palickančią šventę pačiame linksmybių įkarštyje. Tas trenksmas jam pasakė dar 
viena: Maja Johanson tose linksmybėse pasirodė nereikalinga. 

Bet šventė juk nesibaigs vien todėl, kad Maja Johanson ją paliko. 

Dabar radijas buvo pagarsintas. 

Balsai, kalbantys užsienio kalba, liejasi tyloje. Balsai kita užsienio kalba, 
balsai keliomis užsienio kalbomis, maišosi vieni su kitais. Nutyla. Schhhh. 
Vėl pasigirsta. Percina į kitus balsus, kalbančius kitomis užsienio kalbomis. 

Tada Tomas pamatė tai, kas stovėjo jam prieš akis visą tą laiką, bet ko jis 
niekaip negalėjo įžvelgti, todėl kad tai buvo taip ne vietoje, taip neteisinga. 

Tolumoje, pievoje prie baltosios vilos, stovėjo baltasis angelas. Priekinės 
durelės atidarytos, atrodo lyg sparnai. O viduje kažkas sėdi ir ieško lengvos 
muzikos, transliuojamos vidutinėmis bangomis. Vienas iš tamsių akmenų pievoje 
ima judėti. Jis tikslingai slenka prie automobilio ir lipa vidun. Durelės užsi- 
daro, ir vėl stoja tyla. Žinoma, tai ne akmuo. O jeigu ir akmuo, tai ypatingas 
akmuo, vardų Undinė Izabelė. 

Tomas bėga nuo kalvos, per Johansonų kiemą, į pajūrį. Ant pakrantės 
uolos jis išsineria iš chalato, Renės naktinių, sviedžia batus ir brenda į van- 
denį, plaukia, prausiasi veidą. Trina iš visų jėgų, keletą kartų nuskalauja. 
Paskui lipa lauk, apsirengia chalatą ir žingsniuoja alėja. Į baltąją vilą. Ir da- 
bar jis nesidairo aplink, tik eina. Jis įeina į vilą, į savo kambarį, užtraukia 
užuolaidas ir uždaro duris, palenda po antklodė ir užminga. Jau gerokai 
įmigęs, jis prisimena, kad turėtų būti ne čia, o name ant kalvos su Rene. 


Be dvidešimt penkių septynios. Baltasis Gabio „Chevrolet Chevelle“ rie- 
da pievos pakraščiu. 

Jis įvažiuoja į Ruti mišką, palikdamas paskui save plačią šliūžę. Liauni 
medžių kamienai braškėdamį linksta ir lūžta. Jis įsuka į pajūrio alėją ir pa- 
važiuoja ja galiuką. Paskui pasuka į kairę ir rieda toliau per Johansonų kie- 
mą, praslysta pro Johansonų namą, arti, beveik užkabina sparnu namo 
frontoną. Bet niekas nepabunda; tiek Maja, tiek Pusu Johansonas giliai įmigę. 
Maja Johanson savo lovoje už užtrauktų užuolaidų, Pusu Įohansonas — ant 
sofos baltosios vilos svetainėje. Kaip vienintelė šventės liekana — taip pui- 
kiai Maja Johanson viską sutvarkė prieš išeidama. Didžiulis Pusu Johanso- 
no kūnas — vienintelis dalykas, kurio ji negalėjo pajudinti iš vietos. Gabio 

automobilis rieda toliau. Per Majos Johanson žolės lopinėlį, žemyn Johan- 
sonų pirties link. Ten jis akimirkai sulėtina greitį ir beveik sustoja. Bet stai- 
ga variklis vėl suriaumoja, ir automobilis įvažiuoja tiesiai į vandenį. Rieda 
dar truputį vandens paviršiumi, lyg savo noru, lyg jam užtektų jėgų ir šiam 
meniškam veiksmui. Bet tai, žinoma, tik optinė apgaulė, baltasis Gabio an- 
gėlas — tik automobilis. Jis grimzta. Iš pradžių lėtai. Paskui kaip reikiant. 

Priekinės durelės atsidaro beveik vienu metu. Paskui bus daugybė versi- 
jų, ką Gabis iš tikrųjų pasakė tą akimirką, kai jis atidarė dureles savo pusėje, 
automobiliui įriedėjus į vandenį. Štai viena, geriausia: 

— Žiūrėk, jis plaukia! 

Bet kaip tik tą akimirką jis ėmė skęsti. Ir jau po minutėlės virš vandens 
buvo matyti tik stogo ruoželis, bet ir tą greit užliejo, kai automobilis nėrė 
gilyn į dumblą. 

Bela brenda į krantą. Ji nepasakė nieko juokingo. Net nepasakė, kad 
cina namo. Tik ėmė ir nuėjo. 


— Mes žaidėme slėpynių, — vėliau pasakė Bela "Tomui. 
— Ehe ehe, — piktai pasakė Tomas. 


— Nepyk, Tomai. 
— Ehe che, - piktai pasakė Tomas. 
— Tada pyk. 


Bela truktelėjo pečiais. Ji nuėjo pas Kajų į verandą. Visą likusį vasaros 
laiką ji praleido ten. 


Bet ant grindų Tomo kambaryje stovėjo undinė. Undinė šlapia, geltona 
suknele. Labiau undinė negu kada nors. Apsitaškiusi purvu. Pasitelkus vaiz- 
duotę, galima buvo įsivaizduoti žalias ir lapuotas dumblių pynes, apsiraiz- 
giusias jai aplink kojas, nuogas tamsumas, rankas, kūną ir suknelę, prilipusią 
prie odos. Bet kaip tik tada niekas jos nematė, nebuvo nė vieno, kuris ją 
išvydęs būtų galėjęs duoti valią mintims ir vaizduotei. 

Ji stovėjo ant grindų viena ir šalo, drebėjo savo kiaurai permirkusioje 
suknelėje. Ji išsinčrė iš jos, sugniaužė ir rengėsi mesti tiesiai į šiukšlių dėžę, 
bet persigalvojo. Šiukšlių dėžė buvo tuščia, Maja Johanson išnešė šiukšles. 
Maja Johanson... Ir Bela apsidairė. Jokių vėžių šventės pėdsakų. Kur viskas 
dingo? Ant stalo Majos Johanson vaza su gėlėmis. 

„Su nuoširdžiausiais linkėjimais. Maja Johanson“, — buvo parašyta raš- 
telyje po vaza. Maja Johanson iš tikrųjų viską sutvarkė, pati, savo nuožiūra! 

Nuo to jai dar labiau apsvaigo galva, ji pasijuto dar labiau pavargusi, 
suirzusi. Šventė, kur ji? Ji ką tik buvo čia. Juk Čia turėtų būti šventė. Jos 
šventė. Kur visi? Ir ką ji čia veikia, kiaurai permirkusi ant grindų Tomo 
kambaryje? 

Staiga ji ėmė nieko nebesuprasti. 

Rožinis chalatas ant grindų, Rozos chalatas. Ji pakėlė jį ir susisupo. Stai- 
ga susierzinimas dingo kaip nebūta, liko tik nuovargis, mirtinas nuovargis. 
Ji pasijuto mieguista ir nužingsniavo tiesiai per svetainę, pro Pusu Johanso- 
ną, miegantį ant sofos, į miegamąjį, kur ji griuvo į lovą ir užmigo. 

Po valandėlės pasirodė Kajus. Iš tikrųjų čia būta kažkokio žaidimo. Jis ir 
Roza žingsniavo miško keliuku. Jie kažkur ėjo, lyg žaistų slėpynių. Po kiek 
laiko jie suprato, kad niekas jų neieškos. Tik jau ne Gabis, kuris „pats pasi- 
siūlė“. Taigi jie apsisuko ir grįžo namo. 

Kajus apklojo Belą, nusirengė, tvarkingai sulankstė savo drabužius ir pa- 
dėjo ant kėdės. Užtraukė užuolaidas ir atsigulė už Belos, pakartodamas sa- 
vo kūnu jos kūno linijas. 

Buvo septynios valandos, saulėtas rytas vasaros rojuje. 


+ 


Po vėžių šventės po pietų pasirodė Johansono pusbroliai su traktoriumi 
ir trosu. Vargais negalais automobilis buvo ištrauktas iš dumblo. Po to ange- 
las stovėjo ant Majos Johanson žolės lopinėlio prie Johansonų pirties visą 
likusią vasaros dalį. Vakarais buvo nuimamas variklio dangtis, ir aplink jį 
susispiesdavo vyrai. Netgi Kajus ir Johanas Vikbladas kartais dalyvaudavo, 
spoksodavo į variklio dalis, pirštus, kurdavo teorijas, kiekvienas turėdavo 
savo nuomonę, atsinešdavo sunkius įrankių kapšus, o Gabis sėdėdavo Jo- 
hansonų pirties prieangyje ir skaitydavo instrukcijas. Bet viskas nuėjo nie- 
kais, visos pastangos buvo bergždžios. Galiausiai Gabis pasidavė. Jis spyrė į 
automobilį ir pareiškė, kad parduotuvėje pilna naujų. Jis paliko pakrantę, 
žengė greitai ir piktai, balti marškiniai plazdėjo vėjyje. Išsiskirstė ir kiti. 
Sutemo, stojo tamsa ir tyla. 

Bet tai, ką sako Gabis, — netiesa. 

Huotaris savo salelėje dar kartą papasakojo Tomui, kokios yra naujų au- 
tomobilių įvežimo į šalį be muito taisyklės. Tomas ir Huotaris sėdėjo ant 
Huotario trobelės laiptelių, jie išsimaudė pirtyje, apsivyniojo savo pilvus 

rankšluosčiais, valgė dešreles, kurias išsikepė folijoje ant pirties akmenų, ir 
stebėjo vyrų susibūrimą prie variklio pakrantėje priešais lyg kokį spektaklį. 

Jie įėjo į Huotario trobelę, pasėdėjo ten dar valandėlę, žaidė kortomis ir 
šnekučiavosi. Huotaris dar kartą papasakojo vieną iš tų istorijų, kurių klau- 
sytis Tomui patiko, nors jis žinojo, kad jos išgalvotos. Huotaris pasakodavo 
apie tai, ką matė jūreiviai, pakliuvę į bėdą rudens audrose, vos nenuskendę 
ir nepražuvę pačiame salyno pakraštyje, kur jis baigiasi. Tie, kurie išsigelbė- 
jo, pasakojo keistus dalykus apie tai, ką jiems teko patirti paskutinę akimir- 
ką, kai juos apleisdavo visi jausmai, net baimė ir panika. Tada pasirodė jos, 
undinės. Išniro, priplaukė prie jų arba pasirodė kokiu kitu būdu ir ėmėsi 
ryžtingų veiksmų. 

Žybčiojantys plūdurai salyno pakrašty Tomas žiūri į geltoną žibalinės 
lempos liepsną. Jis traukia į save medžio, suodžių, žuvies, dešrelių kvapą. Jis 
žino, kad Huotaris meluoja per visą pilvą, nes Tomas yra vaikas, kuriam 
galima pasakoti tokias istorijas. Bet vis dėlto. Undinių uodegos, stebuklai, 
pasaulis jūros dugne. Akimirką jis visa tai regėjo. Paskui jis viską nutraukia. 
Jis turi eiti namo miegoti. 

Jis išstumia valtį į Huotario meldų įlankėlę. Beveik visai sutemę, bet 
šviečia žvaigždės. Vienintelis garsas — irklų girgždėjimas irklatrinkėse, irklų 
mentės, skrodžiančios veidrodinį vandens paviršių. Bet staiga jo ausis išski- 
ria kažkokį kitą garsą. Jis pakelia irklus, įsiklauso. Pliuškenimas. Visai arti. 
Po akimirkos valtis susiūbuoja. Išnyra dvi rankos, įsikimba į laivagalį, prisit- 
raukia. 

Iš už borto išnyra veidas. 

— Tet. 

Tai Bela. Tamsūs plaukai sukelti aukštai ant galvos. Kelios sruogos iš- 
sprūdusios iš šukuosenos, prilipusios prie kaklo lyg tamsūs, šlapi brūkšniai. 
Bet Tomas nieko nesako. Jis tik žiūri. 

Ką veikia Bela įlankos vidury vidurnaktį? Bela, kuri nemoka plaukti. Ar 
taip gali būti? 

— Nereikia tikėti viskuo, ką matai, Tomai, — sako Undinė Izabelė. 

— Ar parvilkti tave? 

— Ehe ehe, — sako Tomas. 

Bet jau po akimirkos ji, pačiupusi švartavimo lyną, plaukia į krantą. Ir 
Tomas, ir laivas lėtai slysta iš paskos. 

— Ehe ehe, — sako Tomas, vis labiau abejodamas. 

Ir visą tą likusį vasaros laiką Tomas dažniausiai praleidžia su Erkiu Jo- 
hansonu arba Huotariu, arba savo kambaryje baltojoje viloje. Jis guli savo 
lovoje ir skaito senus „Ančiukus Donaldus“, su kreidele ant balto popie- 
riaus piešia povandeninius laivus, užsiima statybos rinkiniais. Jis užbaigia 
savo gimtadienio proga gautą skeletą, pamato miško keliuku pro šalį einan- 
tį Johaną Vikbladą ir pakrikštija skeletą Johanu. Jis pastato jį ant stalo ir 
paskui šis šypsosi jam iš ten naktimis, tuščiaviduris. Geras efektas. 

Jis laksto po kiemą su Kajaus fotoaparatu ir fotografuoja Heleną Vikblad 
ir pamėlusį kūdikį tol, kol prifotografuoja visą fotojuostą. Helena Vikblad 
šiek tiek nustebusi protestuoja, ir kūdikiui tenka pozuoti vienam; kol To- 
mas spragsi fotoaparatu, tiek Helenai, tiek Tomui truputį nesmagu, bet, 
grįžęs į baltąją vilą, Tomas pajunta kažką panašaus į triumfą, nes jis dabar 
pergalėjo savo antipatiją kūdikiui. Jis atidarė fotoaparatą ir apžiūrėjo viduje 
esančią juostą, kuri, savaime aišku, yra ta pati sugadintoji, tebebuvusi foto- 
aparate po to spektaklio su tramplynu, dėl kurio Tomas prarado norą foto- 
grafuoti. 

Dar vėliau, jau beveik rudenį, Tomas nuėjo į žaidimų aikštelę kartu su 
Kajumi ir Huotariu. Sonis Listonas, Bulius, Nemokantis Nei Skaityti, Nei 
Rašyti, pagal muziką boksuojasi su kriauše, Night Train*. Night Train; ten 
daugybė žmonių, vyrų su skrybėlėmis ir jo amžiaus berniukų. Vyrai su gangs- 
terių skrybėlėmis, gangsterių atžalos. Tomas gavo autografą. 

— Tai vienintelis dalykas, kurį jis gali parašyti, — sausai sako Kajus pake- 
liui į namus. — Savo parašą. 

Tarsi jam tai nė kiek nebūtų padarę įspūdžio. Night Train ir kieto kumš- 
čio, daužančio kriaušę, aidas paskui dar ilgai skamba Tomo ir Huotario 
ausyse. Ir dėl to automobilyje pakeliui į namus visi užsidarę ir niūrūs. Tik 
Kajus dar kalba. 

Paskutinė rugpjūčio dieria, Kraunami daiktai ir ruošiamasi išvykti. Sofa 
ir pagalvėlės pintose kėdėse svetainėje dengiamos paklodėmis. Vasaros bib- 
lioteka sudedama į rudąją kuprinę, kiek įmanoma, abėcėlės tvarka. Skeletą, 
ištraukiamą stalčių, „TRIUMFO“ žaidimą ir geltoną guminę žirafą su maz- 
guant kaklo irgi reikės pasiimti. Taip pat paplūdimio kostiumėliai, chalatai 
grūdami į polietileno maišus, vėliau jie bus skalbiami skalbykloje miesto 


* Naktinis traukinys (ungl.). 

namo rūsyje, o paskiau sudedami žiemai į geltonas kartono dėžes, ant kurių 
užrašoma „vasariniai drabužiai“ ir kurios sudedamos į drabužių spintą mieste. 
Į lėkštutę priberiama žiurkių nuodų, ir ji įdedama į indaują. Išvykstama. 
Prie autostrados, kur važinėja autobusai, stovi Johanas ir Helena Vikbladai 
su kūdikiu krepšyje ir kietai prigrūstomis kuprinėmis ant nugarų. Kajus 
porą kartų pypteli prieš posūkį ir nurūksta autostrada. Tiek kūdikį, tiek 
Heleną Vikblad matome paskutinį kartą. Kitą vasarą raudonojoje trobelėje 
bus kita mergina. Jos vardas Ana Kristina. Ji didelė, apvali filosofijos kandi- 
datė ir domisi daugybe dalykų, be kita ko, šiaurės germanų mitais apie 
dievus, kaimiško stiliaus baldais ir prancūzų kalba. 

Pavažiavus kilometrą autostrada, Kajaus raudonąjį „Austin Mini“ pasi- 
veja sunkvežimis. Jis praūžia pro šalį. Ant priekabos grindų sėdi Renė. Ji 
spaudžia prie pilvo mėlyną jūreivišką kapšą. Tomas kilsteli ranką. Renė link- 
teli. Tomas irgi linkteli. 


Po to atėjo žiema. Neįvyko nieko ypatinga. Renei sukako septyneri, ir 
vieną lapkričio vakarą buvo švenčiamas jos gimtadienis. Tomo nepakvietė, 
nes miesto pasaulio su vasaros pasauliu visiškai niekas nesiejo, Gabis su 
Roza ir Bela su Kajumi gyveno priešingose miesto pusėse. Bet Meilutė ir 
Robinas buvo pakviesti, o ypač Larsas Magnusas Lindbergas, jauniausias 
Lindbergų sūnus, kurį Renė neoficialiai vadino šlykštyne ir kuris vasarą 
kiek laiko ne savo noru kartono gabalo pavidalu buvo Magės ir Ninos 
draugijos vaikinas. Tai buvo silpniausia Renės vieta, ir Tomui keletą kartų 
pavyko užčiaupti jai burną, vos tik paminėjus šį faktą. Larsui Magnusui 
Lindbergui buvo suteikta garbė įteikti oficialią Lindbergų dovaną gimta- 
dienio proga. Tai buvo plokštelė, kurią Lindbergų šeima pirko Amerikoje 
per atostogas, ji vadinosi „Tai mano šventė, ir aš verksiu, jei tik panorėsiu“. 
Nors tada, kai įteikė dovaną, prezidentas Kenedis dar buvo gyvas ir ši. 
antraštė tebuvo nereikšmingas nereikšmingo šlagerio pavadinimas, vis dėlto 
tai buvo blogas ženklas. 

— Šventės nebus, — pareiškė Renė visiems susirinkusiems svečiams. Ji 
įlindo į vonios kambarį ir ten užsirakino, į vidų įsileido tik vieną iš tų mažy- 
čių gimtadienio viešnių — mergytę vardu Šarlotė Pfalenkvist. Kai Renė su 
Šarlote po kelių valandų išlindo, štai kas buvo atsitikę: gimtadienio tortas 
buvo sušveistas, Dalase, Teksase, buvo pašautas prezidentas Kenedis, kuris 
greitai po to mirė. Rūškanos mažytės mergaitės su rožinėmis suknelėmis ir 
kaspinais plaukuose, mamų ir tėčių siaubui, susėdusios prieškambaryje ant 
grindų, užsitempė duriančias vilnones blauzdines. Prezidentas Kenedis nu- 
šautas, visų žvilgsniai nukreipti į lapkričio sutemas. Kas dabar bus, kaip 
viskas klostysis, kokia bus Ateitis? 

Bet ką Renė su Šarlote veikė vonios kambaryje, kol nušovė Kenedį, niekas 
tiksliai nežino. Jos suvartojo visus skalbimo miltelius iš stiklinio indelio, kurį 
Nina Angel buvo pastačiusi ant.lentynos po tualeto veidrodžiu su užrašu: „Kiek- 
vieną kartą, pasinaudoję praustuve, nepamirškite jos išplauti. Tu, Rene, taip 
pat“. Praustuvė buvo švari. Renė su Šarlote ją iššveitė. Dantų šepetėliais. 

Tomas nežino, ką jis veikė, kai nužudė prezidentą Kenedį. Jis bus pri- 
skirtas prie tų, kurie neprisimena. 1963-iųjų pabaiga, kas tada įvyko? Lap- 
kritis, lapkritis... ne. Galvoje tuščia. Aa, štai kas. Tą rudenį jie įsigijo 
televizorių. Apie žmogžudystę per televizorių jis nieko negirdėjo ir nematė: 
tada jie dar retai žiūrėjo televizorių, o ypač žinias. Bela negalėdavo ramiai 
nustygti fotelyje priešais televizoriaus ekraną. Bet Džeinę Menstild jie matė, 
visa šeima. Džeinė Mensfild buvo PR* turnė ir sėdėjo studijoje su gilioje 
iškirptėje liūliuojančiomis krūtimis. Dėl krūtų dydžio ir nušviesintų platinos 
spalvos plaukų ji padarė neišdildomą įspūdį. Bet Džeinė Mensfild norėjo 
įrodyti, jog ji yra rimta aktorė, o ne šiaip kvaila blondinė, kaip kad atrodė, 
ir šlovę šioje srityje, kur pripažįstamas tik tikras talentas, ji pelnė ne dėl 
šviesių plaukų ir biusto dydžio. Smuikas, kurį Džeinė Mensfild atsinešė, 
buvo šios įrodymų grandinės dalis. Smuiką ji gana žaviai pasikišo po smak- 
ru ir prispaudė prie giliosios iškirptės taip, kad, jei daugiau muzikos klausy- 
tis nenorėjai, galėjai sutelkti dėmesį į griovelį tarp krūtų, kuris iš tikrųjų 
buvo tamsus ir g.lus. O ji grojo Johano Sebastiano Bacho kūrinį, išmoktą 
konservatorijoje, kur ji iš tikrųjų mokėsi. Į studiją jie pakvietė muzikos 
specialistą, kad šis įvertintų Džeinės Mensfild grojimą. Jis objektyviai nu- 
statė, kad platininė blondinė groja smuiku ne taip jau blogai. Visi girdėjo, kad 
tai buvo grynas melas, ir specialistas taip pat, bet juk tokios show** taisyk- 
lės, ir jis turėjo taip sakyti, paaiškino Kajus. Mensfild grojo siaubingai, visi 
tai žinojo, ir Kajus, ir Bela, ir Tomas, sėdėdami sofoje priešais televizorių ir 
linksmindamiesi visa šeima. 

Visa Tai Atrodė Apgailėtinai. 

— Ji neturi jokios savigarbos, — pasakė Kajus. 

— Ji pasiryžusi padaryti bet ką, kad tik liktų rampų šviesoje, — pasakė 
Kajus. 

— Parsiduoti. — Ir iš Kajaus balso buvo galima suprasti, kad parsidavimas 
yra pats baisiausias dalykas pasaulyje. Ir Bela linktelėjo sutikdama su juo. 

Televizoriuje Džeinė Mensfild buvo paklausta, ko ji trokšta labiausiai 
pasaulyje. 

— TO BE HAPPY +++, — atsakė Džeinė Menstild, ir jos krūtys subangavo. 
Happy — ji pasakė, kad ji dabar laiminga. Ir norėtų tokia būti dar šimtą 
metų. Ir nusišypsojo. Ir tai vėl buvo apgailėtina, nors Kajus nieko nepasakė, 


* Public Relations — Reklaminiame (angl). 
** Pasirodymas (angl.). 
*** Būti laiminga (angl). 

bet buvo galima suprasti iš viso to spektaklio su gilia iškirpte, smuiku ir 
muzikos specialisto objektyviu vertinimų. Visi matė, kad tai nebuvo laimin- 
gos ir santūrios moters šypsena. Vien tik priklijuotos blakstienos buvo tam 
per ilgos ir per tamsios. 

— Melas, toks kaip ir visa kita, — konstatavo Kajus ir išjungė televizorių, 
nes šioje šeimoje kvailų blondinių niekas nemėgo, ir vietoj to Kajus uždėjo 
gerą džiazo plokštelę. Bela vėl nusišypsojo ir su viskuo sutiko, nes Kajus 
buvo teisus. 


Ir jis dar bus šimtą kartų teisus. Džeinė Mensfild netvers šimto metų. Ji 
mirs kaip ir prezidentas Kenedis, tik jos niekas nežudys. Po keleto metų, 
kai krūtinių karalienių era bus pasibaigusi ir niekas nebesidomės Monro 
kopijomis, jos automobilis atsitrenks į uolą, važiuodamas daugybės kilo- 
metrų per valandą greičiu. Laukinė ir nesulaikoma ji siautės po Europą likus 
vos porai mėnesių iki mirties. Lyg gyvas įrodymas, kad Kajaus žodžiai buvo 
visiškai teisingi, kiekvienas skiemuo. Melas, toks pat kaip ir visa kita; prieš tą 
lemtingą Pykšt Pokšt, ar kaip ten skamba, kai automobilis atsitrenkia į uolą, 
išbraukdamas Džeinę Mensfild iš šios istorijos, apskritai iš istorijos. 


Bet 1963-iųjų rudenį Tomas ėmė maištauti. Pasiklausęs Džeinės Menstild 
grojimo smuiku ir pasižiūrėjęs į ją — tiek į smuiką, tiek į griovelį tarp krūtų, — 
pamąstęs, jis nusprendė kad iš tikrųjų viskas ne taip, ir tyliai pasakė: 

— Blondinės nė kiek ne prastesnės. 

Kajus ir Bela apstulbę sužiuro į jį. Paskui nusijuokė. 

Kajus pasakė: 

— Tomai, tikriausiai tu nudžiovei tą show. 

— Kartais, Tomai, — Bela įdėmiai pažvelgė į Tomą, — tu prišneki keisčiau- 
sių dalykų. 


Bet žiemą iš vasaros bevėik nieko nebelieka. Miesto pasaulis ir vasaros 
pasaulis — tai du skirtingi dalykai. Kalėdų proga Tomas padovanojo Belai 
juostą. Tokią raudonai baltai mėlynąją. Bet, Belai pasirišus ją po smakru, 
Tomas suprato, kad ji lygiai tokia pat kaip Meilutės Lindberg juosta, tik 
daug kuklesnė. Visi tai pastebėjo, bet niekas nepasakė. Užsirišusi juostą, 
Bela įlindo į kalėdinę palapinę. 

Taip, taip, palapinę. Tai buvo pati svarbiausia šeimos dovana šeimai Ka- 
lėdų proga, ir ji buvo pastatyta ant svetainės grindų prie eglutės. Ji buvo 

oranžinė, kupolo formos, skirta vienai šeimai. Pasiimk namus su savimi į pla- 
tųjį pasaulį. Akimirkai juos kažkas užplūdo. Kažkas vasariška. Galbūt jaus- 
mas, nuotaika. Paskui viskas dingo. "Tomas su Bela įlindo į palapinę ir žaidė 
audrą, kol kaimynai iš apačios paskambino į duris ir pasiskundė, kad dėl tų 
garsių bumpsėjimų negalį švęsti Kalėdų. Kol Kajus kalbėjosi su kaimynais, 
Tomas su Bela, sulaikę kvapą, gulėjo palapinėje. Sugrįžęs Kajus atrodė bai- 
siai rimtas. Kai Tomas su Bela jau buvo beužsikrečią jo rimtumu, Kajaus 
veidas nušvito plačiausia šypsena. Kajus įlindo pas juos į palapinę, jie visi 
ten užmigo ir nubudo tik po keleto valandų. 


1964m., VISOS VASAROS DIENOS 


1964 metų gegužį Johanas Vikbladas ir Ana Kristina lankėsi aukcionuo- 
se. Jie iš naujo įrengė raudonąją trobelę, įnešė ilgą stalą, suolus ir varinius 
kubilus viržiams bei žabams. Ant sienų pakabino mažą spintelę ir rištą kili- 
mą su gamtovaizdžiu. 

Baltojoje viloje jokių ypatingų pokyčių neįvyko, niekas nepasikeitė ir 
Gabio bei Rozos name ant kalno. Tik kalvos papėdėje Gabis pasistatė tikrą 
garažą ir, įsivertęs į karutį televizorių, gabeno jį į kalvą. Pusiaukelėje jis 
apvirto, o televizorius iškrito ir sudužo. 

Lindbergai nusipirko naują dar labiau žvilgantį raudonmedžio katerį su 
maža kajute po deniu ir dar daugiau arklio jėgų. Dvi rugpjūčio savaites 
Klasas ar Pėteris Lindbergas plaukiojo po įlanką su mergina, besikaitinan- 
čia ant denio. Jos plaukai buvo juodi, tiesūs ir ilgi, ir kai laivas prašvilpdavo 
pro pat baltosios vilos valtį, Huotario plerpalą ar vasaros rojaus krantus, 
buvo galima aiškiai ją matyti. 

— Neprasta, - konstatavo tada Gabis, lėkdamas pro šalį, nors dar nebuvo 
turėjęs progos jai prisistatyti. Išjungus variklį ir žvilgančiam Lindbergų rau- 
doninedžio laivui tingiai plūduriuojant saulės atokaitoje, visur sklinda ant 
denio esančio radijo imtuvo garsas. O ypač viena daina, kuri aidėjo po visą 
įlanką. 


My Boy LollyPop 

You Make My Heart So SkiddiUp 
You Make My Life So Dandy. 
You're My Sugar Candy. * 


Taip, maždaug šitaip. Ši daina pasižymi tuo, kad, įstrigusi į galvą, nesvar- 


* Berniuk Tu Ledinuk, 
Širdies Manos Perliuk, 
Esi Lemties Švpsniukas 
Ir Cukraus Saldainiukas.(ungl.) 

bu, ar žodžius moki, ar ne, nepaliauja joje skambėjusi. Maja Johanson, 
atsistojusi ant paties Gabio, Rozos ir Johansonų pontono krašto, pareiškė, 
jog tiesiog keista, bet ir viloje jau negalima rasti ramybės. 

Majos Johanson plepalai muzikos nenutildė. Huotaris pasakė: "Daili mo- 
teris“. Tomas nutylėjo. Žiemą legendinėse rungtynėse Kasijus Klėjus patie- 
sė Sonį Listoną. Kitą dieną Kasijus Klėjus pasivadino nauju vardu — 
Muhamedu Ali. 

— Megalomaniška asmenybė tas Klėjus, — pasakė Huotaris. Tiek Tomas, 
tiek Huotaris sirgo už Listoną, nes kaip tik jį buvo matę žaidimų aikštelėje. 
Tomas nutylėjo. Jis nesiteikė paklausti, ką reiškia „megalomaniška“. 

Liepos viduryje Huotaris ir Tomas įlankoje įlaidine sugavo ungurį. Tai 
tiesiog neįtikėtina. 

— Dar niekas ligi šiol nėra šioje drumzlinoje baloje sugavęs ungurio, — 
pergalingai pareiškė Huotaris. Visą šią likusią vasaros dalį ir visą kitą vasarą, 
kuri bus paskutinė Tomo vasara vasaros rojuje, Huotaris beveik visą laiką 
tarškės apie tą ungurį. Kaip jis jį laikė (šlykštu), užmušė (šlykštu, jo niekaip 
negalėjai nudėti, jis vis spurdėjo, nors jam daužė ir daužė per galvą), valgė 
(šlykštu, šlykštu, šlykštu), o svarbiausia — kaip pagauti kitą ungurį. Mintis 
apie ungurį taip apsėdo Huotarį, kad šis užmiršo boksą. Na, o Tomo įkarštis 
žvejoti atvėso. 


Renė apsirengusi megztiniu su Bitlais, kurį Gabis nupirko bendradar- 
biaudamas su anglais. Megztinis oranžinis, su juodomis galvomis ant pilvo. 
Ji vilkėjo jį keletą dienų. Paskui vėl apsirengė savo įprastinį, senąjį. 


„Valtis su Tomu ir Kajumi plūduriuoja įlankoje. Kajus skaito detektyvą. 
Tomas spokso į mėlyną dangų arba į išsigandusią blondinę viršelyje, knebi- 
nėja skeletą Johaną, kurį pasiėmė su savimi į jūrą pasidžiaugti realizuota 
laisvės idėja. 

Tik down by the river. 

Tomas persisveria per valties kraštą ir paleidžia skeletą Johaną į vandenį. 
Skeletas Johanas nesilaiko ant vandens. Kol skeletas Johanas greitai grimzta 
į dugną, Tomas bando išlikti ramus. Bet jis gailisi, dėl to negali būti jokios 
abejonės. Nors, aišku, bus naujų, reikšmingų įvykių. Kai jam liepos ketvir- 
tąją sukaks dešimt metų, Gabis, Roza, Nina ir Renė gimtadienio proga jam 
padovanos aitvarą. Tokį patį kaip Renės. Žiemą Gabis buvo užlipęs ant kinų 
sienos. 

- Istorinis momentas, visi kinai vienodi, — konstatavo Gabis, — bet tur- 
gus milžiniškas. — Ir buvo galima įsivaizduoti milijardus kinų su milijardais 
geltonų magnetofonų. Prie aitvarų buvo priraišiota virvelių su kaspinais, 
kurios, aitvarams kylant į medžių viršūnes, sukosi. Bet vasaros gale abu 
aitvarai suplyšo. Tomo įstrigo medyje, o Renės įkrito į vandenį, žinoma, 
išdžiūvo, bet paskui taip gerai nebesklandė. Renei jis atsibodo, ir ji padova- 
nojo savo aitvarą Erkiui Johansonui, kad šis jį pribaigtų. Taip ir buvo. Vos 
po valandos Erkio Johansono efektyvių pastangų iš aitvaro nieko nebeliko. 


ŠVYST - žvilgantis Lindbergų raudonmedžio laivas priplaukė prie ben- 
dro Johansonų ir Gabio su Roza pontono. Vairavo Klasas ar Robinas Lind- 
bergas, Meilutė Lindberg sėdėjo ant raudonos odinės sėdynės laivagalyje. 
Roza įšoko į laivą ir išvyko su Meilute pas drauges į vilas salyno pakraštyje. 
Roza šaukė Renei: 

— Rene, eikš čia. 

Laive sėdi tas šlykštynė Larsas Magnusas Lindbergas, su kuriuo Renė šią 
vasarą taip pat turi žaisti. Bet aišku kaip dieną, kad Renė nepasirodys, kai ją 
šaukia ir kai laive sėdi tas šlykštynė. Tomas mato ją iš jūros. Ji — taškelis 
nendrėse. 

— Rene! Mes nelauksime! 

Roza įlipo į laivą. Žvilgantis sportinis Lindbergų raudonmedžio laivas 
nurūko. Per įlanką, per sąsiaurį ir — į atvirą jūrą. 

— Mes plaukiame į krantą, — pareiškė Tomas Kajui. 

— Kodėl? 

— Nusibodo. Čia niekas nevyksta. 

Tomas nuirklavo į krantą. Kajus nuėjo. Tomas nužingsniavo į kitą pa- 
krantę. Ji atėjo. Jie leidosi į mišką. 


Nauji metai, naujos dainos. “The Girl From Ipanema“*. Bela stovi prie 
lango svetainės prietemoje. Ji eina per kambarį. 

She looks straight ahead 

Bur not at me.** 


Kajus ją pačiupo. Jie šoka. 


* Mergaitė iš Ipancemos (angl. je 
** Ji Zelgia tiesiai, 


Bet ne į mane.(angl.) 

Bela ir Kajus šoka. Kai jie nešoka, sėdi pintuose krėsluose ir rūko. Kalba 
mažai. Tik rūko. Dėl to ši vasara tyli, nors įlankoje liejasi muzika. Kartais 
Tomas negirdi, kada jie atsikelia ir eina miegoti. Jis tik atsisėda, ūmai, lyg 
sutrikdytas kažin kokio pašalinio garso, kuris visiškai išsklaido jo miegus. 
Jis dėbteli į tamsą svetainėje ir nusprendžia, kad Kajaus ir Belos ten nebėra. 
Iš pradžių rami tyla. Paskui, vasaros pabaigoje, nervinga, kupina pašalinių 
garsų, atsiradusių dėl negalėjimo nustygti vietoje. 

Paskui vėl tylu. Kitaip. Tik tylu. 

Kartais vasaros pabaigoje, kai Kajus ir Bela būna svetainėje, Bela uždega 
lempą lubose, atsisėda į skaityklą ir sakosi turinti daryti kai ką, kam reikia 
daugiau šviesos. 

— Ką? - šypsodamasis klausia Kajus. — Adyti kojines? 

— Adyti kojines, — atsako Bela. Bet ji tebesėdi skaitykloje ryškioje švieso- 
je. Kartais eidama per kambarį ji suspėja pasiekti jungiklį vidury „The Girl 
From Ipanema“. Uždega. Užgesina. Uždega. Juokiasi. Užgesina. Žaidžia su 
jungikliu, kol ateina Kajus, pačiumpa ją ir beveik per prievartą tempia šok- 
ti. Tomas nusuko galvą į sieną. Jis miega. 


Vasaros vidury Kajus paliko verandą, kad kartu su Gabiu sumontuotų 
jachtutę. Kajus ir Gabis nuvažiavo į miestą naujuoju Gabio automobiliu, 
kuris buvo ypatingas tik tuo, kad jo markę buvo sunku ištarti — „PLC 
MOUTH“, ir parsivežė baltas plastmasines raides. Jie nutarė, kad Renei ir 
Tomui bus didžiausias džiaugsmas jas prisukti prie laivo, labiau primenan- 
čio degtukų dėžutę nei ką nors plaukiantį jūra, galinės lentos. Jau nutarta, 
kaip laivas vadinsis. „ILGAKOJĖ“ — pasiėmęs atsuktuvą, suka Tomas, kol 
Renė, gavusi užduotį, ieško ko nors tokio, kas tiktų vietoj „Ė“ taško, nes 
parduotuvėje „E“ nebuvo. Ji grįžo su plastmasės gabalėliu ir priklijavo jį 
asilų klijais, kuriuos paskolino Johanas Vikbladas, mat, anot užrašo ant pa- 
kuotės, jie taip gerai laiko, kad jeigu asilo uodega nukristų, tai ją galima 
būtų prilipdyti į vietą, ir ji ten kuo tvirčiausiai laikytųsi. 

Pliumpt į bangas. 

Tomas ir Renė Tomo kambaryje, jie sėdi prie Tomo stalo ir piešia puo- 
dukus su ausimis, akimis ir burnomis, besikalbančius tarpusavyje apskriti- 
mais, kuriuose įrašomi sakiniai. Per kiemą atlinguoja Gabis ir Kajus su 
gelbėjimosi liemenėmis, virvėmis ir kitais įrankiais, kurių pavadinimus jū- 
reivių kalba Tomas ir Renė turi išmokti. Šia kalba šnekučiuoja Gabis ir 
Kajus, negalėdami įrodyti nė vieno savo žodžio. Niekas kitas taip menkai 

neišmano apie buriavimą kaip Gabis ir Kajus drauge. Žinoma, šito Tomas 
įrodyti negali. Dar ne, ne šią vasarą, bet jis įtaria. 

— Marš į lauką, pypliai, plauksime į jūrą buriuoti. 

„Buriuoti“ — tai reiškia, kad Tomas apvelkamas oranžine gelbėjimosi lieme- 
ne, o Gabis stumteli burlaivį į jūrą, griebia už lyno ir tempia jį palei lieptą. Tuo 
tarpu Kajus ima stiebą, aplink kurį apsukta burė, ir įkiša jį į stiebo lizdą suolely- 
je, laivelio pirmgalyje. Išskleidžia burę su giku, laivagalyje įtvirtina vairo plunks- 
ną ir nuleidžia Tomą į siūbuojantį laivelį. Pirmasis Tomo įspūdis pasitvirtino: 
burlaivis visiškai netinkamas jūreivystei. Kajus nuleidžia švertą, liepia ištempti 
bures ir vairuoja, stumteli burlaivį su Tomu, kuris laikosi įsikibęs šoto ir vairo. 
Bet nei vairuoti, nei įtempti burių Tomas nesuspėjo, vis dėlto po akimirkos jis 
atsidūrė įlankos viduryje, už šimto metrų nuo liepto, ant kurio liko stovėti Ga- 
bis ir Kajus, rėkdami vienas per kitą. O kai jūroje ėmė dėtis rimti dalykai, Gabis 
su Kajumi ir toliau lakstė pirmyn atgal tarp bendro Gabio, Rozos ir Johansonų 
pontono bei baltosios vilos liepto rėkdami vienas per kitą. Gikas su didele jėga 
švystelėjo į kitą pusę, burlaivis pasviro, Tomas nusitvėrė šoto, gikas švystelėjo 
atgal, dar kartą, kol trenkėsi "Tomui į galvą ir jo ausyse ėmė švilpti. Gabis rėkė 
"Tomui pakelti švertą ir plaukti pavėjui. Kajus rėkė Tomui nuleisti švertą, pasi- 
sukti prieš vėją ir manevruoti. Jis tai perskaitęs knygoje, pavadintoje „Manevra- 
vimas, palankus vėjas ir plaukimas pavėjui“, kuri buvo jo vasaros bibliotekoje. 
Tomui jų riksmai buvo nė motais, jis nė nebandė klausytis. Jis išvydo kraują. 
Kraujas tekėjo per gelbėjimosi liemenę, juo buvo aptaškytos burės, jo buvo 
burnoje, ant veido. Ir jis suprato vieną dalyką — pats, vienas, jis neišsisuks. Jį turi 
išgelbėti. Bet kas jį gelbės? Kajus ir Gabis užsiėmę rėkavimu vienas per kitą. 
"Tomas apsidairė. Akimirkai jį apėmė kvapą gniaužianti baimė. Aplink nieko 
nematyti. 

Bet staiga jį išmetė į orą. Kitą akimirką, dar nepraradęs sąmonės, jis 
gulėjo laivo denyje, prispaudęs galvą prie radijo imtuvo, griaudėjančio jam 
į ausį. Labai greitai paaiškėjo, koks čia denis, koks radijas ir koks laivas. 

— Nesubraižyk lako, — Klašas arba Pėteris Lindbergas žiūri žemyn į Tomą 
pro apsauginį laivo stiklą. Tomas žiūri į save kruviną, apgailėtiną ir susidve- 
jinusį, nes Klasas arba Pėteris Lindbergas užsidėjęs piloto akinius nuo sau- 
lės. Piloto akiniai nuo saulės — tai tokie akiniai, kurie viską atspindi lyg 
lęšiai. Tuoj pat paaiškėja, kad Tomą išgelbėjo ne Klasas ar Pėteris Lindber- 
gas. Tai ta mergina ilgais rudais plaukais, ta, kuri šiek tiek panaši į indėnę. Ji 
įšoko į jachtą ir, nespėjus nė mirktelėti, ją suvaldė. Ji ištempė bures ir nu- 
plukdė laiviūkštį į krantą. 

Tomą prie liepto atgabeno Lindbergų žvilgančiuoju. Kajus ir Gabis tarš- 
kėjo vienas per kitą. Tomas tylėdamas nusiplėšė krauju aptaškytą liemenę ir 
nuėjo nė negrįžtelėjęs. Mergina su burlaiviu atplaukė iš paskos. Gabis ištie- 
sė ranką. Jis ilgai dėkojo ir pasinaudojo proga prisistatyti: 

— Gabrielius Angelas. Dirbu muzikos srityje. 

Ji, mergina indėnė, pasakė, kad jos vardas Viviana. 


— Tu pametei mano „Ė“ taškiuką, — po pietų pasakė Tomui Renė. 

Po pietų jos eilė. Ji manevruoja, plaukia prieš vėją, plaukia pavėjui, regu- 
liuoja švertą, timpteli ir vėl paleidžia šotą ir atsuka tai vieną, tai kitą laivo 
šoną vėjui, tarsi visą savo gyvenimą būtų tik tai ir tedariusi, tarsi ji būtų 
sukurta buriuoti, tarsi jos užsispyręs kūnas ligi šiol būtų tik ir laukęs tos 
akimirkos, kol gaus įlipti į jachtą, vardu „ILGAKOJĖ“. Ji plaukioja ten ir 
šen priešais lieptus vasaros rojuje, bet to jai nepakanka, ir ji plaukia vis tolyn 
ir tolyn, ir galiausiai visiškai pradingsta iš akių už salelių įlankos viduryje. 
Gabis sako, kad tai instinktas. 


Tomas nuėjo į Johansonų pirtį žaisti show su Nina ir Mage. Niekam 
neatėjo į galvą, kad show gali vykti burlaivyje; Tomas — show konteransjė, 
groja Ninos magnetotonas, o jis žiopčioja mėgdžiodamas dainavimą. 


Šis vakaras sukurtas show 
Kaip gera čia pabūt. 

Lauke ruduo padvelks šalčiu, 
Čia gera ir šviesu. 

Žavi mergaitė muzikuos, 
Vyriškis tryps smagiai, 

Šis vakaras sukurtas show, 
Senoms dainoms skambėt. 


Laimei, vasara jau visai baigiasi. 

Bela dengia paklodėmis baldus baltojoje viloje. Kajus deda į lagaminus 
savo knygas, stengdamasis surikiuoti jas abėcėlės tvarka. Tomas krauna iš- 
traukiamą stalčių ir knygas į savo raudonąjį jūreivišką kapšą, kurį gimtadie- 
nio proga jam padovanojo Kajus su Bela. Roza ir Gabis visiems savo daiktams 
išsinuomojo sunkvežimį. Sunkvežimis lekia pro šalį miško keliuku. Renė 
sėdi priekaboje, apglėbusi rankomis savo šviesiai mėlyną jūreivišką kapšą ir 
surūgusi dairosi aplink. Tomas linkteli. Renė irgi linkteli. 

O Bela su Roza — ką jos veikia, kur jos? Jos tikriausiai ten, pajūryje, 
kartais popietes leidžia Rozos svetainėje, bet dažniausiai — verandoje, bal- 
tosios vilos svetainėje. Jos išbūna čia kasdien po keletą valandų. Roza geria 
kavą ir kalba. Ji kalba apie naują koncepciją, kurią su Meilute Lindberg jos 
pirmosios įdiegs šioje šalyje. Jų svajonė — „Tupperware“ — šiuolaikinis to- 
bulas šeimininkavimas. Šiuolaikinis tobulas šeimininkavimas, juokiasi Roza 
Angel, bet ne tuo juoku, esančiu visiška juoko priešybe, juoku, kuriuo ji 
juokėsi nusimesdama liemenėlę pavėsinėje (o nusimetė ją šiaip sau, ne tam, 
kad parodytų kam nors savo apnuogintas krūtis), juoku, kuriuo ji juokėsi 
ištraukdama iš šakutės lizdo oro kondicionieriaus laidą, sakydama, kad pliauš- 
kia niekus ir puldama kalbėti apie kitus dalykus, neturinčius nieko bendra 
su Elizabėtės Teilor meilės nuotykiais, nors visi kiti buvo įsitikinę, kad jos 
kalba būtent apie tai. 

Ji juokiasi paprastai. Lengvai. Taip, kad galima patikėti arba reikia pati- 
kėti, jog Roza Angel žino, ką sako. 

Ji dėbteli į žvilgantį barą šaldytuvą, kuris liko baltojoje viloje po vėžių 
šventės praeitą vasarą. Atrodo, kad tai beveik vienintelis tikras praeitos va- 
saros prisiminimas. 

— Štai kur jis, mūsų baras, — konstatuoja Roza, bet nepajudina nė piršte- 
lio, kad ką nors pakeistų. Pavyzdžiui, paprašytų Gabio, kad šis atvažiuotų ir 
jį paimtų. 

— Šią vasarą aš balta, —- sako Roza, apsirengusi rožiniais drabužiais, tarsi 
tai būtų koks rimtas paaiškinimas. Baras liko baltojoje viloje visam laikui. 

Beje, greit jis išeis iš mados, viskas keičiasi žaibišku greičiu, ir jau kitais 
metais vasarvietėje stovės tikras šaldytuvas, televizorius, muzikos centras. 
Vienintelis pastovus dalykas name ant kalno dar kelerius metus bus viryklė, 
kuri tokia didelė ir sunki, kad negalima pajudinti iš vietos. Oro kondicio- 
nierius buvo nukeltas ant grindų ir pastatytas prie atviros krosnies. Vienin- 
telį vakarą jis vėl bus užkeltas ant stalo ir įjungtas. Tai įvyks 1964 metų 
rugsėjo mėnesį, kai visi vasarotojai jau bus išvykę ir vasaros rojuje bus tuš- 
čia. Miško keliuku į vasaros rojaus tamsą įriedės automobilis. Du asmenys 
išlips iš mašinos ir pasuks į namą ant kalvos. Mergina paspaus mygtuką, 
vaikštinės Rozos svetainės grindimis ir šoks pagal monotonišką oro kondi- 
cionieriaus spragsėjimą. Jos plaukai ilgi ir rudi, ji panaši į indėnę. Gabis, 
sėdėdamas šikšnosparnio formos kėdėje, įdėmiai stebės jos judesius. 

— Na, Viviana, — paklaus jis angliškai, — kuo galiu tau padėti? 

— Aš noriu būti stiuardesė, — atsakys ji švediškai. 

— Aš šią vasarą balta, - sako Roza Angel 1964 metų vasarą. Apsirengusi 
rožiniais drabužiais, ji juokiasi ir šnekučiuojasi su Bela. Bet anksčiau ar 
vėliau ji visada atsistoja ir sako, kad jai reikia eiti, nes Meilutė Lindberg turi 
atplaukti žvilgančiu sportiniu Lindbergų raudonmedžio laivu prie liepto jos 
pasiimti. 

— Pasiplaukiosime po jūrą. Pučia toks gaivus vėjelis. 

— Kada nors galėtum ir tu plaukti kartu, — kartais priduria ji, bet aišku, 
kad tai tik nieko nereiškiantis mandagumas. Bela linksi ir žino, kad tokio 
karto nebus. Roza palieka baltąją vilą ir eina per kiemą. Bela likdavo svetai- 
nėje ir visą vasarą vis žiūrėdavo į mozaikinį veidrodį, atspindintį jos veidą vis 
tokiame pačiame dalelių skaičiuje. 

Bet kaipgi Roza, ką ji galvoja, kai skuba per kiemą į namą ant kalvos 
persirengti boating drabužiais, pasidažyti lūpų rožine spalva ir perrišti plaukų 
baltu raiščiu, kad atviroje jūroje vėjas nepūstų jų į veidą? Ar viskas yra taip, 
kaip atrodo? Ar ji iš tikrųjų galvoja apie „ITupperware“, skirtą šiuolaikiškai 
tobulai šeimininkauti, kurį ji ir Meilutė pirmosios įdiegs šioje šalyje, kaip 
ką tik ji aiškino Belai baltojoje svetainėje. Ar ji galvoja apie tobulą, šiuolai- 
kišką šeimininkavimą? Apie Meilutės Lindberg begalinę draugystę, kuri jai 
tiek daug reiškia, kaip kad ką tik aiškino? Ar ji galvojo apie visa kita, ką 
galima buvo įsivaizduoti ją galvojant? Pavyzdžiui, apie Gabio stiuardeses, 
kurios ėmė dygti šiais metais, primindamos Rozai, kad ji yra palydovė že- 
mėje, o ne stiuardesė ir kad tai yra didelis skirtumas. 

Ar ji galvoja apie tai, kaip jai elgtis? Kuris iš įprastinių elgsenos būdų ją 
domina ir kurį ji pasirinks — ar kankinės kantrybę, ar įžeistą išdidumą? Iš 
tikrųjų Rozos Angel visa tai nedomina. Ji iš viso negalvoja. 

Tai Rozos paslaptis. Šią vasarą. Saulė šviečia, jūra gaivina. Viskas. Roza 


Angel kvaiša. 
Bet svarbu štai kas: ji apsisprendė negalvoti. 


Šiais metais ji neturi fotoaparato. "Tomas buvo teisus, praeitos vasaros 
nuotraukos rudenį į albumą nebuvo suklijuotos. Tas fotoaparatas buvo tik 
maskuotė. 

Nors iki rudens ji pati šito nė neįtarė. Staiga ji nebežinojo, ką daryti su 
tomis nuotraukomis. Ji paskleidė jas priešais save ant stalo. 

Visos nuotraukos, visi „Aemories“, staiga tapo jai visiškai svetimi. 

Ji įsižiūrėjo į vieną nuotrauką; žinoma, į tą su moterimis pajūryje. 

Pamačius ją, toliau klijuoti nuotraukas į albumą ir rašinėti apačioje links- 
mus užrašus tapo neįmanoma. 


Ji buvo kvaiša, bet visiškai sąmoningai. 

„Tupperware“ — šiuolaikiškai, tobulai šeimininkauti. Iš tikrųjų ji netiki 
šia idėja, ji ir Meilutė Lindberg niekada nebus pirmosios, įdiegusios šią 
koncepciją šioje šalyje, niekada gyvenime! Jau geriau ji mirs. Bet šios idėjos 
jai reikia kaip fasado jos pačios viduje, fasado, po kuriuo slypi... ach, Die- 
ve, kaipgi visa tai paaiškinti? 

Taip jau yra, kad tas fasadas Rozoje slepia kažin ką, vaikštinėjantį su 
kvaila šypsena veide ir niūniuojantį „Bela—Roza, Bela-Roza“. 

Bet svarbu štai kas — tai ne Žaidimas. 

Ji tai suprato jau pirmosiomis šios vasaros dienomis. 

Gera buvo sėdėti praeitą vasarą savo pavėsinėje nuogomis krūtimis ir su 
Shangri-la kalbėti apie kitą gyvenimą bei svajoti. 

O jeigu tai buvo žaidimas? 

Tik aistra beribė laisvę mums suteiks. 

Bet ką tai reiškia šiame kontekste? Iš tikrųjų. 

Neaišku. Kažką, ko nėra. Kam nėra jokių atitikmenų. Tarsi sklandytum 
erdvėje. 

Bet vis dėlto ši daina nepaliauja skambėjusi galvoje. Bela-Roza. 

Bela—-Roza — tarsi sklandytum erdvėje. 

"Taigi tokia yra aistra, užvaldžiusi Rozą Angel. 

Dabar Roza eina miško keliu, apsirengusi naujutėlaičiais boating drabu- 
žiais. Ką tik pasidažiusi pasiplaukiojimui, išsiblaškiusi ji eina pro Majos Jo- 
hanson ką tik išskalbtas paklodes su visomis tomis vingriomis giminės 
monogramomis. 

Pakšt: Roza Angel jas bučiuoja. 

Lūpų dažai ant paklodžių. Rožiniai, išsiterlioję. 

Roza žiūri į juos ir juokiasi. 

Lūpų dažai ant paklodžių, pajūris, Meilutė Lindberg laive ir vėjas, kuris 
tuoj pūs jai į veidą. Visa tai yra Čia. Ir dabar. 


Pernai po vėžių šventės visi kalbėjo apie tai, kaip nuskendo baltasis Ga- 
bio angelas. Ir kad Bela buvo su juo. Ir koks baisus tai buvo išsišokimas. 

Bet Roza atsimena ką kita. Juk automobilis neatskrido į pievą pats. Daug 
anksčiau jis stovėjo baltosios vilos kieme. Paskui jis pajudėjo. Nušokavo per 
kiemą į pievą ir galiausiai sustojo prie bulvių sklypo. O viduje sėdėjo dvi 
kitos. 

— Mes gi turėjome važiuoti visai kitur, — riktelėjo Roza, automobiliui 
sustojus. Bela piktai žvelgė į ją. Taip įpykusios Roza dar nebuvo jos mačiusi. 

— Roza, — sušuko Bela prie vairo. — Tu juk neklausai. Tu pamiršai, kad aš 
nemoku vairuoti. Aš neturiu teisių. 

Ar visa tai tikrai buvo? Neaišku, nes niekas daugiau apie tai nekalba. 
Nekalbėjo net ir tuomet, kai visa tai atsitiko. Kartais Roza ir pati suabejoja. 

Tai atsitiko ar ne? Bent jau Roza norėjo, kad taip būtų atsitikę. Ir kad 
galas būtų buvęs kitoks. Bet koks? Taigi. Taip manyti buvo tarsi sklandyti 
erdvėje. 


O Bela? Ji baltosios vilos svetainėje, prie veidrodžio, su savo laikraščiais, 
savo cigaretėmis, savo įvairių spalvų lūpų dažais. Dabar ji sėdi skaitykloje, 

sio AS Ž si S se 1 S 2 
prie žibalinės lempos, uždega, užgesina, uždega su žiebtuvėliu. Apie ką ji 
tada galvoja? Apie nieką. Ji nelinkusi per daug filosofuoti. 

KA 

Žiemą ji įsidarbino universalinės parduotuvės chemijos prekių skyriuje. 
Paskui metė darbą, nes visada vėluodavo. 

Ji bando klausytis muzikos. Muzika jai daugiau nieko nebereiškia. 


1964—1965 metų žiema. Tą žiemą Bela nustojo klausytis muzikos. Gruo- 
džio mėnesį Tomas ir Bela stovėjo balkone miesto bute. 

— Tomai, pažiūrėsim, ar plokštelė turi sparnus? 

- Aišku, pažiūrėsime, — sako Tomas kiek galima ramiau. Žinoma, kad 
plokštelė neturi sparnų, jie abu tai žino. Ber jie abu nori pamatyti, kaip plokš- 
telė skrenda per kiemą ir nusileidžia į pusnį prie skersinio kilimams dul- 
kinti. Bela beveik iškilmingai išėmė plokštelę iš dėklo, kelias sekundes pasvėrė 
ją rankoje, paleido lyg bumerangą, ir plokštelė nušvilpė tolyn. Tamsoje ne- 
labai gerai matyti, „kaip j ji skrenda. Bet švilpimas aidi kvadratiniame kieme 

tarp namo sienų. Šlept į sniegą. 

Chet Baker Sings. Pacific Records* 1956 m. 

Jos daugiau nebematyti. Paskui pasidarė šalta stovėti balkone neapsiren- 
gus. Tomas ir Bela įėjo vidun. Tačiau, kai vėliau Četas Beikeris ėmė aidėti iš 
kažkokio kito namo buto, Kajus klausiamai ir galbūt šiek tiek liūdnai pa- 
žvelgė į į Belą. Tarsi būtų žinojęs, kas nutiko. Nors jo tada nebuvo namie. 

- Žmogus turi tobulėti, — sako Bela. — Man reikia naujų išbandymų. 

Ji nepasipurškė kvepalais. Kajus tyli ir Bela tyli, taip ir tyli abu. Jokių 
naujų išmėginimų nėra. Bela nebesiklauso muzikos, nors iš tikrųjų tai pa- 
stebi tik Tomas, nes Kajus grįžęs namo kaip paprastai įjungia radiją. Bela 
taip pat sėdi ten ir lopo savo kojines arba rūko savo cigaretes. Bet ji nesi- 
klauso. Dieną, kai Kajaus nėra namie, radijas tyli. Tai žino tik Tomas, nes jis 
pareina iš mokyklos dieną, kol Kajus dar negrįžęs iš darbo. 

— Dabar mes sėdime čia ir klausomės tylos, — sako Bela. 

— Aišku, tai nuobodu, — konstatuoja ji po valandėlės. — Siaubingai nuo- 
bodu. - Ir kai ji nebežino, ko griebtis, pasičiumpa nuo stalo laikraštį, kad 
garsiai perskaitytų kokią nors istoriją. 

— Klausykis, Tomai. 


- Eee, — sako Tomas ir, huėjęs į savo kambarį, įjungia savo garo mašiną. 


* Dainuoja Četas Beikeris. „Pasilik“ įrašai (angl.). 

Dabar jam devyneri. Tie laikraščiai daugiau jo nebedomina, juose pilna 
visokių dalykų, kurie neturi nieko bendra su jo gyvenimu. Jo gyvenimas — 
garo mašinos, modeliai ir kiti laisvalaikio pomėgiai. O Bela lieka kitame 
kambaryje su savo pasakojimais ir istorijomis. 

Po valandėlės ji taip pat atsistoja, eina į virtuvę ir ima taisyti vakarienę. 

— Amžinai tas pats nuobodulys, — šūkteli ji Tomui. 

"Tomas purto galvą. Jis spokso į savo garo mašiną. 


1965 m., VISOS VASAROS DIENOS 


1965 metų vasara. Šią vasarą bus čiužinėjama vandens slidėmis paskui 
žvilgantį sportinį Lindbergų raudonmedžio laivą, o nuo vasarvidžio — pas- 
kui Gabio birbeklį, padėvėtą „Evinrudę“, kurį šis nusipirko iš Robino 
Lindbergo. Dabar čiužinėja Bela ir Roza: žiūrint iš arti, matyti, kad Mei- 
lutės Lindberg veidas nusėtas strazdanomis, kas nėra itin gražu, jos šviesūs 
plaukai nubalinti peroksidu, o ji pati išdžiūvusi kaip skeletas. Visi žino, 
jog ji negali dalyvauti vandens žaidimuose ne todėl, kad peršalusi, kaip 
kad pati sakosi, o dėl to, kad tokia liesa ir bjauri. Meilutė Lindberg kažko- 
kia nervinga. Belos surengtame vakarėlyje Meilutė Lindberg sėdi baltosios 
vilos verandoje, baltosios vilos kieme ant kėdės, baltosios vilos pakrantėje. 
Tuo tarpu Bela su Roza čiužinėja vandens slidėmis ir kalbasi apie „Tup- 
perware“. Ne visą laiką apie „Tupperware“, bet „Tupperware“ yra ben- 
dras apibūdinimas. 

Dabar Roza paaiškino Belai, kad Meilutė Lindberg yra tiesiog sukurta 
„Iupperware“. Svajoti apie tobulą namų šeimininkavimą. 

— Svajoti apie tobulą namų šeimininkavimą, — sako Roza.Tai viena iš 
pirmųjų jos replikų šią vasarą. — „Iupperware“, Bela. Tai didžiulis turgus. 
Bet who cares*, Bela? Kai taip nuobodu. Boring**. Boring. Boring. Ji apsi- 
vertė ant pilvo ir sustingo saulėje. O vėl prabudusi po kelių minučių ir tarsi 
naujai atradusi Belą bei ją pažinusi, ji nusišypsojo jai ir garsiai bei aiškiai, 
medžiams ošiant, pasakė: 

— Aš noriu kažko kito, Bela, aš noriu gyventi kitaip. 

Roza grįžo. Bet ji nebeateina ir nebeišvilioja Belos į puikią vasaros dieną 
kaip prieš porą metų. Ji nebestovi šypsodamasi ir nebelūkuriuoja tarpdury- 
je, kol valgomi amžinieji pusryčiai. Ne, turi kefyrą sukapliuoti pats, o pas- 
kui pats nusigauti į pakrantę ir susitikti su ja ten. Ji guli ant pajūrio uolos, 
apsirengusi baltu chalatu ir rožiniu maudymosi kostiumėliu su akiniais nuo 


* Kam tai rūpi (angl). 
** Nuobodu (angl). 

saulės. Neuždengtos jos kūno dalys yra stangrios, žvilgančios ir įdegusios 
saulėje, o ypač vasaros pradžioje, kol neišblukęs praeitų metų įdegimas. 
Šiais metais oda išblykš, nes pradės lyti. Vis lis, lis ir lis didžiąją birželio, 
liepos ir rugpjūčio dalį. Belos bei Rozos įdegimas, užuot patamsėjęs, pama- 
žu išbluks. 

Kai ateini į pakrantę, Roza miega saulėje, bet krinta į akis, kaip ji guli. 
Ant šono, tiesiog ant uolos, nepasitiesusi po apačia jokios antklodės. Ji 
guli visa susisupusi į chalatą, prispaudusi kelius prie pilvo, lyg astronautė, 
bent jau taip tai buvo vadinama prieš porą metų, kai Tomas su Rene buvo 
maži ir žaidė raketą. Bet astronautė kažkokia apvirtusi, nublokšta į šoną. 
Labai anksti, birželio mėnesį, astronautas Edvardas Vaitas išėjo į atvirą 
kosmosą. Apie ką galvojo Edas Vaitas, kai jis sklandė erdvėje, iki tol, kol entu- 
ziazmas tapo toks stiprus, kad jis nebepajėgė galvoti? Jeigu Roza būtų buvusi 
astronautė erdvėje, o ne pakrantės moteris, prisvilusi prie uolos, Tomas 
vietoj jos būtų galėtų atsakyti, ką ji galvoja. O ji galvoja, kur jos kosminis 
laivas? Ar jis išvyko be jos? 

Nors Roza apsirengusi maudymosi kostiumėliu ir chalatu, ji atrodo taip, 
lyg būtų nuoga. 

Bet, atėjusi į pajūrį, Roza po kiek laiko visada prabusdavo, o išsibudinusi 
galutinai, atsisėsdavo. Roza apsižvalgė, plaukai pasišiaušę ant galvos, paste- 
bėjo Tomą ir ėmė kalbėti angliškai. 

— Rosa's back again*, — pasakė ji ir nusijuokė. Paskui atsigulė, išsitiesė 
ant uolos ir vėl užmigo. 

Tomo padedama, Bela atsargiai pakišo po Roza savo antklodės kraštą. 
Roza apsivertė per miegus, ir jos galva staiga atsidūrė Belos, įsitaisiusios 
ant uolos su visais savo paplūdimio daiktais, sterblėje. Taip jos ir liko 
gulėti, Pajūrio moterys, Bela ir Roza, tol, kol po kelių minučių įvyko 
keistas dalykas. Per įlanką šniokšdamas atlėkė žvilgantis Lindbergų sporti- 
nis raudonmedžio laivas. Bet jis plaukė ne bendro Johansonų ir Gabio su 
Roza pontono link ir nepradingo sąsiauryje, pasukęs įlankos viduryje. Ne, 
jis švilpė tiesiu taikymu į Belą, sėdinčią ant uolos baltosios vilos pakrantė- 
je, trumpojo baltosios vilos liepto link, kur jis niekada iki šiol nebuyo 
sustojęs. Bela vienintelė visa tai matė ir šiek tiek susinervino nežinodama, 
ką sakyti ir ko griebtis? Ji pabandė prižadinti Rozą, bet ši buvo giliai 
įmigusi ir neatsiliepė. Todėl Belai teko pačiai bėgti ant tiltelio ir užkalbėti 


* Roza grįžo (angl.). 

dantis Robinui su Meilute, kad šie nepamatytų Ponios Gabriel Angel, be 
žado gulinčios ant uolos. Bet kai Lindbergai pasuko atgal, Bela kepštelėjo 
Rozai į skruostą ir pažadino. Ji pasakė, kad šeštadienį baltojoje viloje bus 
vakarėlis ir kad Lindbergai taip pat yra pakviesti, nes jie, Rozai miegant, 
atsitiktinai plaukę pro šalį. 

— Aš noriu linksmintis, — pasakė Bela. — Noriu, kad pagaliau kas nors 
įvyktų. 

Ir iš viso tai pirmieji Belos žodžiai Rozai šią vasarą. 

Bet Roza išplėtusi akis žvelgė į Belą. Tarsi ji staiga būtų prisiminusi kažką 
kita, visa tai, kas buvo taip tikra praeitą vasarą, ko ji kažkodėl bijojo, taip 
bijojo, kad kiekvieną dieną turėdavo rengtis baltai mėlynais boating drabu- 
Žiais, palikti vasaros rojų ir su Meilute Lindberg plaukti į gaivią jūrą. 

Taip. Dabar ji erdvėje. 

O būti erdvėje — tai ir patirti kartais pasikartojantį nuostabų nesvarumo 
pojūtį. 

Ji bėga į vandenį, plaukia tolyn ir keletą kartų pasineria po vandeniu. 

— Aš noriu nubusti, — šaukia ji Belai, likusiai ant kranto. — Noriu būti 
nubudusi labiau nei kada nors gyvenime. Ar tavo termose yra kavos? 


Bet saulę aptraukia debesys, ima lyti, Rozai su Bela tenka gerti kavą vi- 
duje, Belos ateljė. Jos surenka savo daiktus į krepšius ir bags ir bėga per 
alėją į baltąją vilą, laiptais į viršų, ir uždaro paskui save duris. Jos abi, Bela ir 
Roza, atsiduria Belos ateljė. Ten jos ir bus ištisas dienas, savaites, valandas ir 
minutes. Jos bus už uždarų durų, kurių niekas nedraudžia atidaryti, bet 
kurios vis dėlto bus neperžengiama riba. 

Tomas nežino, ką manyti, ar kad tai gerai, ar kad blogai. Jis pats įsikūrė 
palėpės nišoje už sienos, nors ten praleido tik kelias dienas, ne visas. Kar- 
tais lindėdamas palėpės nišoje jis pažvelgdavo į viršų ir pastebėdavo įeinan- 
čiuosius, nors jų žingsniai buvo negirdimi. Kartais tai būdavo Erkis 
Johansonas, kartais kuris nors kitas. Kas nors, kas neegzistuoja, bet turi 
vardą. Viviana. Kartais Renė. Bet dažniausiai ne ji. 


Ten, viršuje, Belos ateljė, buvo sukurta daina, kurios šią vasarą pilna vi- 
sur. Melodija, niūniuojama beveik be žodžių. Ji pasklido ir nuvilnijo per 
vasaros rojų. 

Ji skamba taip: „Bela—Roza, Belu-Roza“. 

— I'm Bond, James Bond*, — visiems šiais metais šūkalioja Gabis. Visos 
moterys, jo sutiktos kelyje, taupo BONDO paukštytėmis. 

— Kas tu, gražuole? — rėkia Gabis nuo pačios uolos viršūnės, pamatęs 
Mają Johanson išeinant iš Johansonų pirties bei lipant ant liepto, įsisprau- 
dusią į mėlynais langučiais monokinį, siekiantį jai net iki bambos. 

Monokinis — šiais laikais tuo nieko nenustebinsi. Visi plaukioja su mo- 
nokiniu. Laikraštyje net buvo parašyta, jog vienas vokiečių mokslininkas, 
remdamasis savo paties eksperimentiniame Baden Badeno paplūdimyje at- 
liktais bandymais, nustatė, kad moterys vien tik sveikatos sumetimais turi 
degintis nuogos. 

Bela ir Roza daugiau nebenusirenginėja. Vien dėl to, kad visi nusirengė, 
jos su sijonais ir liemenėlėmis. Arba vientisais maudymosi kostiumėliais. 


— Bela-Roza, Bela—Roza, - barbena Gabis į kėdės atlošą ant savo kalvos, 
pačioje viršūnėje, iš kur matyti visas vasaros rojus. Ten jis užsitempė savo 
asmeninį markizo krėslą. Jis vadinasi Džeimso Bondo krėslu, nes Gabis 
šiais metais —- Džeimsas Bondas. 

- Bela-Roza, Bela-Roza, - niūniuoja Gabis. - Pirmoji — lyg kepsnys su 
geru raudonu vynu, Tomai. Kepsnys. Ir raudonas vynas. 

— Antroji plazda lyg plaštakė. 

— Aš turiu daugybę silpnybių, Tomai. 

— Viena iš mano silpnybių — geras maistas. 

— Kruvinas bifšteksas ir sodrus vynas, nebūtinai išlaikytas. 

— Bet man patinka ir plaštakės, Tomai. Jaudulys, suteikiantis sparnus. 
Kaip. „Linksmieji kalniukai“ žaidimų parke, Tomai. Tau tikriausiai irgi pa- 
tinka „Linksmieji kalniukai“? 

Tomas linkteli. Jis turi sutikti, kad kaip ir kiekvienas kitas vaikas, jis ne- 
prieštarautų pasivažinėti „Linksmaisiais kalniukais“. 


Renė dalyvavo jachtklubo varžybose. Iš pradžių ją pakrikštijo štiliuke, mat 
ji buvo mergaitė, kuri išdygo iš niekur ir vis laimėdavo arba užimdavo vieną 
iš geriausių vietų savo jachtų klasėje; visi buvo linkę manyti, kad jos perga- 
lės atsitiktinės ir jas galima paaiškinti tam tikromis laivo korpuso savybėmis 
bei tuo, jog vasaros pradžioje jūra buvo labai rami. Bet paskui staiga kone 


* Aš Bondas, Džeimsas Bondas (angl). 

įsišėlo audra, daugelis nutarė sukti atgal arba apsivertė, arba sudužo, o ji 
laimėdavo kaip laimėjusi. 

Ir taip lengvai bei akiplėšiškai, kad tiesiog varė savo varžovus iš proto. 

„Ilgakoje“ beveik visiškai perėjo Renės nuosavybėn. Tomui tai visai ne- 
rūpi, nors Kajus keletą kartų priminė jam drąsiai reikalauti savo teisių. Tei- 
sių, teisių; Tomo požiūris į buriavimą visiškai kitoks. Nors neverta nė aiškinti 
Kajui ar Gabiui, ar netgi Belai, jie vis tiek nesupras. Bela niekada nėra bu- 
vusi jūroje, Gabis ir Kajus tik plepa arba skaito knygas, o paskui vaikštinėja 
ir, patys nesuprasdami, ką sako, davinėja gerus patarimus. 

Dabar Tomas žino — šią vasarą jis pirmą kartą geba įrodyti, kad galima 
elgtis ir kitaip. Rudenį ir žiemą Tomas aktyviai dalyvavo skautų grupelės 
„BaloBalo“ veikloje, nors jis labiau norėjo priklausyti kitai grupelei, kuri 
vadinasi „Šerchanas“, nes jos pavadinimas gražesnis. Rudenį pirmą kartą 
jis išplaukė į naktinį budėjimą su grupelės vicepirmininku Busteriu Kron- 
lundų; Tomui teko vairuoti beveik pusvalandį, o Busteris Kronlundas buvo 
patenkintas ir sakė, kad “jis puikiai laikosi kurso". Kitą naktį, kai Tomas su 
kitais penkiais vilkiūkščiais buvo kajutėje, Denis Kronlundas, Busterio bro- 
lis, ir „Šerchano“ sargybos vadas per naktinį budėjimą nukrypo nuo kurso 
ir trenkėsi tiesiai į švyturį. Tik po keleto minučių stumdymosi ir griuvinėji- 
mo žvarbiame rudens ore Tomas suprato, kad jis čia niekuo dėtas. 

Tomas nėjo į jachtklubą sirgti už Renę nuo kranto ar iš kurio nors lydin- 
čiojo laivo. Jis apsimetė, kad jo nedomina Renės pergalės, nors gal tai ir 
tiesa. Jis užsideda savo akvalangą, plaukmenis, įsikiša į burną vamzdelį, bren- 
da į vandenį ir pradingsta tyliame pasaulyje. Kartais tą vasarą jis lankosi 
narų klube, įlankos povandeninių tyrinėjimų draugijoje, kurios nariai yra 
Erkis Johansonas, Tomas ir Renė. Jie visi turi alter ego. Erkis yra Žakas 
Kusto, tas, kur parašė knygą, kurią Tomas perskaitė, Renė yra Teljė, bet 
kadangi labai sunku ištarti, tai vadinama paprasčiausiai Rene, o Tomas pats 
yra Frederikas Diuma, Didi, — tas asmuo, kuris geriausiai ir tobuliausiai iš 
visų įkūnija draugijos moto — visiškai atsidėti gyvenimo tyliajame pasaulyje 
tyrinėjimams. Tai, be kita ko, reiškia, kad reikia atsisakyti visų žemiškų 
ryšių, kurie yra stipresni nei ryšys su tyliuoju pasauliu. Tuo, pavyzdžiui, jis 
skiriasi nuo Žako Kusto, kuris kartais turi pasiimti su savimi po vandeniu 
visą šeimą. („Rašytojas su žmona ir vaiku įprastinės sekmadienio iškylos po 
vandeniu metu savo namuose Sana-ry-sur-Mere“. Nuotraukoje, kuri fo- 


* Antrasis aš (Iot.). 

tografuota su povandeniniu fotoaparatu, matyti trys blyškios, į drebutieną 
panašios figūros — dvi didelės ir viena mažesnė viduryje, kurios grimzda- 
mos į žalią gelmę, laikosi susikibusios už rankų. ) 


„Diuma 36 metrų gylyje prie Porkerojės salos sugavo pjūklažuvę.“ 

„Teljė bando persmeigti peiliu jūrų ešerį. Šis gindamasis išskleidžia pele- 
kus.“ 

„Čia Frederikas Diuma pastebėjo, jog jūrų ešerys gali taip smarkiai išsi- 
žioti, kad jo žiaunos būna jo paties kūno skersmens dydžio.“ 

„Susidrovėjusi sepija, nesutikusi šokti su Diuma, skuodžia šalin, išleis- 
dama rašalo debesėlį.“ 

„Diuma kutena Peikvos, Viduržemio jūros gružlio, pilvelį. 

„Tolimoje prancūziškosios Vakarų Afrikos dalies pakrantėje Diuma ir 
Teljė aptiko ruonių atsiskyrėlių koloniją. Buvo manoma, kad ši ruonių rūšis 
išnyko paskutiniame septynioliktojo amžiaus dešimtmetyje. Čia Diuma ir 
Teljė ropinėja ant kranto ir susipažįsta su ruoniais.“ 

Tomas stengiasi, kad jį apsėstų tyliojo pasaulio gyvenimas. Jis neria po 
vandeniu. Be akvalango jis mato dumblą, o jį užsidėjus, išryškėja dumblo 
formacijos bei jūros dumbliai. Tai gražu ir žavinga, bet nepadeda. Jam pir- 
majam pasidaro šalta. Erkis Johansonas gali išbūti vandenyje ilgiausiai. Ki- 
taip tariant, kiek tik nori. 


1965 m. vasara, kas dar? 

Tomas Ruti miške rado peilį. Netikėtai jis guli ir žybčioja priešais jį po 
paparčiais. Ilgaašmenis, nė kiek nesurūdijęs. Kas galėjo jį pamesti? Kas slan- 
kioja po Ruti mišką su peiliu? Vėliau pasirodė, kad peilio atsiradimo miške 
priežastis visiškai paprasta. Johanas Vikbladas pjaustė žalias šakeles, kad 
būtų ką pamerkti į plieninį indelį, kurį Ana Kristina pirko aukcione. Tomas 
paslėpė peilį po megytiniu. Jis nusinešė jį į palėpės nišą ir pakišo po grindų 
lenta. Kai Johanas Vikbladas vėliau klausinėjo, ar niekas nematęs jo bran- 
gaus puukko*, Tomas nutylėjo. Jis nežino kodėl. Peilis paprasčiausiai liko 
palėpės nišoje. Kol vieną sykį jis dingo. Kas jį nudžiovė? Ne taip jau sunku 
atspėti. 


O Johansonai išvyko į kelionę. 


* Peilio (suom. ). 

— Dabar Johansonų šeima, — pasakė Maja Johanson, — iškeliauja pasi- 
žvalgyti po pasaulį. 

— Mi en lihe taalti mihinkišn mun hullun mutsin ja faijan kanssa*, — 
sako Magė Ninai Johansonų pirtyje. Šią vasarą Magė su Nina tarpusavyje 
kalbasi suomiškai. 


O Kajaus radijas sugedo. Paprasčiausiai nutilo. Vidury oro prognozės. 


O dabar apie Izabelę, kol saulė dar nepaniro į debesį. Priešpietis, balto- 
joje viloje šventė. Ji pasirodė ant verandos laiptų apsirengusi savo geltonąja 
suknele, besijuokianti, pasidažiusi lūpas vasariniais rožiniais lūpų dažais, 
kvepianti tepalu nuo saulės ir kvepalais, “Žydrąja žole“. Nors ji jau seniai 
pakeitė kvepalus, Kajui “Žydroji žolė“ yra bendras visų kvepalų, kuriais kvė- 
pinasi Bela, apibūdinimas. „Jie tokie patys kaip ir ji, Tomai, — visa išvirkš- 
čia, nes žolė yra žalia, o ne žydra, bet jeigu Bela sako, kad žolė žydra, vadinasi, 
taip ir yra.“ Ir jis žvelgia į ją. Ji sukurta tam, kad į ją žiūrėtų; visi kieme 
sužiūra, kai ji pasirodo ten su vaivorykštės spalvų gėrimų padėklu rankose ir 
lėtai, tarsi dirbtinai netvirtais žingsneliais, ima leistis laiptais žemyn taip, 
kad padėklas vingiuoja, ir jeigu būtų filmavimo kamera, kuria būtų galima 
nufilmuoti kino žvaigždę, besileidžiančią laipteliais saulės šviesoje, tai jos 
besijuokiantis veidas vis artėtų ir artėtų, kol galiausiai prarastų savo kontū- 
rus ir ištirptų objektyve. Bet kameros nėra, ir čia ne filmas, čia tikrovė. 
1965 metai, paskutinė vasara baltojoje viloje, antroji vasara su Roza. O ji 
yra tikra Undinė Izabelė, Tomo mama, Rozos draugė, puikus kepsnys su 
raudonu vynu, kepsnys ir raudonas vynas, Džiazkajaus svajonė, kuri visą 
laiką po šios vasaros bus uždaryta drabužių spintoje paprastame bute, prie- 
miestyje į rytus nuo miesto, ir dar daug kas, viskas, "Tomas! O dabar ji 
kieme, vaikštinėja tarp svečių, juokiasi, visiškai reali, galima ją paliesti, 
ištiesia padėklą, dabar sako: „ALMOST HEAVEN“** ir vaišina visus ratu. 


* Niekur aš nevažiuosiu su ta kvaiša močia ir tėvu (suom. J. 
** Beveik kaip rojuje (angl). 

Kodėl vandeniu skriejančios pajūrio moterys yra gražios? Kerinčios? Ne- 
išvengiamos? Geltonais ir baltais maudymosi kostiumėliais, nors viena netgi 
apsirengusi oranžinę gelbėjimosi liemenę? 

Filosofiniai klausimai. Tomui devyneri, beveik dešimt. Jis nėra linkęs 
filosofuoti. Ir vėliau nebus. Jis lygiai toks kaip ir jo motina, jis niekada 
nebus linkęs į folosofiją. 

Tai konkretu. Jam viskas konkretu. 

Jis vasaros rojuje ir stengiasi užsiimti įvairiausiais dalykais. Šnipinėti, 
maištauti, domėtis naujienomis, susitikti su naujais žmonėmis. Bet tai bv- 
viltiška. Kojos pačios jį neša ten. T.y. į pajūrį. Kur įlankoje juokiasi pajūrio 
moterys, čiuoždamos vandens slidėmis paskui žvilgantį sportinį Lindbergų 
raudonmedžio laivą. Viena ir kita, iš eilės. 

Beje, jis ne vienintelis. Visi kiti, bent jau dauguma, pamažu susirinko 
pajūryje. Kaip musės prie medaus. Galiausiai ir visi šventės dalyviai persi- 
kėlė į pajūrį, nė nespėję išgerti vaivorykštės spalvų gėrimų, Belos paruoš- 
tų pagal savo receptą. (Šiaip jau jie niekuo neypatingi, sudėtinės dalys 
beveik tokios pačios kaip ir Shangri-la, bet, įdėjus želatinos, įvairiausi 
gėrimai supilstomi į stiklus sluoksniais. Jiems abiem ryte ruošiant šventę, 
"Tomas buvo sužavėtas ir kartu su Bela jais didžiavosi.) Gerdami jie sėdėjo 
prie stalo, Meilutės Lindberg, vos metusios akį, pakrikštyto išklerusiu bar- 
becue stalu baltosios vilos garden*, nes tik taip galima pavadinti kiemą po 
tokio pasilinksminimo. Pajūrio moterys jau seniai nusimetė savo šventi- 
nes sukneles. Apsitempė maudymosi kostiumėliais. Įsistojo į Lindbergų 
vandens slides, įlindo į vandenį. Lynas išsitempė. Variklis suriaumojo. Jos 
pajudėjo iš vietos. Ūūūūūžt, kad nurūko. Greičio burtai. Visi ėmė ploti. 
Tiesa, ne visi. Kajus ir Meilutė, sėdėdami ant uolos, vaizdavo kalbą apie 
visai kitus dalykus. Tomas gulėjo prispaudęs pilvą ant Johansonų pontono 


* Sode (unyl.). 

ir, įsistebeilijęs į vandenį tarp lentų, vaizdavosi jūros dugne skeletą, t.y. buvo 
užsiėmęs tuo, kas dera jo amžiaus asmenims, — raikiškomis fantazijomis. 

Nes šio amžiaus kategorijos berniuko galva nebūtinai yra pramušta water 
skiing; savo laisvalaikį su didžiausiu malonumu jis leisdavo konstruodamas 
modelius ir junginėdamas garo mašinas. 


Diena ką tik persirito į kitą pusę, šeštadienis ar kitas šeštadienis pačioje 
vasaros pradžioje. Tomas vaikštinėjo savo vasaros rojuje. Jis patraukė taku, 
prasidedančiu už baltosios vilos malkinės ir lauko tualeto, ir išniro raudo- 
nosios trobelės kieme. Ana Kristina išsijuosusi krapštė senus dažus nuo 
lovio, kurį sakėsi perdažysianti ir prisodinsianti prieskonių. Ji išvardijo dau- 
gybę įvairiausių pavadinimų. Tomas klausėsi, bet nė vieno nebuvo girdėjęs. 

— Galvą guldau, kad aš jiems visiems alergiškas, — pasakė Tomas. Ana 
Kristina sutaršė jam plaukus ir pareiškė, kad jis — žavus troliūkštis. "Tomas 
paraudo, bet nieko baisaus. Ana Kristina sugeba viską pasakyti taip, kad 
negali ant jos pykti. Tomas nestokojo žavesio. Ana Kristina šitai tvirtino jau 
nuo vasaros pradžios. Kad kaip vaikas Tomas tiesiog žavingas. Johanas Vikbla- 
das irgi buvo ten ir įkišo savo trigrašį: 

- Viliūgas. 

Nuskambėjo visiškai kvailai. Ir "Tomas paragino Aną Kristiną su Johanu 
Vikbladu užsičiaupti. 

Ana Kristina visada užsiėmusi. Vieną iš pirmųjų vasaros dienų, kai To- 
mas ir Ana Kristina susipažino, ji lupo apelsinus naminiam vasarvidžio šventės 
apelsinų vynui. Tomas jai padėjo, nes tuo metu Rozos nesimatė, o Renė 
pakrantėje taip atkakliai reguliavo „Ilgakojes“ stiebą, kad Tomas turėjo dau- 
gybę laiko imtis ko kito ir susipažinti su naujais žmonėmis. Indas su būsimų 
apelsinų vynu buvo pakištas po namu. Nina ir Magė jį nukniaukė ir prisipy- 
lė „Činzano“ butelį, kurį pasiliko vasarvidžio šventei. Tomas žinojo, nors 
niekam neprasitarė. Renė taip pat. Vasaros rojuje vis dar nebuvo tokių pa- 
slapčių, kurių Tomas su Rene nežinotų. Bent jau stengėsi, kad nebūtų. 

"Tomas prišveitė apelsinų, suvalgė vos keletą skiltelių. Naktį jis susirgo. Jį 
išbėrė, ir pakilo temperatūra. Smarkiai pakilo. Bela ir Kajus jo gailėjosi, 
suvieniję savo gailesčius prie Tomo lovos už užtrauktų užuolaidų. 

— Toks jau tavo likimas, — pasakė Kajus, kol Bela kratė termometrą, užre- 
gistravusį senus rekordus. Likimas. Kuo čia dėtas likimas. Tomo approach* 


* Požiūris (angl.). 

buvo kur kas blaivesnis. Jį domino mokslinis šio fenomeno aspektas. Apel- 
sinai buvo naujas atradimas, juos buvo galima įtraukti į, atrodo, nepabai- 
giamą Alergiko Alergijų sąrašą. Šioms Alergijoms nebuvo galo, o tai tikrai 
įdomus reiškinys. Savo mokslinio požiūrio dėka Tomas sugebėjo atskirti 
save nuo Alergiko ir atlikti stebėjimus tokiu būdu, kuris objektyviuose moks- 
luose buvo laikomas idealiu: su didžia nuostaba ir vaikišku smalsumu. Jis gulėjo 
lovoje ir analizavo ligos požymius. Analizavo, analizavo, kol ligos požymių 
rado tiek, kad nebeištvėręs ėmė dejuoti kaip ir kiekvienas kitas vaikiščias. 
Pasveikęs jis įvertino savo dejones kaip pralaimėjimą. O jis pasveiko. Jis 
pats ir visi kiti visą laiką žinojo, kad pasveiks. Jis negalėjo kaip nors mirti. Ir 
vis tiek jis gulėjo ten ir mūkė. 

"Tomas nuėjo ir atsisėdo šalia Johano Vikblado ant raudonosios trobelės laip- 
tų. Johanas Vikbladas braižė namo brėžinius. Rankoje jis laikė liniuotę, traukio- 
jo ją pirmyn atgal, duomenis žymėdamas milimetrinio popieriaus, ant kurio 
buvo nubraižytas brėžinys, paraštėje. Johanas Vikbladas pats suplanavo namą; 
jame bus keturi kambariai, virtuvė ir saulėta terasa. Brėžiniuose taip ir parašyta 
— „Saulėta terasa“. Iš to Tomas su Ana Kristina truputį pasišaipė, mat Ana Kris- 
tina nesusilaikė neleptelėjusi, kad, norint tokį šedevrą, koks išsikerojęs Johano 
Vikblado milimetriniame popieriuje, sutalpinti į raudonosios trobelės sklypą, 
teks statyti taip, jog būsima saulėtoji terasa bus kaip tik ten, kur prasideda tankus 
didžiojo miško eglynas. Johano Vikblado tai visai nepralinksmino. Jis atrodė 
susirūpinęs ir pareiškė, kad turėtų būti koks nors kitas sprendimas. 

Tomas tyrinėja brėžinius, kaip kad jau darė daugybę kartų. Jis vis klausi- 
nėja to paties, ko jau klausė daugybę kartų pirmosiomis vasaros savaitėmis. 

— Kur jį statysi? — klausia Tomas. 

— Čia, — atsako Johanas Vikbladas. Garsiai ir aiškiai, kad Ana Kristina 
girdėtų. — Kaip tik šiame taške, kur mes dabar esame. 

— Ar raudonoji trobelė bus nugriauta? — klausia Tomas. 

— Raudonoji trobelė bus nugriauta, — taip pat aiškiai ir garsiai sako Joha- 
nas Vikbladas. 

— Tik per mano lavoną, - šaukia Ana Kristina iš kiemo. Plonos žievelės 
sūkuriuoja aplink ją vėjyje. Tomas juokiasi. Dėl to jis ir klausia. Jis nori 
išgirsti, kaip Ana Kristina sako „tik per mano lavoną“. Kažkaip juokingai. O 
be to, jis įsivaizduoja, toliau rezga mintį ir fantazuoja. Anos Kristinos kūnas. 
Jis gana stambus. 

— Pirmiausia aš ją nusipirksiu, — užtvirtina Johanas Vikbladas, — paskui 
nugriausiu. 

= Tik per mano lavoną, - šaukia Ana Kristina vėjyje. Ji juokiasi, Johanas 
Vikbladas irgi juokiasi. 


Tomas eina per Johansonų kiemą, pro Johansonų namą. Johansonų nėra 
namie. Maja, Pusu ir Erkis išvažiavę pas pusbrolius apžiūrėti laivo, kurį tie 
nusipirko ir kurį Johansonų šeima vėliau, vasarą, kai atšils orai, tikriausiai 
pasiskolins ir iškeliaus pasižvalgyti po pasaulį. Tomas perlipa mažąją Majos 
Johanson uolą, apžvelgia Majos Johanson žolės lopinėlį, kur, kai nevyksta 
regata ar kokios kitos jachtklubo varžybos, paprastai guli apversta „Ilgako- 
je“. Tomas įeina į Johansonų pirtį. 

Persirengimo kambaryje palei sienas stovi dvi lovos. Ant vienos guli Ni- 
na, ant kitos — Magė Johanson. Grindys tarp lovų nusėtos visokiausiais daik- 
tais, daugiausia laikraščiais. Ten stovi ir baisiausiai plyšaujantis radijas, nors 
transliuoja tik žinias. Magė guli ant nugaros ir žaidžia karoliais, ištempusi 
juos ant pirštų. Ji daro figūras. Eifelio bokštą. Voratinklį, sunkiausią iš visų. 
Ji gana smarkiai timpčioja karolius, jie ilgi, suverti iš mažų mažų karoliukų. 
Tomas svarsto, kad būtų gražu, jeigu Magė staiga timptelėtų per stipriai ir 
jie trūktų. Linksmai spragsėdami, karoliukai pažirtų po visą kambarį. Turė- 
tų būti gražus vaizdas. 

Magė tampo karolius. Jie netrūksta. 

— Kato Tuumas. Miti Tuumas?* 

"Tomui teko pastovėti gerą valandėlę, kol Nina, įnikusi į laikraštį, jį pa- 
stebėjo. Kai ateini į Johansonų pirtį šią vasarą, visada vienas ir tas pat. Rei- 
kia palaukti, kol panelės suteiks audienciją, kaip kartą šypsodamasi pareiškė 
Roza. Tomas linksi, nors nežino, ką „audiencija“ reiškia. 

Tomas trukteli pečiais. 

— Renėe lšhti kilpailėmaan.*+ 

— Taip, — sako Tomas. — Mū tiedin.*** 

— Mi en kerta kaikkiaan jaksa kuunnella uutisii endūn****, — sako Magė 
ir atsisėda lovoje. Ji spiria į radiją, stovintį ant grindų. Ir nors ji įširdusi, 
spiria lyg per klaidą, lyg nebegalėdama suvaldyti smarkaus judesio, karoliai 

„vis dar ištempti tarp pirštų, bet jie netrūko. Užtai radijas apvirto. 


* O, Tomas. Kaip sekasi, Tomai? (suom.) 
** Renė išrūko į varžybas (suom. ). 
*** Aš Žinau (suom. ). 


**** Man nusibodo klausytis tų Žinių (suom.). 

— Varo nyt vahūn, Maggi.* — Nina taip pat atsisėdo. Ji žvilgteli pro langą. 
Tingiai, nenoromis. 

— Hei kattokaa. Bella hiihtai yhelli suksella. Tai. Hiihti.** 

Ir Tomas taip pat mato, aišku, kad mato. Bela su vandens slidėmis įlan- 
koje, pasvyra atgal, water ski virvė išsprūsta iš rankų, ir po sekundės ji jau 
guli vandenyje įlankos viduryje su savo oranžine gelbėjimosi liemene. 

— Sun mutsi ui toss fjardenilla. Ja naama vispaa edelleen. Eiks se koska- 
an 00 hiljaa Tuumas?*** 

Tomas trukteli pečiais. Nina klausia taip, kad nėra jokios prasmės atsa- 
kyti. 

— Hei Maggi****, — paskui sako Nina. — Nyt lhetūžn r6okille. Mull on 
tosi pahat nikkarit. Tuutsi Tuumas?*++** 

— Tuutsa, Tuumas? Mž jatūn jimat jos sa haluut.***+++ 

Magė apsivyniojo karolius keletą kartų aplink kaklą. Nina ir Magė išėjo. 


Tomas nieko neatsakė. Jis jau ant Johansonų, Gabio ir Rozos liepto. Vėl 
pajūryje, ten, kur pajūrio moterys. Bela — oranžinis taškelis vandenyje. 
Galbūt už penkiolikos metrų šiek tiek į šoną. 

- Ei. Ei se ui. Ei se osaa uidą.**++2++ 

Jis tik pamanė, bet nieko nepasakė. 


Nors tai irgi netiesa: Arba tik dalis tiesos. Niekas nežino, kaip yra iš 
tikrųjų. Prieš keletą metų jis dar galvodavo apie tokius dalykus. Dabar jis 
liovėsi taip daug apie juos galvojęs. Prieš kelerius metus jis dar buvo vaikas, 
kuriam buvo pasakojamos istorijos taip, kaip jos yra pasakojamos vaikams. 
Jam nebūtų skaudu, jeigu vėliau iš tikrųjų ir neabejotinai paaiškėtų, kad ji 
moka plaukti ir kad jis buvo ne vienintelis, žinojęs, jog ji šviesius savo plau- 
kus nusidažė juodai; jam nebūtų skaudu, jis nesijaustų išduotas arba baisiai 
apgautas. Jis susitaikė su tuo, kad anksčiau jis buvo vaikas ir jam pasakodavo 
istorijas — tokias istorijas, kurios ne visai atitiko objektyvią tiesą. Suprasti 


* Atsargiai, Mage (suom.). 

** Tik pažiūrėk! Bela čiuožia su viena slide. Arba... Nežiuožia (suom. ). 

*** Tavo mamulytė plaukioja įlankoje. O jos lūpos visą laiką juda. Toinai, ar ji visada negali nulaikyti 
liežuvio? (suom.) 

**** Ei, Mage (suom.). 

***+* Gal užtrauksim dūmą. Man net kaulus laužo be cigarečių. Eini, Tomai? (suom.) 

**+*** Eini, Tomai? Norėčiau, kad paliktum ir man dūmelį (suom.). 

**+4*** Ne, ji neplaukia, ji nemoka plaukti (suom.). 

tai ir liautis tikėjus irgi nebuvo labai skaudu. Beveik taip pat kaip liautis 
tikėjus Kalėdų seniu — būtinas augimo etapas, kurį vis tiek reikia įveikti. 

Bet yra ir kitų priežasčių nesakyti tiesos, ne vien tik kad nori meluoti, ką 
nors nuslėpti ar apgauti pats save. Sykį vasaros pradžioje Tomas papasakojo 
Rozai, kaip Bela prieš porą metų plaukiojo įlankoje tą vėlyvo rugpjūčio 
vakarą. Jis nežino, kodėl papasakojo tai Rozai. Bent jau ne todėl, kad būtų 
visą laiką apie tai galvojęs. Bet nuotaika buvo ypač puiki. Roza atėjo į baltąją 
vilą pasikviesti jų į pajūrį pirmą kartą šią vasarą, vasarą, prasidėjusią šiek 
tiek vangokai ne vien tik dėl Tomo alergijos, Renės stiebo reguliavimo, bet 
ir dėl Rozos Angel taškas taškas taškas ant pajūrio uolos, kaip pranešė Maja 
Johanson, netoliese kabindama savo amžinąsias paklodes ant virvės, kabin- 
dama, kabindama ir žvilgčiodama. Bet dabar Roza vėl elgiasi kaip paprastai. 
Jie eina alėja. Tomas keletą žingsnių atsilieka, nes jam patinka žiūrėti į Belą 
ir Rozą iš nugaros. Staiga Roza sulėtina žingsnį, atsilieka, delsia tol, kol 
Tomas ją pasiveja. Tik Bela eina priekyje nieko nepastebėdama, geltona ir 
džiugi nuostabią vasaros dieną. Basa, surambėjusiais padais. Tokiais kietais, 
kad gali vaikščioti kur tik nori. 

Staiga Tomas užsigeidžia ką nors Rozai papasakoti. Apie Belą, savo as- 
menišką istoriją. Jis taip ir padarė. 

— ... iš tikrųjų gana keista, ji visada sakėsi nemokanti plaukti. 

Roza klausosi, bet neatrodo nustebusi. Tik sako, lyg tai būtų pats natū- 
raliausias dalykas pasaulyje: 

— Žmonės gali turėti savų paslapčių, Tomai. Jeigu tik jie nori. Nesvarbu, 
ar tai tiesa, ar ne. 

— Ar supranti? 

— Nee, — sako Tomas. Bet aišku, kad jis supranta. Roza, ką nors sakyda- 


ma, sugeba viską aiškiai išdėstyti. 


Žvilgantis sportinis Lindbergo raudonmedžio laivas urzgia prie Belos, 
vis dar besisupančios ant vandens. Roza išmeta slidę, kurią ji ištraukė iš 
vandens kitoje įlankos vietoje. Bela pradės čiuožti tiesiai iš vandens. Roza 
bando mesti water-ski virvę su rankena gale. Ji atsiklaupusi laivagalyje ant 
kelių su rožiniu maudymosi kostiumėliu ir baltu megztiniu, suka water-ski 
virvę virš galvos lyg lasą. Meta. Nepataiko. Vėl meta. Vėl ir vėl nepataiko. Ji 
visą laiką nepataiko todėl, kad gerai nesusikaupia. Ji juokiasi ir maivosi. 
Bela taip pat. 

Jos šūkčioja, spiegia ir juokiasi taip, kad jeigu būtum su jomis ir stebė- 

tum jų žaidimus, tikrai nepamatytum, jog saulę seniausiai aptraukė debesys 
ir kiekvieną minutę gali pradėti lyti. 

— Aš tuoj nuskęsiu! — šaukia Bela iš vandens. 

— Aš mirsiu iš juoko, — šaukia Roza, meta virvę ir nepataiko. 


Robinas Lindbergas stovi laive prie vairo. Jis apatiškai pasilenkia prie 
apsauginio laivo stiklo, kaip kad vaizduojama reklamose. Bet vieno dalyko 
vis dėlto neįmanoma nuslėpti — Robinas Lindbergas nuobodžiauja. Vėliau 
Tomas objektyviai įvertins, kad jei tik Robinas Lindbergas įmanytų, tai pa- 
liktų Belą vandenyje. Su gelbėjimosi liemene ar be jos. Mokančią plaukti ar 
ne. Robinui Lindbergui nusispjauti. Jis visiškai nenori žinoti, kas per undi- 
nė jam matant turškiasi vandenyje. 

Robinas Lindbergas galvoja apie kitus dalykus. 

Vos spėjo Bela atsistoti ant slidžių, apskrieti kelis ratus aplink įlanką, 
paleisti water-ski virvę, kai, krintant ant jos pirmiesiems negailestingiems 
lietaus lašams, įšvilpęs į užutėkį, Robinas jau kirto įlanką sąsiaurio link. Ten 
jis pasuko ir dingo. Roza buvo su juo. 

— Bandžiau jam pasakyti, kad suktų atgal, — paskui pasakojo Roza Belai 
jos ateljė. — Bet jis nieko negirdėjo. Lėkė kaip akis išdegęs. 

Vidury jūros Robinas Lindbergas įpyko ant Rozos ir pareiškė, kad šiaip 
tai ji slampinėja ir visiems siūlosi. Ji ir toji demi-monde*. Tu juk žinai, ką tai 
reiškia, pasakė Robinas Lindbergas, juk mokeisi prancūzų kalbos. Roza su- 
siriejo ir susimušė su Robinu Lindbergu Lindbergo laive atviroje jūroje. 

Vidury muštynių jie persigalvojo, kadangi vis dėlto jų šeimos draugauja, 
ir pabandė išsikapstyti iš šios nemalonios padėties nuplaukdami į jachtklu- 
bą pasižvalgyti, kaip sekasi varžybose Renei ir Gabiui, kuriam, kaip bu- 
riuotojos gimdytojui, teko atidėti šventę vasaros rojuje, bent jau pirmąją 
jos dalį. Ir gerai, kad taip išėjo. Renė pirmame šios dienos plaukime užėmė 
antrą vietą, o iš antrojo plaukimo pasitraukė nenurodydama jokios svarios 
priežasties. 

— Ką pasakė Meilutė? 

- Jai migrena, — Bela ir Roza juoksis iš Meilutės Lindberg Belos ateljė. 

Ir kartais, kaip sako Kajus, sunku patikėti, kad ten, ateljė, dvi suaugusios 
moterys, turinčios vyrus ir vaikus. Tam tikrais atvejais skirtumas tarp Belos su 
Roza ir panelių iš Johansonų pirties ne toks jau didelis. 


* Kokotė (pranc.). 

Pajūrio moterys čiužinėja vandens slidėmis, Meilutė Lindberg baltosios 
vilos pakrantėje apsirengė tamsiai mėlyną boating švarkelį, Kajus pilsto į 
puodelius kavą. Meilutė ir Kajus geria kavą, ji garuoja. Jie šnekučiuojasi, 
apsimeta labai įsitraukę į gyvą pokalbį. 


Tomas guli prigludęs pilvu ant liepto, įsistebeilijęs į vandenį tarp lentų. 

— Ar kimba? — šaukia jam iš kito kranto. "Tai Meilutės Lindberg balsas. 
Tomas tyli. Iš tolo matyti, kad jis nežvejoja. 

- Eikš ir pakalbėk su mumis valandėlę, - įsiterpia Kajus. 

- Eikš ir papasakok, Tomai, — vėl sako Meilutė Lindberg. — Ką tu veiki 
tokiomis ilgomis apniukusiomis dienomis? Ar neturi su kuo Žaisti? 

"Tomas netiki savo ausimis. 

Jis iš tikrųjų fantazuoja. Štai ką jis įsivaizduoja: jeigu po juo gulėtų negy- 
vėlis, tai jis ir skeletas, gulėdami kiekvienas savo pusėje, galėtų rodyti vienas 
kitam dantis. Tomas išplečia akis ir išsižioja įsivaizduodamas, kaip jis žiūri į 
tamsias akiduobes ir tyliajame pasaulyje kalenančius žandikaulius. Nors jis 
žino, kad tai neturi jokio mokslinio pagrindo. Žmogaus skeletas sudūlėja 
po vandeniu rekordiškai greitai. Tai priklauso nuo kaulų masės sudėties. 
Dėl to ne kartą teko nustebti Didi, Teljė ir Kusto, kai jie apžiūrinėjo jūros 
dugne laivus skenduolius. Visur buvo taip tuščia. Laivas galėjo būti visiškai 
sveikas. Su visa manta ir viskuo: daiktais, baldais, kajučių įranga. Bet žmo- 
gaus pėdsakų — nė ženklo. Kartą Didi ir Kusto panėrė po vandeniu ir įlindo 
į puikius kapitono apartamentus, kurie atrodė kaip nauji. Ten buvo vonia. 
Didi, mėgstantis juokelius, įsilipo į vonią, pasičiupo kempinę ir puolė šveis- 
tis dainuodamas naro šalmo viduje, kaip kad kai kurie asmenys daro duše, 
jog net burbulai virė aplink jį penkiasdešimties metrų gylyje. Kusto, fotogra- 
favęs su povandeniniu fotoaparatu, taip juokėsi, kad vos nesusipainiojo savo 
deguonies balionų žarnose. 

— Tomai! Kai tavęs kas nors ko nors klausia, reikia atsakyti, — Kajus pik- 
tas, objektyviai nustatė Tomas. 

— Mmm, - sako jis. Tikriausiai kitoje įlankos pusėje jo negirdi. Bela, 
visiems matant, vėl atsistojo ant slidžių. Riaumojant Lindbergų varikliui, ji 
šūkčioja ir juokiasi dar labiau. Kai Tomas neatsako, Kajus ir Meilutė prade- 
da kalbėtis apie jį kaip apie trečiąjį asmenį. 

— Larsas Magnusas irgi gana vienišas, —- sako Meilutė Lindberg. — Gal 
Tomas kurią dieną norėtų užsukti pas mus ir pažaisti su Larsu Magnusu. 
Juk amžiaus skirtumas tarp Larso Magnuso ir jo brolių toks didelis. 

— Sunku suspėti kiekvieną dieną nuvežti jį pas draugus salyno pakraštyje. 

— Ypač dabar, kol dar neturite jachtos. 

- Jokių problemų, - užtikrina Kajus. — Mes paprasčiausiai įsodinsime jį 
kurią dieną į valtį, ir jis atplauks. 


Plauk pats. Tomas stebeilijasi į vandenį. Jo vaizduotę kaip ranka atėmė. 
Velnio Kajus. 

Kitą dieną Tomas prieis prie Kajaus ir papasakos jam apie šlykštynę — 
koks jis baisus šlykštynė. Kiekvienas asilas žino, kas bus, kai atgabens spc- 
cialiai šlykštynei pagamintą jachtą iš gamyklos užsienyje ir šlykštynė paga- 
liau galės dalyvauti jachtklubo buriavimo varžybose. Šlykštynė bus 
priešpaskutinis, trečias nuo galo ir apskritai paskutinis. Šlykštynės laivas 
apsivers ir suduš, o kai taip atsitiks, nė kiek negelbės, kad jo jachtos korpu- 
sas padarytas iš stiklo pluošto. Nejaugi Kajus negali suprasti? Aišku, Tomas 
niekaip negali įrodyti savo teiginių, nes nieko panašaus dar neįvyko. (Bet 
visa tai įvyks su nuostabą keliančiu tikslumu, nors tik kitą vasarą. Tomo tada 
čia jau nebebus, ir jis negalės stebėti, kaip viena po kitos pildosi jo pranašys- 
tės.) Čia Kajus jį ir sugavo. 

— Ar Renė taip sakė? 

"Tomas sutriko. 

— Ką? — buvo vienintelis dalykas, kurį jis sugebėjo iš savęs išspausti. Jis 
nesuprato, kuo čia dėta Renė? 

— Aš tik pamaniau, kad tau būtų neblogai įsigijus vienmečių draugų, — 
draugiškai ir dalykiškai pasakė Kajus. 

Tomas galutinai nutilo ir nuėjo į savo palapinę kieme. 

„— Bet jeigu tu nenori, tai ir nereikia. — Kajaus balsas jį persekiojo po visą 
vilą. Balse buvo pilna intonacijų, nepaliekančių jokios abejonės, jog Kajus 
manė Tomą esant tingų ir išlepintą berniuką, įsitikinusį, kad visada gali 
elgtis taip, kaip jam patinka, o savo vaikystėje Kajus nuirkluodavo daug 
didesnius atstumus nei per įlanką ir atgal. 

Tomas įropojo į palapinę. Jis žiūrėjo į oranžinės gamtos šešėlių dėmes 
ant palapinės audinio. Po valandėlės Kajus išėjo iš namo. Pro angą jis įkišo 
galvą į palapinę ir taikiai, ramiai pasakė: 

— Dabar gyvensi čia? — Tomas linktelėjo. Tikra tiesa. Čia. 


Thomass!! Bet visa tai bus paskui: kiemas, palapinė, ginčas su Kajumi, 
visa tai paskui. DABAR Bela čiuožinėja įlankoje. Skrieja dideliais puslan- 

kiais, tai ten, tai čia skrodžia bangas, sukeltas Lindbergų laivo. Kūnas tobu- 
lai atloštas. Kojos visiškai tiesios. Tamsūs plaukai pašėlusiai draikosi aplink 
galvą. 

— Tomai! — šaukia Bela. — Ūūūūžt! 

Ji pralekia pro Rozos, Gabio ir Johansonų pontoną, pro pat liepto galą, 
vos jo neužkliudydama. Nučiuožusi dar kelis metrus, paleidžia water-ski 
virvę ir įšliuožia į užutėkį priešais Kajaus ir Meilutės Lindberg nosį. Greitis 
pakankamai didelis, ir ji su slidėmis užlekia ant kranto. Iššoka iš vandens 
slidžių ir nusimeta gelbėjimosi liemenę. Juokdamasi krato galvą, rankomis 
sugaudo šlapius plaukus ir juos išgręžia. Sako, kad jai dar gyvenime nėra 
buvę taip linksma. Šokinėja ant vienos kojos, kad vanduo ištekėtų iš ausies. 
Džiovinasi plaukus, energingai trina juos rankšluosčiu, suvynioja rankšluostį 
į turbaną ant galvos, užsimeta chalatą. Naršo kišenėje ieškodama cigaretės, 
įsideda ją į burną, prisidega. Apsidairo. Tik tada pastebi tai, ką kiti jau 
seniai pastebėjo. 

Kad Lindbergo laivo įlankoje nebėra. Jis įplaukė į sąsiaurį ir ten prany- 
ko. Variklio riaumojimas dar kiek buvo girdėti, paskui nutilo, stojo tyla, 
visiška ramybė. Tik paskutinį kartą šmėstelėjo Roza, sėdinti laivagalyje, — 
kojos laive, su tamsiais akiniais nuo saulės, baltas megztinis, šviečiantis mė- 
lyno, kai kur violetinio dangaus fone. 

— Kur Robinas ir Roza? 

Ėmė lyti. 

Akimirkai Bela neteko nuovokos. Jos veidas ištįso, prarado bet kokią 
išraišką. Žvilgsnis neramiai bėgiojo, paskui įsmigo į Meilutę ir Kajų. 

— Kur jie nuplaukė? — paklausė ji. Beveik piktai, tarsi tai būtų Meilutės ir 
Kajaus kaltė. 

Meilutė Lindberg atsistojo ir sunėrė rankas. Drebėjo, sakė, kad jai šalta. 
Kajus sudėjo termosą ir puodukus į krepšį. 

Bela pastebėjo Tomą, tebestirksantį ant Johansonų ir Gabio bei Rozos 
pontono. Tada ji vėl nušvito. , 

— Eine, — šaukė ji, tarsi pakrantėje būtų susirinkusi visa klasė. — Ką nors 
užkąsime. Jūra išsiurbė jėgas. 

— Tomai, tu taip pat. — Ji pamojavo Tomui. Ėmė lyti. Ir Tomas neiškentęs 
truputį kilstelėjo ranką. 

Jis ėjo lietui lyjant per Ruti mišką į baltąją vilą. Surado ten tą peilį, kaip 
paskui paaiškės, Johano Vikblado peilį. Pasiėmė jį, pamiršo jį po lenta palė- 
pės nišoje. Ten jis ir liko gulėti. 

Tomas. Palėpės nišoje. Lietus barbena į skardinį stogą. Lietaus barbeni- 
mas susilieja su apačioje girdimu Belos balsu. Vieninteliu balsu apačioje, 
kuris skamba be perstojo, nesvarbu, lietus ar dargana. Dabar šventė — vai- 
vorykštės spalvų gėrimai. 

- Eiks se koskaan oo hiljaa Tuumas?* 

Staiga jis prisiminė, ką sakė Nina. Nee. Jis šypsosi sau į ūsą. Tylėti? Kodėl 
gi ji turėtų tylėti? 

Tolumoje Meilutė Lindberg prašo miltelių nuo galvos skausmo. Kajus 
įjungė radiją. Oro prognozė. Pažadėjo penkių boforto balų šiaurės vėjo gū- 
sius. Radijas nutilo. Sugedo. Kajus maigė įvairiausius mygtukus. Beviltiška. 
Jis be gyvybės. 

Lietus sustiprėjo. 

Tomas žiūri pro langą. Kajus dabar kieme. Jis sulankstė stalelį ir keturias 
kėdes, kurios buvo naudojamos garden šventėje prieš pietus. Kėdės su- 
konstruotos taip, kad jas galima sulankstyti ir įdėti į stalą, 0 šis savo ruožtu 
susilanksto į krepšį su rankenomis. Tai irgi Kalėdų dovana. Šeimai nuo šei- 
mos. Bet kadangi "Tomas dar vaikas ir Iabiadčjai džiūgauja gavęs dovanų, tai 
ant palapinės pakuotės buvo užrašytas būtent jo vardas. 

Kajus eina prie malkinės, atidaro duris. Staiga lietus prapliumpa dar smar- 
kiau. Kajus, malkinė, visas baltosios vilos kiemas per kelias sekundes dings- 
ta už tankios, šviesiai pilkos lietaus užuolaidos. 

Kai prašviesėjo, vaizdas pasikeitė. Du šviesūs siluetai atbėga alėja, iškėlę 
virš galvų rankas, tarsi gintųsi nuo lietaus, nors jie jau kiaurai permirkę. Po 
akimirkos baltoji vila prisipildo naujų balsų. Rozos ir kartkarčiais Robino. 

Oiš kitos pusės artėja du tamsūs siluetai. Šlepsi per Johansonų kiemą su 
juodais ilgaauliais batais. Vienas didesnis, kitas mažesnis, bet abu apsirengę 
tokiais pačiais neperšlampamais drabužiais — kelnėmis ir apsiaustais. Užsi- 
smaukę gobtuvus, įtraukę rankas į rankoves, rankos vos vos išskėstos į šalis, 
lietus varva nuo rankovių ant žemės. 


Staiga visa vila ima drebėti nuo vieno vienintelio balso. 

— Per patį varžybų įkarštį ji apsisuko ir grįžo į krantą! Maniau, kas nors 
sugedo. Nieko panašaus. NIEKO neatsitiko. Po pirmojo plaukimo ji užėmė 
antrąją vietą. ANTRĄJĄ VIETĄ. Ir ką su tokiu vaiku daryti? 

Aišku, kad rėkauja Gabis. Ir nors dedasi susinervinęs, vis dėlto negali 
nuslėpti, kad jo balsas kone šnypščia iš pasididžiavimo. 


* Ar ji negali nulaikyti liežuvio už dantų, Tomai? (suom. ) 

— Vua, vua, vua, — klykia toliau. — O kurgi šventė? Jeigu man ko nors ir 
trūko šiandien, tai tik gero pasilinksminimo. 

— Kas gi čia, Gabi? 

— Kur? 

— Na, tas žviegimas. 

— Tai naujas šokis, kurį išmokau. Groja muzika, vidury dainos reikia 
atsigulti ant grindų ir klykti kaip indėnui. Pabandysim? 

Aišku, kad jie pabandys. 


Ir visi vėl įsismarkauja. 


— Ogi šiaip sau, užsimaniau, ir baigta. Nejaugi tau niekada taip nebūna? 

Ji stovi prie nišos. Varvanti, tamsiais neperšlampamais drabužiais. 

— Kodėl nenorėjai plaukti? 

— Eik tu, kvankšt. Kuo čia dėtas tas plaukimas. Eime. 

— Kur? 

— Einam. 

— Lauke lyja. 

Ji jau leidžiasi palėpės laiptais. Tomas užsimeta striukę ir eina iš paskos 
per verandą. 


Tomas pasistatė kieme palapinę. Jis miegojo joje beveik pusantros savai- 
tės, iki vasarvidžio, įsivaizduodarnas esąs indėnas, naujakurys, dykumų kla- 
jūnas ar palapinių bandytojas. Arba tik vienišas pakeleivis, gulintis ant 
guminio čiužinio ir tyrinėjantis siūbuojančių medžių, skraidančių paukščių 
ir drugelių, ropojančių vabzdžių ir visus kitus įmanomus šešėlius ant palapi- 
nės audinio. Kartais visai sutemnsta. 

— Uh, - pasigirsta iš išorės Majos Johanson balsas. — Aš blyškiaveidė. 
Koks puikus vigvamas. 

— Čia ne vigvamas, — išlenda iš palapinės Tomas. — Tai kupolo modelio 
palapinė keturiems asmenims. Vienai šeimai. 

— Taip, taip, — sako Maja Johanson, kuri kaip paprastai nesiklauso, ką 
sako kiti, o ypač to, anot Majos Johanson leksikono, kas išsprūsta iš vaiko 
lūpų. — Štai Erkis. Dabar abu gražiai Žaiskite. 

Erkis Johansonas apsikaišęs žynio plunksnomis. Rankose jis laiko žaisli- 
nį tomahauką. 

— Aš cowboy*, — prisistato Tomas. 

— Aš irgi cowboy, — Erkis nė kiek neabejoja, nors nuo jo iš tolo atsiduoda 
raudonodžiu. 

— Tu juk tikras indėnas, — konstatuoja Tomas. Erkis apsimeta negirdįs. 

Tai Renė. Ji slenka miško keliuku. Atrodo, be tikslo ir prasmės. Lūpos 
juda, tikriausiai niūniuoja kokią dainelę, ji dažnai taip daro: skamba taip, 
tarsi ji garsiai kalbėtųsi pati su savimi. Ji neturi balso. Arba jos galva, mano 
Tomas, prikimšta niekam nežinomų vienbalsių melodijų, kurias ji niūniuo- 
ja būdama geros nuotaikos. 

O plaukai ant jos galvos — kaip didžiulis, tankus krūmas. 

Tomui šovė į galvą mintis. 

— Nuskalpuojam ją? 

— Kvankšt, — griežtai sako Erkis Johansonas. — Blyškiaveidžiai neskal- 
puoja, skalpuoja tik indėnai. 


* Kaubojus (angl.). 

— Ehe, ehe, — sako Tomas. Iš tikrųjų jis netiki savo ausimis. Visiškai 
nepanašu į Erkį Johansoną, kad jis galėtų pareikšti savo nuomonę, kuri 
būtų kardinaliai priešinga Tomo nuomonei. Erkis Johansonas niekada ne- 
prieštarauja. 

Tačiau jis greitai liaujasi rietęs nosį. Jau po akimirkos Erkis Johansonas 
vėl panašus į save. 

— Nors, aišku, galėtume, — ramiai sako jis. 

— Aš cowboy, — pareiškia Tomas, kai Renė prieina pakankamai arti. 

— Aš cowboj, — atsako Renė. 

Apie tai negali būti nė kalbos. Visi trys yra cowboys. Vaikštinėja kaip 
saloon* Majos Johanson virtuvėje, išsitraukia savo pyškalus ir šaudo aplink. 
Kai nebežino, ko toliau griebtis, surengia rodeo. Tomas bus laukinis žvėris. 
Visi nustemba. Būti laukiniu žvėrimi ir stovėti pririštam prie didžiojo beržo 
baltosios vilos kieme yra tiesioginis Erkio Johansono darbas, ir kai laukinis 
žvėris pririšamas, Tomas su Rene suspėja pasprukti į mišką ar kur nors 
kitur. Netgi pats Erkis Johansonas atrodė sutrikęs. Erkis su Rene nuėjo 
miško keliu, bet greit grįžo. Jie net neįsivaizdavo, ką galėtų veikti pasilikę 
vieni. Tomas prisėdo žolėje po medžiu. Jis norėjo išbandyti, ką reiškia būti 
laukiniu žvėrimi. Tikra tiesa: nieko ypatingo. 


— Tai Čia ir gyveni? — paklausė Kajus, priėjęs prie Tomo palapinės. — Ar 
galima įeiti? 

"Tomas pasislinko į šalį ant pripučiamo čiužinio. Kajus įropojo į palapinę 
ir iki galo užsagstė tinklelį nuo uodų. 

— Aš žaidžiu, — sako Tomas. 

— Ką? 

— Viską. 

Indėną. Naujakurį. Klajūną. 

Palapinių bandytoją, kurio užduotis — empiriniu būdu ištirti Kupolo mo- 
delio palapinės keturiems asmenims savybes. Talpumą, patvarumą ir gyve- 
nimo sąlygas. į 

Kajus sužnybia palapinės audinį. 

— Gera palapinė. Neturėtų stovėti ir pelyti kieme. Su ja reikėtų leistis į 
žygius. 

— Nežinau, - sako Tomas dalykiškai. — Ji tikriausiai bus per maža, turint 
galvoje, kad visa šeima joje sutilptų. 


* Karčemoje (angl.). 

Kajus juokiasi. 

— Tu tikras išdykėlis, Tomai! 

Išdykėlis. Skamba panašiai į Anos Kristinos „žavus“. Tomas susigėsta, 
bet nieko baisaus. Šią akimirką Kajaus kalbėjimo būdas atrodo priimtinas. 
Prieš valandėlę baltojoje viloje jie susikivirčijo. Tomas dėkingas, kad Kajus 
nepasiėmė kivirčo su savimi į palapinę kieme. 

Jie sėdi ir tyli. Žiūri į palapinės audinį ir klausosi vasaros garsų. 

— Žinai, ką aš sumaniau? — po valandėlės sako Kajus. 

— Ne. 

— Mes taip pat galėtume kur nors išvykti. Kai aš išeisiu atostogų. Kartais 
būtina kur nors trumpam išvykti. 

— Kur? 

— Kur nors, pavyzdžiui, į Švediją. Ar tu norėtum? 

- Žinoma, — sako Tomas tyliai ir dalykiškai. 

ŽINOMA. Rankos gniaužo miegmaišio priegalvį. Dar klausia. Aišku, kad 
jis norėtų. 

— Ką pasakysi, Tomai. Nustebinsim Undinę Izabelę mažyte trip* po pla- 
tųjį pasaulį? 

— Belą, — dalykiškai pataiso Tomas. Kajus vienintelis ją taip tebevadina. 
Šiaip jau tai nieko blogo. Bet tas vardas susijęs su kitu laiku — kai jis buvo 
mažas ir žaidė kitus žaidimus. Kai jam buvo pasakojamos istorijos. Istori- 
jos, kuriomis jis tikėjo. Apie Kalėdų senį ar panašios. 

TAIP TAIP TAIP 

- Belą, - sukikeno Kajus, tarsi vardas būtų neturėjęs jokios reikšmės. — 
Bet palapinę mes tikriausiai paliksime namie. Pirmiausia ji per maža. 

= Palapinė gera, — dalykiškai sako Tomas. — Bet Čia, kieme. Šioje aplin- 
koje. 

— Mes gyvensime viešbutyje, — pasakė Kajus. 

— Ar ne per brangu? 

— Aišku, kad brangu, Tomai. Bet blogiausiu atveju, jei reikės, apiplėšime 
banką. 

— Ar neisi dabar miegoti į namą? — paklausė Kajus prieš išeidamas. . 

— Ne, 

— Grįžk, kai pasidarys šalta. Arba jeigu tau nusibos Žaisti. 

— Aš nežaidžiu. 


* Kelione (angi). 

— Cha, Tomai. Užkibai ant savo paties kabliuko. Juk sakei, kad žaidi. 

Kajus pakedeno Tomui plaukus, Tomas nusijuokė. 

Jis įlindo į miegmaišį ir užmigo. Aišku, kad jis neis į vidų. Juk birželio 
mėnesį naktimis nešalta. 


Indėnas, palapinių bandytojas, naujakurys, dykumų klajūnas... 

Štai kas: Kajus ir Tomas abu žino ką kita. Apie didžiąją tylą baltojoje 
viloje. Vakarais, naktimis. Jos neįmanoma nuslėpti. Sugedęs radijas tik dar 
labiau ją išryškina. Tylą, kuri atkeliavo kartu iš miesto buto į vasaros rojų. 
Galbūt galima stebėtis, kad taip atsitiko. Tik kai Tomas, prisišveitęs apelsi- 
nų, susirgo ir jam pakilo temperatūra, prie jo lovos Kajų su Bela suvienijo 
gailesčio jausmas. Bet kai jis pasveiko, tyla truko toliau. Paskui pasirodė 
Roza, ir dienos buvo sklidinos garsų. Bet vakarais, naktimis kaip ir anksčiau 
viešpatavo tyla. 

Kada ji prasidėjo? Tomas negali pasakyti. Galbūt jau praeitą vasarą, pas- 
kutinėmis rugpjūčio savaitėmis, kai Bela, užuot ramiai sėdėjusi tamsoje ir 
klausiusi džiazo arba paprasčiausiai šokusi, visą laiką degiojo ir gesinėjo 
šviesą. 

Gal dar vėliau. Žiemą, kai tyla galutinai įsišaknijo. 

Vakarais labai anksti Bela eidavo į savo ateljė. Sakydavo, kad pavargusi. 
Norėjo miego, nes rytoj bus nauja diena. Nebuvo pikta, tik ryžtingai nusitei- 
kusi ir džiugi. Nors. Galbūt ji iš tikrųjų buvo pavargusi ir norėjo miego. 
Dienomis tai šis, tai tas, Bela-Roza, Bela—-Roza, pajūrio gyvenimas, nepa- 
stovus debesuotumas, kol prapliumpa lietus, pokalbiai Belos ateljė, kartais 
kava, vienas virdulys po kito. Keletą kartų Kajus sakė, kad jie visai nebūna 
drauge. Bet kol jis sako, jos ten jau nėra. Laiptais subilda žingsniai, durys į 
Belos ateljė užsidaro. Dažniausiai Kajus nieko nesako. Skaito detektyvą sa- 
vo verandoje ir užsisėdi ten iki vėlumos. 

Bet dieną viskas vėl stoja į savo vietas. Tada tyla atrodo nereali. Tarsi ją 
įsivaizduotum pasitelkęs visą savo lakią vaizduotę, kuria esi apdovanotas. 


Kartą Tomas tupėjo palėpės nišoje. Jis klausėsi Belos ir Rozos pokalbių 
už sienos. Ką ten klausėsi. Tiesiog nugirsdavo tai šį, tai tą. Daugiausia kal- 
bėdavo Roza, kaip paprastai. Bela tik įterpdavo „mmm“, „taip“, juokdavo- 
si, pritardavo. Bet kartais Bela taip pat kalbėdavo. 


Kartą Bela staiga ėmė pasakoti istoriją. 

— Papasakosiu vieną istoriją, - pasakė Bela. — Kartą vasaros viduryje aš 
susiruošiau iš čia išvykti. Prieš kokius metus. Staiga viskas iki gyvo kaulo 
įgriso. Aš buvau išsekusi. Arba ne, aš net nežinau, ar taip buvo. Tik staiga 
pajutau, jog nežinau, ką čia veikiu, kad turėčiau būti kažkur kitur. Žinai, ką 
aš padariau? Susikroviau daiktus ir išėjau. Miško keliuku, didžiojo kelio, 
kuriuo važinėja autobusai, linkui. Pylė kaip iš kibiro, tą aš atsimenu. O 
paskui staiga susivokiau, ką darau. Ar aš buvau iš proto išsikrausčiusi? Kur 
aš keliavau? Nė pati nežinojau — apsisukau ir grįžau atgal. Ar tau taip nieka- 
da nėra buvę? 

— Ne, — susimąsčiusi atsakė Roza po valandėlės. — Ne. Aš negalėčiau 
visko palikti, Bela. Aš noriu viską pasiimti su savimi. 

Ir Roza nusijuokė, o paskui Bela su Roza ėmė šnekučiuotis apie kitus 
dalykus. 

"Tomas, pats gerai nesuvokdamas kodėl, pasijuto keistai. O vis dėlto. Dėl 
dviejų dalykų. Ji nė vienu žodžiu neužsiminė apie jį. Kad j is aptiko ją kelyje 
ir bėgo iš paskos. O svarbiausia — kad tai buvo žaidimas. Žaidimas, kurį jie 
žaidė labai seniai. Žaidimas — kelionė. Kelionė pas undines, į nuostabųjį 
gyvenimą ir visa kita. 

Bet daugiau mąstyti apie tai jis nebenori. Vėl lekia į vasarą. Įlenda kieme 
į savo palapinę. Būna ten ir apie viską svajoja. 


Tai irgi priežastis, visai rimtai. Indėnas, palapinės bandytojas, naujaku- 
rys, dykumų klajūnas, vienišas keliautojas, bandymų triušis. Priežastis tokia 
kaip ir visos kitos. Nei geresnė, nei blogesnė. Jam iš tikrųjų patinka miegoti 
vienam palapinėje kieme. 


Kai Gabis vasarvidžio išvakarėse grįžo iš miesto, ant jo automobilio sto- 
go buvo pritvirtintos vandens slidės. 

— Vua, vua, vua, vua, — laidė gerklę Gabis iš Džeimso Bondo krėslo vasa- 
ros rojuje. Jo atostogos prasidėjo jau dabar. Bet slidės bus išbandytos tik 
per vasarvidį. 

Vasarvidžio išvakarių Gabis su Roza išvyko švęsti į salyno pakraštį. Jų 
paimti atplaukė laivas. Ne Lindbergų; naujas, ligi šiol nematytas. Dviejų 
aukštų, toks aukštas, kad vos pralindo po tiltu per sąsiaurį į įlanką, nes tilto 
aukštis siekia tik du kablelis septynis metro. 

Roza pasakė Belai, kad ji mieliau norėtų pasilikti su Bela vasaros rojuje. 
Bet paskambino Gunila Pfalenkvist. Gunilos vyras Ralfas, Rafis, ir Gabis 
turi bendrą verslą. Tai lyg ir reprezentacija, pasakė Roza Angel ir nubėgo į 
laivą, laukiantį prie bendro Gabio, Rozos ir Johansonų pontono. 

Pas Johansonus suneštinis balius. Bela stovi prie bufeto veidrodžio ir 
dažosi lūpas. 

— Vis dėlto keista, kad visi vaikai negali gražiai žaisti kartu vasaros rojuje. 

Įėjo Maja Johanson, tempdama iš paskos žliumbiantį, bet baisiausiai be- 
sispyriojantį Erkį Johansoną. 

— Tai ką man dabar daryti? — atsisuko Bela. Jos lūpos iki skausmo raudo- 
nos, o balsas nedraugiškas. 

Ir jeigu nebūtų pasirodęs Kajus ir nuleidęs garo, tai Bela su Maja Johan- 
son būtų gerokai susiriejusios. O tuo metu Tomas ir Renė patyliukais išsliū- 
kino iš palėpės nišos, kur buvo įlindę, išėjo per verandą ir leidosi miško 
keliuku į pievą rinkti septynių rūšių gėlių, kad galėtų pasikišti jas po pagalve 
ir susapnuoti savo būsimuosius. 

Dėl to, kad Bela ir Maja Johanson vos nesusikibo, vasarvidžio šventės 
pradžia nebuvo itin vykusi. Nuotaika pas Johansonus buvo priblėsusi, ir per 
visą vakarą balius taip ir heįsisiūbavo. Bela su Kajumi išėjo anksti. Eidami 
namo per baltosios vilos kiemą, jie žvilgtelėjo į palapinę. Tomas ir Renė 
miegojo viduje. Atrodė mieli ir nekalti. Beveik kaip angeliukai. 

"Tomas ir Renė miegojo miegmaišiuose ant pripučiamo čiužinio ir sap- 
navo savo būsimuosius. Jie pasikišo septynių rūšių gėlių po čiužinio pagal- 
vėlėmis. Kai pirmą kartą Tomas prasibudo, buvo ankstyvas rytas. Gal kokios 
šešios. Lauke apniukę. Renė jau buvo atsikėlusi. Ji buvo apsirengusi ir vy- 
niojo savo miegmaišį. 

— Sniegas, — pasakė ji ir dirželiu suveržė miegmaišio dešrą. — Kaip tele- 
vizoriaus ekrane. 

"Tomas ėmė kvatoti. Kol jis juokėsi, užmiršo savo sapną. 

— Aš einu. Ate. — Renė išėjo iš palapinės. Tomas vėl užmigo, o kai 
prabudo, buvo jau beveik vidurdienis, o tamsus šešėlis jau apsireiškė ant 
oranžinio palapinės audinio. Už palapinės šaižiu balseliu šaukė Erkis Jo- 
hansonas: 

— TOMAI, IR AŠ NORIU! 

"Tokio noro negalima nepaisyti. Tomas iškišo galvą ir prisimerkė nuo stip- 
rios saulės šviesos. 

- Pasiimk savo įrangą, Džekai. Šiandien puikios sąlygos nardyti. Šian- 
dien nersime į jūros dugną ieškoti nuskendusių laivų. 

- Tuoj, - pagarbiai ištarė Erkis Johansonas ir nuskuodė namo. Skuodė 
taip, kad jeigu būtų buvęs šuo, tai būtų vizginęs uodegėlę. 


O atsitiko štai kas: vasarvidžio išvakarėse Erkis Johansonas stovėjo grio- 
vyje, įsibridęs į purvyną. Purvas siekė gerokai virš kulkšnių, kur baigiasi 
guminukai ir prasideda kelnių kiškos. Ir grimzdo. Grimzdo vis gilyn ir gi- 
lyn. Bent jau taip atrodė. Vienas vienužis. 

Maja Johanson atlingavo per aukštą pievos žolę. Ji buvo išėjusi pasiskinti 
pievos gėlių, kad būtų ką pamerkti į vazą Johansonų namuose, kur įvyks 
suneštinis balius. Jai pasirodė, kad girdėti įtartini garsai. Ne, ji neapsiriko. 
Ji priėjo prie griovio krašto, pažvelgė, ir štai — ten, griovyje, stovėjo Erkis ir 
pats sau žliumbčiojo. 


Bet taip jau yra: nepriklausomai nuo to, kad Erkis žinojo, kokią naudą jis 
duoda tarnaudamas mokslui, jis staiga suabejojo, ar jis ir toliau negrims 
gilyn, kol pagaliau jį praris žemė. Gerai pagalvojęs, — o Erkis Johansonas, 
stovėdamas įklimpęs į purvą, bent kartą turėjo laiko gerai pagalvoti, dau- 
giau nei visus tuos sykius kartu sudėjus, kai jis, kupinas entuziazmo, savo 
noru prašėsi įtraukiamas į įvairiausius eksperimentus mokslo labui, — Erkis 
Johansonas nutarė, kad būtent toks ir buvo eksperimento tikslas — ištirti, ar 

į tam tikrą molį šiame Žemės pusrutulyje galima nugrimzti taip pat giliai, kaip nugrimz- 
tama į lakų smėlį kitoje pasaulio pusėje. Ir, žinoma, jam pasirodė, kad galima. Erkis 
Johansonas su eksperimento vadovais būtų galėjęs pasidalyti daugybe įdomiau- 
sių pastebėjimų. Bet eksperimento vadovų ten nebuvo. Kaip visada. Ir Erkis 
Johansonas suprato, kaip ir daugybę kartų anksčiau, kad teks kapstytis pačiam. 
Jis pabandė ištrūkti. Apskritai tai nebūtų sukėlę jokių sunkumų. Bet kaip tyčia 
griovys pasitaikė gana platus, o įsikibti nebuvo į ką. Todėl pajudėti iš viso buvo 
sunku, tiesiog neįmanoma. O be to, Erkis Johansonas buvo priverstas konsta- 
tuoti, kad jo kojos per trumpos. Jis toks prakeiktas pyplys. Taigi jis stovėjo ir keiks- 
nojo savo dalią, kol jį apėmė neviltis ir iš akių pasipylė ašaros, tas prakeiktas 
žliumbimas, kurio ligi šiol nesugebėjo pažaboti, nors jau persirito į tą amžių, kai 
šitai turėtų būti įmanoma. To žliumbimo būta visiškai nereikalingo. Tą akimir- 
ką, kai žliumbimas prasiveržė, Erkis jau buvo supratęs, kad skradžiai žemės jis 
neprasmegs ir į dulkės bei į nieką nepavirs, bet kaip tik tą akimirką virš griovio 
krašto subolavo Majos Johanson veidas su tokia išraiška, kuri dar labiau pablo- 
gino padėtį. 

— Mes nežaidžiam, — bandė aiškinti Erkis Johansonas, bet balsas užlūžo. 

— Mes atliekame mokslinius stebėjimus. — Ir po sekundės jis viską iš- 
pliurpė, atskleidė pačią didžiausią paslaptį, kad su juo atliekami eksperi- 
mentai. Kad bandymų triušis — jis. 

Maja Johanson, žinoma, supyko. Tiesiog pasiuto, kaip vėliau ne kartą 
aiškino. Bet labiausiai ją įsiutino štai kas: vos penkios minutės prieš suras- 
dama griovyje Erkį Johansoną, ji sutiko Renę ir Tomą miško kelyje. Jie - 
linksmai ir kaip niekur nieko su ja pasisveikino. Vėliau Maja Johanson su- 
prato, kad tai turėjo jai sukelti įtarimą, nes Tomas, šiaip jau mielas berniu- 
kas, šios keistos mergiūkštės draugijoje pasidarydavo toks rūškanas ir niūrus. 
"Tos mergiūkštės, kuri visada tokia paniurusi ir surūgusi. Bet vaikai lieka 
vaikais, o vasarvidis — vasarvidžiu, be to, Majos Johanson nuotaika buvo 
puiki, nes ji nė neįtarė, kas jos laukia griovyje už pievos. Būdama geros 
nuotaikos, Maja Johanson ėmė pasakoti Tomui ir Renei, ką vaikai veikdavo 
per vasarvidį, kai ji buvo maža. Jie eidavo į pievą, prisiskindavo septynių 
rūšių gėlių ir pasikišdavo jas po pagalve savo lovose, o paskui eidavo miego- 
ti, o miegodami susapnuodavo savo būsimuosius. 

— Berniukai taip pat gali pabandyti. - Maja Johanson mirktelėjo Tomui 
ir nulingavo pievos link. 


Kitą dieną, per vasarvidį, visi vėl susirinko pajūryje. Kajus ir Bela, Gabis 

ir Roza, Ana Kristina ir Johanas Vikbladas, Maja ir Pusu Johansonai. Diena 
buvo tokia pat kaip ir daugelis kitų šios vasaros pradžioje. Rytą — saulė, o po 
pietų — apsiniaukę ir lietus. 

Roza — su baltu maudymosi kostiumėliu. Ji įsistojo į vandens slides ir 
įbrido į vandenį. Ji atsigulė vandenyje, slidžių galai styrojo išlindę priešais 
ją, nes ji nedrįso pradėti čiuožti tiesiai nuo liepto, bijodama, kad jeigu laivas 
per staigiai trukteltų, ji nugriūtų ir trenktųsi į liepto lentas. Gabio motor- 
laivis, senasis Lindbergų „Evinrudė“ pačiame jėgų žydėjime, birbė priešais 
ją sekliame vandenyje. Gabis išmetė water-ski virvę, Bela sugavo ją ore ir 
padavė virvės galą su rankena Rozai. Bela brido paskui Rozą vandeniu ir 
prilaikė ją iš užpakalio. Lynas įsitempė. Gabis nurūko visu greičiu. Roza 
išniro iš vandens sulenktais keliais, gerokai pasvirusi į priekį. 

- Išsitiesk, — šūktelėjo Bela. Bet buvo jau per vėlu. Roza stačia galva nėrė 


į tarpą tarp slidžių. Rozai su Bela tik juokas. Bandys dar sykį. 


Kitą kartą pavyko geriau. Roza pirmuosius sunkiausius metrus išsilaikė 
ant slidžių, pajėgė atsitiesti, ištiesė kojas, šiek tiek atsilošė atgal, išlaikyda- 
ma tobulą pusiausvyrą, ir nušvilpė įlanka paskui Gabio laivą. Gabis staigiai 
sukinėjosi čia į vieną, čia į kitą pusę, bet Roza kuo lengviausiai skriejo iš 
paskos, galantiškai skrosdama bangas. 


Maja Johanson geria vaivorykštės spalvų gėrimus iš Belos krepšio. 

— Cin Cin, - sako ji. - Kas su manim išgertų? 

Ji atrodo šiek tiek pavargusi. Kad ir ką apie ją manytum, reikia objekty- 
viai pripažinti, kad Majos Johanson vasarvidis buvo tiesiog siaubingas. Ne 
tik dėl Erkio ir nenusisekusio suneštinio baliaus. Šią popietę kalbama apie 
tai, kad Nina ir Magė vasarvidžio išvakarėse prisigėrė apelsinų vyno. Paskui 
jos patraukė palei autostradą į vakaruškas, rengiamas antrame aukšte virš 
gaisrinės, maždaug ten, kur gyvena pusbroliai, susitikti su jaunimėliu. Aiš- 
ku, Maja Johanson iš anksto nieko apie tai nežinojo. Bet auštant Maja Jo- 
hanson sunerimo, sėdo ant savo „Monarcho“, išvažiavo jų ieškoti ir rado 
Magę su Nina šalikelėje. 

Per patį vasarvidį Magei ir Ninai buvo uždėtas namų areštas. Atėjusi į 
pajūrį, Ana Kristina pasakė: 

— Nėra ko stebėtis, kad jos bloguoja. Vynas buvo niekam tikęs. Aš šį rytą 
išpyliau visą indą lauk. 

Maja Johanson nebeturėjo jėgų leistis į dar vieną disputą, apskritai ne- 

beturėjo jėgų. Ji nutarė, kad dabar jos eilė truputėlį pasilinksminti. Ji sten- 
gėsi domėtis water ski ir vandensvydžiu, stengėsi būti maloni. Ana Kristina 
pasiėmė su savimi mezginį. Bus Johanui Vikbladui megztinis žūklei. Maja 
Johanson maloniai ir labai susidomėjusi paprašė parodyti jai mezginio pa- 
vyzdį. Kilpų skaičius ir raštai liejosi jai akyse, nes šiąnakt beveik nė bluosto 
nebuvo sudėjusi. Ir staiga ji kone šelmiškai pamanė, kad tuščia jo to mezgi- 
nio pavyzdžio ir viso kito, išsitiesė prie Belos krepšio ir įsipylė didelį puo- 
duką vaivorykštės spalvų gėrimo be želatinos. 

— Cin Cin, — Ana Kristina pasitraukė į šešėlį. — Išvertus iš italų kalbos, 
tai reiškia „į sveikatą“. 

— Cin Cin, — pakartojo Maja Johanson, — kas su manimi išgertų? 

Ji kažkaip visada sustodavo prie to paties klausimo, ir nė iš vietos. Pajū- 
rio moterys čiužinėjo vandens slidėmis. Pusu Johansonas visiems matant 
paslapčia siurbčiojo degtinaitę iš savo gertuvės. Johanas Vikbladas išsitrau- 
kė kortų kaladę ir ėmė žaisti su Pusu pokerį. Ana Kristina pasitraukė į 
šešėlį. Ant uolos liko tik Maja Johanson su vaivorykštės spalvų gėrimu ran- 
koje. 

Bet pagaliau kažkas vis dėlto pastebėjo ir atsiliepė. 

— Cin Cin, — Kajus pabus su Maja Johanson. Bent jau valandėlę. Kol 
pamatys Belą, atsikels ir prieis prie jos, stovinčios užutėkyje, atsukusios jam 
nugarą. 

Roza nučiuožė. Bela liko stovėti vandenyje. Ji žvalgosi po įlanką. Roza ir 
Gabis toli, du taškeliai tarp salelių viduryje. Saulė įlindo į debesį, popietė. . 
Palaidi Belos plaukai laisvai krinta ant nugaros, surišti juodo aksomo juos- 
tele. Lipni plaukų sruoga rangosi aplink stuburą. 

Siek tiek nuošaliau sekliame vandenyje su vamzdeliais ir akvalangais nar- 
do Renė ir Erkis Johansonas. Bela klausia, ką jie žaidžia. Erkis kažką mur- 
ma panosėje. Negalima nieko sakyti. Narų klubas — paslaptis. Taip ir reikia, 
kitaip nebūtų smagu. 

"Tomas sėdi ant uolos kitoje įlankos pusėje ir susisukęs į rankšluostį dre- 
ba. Dantys barška. Jis jau seniausiai sušalo ir kaip paprastai buvo priverstas 
išlipti iš vandens pirma visų. 

Bela atsigręžia į suaugusiuosius, išdribusius pakrantėje. Maja Johanson 
kilsteli savo puodelį, bet nespėja pasakyti „Cin Cin“, kai Bela vėl nusigręžia, 
netyčia apsitaško, plaka rankomis po vandeniu lyg propeleriu, jau rengiasi 
pasisukusi į Tomą kažką jam šūktelėti, kai Kajus palieka Mają Johanson ant 
uolos, nusimeta chalatą ir brenda į vandenį pas Belą. Jis — raudonomis 

maudymosi kelnaitėmis. Raudona spalva dega ant baltos odos. Kajus jau 
prie Belos, uždeda ranką jai ant peties. Ji švelniai išsivaduoja iš Kajaus glė- 
bio, jis vėl uždeda ranką jai ant peties, įsikimba į tamsius plaukus ir timpte- 
li. Nesmarkiai, bet vis dėlto timpteli. Bela juokiasi. Kajus suima Belą už 
kaklo ir vedasi gilyn. Ji juokiasi. 

Tomas nusisuka. Staiga jis supranta vieną dalyką. Ji visai nesijuokia, taip 
tik atrodo. Tai visai kas kita. 

Gabio laivas visu greičiu artėja prie kranto. Priplaukęs gana arti, jis stai- 
giai pasisuka ir plaukia atgal. Rosa paleidžia water-ski virvę ir šliuožia į 
krantą. Jai nepakanka greičio, kad iki galo išsilaikytų ant slidžių. Ji sustoja 
tiesiai priešais Belą su Kajumi ir ima grimzti. 

— Aš grimztuuu! 

— Palauk! — Bela išsiveržia iš Kajaus gniaužtų ir brenda pas Rozą. — Aš 
tave išgelbėsiu! 

Tai juk visiškai kvaila. Ten, kur su slidėm grimzta Roza, vandens gylis tik 
vienas metras. 

Tomas apsidairo. Staiga jis sutinka Majos Johanson, įsikūrusios ant uo- 
los kitoje įlankos pusėje, žvilgsnį. 

Maja Johanson pakelia savo puodelį ir sako: 

— Cin Cin. 

Tomas vienintelis girdi ir mato. Pusu Johansonas ir Johanas Vikbladas pliekia 
kortomis, Ana Kristina mezga atsitolinusi nuo kitų per keletą metrų. 

— Į šešėlį, — pasakė Ana Kristina. Bet tai buvo tada, kai dar švietė saulė. 
Dabar šešėlis jau visur. Ir lietus — tik laiko klausimas. 

Tomas maloniai šypsosi Majai Johanson. Ji atrodo vieniša. Bela su Roza 
šūkčioja ir juokiasi įlankoje. Nickas taip ir nepaklausė Majos Johanson, ar ji 
nenorėtų pačiužinėti vandens slidėmis. 

Ir tą akimirką, gilumoje aidint Belos ir Rozos balsams, riaumojant mo- 
torlaiviui, bangelėms artėjant nuo laivo ir dūžtant į krantą, Tomas supranta 
Mają Johanson. Jis netgi galėtų rimtai ją išklausyti, visų jos istorijos versijų. 
Bet tik dabar. Vėliau jau nebe. 

Bet, deja, Maja Johanson plaks liežuviu vėliau. Rugpjūčio mėnesį, kai 
Johansonai grįš iš savo kelionės, tai, ką Maja Johanson vadins vasaros rojaus 
Katastrofa, bus jau įvykę. Maja Johanson stovės baltosios vilos kieme ir aiš- 
kins. Tomas kiek galima efektyviau užsikimš ausis. Jis būtų nuėjęs sau, jeigu 
nebūtų užsiėmęs daiktų tvirtinimu bagažinėje ant automobilio stogo. Ran- 
kose virvės, Kajus kitoje automobilio pusėje. 

— Aš niekada nelinkėjau jai nieko blogo. — Maja Johanson akcentuos 
žodį „aš“. O paskui Maja Johanson sakys kalbą, kurią Tomas užmirš, vos tik 
išgirdęs. 

Štai Majos Johanson kalba. 

Maja Johanson sakė, kad ji visada buvo pasirengusi užtarti Izabelę. Pa- 
vyzdžiui, prieš pusbrolius, kurie, ne taip kaip Maja Johanson, nelaikė jos 
asmenybe. Pusbroliai vadino Izabelę „kino žvaigžde“. Maja Johanson sakė, 
kad ji daugybę kartų buvo Kajaus, Belos ir Tomo pusėje derantis su pusbro- 
liais, pavyzdžiui, dėl nuomos sutarties. Baltosios vilos nuomos sutartis buvo 
sudaroma vieniems metams. Kartą per metus, vasaros pabaigoje, kai būda- 
vo metas atnaujinti nuomos sutartį kitam sezonui, pusbroliai ateidavo į bal- 
tąją vilą, kad Izabelė juos sužavėtų. O kai ji juos sužavėdavo, jie pasirašydavo 
sutartį dar vieniems metams. Visada tik vieniems. Pusbroliai taip norėjo. 
"Tai buvo jų programos dalis — kiekvienais metais ateiti į baltąją vilą, kad 
kino žvaigždė juos sužavėtų, lygiai kaip šokti schottis* gaisrininkų šventėje 
kiekvienais metais tą patį rugpjūčio šeštadienį. Ir dar. Pusbroliai nebuvo 
šykštūs. Be kita ko, tai reiškė, kad baltoji vila be jokios abejonės buvo įtraukta 
į Gabio vasaros rojaus elektrifikavimo planus, kurie buvo įvykdyti 1963 
metais. Raudonoji trobelė, kuri taip pat yra pusbrolių nuosavybė, buvo pa- 
likta nuošalyje. 

— Juk kino žvaigždei reikia šviesos, kad galėtų... — sakė pusbroliai. Pas- 
kui jiems teko šiek tiek pamąstyti, nes ne iš karto susigaudė, kam gi kino 
žvaigždei galėtų prireikti šviesos. Po valandėlės jie sutarė — „knygoms ir, 
„Kino naujienoms“ skaityti, taip pat Žiūrėti į save veidrodyje“. Žinoma, jie 
buvo arti tiesos, nes ji neabejotinai mėgo staipytis prieš veidrodį, o savait- 
raščius ji taip pat skaitė — nors ir ne „Kino naujienas“, žurnalą, klestėjusį 
tarp Pirmojo ir Antrojo pasaulinių karų, bet kitus. Maja Johanson sakė, kad 
viskuo ji rūpinosi Izabelės labui. Izabelės labui ji visada reikalaudavo, kad 
nuomos sutartis būtų sudaryta penkeriems metams vietoj vienų. Maja Jo- 
hanson bandė aiškinti pusbroliams, kad Izabelė iš esmės paprasta, dora 
moteris, pirmiausia mielo berniuko, maždaug Erkio Johansono amžiaus, 
motina ir padoraus vyro, inžinieriaus, žmona. Su kinu ji neturi nieko ben- 
dra. Bet ta ausimi pusbroliai nenorėjo nieko girdėti. Jiems labiau patiko jų 
melagingos fantazijos nei Majos Johanson tiesos interpretacija. 

Pasak Majos Johanson interpretacijos, tai, ką ji vadins Katastrofa, kuri 


* Švedų liaudies šokis. 

ištiks vėliau šią vasarą, įvyks dėl to, kad Bela, o ji iš esmės buvo paprasta, 
dora moteris, dėl giminės, šeimos ir tradicijų, kurių kai kuriems nestigo, 
trūkumo buvo tarsi lengviau pažeidžiama, tarsi pakibusi ore, o ne įleidusi 
šaknis į žemę, ką galima būtų pasakyti apie Mają Johanson ir visas jos gimi- 
nės moteris iš kartos į kartą nuo senų senovės. Reikia tai suprasti. Maja 
Johanson bandė suprasti, buvo atvira ir norėjo dalytis savo žiniomis ir min- 
timis. 

Ir Majos Johanson kakta susiraukšlės, kai ji prisimins tuos senus laikus 
prieš susipažįstant su tais žmonėmis, kurie atvyko į vasaros rojų, pasistatė iš 
rąstų vilą ant uolos ir manėsi esą geresni už kitus. Maja Johanson su Bela 
buvo pajūryje ir skalbė paklodes, tokia buvo vasariška jos giminės tradicija. 
Kol jos skalbė, ji — toji žmogysta — atžirgliojo nuo kalvos su cigarete ranko- 
je. Pracidama pro skalbimo vietą ir pamačiusi monogramas ant Majos Jo- 
hanson paklodžių, pasakė, jog tai, be abejo, gražu, bet, „Dievulėliau tu mano, 
jas siuvinėti!“ ir dar ji pasakė, kad esanti tingi ir nepakenčianti rankdarbių. 
Vasarvietėje ji vartojanti vienkartines paklodes, nes tai labai praktiška. 

- Pavartojęs gali jas paprasčiausiai išmesti. Negi švaistysi nuostabią vasa- 
rą paklodžių skalbimui. 

Tomas taip pat prisiminė tą kartą, bet šiek tiek kitaip. Monogramos ir 
paklodės nepaliko jame jokių pėdsakų. Tik tai, kaip Roza ištiesė savo ciga- 
rečių pakelį ir pavaišino Belą. Kaip Bela paėmė cigaretę ir prisidegė su Ro- 
zos žiebtuvėliu. Aukso spalvos „Benson 8 Hedges“, kurį ji laikė pati, kad 
galėtų prisidegti cigaretę gana gaiviame vėjyje. Žiebtuvėlis liko Belos ranko- 
je. Pasirodė Lindbergų laivas, ir Roza nuskubėjo ant liepto. lai buvo pirmas 
daiktas, kurį Roza padovanojo Belai, netgi dar anksčiau už „MussePigg“ 
decilitrinį saiką. Žiebtuvėlį „BensongHedges“. Bela jį pasiliko sau. Įsidėjo 
į tualetinio stalelio stalčių tarp visų savo daiktų. 

Paaaf. Tomas ir Kajus atsisės į automobilį, nespėjus Majai Johanson sava- 
noriškai užsičiaupti. Paaaf, ar kaip ten skamba, kai automobilis „Austin 
Mini“ palieka vasaros rojų visiems laikams. Galas Majos Johanson plepa- 
lams — per amžių amžius. 


Maja Johanson išgėrė savo puodelį ir atsigulė ant uolos. Ji mažumėlę 
prisnūdo. Dabar Belos eilė čiuožti. Ji pradėjo tiesiai nuo liepto ir sukėlė 
tokį šurmulį, jog atrodė, kad atliko neįtikėtinai drąsų žygdarbį. Ji užsimetė 
oranžinę gelbėjimosi liemenę, atsisėdo liepto gale ir užsimovė slides. Gabis 
ir variklis pūkštė šalia. Jis ištiesė Belai virvę. Bela davė ženklą, lynas įsitem- 

pė, ir Gabis nurūko tolyn. Tiesiai per įlanką, be jokių bereikalingų posūkių. 
Bela tiesiog puikiai laikėsi ant slidžių. Prieš jai pradingstant tarp salelių 
paskutinį kartą, dar sušvytravo jos tamsūs plaukai, surišti į ilgą storą kasą, 
labai ryškiai išsiskiriančią oranžinės gelbėjimosi liemenės fone. Variklio garsas 
nutilo. Tylu. Lynoja. 


Renė išlipo iš vandens. Ji atidavė Erkiui Johansonui akvalangą. 

— Aš aptikau šį tą įdomaus! - sušuko Erkis Johansonas. Jis užsidėjo akva- 
langą, įsikišo į burną vamzdelį ir nėrė po vandeniu. Renė sužvejojo savo 
rankšluostį ant uolos, šalia Tomo, apsigaubė juo ir nuėjusi atsisėdo ant ak- 
mens, gulinčio aukštoje žolėje Tomui už nugaros. Tomas žino, kad tik Renė 
gali sėdėti šlapioje duriančioje ir kutenančioje žolėje. 

Maja Johanson miegojo ant uolos. Roza ir Kajus pasidalijo paskutiniais 
vaivorykštės spalvų gėrimo lašais iš Belos termoso. Roya išsitiesė ant nuga- 
ros ir pasidėjo Kajui ant pilvo galvą. Kajus gulėjo pasirėmęs alkūnėmis. 
Pusu Johansonas traukė degtinaitę iš savo gertuvės visiškai atvirai, nes Maja 
Johanson miegojo. Jis laikė Rozos koją. Kajus, Roza ir Pusu — visi kartu jie 
atrodė gana linksmai. 

— Tai, — pasakė Ana Kristina, dėdamasi savo mezginį, siūlus ir rašto 
pavyzdį atgal į mezginių krepšį, — gana gražus natiurmortas. 

Johanas Vikbladas šaipėsi. Ana Kristina gebėjo ką tik nori apsakyti juo- 
kingai. Pokeris baigėsi. Nugara buvo numegzta. Dabar Ana Kristina ir Joha- 
nas Vikbladas cis namo ir kitą dienos dalį prasikrapštys raudonojoje trobelėje. 
Tomas nežinojo, ką reiškia „natiurmortas“. Nors jo tai ir nedomino. Jis 
gulėjo priplojęs pilvą ant uolos ir galvojo apie kitus dalykus. 

Jis klausėsi ką tik prasidėjusio lietaus šnaresio. Jis manė, jog keista, kad 
guli taip pliaupiant lietui. Jis uodė lietų. Lietui atsimušus į šiltą uolą, kvapas 
ypatingas. Kvepėjo degėsiais ir grybais. 

Lietus stiprėjo. 

Kai ima pliaupti, nebegali gulėti ir apsimesti, kad nelyja. Reikia keltis, 
susirinkti savo daiktus ir eiti namo. Buvo kalbama apie bendrus pietus — 
silkės su bulvėmis. Staiga visi užmiršo pas ką ir kodėl. Tomas pasičiupo 
„Ančiukus Donaldus“, atsigulė svetainėje ant sofos ir palindo po antklode. 
Kajus nuėjo į virtuvę ir užkaitė bulves. Paskui jis atsisėdo skaitykloje ir ėmė 
dėlioti pasiansą. Šnarėjo tik lietus. Tomas dar labiau susisupo į antklodę. 

— Šalta? — paklausė Kajus. 

— Truputį. Bet greit sušilsiu. 

Pajūris. Grįžkime atgal. Kitaip negalima. Reikia ten grįžti, pabūti ten dar 
vieną valandėlę. Nors jau gana, jau norisi dingti iš ten kaip galima greičiau. 
Norisi palikti pajūrį, nes visa tai niekaip neišeina iš galvos. 

Tai tos kelios minutės prieš lietų. 

Tomas guli ir uodžia lietų. Kažkas nukrinta jam ant galvos. "Tai Renės 
rankšluostis. Tomas atsisėda. Jis nė trupučio nesistebi. Iš tikrųjų jis gulėjo 
ir laukė, kol ji praneš apie save iš aukštos žolės. Jis jau ruošėsi kažką sušuk- 
ti, kai staiga pamatė, kad jos ant akmens nebėra. Maja Johanson atsisėdo 
ant uolos kitoje įlankos pusėje. 

- Erkis, — sako ji. — Kur Erkis Johansonas? 

Ji dairėsi aplink išplėstomis akimis. Visai išsibudinusi, lyg būtų sapnavusi 
košmarą ir staiga pakirdusi nuo krūptelėjimo, kad suprastų, jog atsidūrė 
naujame košmare. 

Renė jau vandenyje. Po akimirkos ir Kajus su Pusu, abu su ilgomis kel- 
nėmis. Ne, vėliau neįmanoma net papasakoti. Viskas taip paprasta, kad ga- 
lima įsivaizduoti. Tomas ir Roza stovi vienas šalia kito užutėkio smėlyje, 
žiūri. Kajus neša Erkį Johansoną iš vandens. Jo rankose Erkio Johansono 
kūnas — suglebęs, tarsi be gyvybės. Galima įsivaizduoti, kad kaip tik taip 
atrodo, kai atsitinka kas nors iš tikrųjų baisaus, kai kas nors nuskęsta. Erkis 
Johansonas paguldomas ant uolos, akvalangas nuslysta. Pusu Johansonas ir 
Kajus — virš Erkio, bando jį atgaivinti, dirbtinis kvėpavimas ir taip toliau. 
Roza apkabina Tomą. Ji bando kažką sakyti. Bet pasigirsta tik trumpi pyp- 
čiojimai. Atrodo, kad girdėti tik tie pypčiojimai, nors Kajaus ir Pusu balsai 
skardūs ir kupini įkarščio. 

Po sekundės viskas stojo į savo vietas. Erkis Johansonas atgijo. Jis tik 
buvo praradęs sąmonę, gavęs keletą šaltų gurkšnių. Jis kosi, spjaudosi, tru- 
pučiuką vemia. Bet jis gyvens. Jam nieko blogo neatsitiko. 

Maja Johanson atbėga su rankšluosčiais. Ji įsiutusi. Baimė jau praėjo, bet 
šokas — dar ne. Tokios įsiutusios Majos Johanson dar niekas nėra matęs. Ji 
šluosto Erkį Johansoną. Trina kaip reikiant, beveik purto. Kaip jis galėjo ką 
nors panašaus iškrėsti? Ką jis sau sumanė? Ne, ji nerėkia. Ji bando viską 
išrėkti, bet negali. Maja Johanson tyli kaip ką tik Roza, negali išspausti nė 
žodžio, tik pypčioja, ir Erkis Johansonas puola į ašaras. 

Renė brenda iš vandens. Jos rankose Erkio vamzdelis. Ją pastebi Maja 
Johanson. Tada atsitinka keisčiausias dalykas. Maja Johanson paleidžia Erkį 

Johansoną ir taikosi į Renę. Galima pamanyti, kad ji ketina paploti jai per 
petį ar ką nors panašaus, padėkoti už pagalbą gelbstint. Maja Johanson čium- 
pa Renę. Purto ją. Smarkiai. Taip tvirtai, kaip ką tik kratė Erkį. Galbūt 
smarkiau. Taip, be abejo. Ir rėkia, kas pakliūva. Staiga iš jos pasipila žodžiai. 
Neįtikėtini dalykai. Gal Renė nesveika? Beprotė? Gal koks žvėris? 

Tik tada "Tomas suprato, kad Maja Johanson mano, jog dėl visko, kas 
nutiko, kalta Renė. Tiesiog nesuprantama, nes viskas buvo atvirkščiai. Re- 
nė pirmoji pastebėjo, kas nutiko, ir puolė į vandenį gelbėti Erkio Johanso- 
no. Jis puls į priekį ir ištaisys šią klaidą. Ne, jis stovi vietoje suakmenėjęs 
kaip ir visi kiti. Tyli. Kaip ir visi kiti. Tai trunka tik kelias sekundes, sekun- 
des, ilgas kaip amžinybė. 

Renė pati išsiveržia iš Majos Johanson gniaužtų. Bėga per pakrantės uolą 
į Ruti mišką vien su maudymosi kostiumėlių. Roza žiūri į Mają Johanson. 
7 Zengia porą žingsnių į priekį, lyg ketintų pulti. Staiga apsisuka, pasiima 
savo chalatą, Renės rankšluostį ir leidžiasi bėgti paskui Renę į Ruti mišką. 


— Gerai, kad viskas taip baigėsi. — Kajus skaitykloje varto kortas. — Galė- 
jo iš tikrųjų blogai baigtis. 

Pagaliau užtvanka "Tomo viduje sugriūva, 

— Ji nekalta! — šaukia jis. Beveik raudodamas po antklode tarp savo an- 
čiukų donaldų. 

Kajus kiek laiko tyli. 

— Aš žinau, - paskui sako jis, tyliai ir rimtai. — Tomai, visi žino. 

Paskui jis vėl nutyla. 

Uždega žibalinę lempą. Sumaišo kortas. Vėl jas išdėlioja. Lietus stiprėja. 
Lietus banguoja. Sustiprėja, nurimsta, vėl ima pliaupti, dar smarkiau. To- 
mas bando nugrimzti savo ančiukuose donalduose, leistis jų nešamam. Ne- 
išeina. Vienas dalykas. 

Jis tiesiog pulsuoja jame. 

Jeigu visi žino, kodėl niekas nieko nedaro? 

Jeigu visi žinojo, kodėl niekas nieko nepadarė? 


Kajus cina į virtuvę pažiūrėti bulvių. Jis grįžta atgal ir atsisėda skaitykloje. 
Tonnas tikriausiai buvo šiek tiek prisnūdęs, nes, vėl atmerkęs akis, prieš save 
išvydo undinę, stovinčią ant svetainės grindų. 

Šlapiu, išterliotu maudymosi kostiumėliu ir chalatu. Basa, plaukai palai- 
di, susitaršę, susimetę į kuokštus. Veidas dėmėtas nuo blakstienų dažų. Un- 

dinė, nors jau seniai ji undinė, bet šį kartą — labiau nei kada nors. Beveik 
galima įžiūrėti kibias jūržolių girliandas, besiraizgančias aplink šlapias jos 
kojas ir rankas. 

— Kur visi nuėjo? 

Izabelės balsas duslus ir neryškus. 

— Sugedo variklis. Mums galėjo prireikti pagalbos. 

Ji kone verkia. 

— Man labai gaila, Izabele. Bulvės verda. — Jis eina jos link, bet pro šalį. 
Per Tomo kambarį, į virtuvę. 

— Kur visi žmonės? 

Izabelė tebestovi. "Tomas nedrįsta pakelti akių. 

— Kur visi? 

"Tomas Žiūri į savo Antulį Donaldą. 

Bet vis tiek. Jis nori pas ją. 

— Kur visi? — klausia ji. Šį kartą labiau piktai nei dusliai. Apsisuka. Eina 
paskui Kajų į virtuvę. 

— Mes juk žadėjome kartu pietauti! — šaukia ji. — Juk šiandien šventė! 
Vasarvidis! 

Girdėti trinktelėjimas. Izabelės riksmas. Kajaus riksmas. Dar trinksėji- 
mas, riksmai. Trinkteli palėpės prieškambario durys. Skubūs žingsniai ant 
laiptų. Vėl trinksi durys. Smarkiai. Paskui tylu. Mirtina tyla. 

Kajus ir Tomas valgo silkes su bulvėmis. 

Kajus dėlioja pasiansą. "Tomas skaito antulius donaldus. 

— Tomai, — pradeda Kajus. 

Bet "Tomas tyli. Jis nusuko veidą į sofos atlošą. 

Kajus pasiima detektyvą ir ima skaityti. Paskaitęs valandėlę, "Tomas atsi- 
kelia ir sliūkina į palėpės prieškambarį. Durys, vedančios į palėpės laiptus, 
uždarytos. Jis lipa laiptais, sustoja prie durų, trukteli. Jos užrakintos. Jis 
prispaudžia prie durų ausį. Tyla. Nieko negirdėti. "Tomas žvelgia į save, bel- 
džiantį į duris. Tomas Duriatrankys. Smūgiai į palėpės duris sugniaužtais 
kumščiais. 

Jis stovi. Visiškai ramiai. 

— Tomai. 

Kajus įeina į palėpės prieškambarį iš svetainės. 

— Gal sugalvokime ką nors linksmo? Tu ir aš? Ar važiuosim į Švediją? 

Jis tik kalba. Apsimeta, kad Tomas nestovi už palėpės prieškambario du- 
rų, kurios, jie abu Žino, yra užrakintos. 

— Vėliau, — sako Kajus. — Kai pasitaisys oras. 

— Ir aš noriu važiuoti į Švediją! - Akimirką Tomas beveik tikras, kad ji 
ten. Kad ji savo apžavais atidarė užrakintas duris ir apsirengė geltonais vasa- 
riniais drabužiais, nusiplovė nuo veido tekančius dažus ir persibraukė šu- 
komis plaukus. Dabar mes keliausime! Ech, juk visiškai nieko neįvyko. Palėpės 
prieškambario durys taip ir liko užrakintos. Kajus grįžo į svetainę ir uždarė 
paskui save duris. 

— Eime, Tomai. 

Tomas nutraukia palėpės prieškambaryje nuo kablio striukę ir išeina pro 
verandos duris. Jis eina alėja į pajūrį. Prie Gabio, Rozos ir Johansonų ben- 
dro pontono, kairėje liepto pusėje, supasi kaip paprastai prie savo polio 
pririštas Gabio laivas. Vandens slidės guli priekyje ant suolelio. Ant jų para- 
šyta: „SUN RACING“. Water-ski virvė netvarkingai sumesta ant dugno į 
krūvą. Kažkas juoduoja — Izabelės plaukų sruoga. Kiaurai permirkusi. To- 
mas ją paima, susuka ir įsideda į striukės kišenę. 

Iš Johansonų pirties prieangio jis pasiima Pusu Johansono spiningą. Jo 
spiningas — baltojoje viloje. Jis eina į kitą pakrantę, ant baltosios vilos liep- 
to, užmeta meškerę ir keletą kartų greitai suvynioja valą. Net jūros dumblių 
neužkimba, nes vynioja per greitai. Kartkarčiais stabteli. Apsidairo. Visur 
tuščia. Šviečia Johansonų langai. 

Jis pakiša spiningą po egle prie baltosios vilos liepto. 

— Eik paskui mane. — Jis kalba garsiai ir aiškiai. Eina miško link. Eina. 
Paėjęs valandėlę, apsisuka ir grįžta atgal. Aišku, tai visiškai kvaila. Ten juk + 
nieko nėra. Be to, jis visą laiką tai žinojo. 

— Kur ji? 

Pirmą kartą Tomas turi prisipažinti, kad nežino. 

Kad jis nė nenutuokia. 

Jis eina namo. Per kiemą, kur priešais malkinę stovi palapinė. Sulyta ir 
patamsėjusi nuo drėgmės. Žaidimas baigtas. Tomas keliasi atgal į namą. 


Kitą dieną: Bela leidžiasi laiptais iš ateljė. Geltonais drabužiais. Šortais ir 
vasarine palaidinuke. Ji pasiima indą kefyrui, pasideda lėkštutę po kefyro 
indu ir atsisėda šalia Tomo prie pusryčių stalo. 

— Gal pasikepam kukurūzų spragėsių? — pirmiausia sako ji. — Pasidary- 
sim kukurūzų spragėsių baliuką. 

Kajaus „Austin Mini“ nuvažiavo miško keliuku. Kajui atostogos dar ne- 
prasidėjo, ir šiandien eilinė darbo diena po savaitgalio. 

— Aš turiu galvoje, - Bela šaukštu aukštai iškelia kefyrą, — kad tuoj pra- 
sidės gimtadieniai. 

Kefyras teka iš šaukšto atgal į lėkštę ilga, išraiškinga srove. Tomas panar- 
dina šaukštą į savo kefyrą ir daro tą patį. Bela juokiasi, taršo jam plaukus, 
duoda jam plėšiko niuksą, tokį patį, kokiais kartais jie apsikumščiuoja prie 
pusryčių stalo tais rytais, kai dedasi plėšikais iš plėšikų gaujos. "Lik tada 
Tomas išdrįsta gerai į ją įsižiūrėti. Ji visai nepasikeitusi. Neliko jokių vaka- 
rykštės dienos pėdsakų. 

Ir vėl jame sugriūva užtvanka, jis daugiau nebegali nieko slėpti. 

— Mes važiuosime į Švediją, — pratrūksta jis, vos nesprogdamas iš jaudulio. 


Roza jau čia. Atidaro virtuvės duris, stovi ant grindų. Tamsiai mėlynomis 
ilgomis kelnėmis, dryžuotu baltai mėlynu meggtiniu, dažytomis lūpomis ir 
baltu raiščiu plaukuose. Sako, kad lauke vėsu. Mojuoja rankomis, lyg norė- 
tų sušilti. 

Šiaip elgiasi kaip paprastai. 

— Gabis išvažiavo, — pasakė ji lyg tarp kitko. Nusiėmė akinius nuo saulės. 
Atsisėdo prie stalo priešais Tomą ir Belą. Įsispitrėjo į Belą. Nusišypsojo. 
Galbūt truputį dvejodama, bet, atrodo, dvejoja tik dėl to, kad negali tuojau 
pat nustatyti, kaip Bela šiandien nusiteikusi. 


— Kur? - įprastu balsu paklausė Bela, stumdama nuo savęs kefyro dube- 
nėlį. 

— O Dieve, Bela, - juokiasi Roza. — Jis nė nesuvokia, kur įsivėlė, pasiėmė 
su savimi paneles. Niną ir Magę Johanson. 

- Jis nusprendė tučtuojau išvykti. Tučtuojau. Niekas iš mūsų nenorėjo, 
bet jis moka užsispirti, Bela. Jeigu jau kartą jį kas nors apsėdo, vadinasi, taip 
ir bus. Jis zyzė ir zyzė. Bet aš atsisakiau. 

— Aš niekada anksčiau nesu atsisakiusi, Bela. 

- Vidury nakties pati turėjau bėgti pas Johansonus pasiteirauti, ar Magei 
bus leista vykti kartu. Tokia buvo Ninos sąlyga. Ji buvo vienintelė, su kuria 
apskritai įmanoma tartis. 

— Renė buvo nepcrmaldaujama. 

— Aš taip pat. 


— Mes nutarėme surengti kukurūzų spragėsių balių, — tarė Bela ir nusi- 
šypsojo. — Tuoj prasidės gimtadieniai. 

— Mes su Rene ketiname vykti į laivą parduotuvę, — pasakė Roza, į Belos 
šypseną atsakydama dar didesne šypsena. — Dėl to aš ir atėjau. Užsukau Čia 
paklausti, ar nenorėtumėte vykti kartu. "Tai ar nenorėtumėte? 

Aišku, kad jie vyks kartu. Bet Bela turi pirmiausia persirengti šiltesniais 
drabužiais. Tomas nieko nelaukdamas nuskuodė į pajūrį. 


Renė sėdi valtyje. Jis mato ją iš tolo. Oranžinė dėmė pilkame gamtovaiz- 
dyje, geltonų nendrių fone. Ji krapšto variklį. Nukėlusi variklio gaubtą, vie- 
ną po kitos atsuka variklio dalis. Ji tvarkingai surikiavo jas ant suolelio priešais 
save. Atrodo, kad ji čia senokai, nes eilėje ant suolelio puikuojasi jau nema- 
žai variklio dalių. 

- Žvakės, — sako ji, nespėjus jam nė prasižioti. 

— Žvakės ne ten, — garantuotai sako Tomas. Tiesą sakant, jis neturi nė 
menkiausio supratimo, kurioje vietoje gali būti laiviūkščio variklio žvakės. 

Ji taip pat. Ir jis tai Žino. 

- Gedimas APAČIOJE. - Ji žvilgčioja į jį iš po kirpčiukų. — Tu kvankšt. 

Išsprogina akis; kaip ir kitus šimtus kartų. 

— Mes važiuosim į Švediją, — sako "Tomas — džiugiai, garsiai ir aiškiai. 

- Ką? 

Ji apsimeta, kad negirdi. Bet tokia elgsena panašaus sukirpimo asme- 
nims visiškai natūrali. Aišku, į laivą parduotuvę jiems teko irkluoti. Nepa- 
vyko jai gerai surinkti variklio. 

Ant didžiojo variklio kabo spyna. Gabis vienintelis turi raktus. 

— Kur jie iškeliavo? — klausia valtyje Bela lyg tarp kitko. 

— Neturiu nė menkiausio supratimo, Bela, — sako Roza. — Bet, kiek 
pažįstu Niną ir Magę, netoli. Tiesą sakant, Bela. Man nesvarbu. Man visiš- 
kai į tai nusispjaut. 


— Tu galbūt manai, kad aš nesuprantu, bet aš suprantu, Bela. Man yra 
taip buvę anksčiau. 

— Kas? 

— Gabis. 

— Mums sugedo variklis. 


— Aš juk sakiau, Bela. Kad noriu būti čia. Su tavimi. Vasaros rojuje. Tai 
vienintelis svarbus dalykas. 
- Ir šį kartą, Bela, aš žinau, ką sakau. 


Vakare Tomas žingsniavo miško keliu. Pasuko gilyn į mišką ir skubriai 
ritosi per kelmus bei akmenis miško tankmėn be jokio takelio. Siek tiek 
paėjėjęs, sulėtino greitį. Garsai gilumoje. 

— Aš irgi eisiu į mišką. — Erkis Johansonas atsidūrė šalia. - Atliksiu moks- 
linį eksperimentą. 

- "Tai paslaptis, — pridūrė jis. 

— Melagis, — pasakė Tomas. 

Valandėlę jie ėjo tylėdimi. 

— Aš skendau, Tomai, — paskui pasakė Erkis. — Nori Žinoti, kaip jaučiausi? 

— Nori, papasakosiu? 

— Eik namo. — "Tomas rengėsi dar kažką sakyti, bet Erkis Johansonas 
savavališkai pakeitė pokalbio temą. 

— Mes buvome mieste, Tomai. Aš nupirkau tau dovaną gimtadienio pro- 
ga. Už savo pinigus. Spėk, ką nupirkau? 

— Ar pasakyti, ką nupirkau? 

— Ne, — pasakė Tomas. Bet Erkio Johansono sulaikyti nebeįmanoma. 

— Spėk. Gal tau padėti? 

— Lažinamės dėl vieno dalyko, Tomai? 

— Lažinamės, kad tu gausi iš manęs daugiausia dovanų? 

— Netgi daugiau nei iš tėčio ir mamos. 

— Spėk, kiek dovanų tu gausi iš manęs? 

— Spėk KIEK, Tomai? 

Erkis Johansonas jau nebegali sustoti. 

— Keturiasdešimt aštuonias, įskaitant skrituliukus. 


Viskas po senovei. Tik Kajus nepermaldaujamas. 

— Kada mes važiuosime? 

Vakare "Tomas išėjo į verandą. 

— Kur? — Kajus atplėšė akis nuo savo detektyvo, žiūrėjo į jį, lyg nieko 
nesuprasdamas. 

- Į Švediją. 

— Vėliau. 

Kajus užvertė knygą ir padėjo ant stalo. Paskui jis nieko daugiau nebepa- 
sakė, tik susirūpinęs žvelgė į Tomą. 


- lr aš noriu važiuoti į Švediją. - Bela staiga išdygo iš už "Tomo nugaros. 
Ji tikrai ten stovėjo, tai nebuvo vaizduotės žaismas. — Gal jūs rengiatės ma- 
ne Čia palikti? — Ir nors ji sakė „jūs“, iš tikrųjų ji kreipėsi tik į vieną iš jų. Į 
Kajų. Kreipėsi taip, tarsi iš anksto žinotų atsakymą. Ji nusijuokė šiek tiek 
įžūloku, tarsi patvirtinančiu juoku. 

Paskui verandoje stojo mirtina tyla. 

"Tomas nuėjo sau. Jis greitai žingsniavo miško keliuku. 

Staiga jis suprato vieną dalyką. Teisingas atsakymas į Belos klausimą bu- 
vo toks: taip, kaip tik tai jie ir ketino padaryti. Palikti ją čia. Tai Stai ką 
reiškė Kajaus klausimas, kurį jis uždavė vakar palėpės prieškambaryje. Kad 
jos tarsi nebėra, kad ji nevažiuos kartu. 

Viskas, kas buvo prieš tai, - pokalbiai ir planai palapinėje, tos idėjos, — 
buvo tik svajonės. 

Ir nesvarbu, kas tai buvo: kad ir kas ten būtų, po vakarykštės dienos jos 
niekada ncišsipildys. 

Dėl tos purvinos undinės ant svetainės grindų. 

Arba vien tik dėl prisiminimo. 


Ne, žinoma, ne. Tai juk nėra visiškai neįmanoma amžiname ateities Jai- 
ke. Tik reikia, kad visi pabūtų atskirai, skirtingose vietose. Kad viską apgalvo- 

tų: Ypač turi pagalvoti Bela, pagalvoti ir prieiti prie išvados, kad purvina 
undinė ant svetainės grindų yra tik kvailystė, kad ji turi būti nubausta ir vėl 
tapti savimi. 

O tuo metu Kajus ir Tomas iškeliautų į platųjį pasaulį ir patirtų daugybę 
nuotykių. Tėvas ir sūnus. 

Velnio Kajus. Tomas jautėsi skaudžiai apgautas. 


= "Tu juk žadėjai. — Dar vėliau, beveik naktį, Tomas vėl nuėjo pas Kajų. 
Bet tai buvo beviltiška, 

— Mes taip susitarėme, — jam nė nebaigus, pasakė Kajus. Taip, lyg tą 
susitarimą būtų sulaužęs Tomas. 


Nuotraukoje, kuri nutotografuota motorinio laivo „Forsholmas III“ de- 
nyje, — moteris, apsirengusi išeiginiais drabužiais, laiko apkabinusi per pe- 
čius berniuką. Moteris susilenkusi taip, kad ji beveik vienodo ūgio su 
berniuku, Moteris ir berniukas stovi ant denio. Tai klasikinė nuotrauka; 
Šeima Laive, motina ir sūnus, vėjas kedena plaukus, saulė šviečia į akis, 
praviros besijuokiančios burnos. Moteris apsiavusi tamsiais batais su gana 
aukštais kulniukais ir ant peties užsimetusi tamsų rankinuką. Išeiginiai dra- 
bužiai šviesūs, striukės sagos — tamsios. Ji atrodo brangi. Ji nauja, pirkta 
parduotuvėje tą pačią dieną. Moters plaukai ilgi ir papurę, šukuosena aukš- 
ta, pažo modelis. Kelias sruogas vėjas pučia jai ant veido. Ji prilaiko jas 
laisva ranka, t.y. ta, kuri ne ant berniuko pečių. Tomas, berniukas nuotrau- 
koje, prisimerkęs žvelgia į fotoaparatą. Moteris — Izabelė, Bela-Izabelė. 
Gavęs nuotrauką, Tomas ją gerai paslėpė. 


Renė su oranžiniu medvilninių megytiniu. Šviesiai rudi plaukai krinta 
sruogomis ant pečių. Šukų į juos neįkiši, be to, tai garbės reikalas. Nuo 
gegužės mėnesio nė nebandė. Renė, kramtanti plaukų sruogą. Pyp! Auto- 
mobilis rieda miško keliuku. Gabis ir Bela sėdi priekyje, nes Bela nori ma- 
tyti kelią, o Rozai vis vien. Roza ir "Tomas ant užpakalinės sėdynės, Tomas su 
„Laivų mūšiu“ ir knyga apie vienišą jūrininką, perplaukusį Atlanto vande- 
nyną baisiu oru. Renė, kramtanti plaukų sruogą. Tomui grįžus iš Švedijos, 
jo plaukai Johansonų pirtyje buvo keistai nelygiai nukirpti, sušukuoti ir 
pašiaušti. 


(Tokie jau jie — Tomas ir Bela: jie brandino idėją, svajonę apie kelionę. 
"ai buvo žaidimas. Žaidimas „Kelionė“, kurį žaidė miesto bute, kai Tomas 
buvo dar mažiukas. Jie pasiėmė jį su savimi į vasaros rojų ir retai, retai žaidė 
čia lietui lyjant prieš atvykstant šeimai, kuri buvo praminta Angelų šeima. 
Jie susikraudavo lagaminus, apsirengdavo kelionės drabužiais ir susiruoš- 
davo į kelionę. Kur? Pas undines, į nuostabųjį gyvenimą. Kas jos? Undinės, 

kurios kartu su Bela buvo žaidimų parke, kurios paliko viską likimo valiai, 
tos, kurios iškeliavo į platųjį pasaulį. 

Bet tai tik bendras apibūdinimas. Tai buvo tos neramios, kažko ieškan- 
čios sielos, ieškančios ne vienos vietos po saule, viena vieta po saule buvo tai, 
ko joms mažiausiai trūko, nes gyvenimas vyko daugelyje vietų, gyvenimas 
buvo daugybė gyvenimų, gyvenimai lyg kiniški gluosniai leido atžalas, o žmo- 
nės klajojo iš gyvenimo į gyvenimą, į gyvenimą.) 


Tomo gimtadienio proga name ant kalvos buvo surengtas kukurūzų 
spragėsių baliukas. Kajus su Bela padovanojo jam miniatiūrinį laivo „Santa 
Maria“ modelį. Šiuo laivu Kristupas Kolumbas perplaukė vandenyną ir at- 
rado Ameriką. Gabis, Roza, Nina ir Renė padovanojo jam knygą apie vieni- 
šą jūrininką, nugyvenusį savo vienišą gyvenimą burlaivyje, kuris neaiškiomis 
aplinkybėmis pražuvo nežinomoje jūroje. Slokum, Joshua. Erkis Johanso- 
nas atnešė Žaidimą su skrituliukais. Žaidimas su skrituliukais yra labai pa- 
prastas, gerokai paprastesnis nei „URIUMTAS“, kurio Tomas ir Renė daugiau 
nebežaidė, nes Didžturčių ir visų Milijonierių rūmų monotonija gerokai 
pabodo. Be to, žaidimas su skrituliukais buvo prastuomenės žaidimas. Iš- 
piltus ant grindų ir gerai sumaišytus visus raudonos, žalios, geltonos ir juo- 
dos spalvų skrituliukus kitu, šiek tiek didesniu skrituliuku reikia spausti 
taip, kad šie įšoktų į tuščią tam tikros spalvos indelį, stovintį ant grindų. 
Indelis — tai bendri skrituliukų namai, ir visi dalyviai pasirenka savo spalvą. 
Laimi tas, kuris pirmasis pripildo savo indelį. 

Vos įteikęs dovaną, Erkis Johansonas sumanė pademonstruoti visas Žai- 
dimo gudrybes, bet baigėsi tuo, kad indelis iškrito jam iš rankų ir visi skri- 
tuliukai pažiro ant grindų po stalu, ant kurio buvo valgomi kukurūzų 
spragėsiai. O kadangi visi mėgavosi kukurūzų spragėsiais, gimtadienio mai- 
šatyje skrituliukai taip ir liko gulėti po stalu iki šventės pabaigos. 

Kajus pabuvo tik valandėlę, vėliau nuėjo į pajūrį ir susiruošė plaukti su 
Huotariu žvejoti. Jie nusipirko strimelių. Jis ketino užmauti jas ant meške- 
rės kabliuko ir panaudoti kaip jauką tam unguriui, kurį kiekvieną dieną 
tikėjosi sugauti. 

Į Švediją. Tomas ir Kajus daugiau apie Švediją nebekalbėjo. Bent jau 
dviese. Bet Tomas kalbėjo vienas. Kalbėjo ir kalbėjo, kol norom nenorom 
visi vasaros rojuje sužinojo, ko jis NORI ir kokie jo planai. Vykti į Švediją. Ir 
jeigu į jį nekreipdavo dėmesio, jis zirzė ir niurzgė kaip paskutinis snarglius. 

— Tomas prarado ramybę, — juokėsi Roza. 

Tomas atrodė paniuręs. 

— Tomas surūgęs, — linksmai konstatavo Bela. 

— Ech, — pasakė Roza, — suprantu, kaip tu dabar jautiesi, Tomai. Kartais 
taip būna, kad norisi kur nors iškeliauti. 

Na taip, iš dalies. Bet tik iš dalies. Pagrindinė šios idėjos fix, kaip ją 
įvardijo pats Kajus, priežastis buvo ta, kad Kajus vis dar tebesėdėjo savo 
verandoje ir buvo nepermallaujamas. Nuo tos dienos po vasarvidžio iki 
išvykimo dienos. Jai atėjus, jis atsisakė vykti. 

— Aš turiu darbo. Gabis važiuoja verslo reikalais į Šiaurę, ir jūs keliausite 
kartu su juo į Umco. 

— Tu žadėjai. 

— Man labai gaila, Tomai. 

- Tai turėjo būti siurprizas Undinei Izabelei. 

Tuomet Kajus nieko neatsakė, nutaisė tik dar gudresnį veidą. Tarsi To- 
mas, perskaitęs jo žvilgsnį, turėtų prisiminti tą purviną undinę, kurią visi, 
išskyrus jį, užmiršo, o jis atkakliai nenorėjo užmiršti... 

Bet Švedija. Tai buvo jų idėja. Kajaus ir jo, Izabelės istorija neturėjo su ja 
nieko bendra. "Taip jau buvo. Ir vien tik reikšdamas teises į savąją šios idėjos 
versiją, jis vaikščiojo tomis dienomis zyzdamas apie Švediją, kol galų gale 
buvo nutarta išvykti. 

Bet staiga jis pajuto, kad pergalės skonis visai ne toks, kokio tikėjosi. Ka- 
jus nevažiuos, Renė — taip pat. Jos negalima perkalbėti, ji nepermaldauja- 
ma. Galiausiai Tomas įsiuto, grįžęs namo, nuėjo į palėpę, išsitraukė iš 
slaptavietės grindyse peilį ir užkišo jį tarp sienos ir apmušalų. Ji, kol jo 
nebus, bent jau negalės juo naudotis. 


Pačiame gimtadienio įkarštyje kai kas grįžo namo. Kai kas, kas sugeba 
svajonės paversti tikrove. 

— Labai keista, — sušuko Gabis, vos peržengęs slenkstį, nes buvo labai susijau- 
dinęs. — Keista, bet, kai pats vaišini, būna neskanu. Tikra tiesa, jo kelionė su 
Nina ir Mage Johanson į platųjį pasaulį baigėsi nesėkme. Atsitiko taip, kad Ga- 
bis norėjo visko — norėjo eiti į arklių lenktynes, norėjo žaisti toto ir statyti gana 
dideles bei dar didesnes sumas, norėjo važiuoti į parašiutininkų klubą pasižiūrė- 
ti parašiutininkų. Netgi buvo pasiryžęs sumokėti už Magės Johanson bandomąjį 
šuolį, nors Magė Johanson nėra tikroji šeimos narė. 

Arba tik skrieti autostrada tiesių taikymu mažiausiai šimto dešimties ki- 
lometrų per valandą greičiu. 

"Kur tik panelės panorės. Bet panelės nieko nenorėjo. Visų Gabio norų pa- 
grindinis bruožas buvo tas, kad panelės (tokio amžiaus, kai jos mažiausiai 
nori būti kieno nors Bondo paukštytėmis, mažiausiai savo tėvo amžiaus 
vyrų paukštytėmis, o jau mažų mažiausiai savo tėtušio paukštytėmis) troško 
visai ko kito. O kartais, ir taip buvo beveik visada, apskritai netroško nieko 
kito, tik lindėti miesto buto Ninos kambaryje — kadangi kaip tik ten jie 
galiausiai ir atsidūrė — ir pasilikusios vienos sau kikenti bei šnabždėtis. Kiek- 
vieną kartą, kai Gabis įeidavo į kambarį, jos staiga nuščiūdavo, imdavo mai- 
vytis ir apskritai elgėsi taip, kad iš jų nebuvo galima išpešti nė vieno protingo 
žodžio. Parduotuvė, plokštelių skyrius, buvo vienintelė vieta, į kurią jos su- 
tiko nueiti. 

Staiga Gabis pamatė šventės kaltininką, kuris, kol Gabis buvo išvykęs, 
kaip jam buvo paaiškinta, prarado ramybę. 

Gabis nušvito. 

- Kaip gerai, kas suspėjau grįžti namo kaip tik šiandien. Kaip tik laiku, 
kad šventė nenucitų niekais. 


Gimtadienis baigiasi tuo, kad Gabis sėdi savo Džeimso Bondo krėsle ant 
uolos, Tomas prisiartina prie jo ir kukliai bei atsargiai atsistoja greta. Gabis 
pasuka galvą, vėl jį pastebi ir sėdėdamas pačioje uolos viršūnėje sako: 

— Dabar, son, mes abu keliausime pasižvalgyti po pasaulį. 


Kajutė žalia, su apvaliu langu. Tai iliuminatorius, paaiškino [omas Belai, 
kuri sakydama suklydo. Kajutėje buvo du vienas virš kito įrengti gultai, ma- 
žytis stalelis ir drabužių spinta. Bela išsiėmė suknelę iš savo balto odinio 
krepšio ir pasikabino ją spintoje, tarsi kelionė truktų kelis mėnesius. Tai ta, 
geltonoji. Žvilganti, "Tomo mėgstamiausia. Ales iškeliaujame, Tomai! Tomas 
užsikorė ant viršutinio gulto, gulėjo ant pilvo ir žiūrėjo. Baltos žąsys jūroje. 
Žalias ir pilkas vanduo, susiliejantis su dangumi. Rankoje Tomas laikė bilie- 
tą. Laivas vadinasi „Forsholmas III“. Pamatęs „Eorsholmą III“ uoste, To- 
mas šiek tiek nusivylė. Jis toks mažas. Žemas ir pailgas su lakuoto medžio 
kapitono tilteliu. Bet iki Umeo tik keletas valandų kelio. Kaip tik šioje vie- 
toje įlanka pati siauriausia. Gabis pastatė automobilį uoste, mašinų aikšte- 
lėje, jie pasiėmė savo daiktus ir sulipo į denį. 

Gabis ir Roza pasibeldė į kajutės duris. Gabis atsinešė butelį, mat visi 
nutarė susispaudę Tomo ir Belos kajutėje paragauti aperityvo. Gabis, Bela 
ir Roza atsisėdo ant apatinio gulto, nes kajutėje jokių kitų sėdimų vietų 

nebuvo. Jie palinko į priekį, kadangi tiesiai sėdėti buvo neįmanoma, ir To- 
mas nuo viršutinio gulto galėjo matyti tris sklastymus ir tris tamsių plaukų 
kuokštus. Gabis, puikiai nusiteikęs, vaidino Džeimsą Bondą. Bela ir Roza 
buvo jo Bondo paukštytės, Gabis šmaikštavo, o Bela su Roza juokėsi. Tar- 
pais tai darydavosi tiesiog nepakenčiama, ypač tada, kai Gabiui staiga šovė į 
galvą, kad tarp vyriškos lyties keleivių turi būti tarpusavio supratimas. Jis 
ėmė postringauti apie vienišąjį jūrininką iš knygos, kurią Tomas gavo gim- 
tadienio proga. Tomas mykė, „Forsholmas III“ išplaukė, "lomas prispaudė 
nosį prie iliuminatoriaus. Laivas ėmė iš lėto plaukti prieš vėją ir bangas, nes 
vėjas buvo gana stiprus. Per radiją pranešė — iki šešių boforto balų. 

= "Tai buvo nuostabus enterprize*, — pasakė Gabis apie vienišąjį jūrininką. 

— Reikia drąsos ir ištvermės. Be to, reikia išmanyti navigaciją. 

— Navigare necosse est, vivere non necessare**, — sako Gabis. Lygiai taip 
buvo parašyta ant degtukų dėžutės, kuri gulėjo ant stalo jiems įėjus į kajutę. 

- "Tu blogai tari, - sukikeno Roza. — Čia parašyta lotyniškai, štai taip 
reikia tarti. — Ir Roza ištarė, Bela juokėsi, Gabis pakėlė taurę ir išrėžė: 

- Bond, I'm James Bond. 

Ir Tomas tiesiog prisiklijavo nosimi pric iliuminatoriaus. Dabar jie vidu- 
ry jūros. Jis nulipo nuo gulto žemyn ir paklausė, ar galima jam eiti pasi- 
vaikščioti. 

"omas užlipo į viršutinį denį. Pakeliui jis sutiko keletą paauglių, siur- 
biančių alų tiesiai pro butelio kaklelį. Berniukas, kokių penkiolikos šešioli- 
kos metų, kilstelėjo savo butelį ir pasisveikino, tarsi jie būtų pažįstami. Aišku, 
jie nepažįstami, bet Tomas linktelėjo. Jaunimėlis turėjo radiją. Grojo „Ro- 
ling Stones“. „Riedantys akmenys“. Vyresnysis Bjonos brolis savo popkam- 
baryje miesto bute turi jų plokštelę. Popkambarys — tai toks kambarys, iš 
kurio išnešami visi nereikalingi daiktai, įnešamas čiužinys, aukštyn kojomis 
apverčiamas medinis stalčius, kuris naudojamas kaip stalas, į žalius butelius 
prikaišiojama žvakių, antklodės sumetamos ant čiužinio ir grindų, uždeda- 
ma „Riedančių akmenų“ plokštelė ir „ėdama“. Bjoną ir Tomą pašaukė, 
jiems buvo leista atsisėsti ant Čiužinio ir tyliai sėdėti, kol vyresnysis Bjonos 
brolis iškilmingai nuleido ant patefono plokštelės galvutę. Tomas ir Bjona 
tylėdami išklausė dainą nuo pradžios iki galo, tada vyresnysis Bjonos brolis 
patefoną išjungė ir liepė Tomui su Bjona išeiti. Nors visa tai, visa tai pri- 


* Sumanymas (angl). 
** Svarbu plaukioti jūra, gyventi nebūtina (Ioi.). 

klauso kitam laikui. Kitam gyvenimui. Tomo miesto laikui ir Tomo miesto 
gyvenimui. Tai ne dabartis. Dabar vasara ir jūros ošimas. 

Tomas stovi vienas viršutiniame denyje. „Eorsholmas III“ baigia pra- 
plaukti pro paskutines archipelago saleles. Šiuose vandenyse gausu akmenų 
ir kartais, kai išlenda saulė, gerai matyti dėmės — tai seklumos. lokių dėmių 
pilna visur, abiejose laivo pusėse. 

Čia prasideda atvira jūra. Kai "Tomas žiūri į priekį, žalia spalva maišosi su 
balta. Bangos ritasi tiesiai į laivą, gana stačios ir aukštos. „Forsholmas III“ — 
mažytis, jis gerai jį uoste įvertino. Laivas per mažas, kad atlaikytų tokias 
didžiules bangas. Paplaukus atviroje jūroje vos keletą metrų, bangos iškyla 
dar aukščiau, laivas trenkiasi į jas, ir jo priekis panyra į vandenį. Putojantis 
baltas vanduo užlieja denį. Tomas įsikimba į turėklą. 

Galbūt dabar jis galvoja apie ją. Vivianą, arba tąją, kurią Renė vadina 
Viviana. Viviana — indėnė, kuri praeitą vasarą parplukdė į krantą „Ilgakoje“ 
ir atėjo jam į pagalbą, jis galvojo apie ją dabar taip, kaip kartais apie ją 
galvodavo. Viviana: kol jis stovėjo čia ir galvojo, šis vardas jam pasidarė 
svetimas. Viviana — iš tikrųjų ne Viviana, ir dabar jis ją paverčia kažkokia 
paslaptimi, nepažįstamąja, ji virsta tik mergina ilgais rudais plaukais, balta 
palaidinė su daugybe sagučių, indėne, kuri atėjo jam į pagalbą ir kuriai jis 
dabar, praėjus trupučiui laiko, savo ruožtu galėtų papasakoti viską apie jū- 
rą. Ji galėtų dabar būti čia, mėlyje, pilkumoje, baltume, jūros ošime, galėtų 
stovėti šalia jo, laikydamasi į turėklą, ir klausytis jo, jūrininko, — to, kuris 
nenukrypo nuo kurso vidury nakties, ką tik aprimus rudens audrai, eida- 
mas naktinę sargybą su Busteriu Kronlundu, — o ne šiaip kokio paprasto 
buriuotojo. Jis papasakotų savo istoriją apie jūrą. Ne taip, kad ši nuskam- 
bėtų kvailai, bet kad ji būtų tikra. 

Nes tik dėl to Tomas iškeliavo į Umeo. Dėl jūros, dėl bangų ošimo, o ne 
dėl ponių arklidėje, kuriais jis jodinės kitą dieną, ir ne tam, kad pirktų 
„Lėofbergs Lila“ Tempo parduotuvėje, nors „Lėfbergs Lila“ yra gera kava, ir 
net ne tam, kad valgytų braškių tortą su ŠAKUTĖ pensione, kuris vadinasi 
„Strėlė“. 

Štai taip. Bet jos, Vivianos, čia nėra. Tai tik vaizduotės Žaismas. Viviana 
yra fantazijos vaisius ir todėl neįdomi. Ir dabar ant slidaus denio, aplink 
liejantis vandeniui, vėjui išpučiant striukę į kamuolį, Tomas per keletą se- 
kundžių išauga ir iš tikrųjų supranta, kad jis viską išgalvojo, kad jis svajoto- 
jas, bandantis sumodeliuoti tikrovę taip, kaip jam patogiau. 

Apatiniu deniu ateina Gabis. Apsirengųs tamsiu kostiumu ir pasirišęs 

kaklaryšį, kaip Džeimsas Bondas. Jis pastebi Tomą, pamojuoja ir ima lipti 
laiptais į viršų. Vėjas pučia tamsius plaukus jam į akis. Plazda balti marški- 
niai ir juodos kelnių klešnės. 

Gabis labai realus. Pilkumoje ir žalumoje, saulėje, žvilgčiojančioje pro 
plyšį debesyse, išryškėja smailūs jo kontūrai. Lyg komiksų personažas, ap- 
vedžiotas juoda linija. Tomas su žalia striuke tirpsta fone ir beveik išnyksta. 

Visa laimė, fonas gana platus. Jis — visa kita. Jūra, dangus, „Forsholmas 
II“. 

"Tomas apsisuka ir leidžiasi kitais laiptais. Jis atidaro duris ir įeina į kelei- 
vių saloną, kuriame yra baras ir kavinė. Ir čia pilna paauglių. Ant sienos 
kabo lenta, kurioje jų maršrutas pažymėtas taškiukais mažomis lemputė- 
mis, užsidegančiomis nuplaukus tam tikrą kelio dalį. Po lenta sėdi mergina, 
sukryžiavusi kojas ir įsmeigusi žvilgsnį į savo rankas, kurias ji suka vieną 
apie kitą, lyg plauktų šuniuku. Tomo žvilgsnis užkliūva už rankų, jis negali 
nespoksoti. Jis turi prisiversti nusisukti, įsigilinti į maršrutą, į geltonas lėtai, 
bet nuolat įsižiebiančias lempeles. Laivas gerokai pasvyra, pirmiausia į vie- 
ną pusę, paskui greitai į kitą, paskui vėl atgal. Tomas suklumpa, beveik pra- 
randa pusiausvyrą ir čiumpa už pirmos pasitaikiusios striukės rankovės. 

— Sveikas, — sako mergaitė, į kurios striukę jis įsikibo. Tomas ją jau matė. 
Ji viena iš tų paauglių, kuriuos sutiko lipdamas į viršutinį denį. 

— Labas, — burbteli Tomas. 

— Kas tu? — klausia mergaitė. 

— Tomas, — sako Tomas. 

Vos tai pasakęs, jis ėmė gailėtis, kad nepasakė ko nors kito. „Tomas“ — 
skamba taip kvailai. Labai vaikiškai. Jis turėtų vadintis kitaip kalbėdamasis 
su šia mergaite, kuri elgiasi su juo kaip su vienmečių, nors amžiaus skirtu- 
mas — neabejotinai treji ketveri metai. Kokiu nors kitu vardu, kuris būtų 
tinkamesnis. 

"Tomas prisiminė visus savo vardus. Žinoma, ne šią akimirką, bet šiek 
tiek vėliau. Vėliau mintyse jis vis kartos ir kartos šią sceną, kaip įmanyda- 
mas keis replikas, įvykių eigą, įsivaizduos, kad jie sų mergaite kalbasi apie 
jūrą, oro sąlygas, maršrutą ir apskritai apie visą kelionę. Ir kad viskas nesi- 
baigs tuo, jog išdygs Bela, paims jį už rankos, papurtys ir garsiai bei piktai 
paklaus, kodėl jis šitaip lakstąs nuo Gabio ir visų kitų. 

"Tomas prisiminė visus savo vardus. Bykovskis, draugas kosmonautas. Di- 
di, Frederikas Diuma. Tomas Sojeris. Tiesiog nuostabus asmuo. Žavus tro- 
liūkštis. Entertainer. Slokum, Joshua. Tett. Mister Tett. 

Tai tiesiog baisu. 

Staiga jis suvokia, kad vis dar laikosi įsikibęs į mergaitės striukės ranko- 
vę, paleidžia, bet, vos tik spėjus jam paleisti, laivas vėl pasvyra, ir jis privers- 
tas vėl įsikibti. 

— Laikykis, — sako mergaitė. — Aš tvirtai stoviu ant kojų. Nori alaus? 

"Tomas purto galvą. 

- Ar turi brolių ar seserų? 

— Kodėl klausi? 

— Man tik smalsu. Ar keliauji vienas? Gal pabėgai? Aš vieną kartą pabė- 
gau. 

— Aš keliauju vienas, — sako Tomas, staiga tapęs vienišu keleiviu. — Bet aš 
nepabėgau. 

- Jie surado mane kitoje pusėje. Ten yra arklidė. Aš ėjau iš proto dėl 
arklių. Todėl ir pabėgau. 

Staiga ten išdygsta dar viena Žmogysta — vaikinas, sunkiai remdamasis į 
mergaitės petį, žiūri į Tomą ir į maršruto lentą. Jo žvilgsnis užkliūva už kitos 
mergaitės, kuri sėdi susikryžiavusi kojas po lenta ir suka rankas vieną apie 
kitą. Jis klausia, kodėl ji taip daro. Ji pakelia akis. 

- Šiaip sau, — sako ji, — smagu, ir tiek. 

Bet ji nesišypso. Tai įdomu, mąsto Tomas. Primena vieną asmenį. Nors 
plaukai kitokie, trumpi ir šviesūs. Bet Tomas mano, kad galėtų pasikalbėti 
ir su ja, nes kalbėjosi su ta mergaite, kuri ėjo iš proto dėl arklių ir pabėgo į 
arklidę kitoje įlankos pusėje. Bet tai pasirodė neįmanoma, nes Bela jau čia, 
pikta ir rėksminga. Apsirengusi savo geltonąją suknelę, aukštakulniais bate- 
liais, o jos kvepalus galima užuosti visame salone. „Apple Blossom“, saldūs 
ir šlykštūs. Bobų kvepalai. "Tomui gėda. Šiame salone nėra nė vienos, apsi- 
rengusios berankove šventine suknele. Apskritai suknele. 

— Einam greičiau. — Bela tvirtai suspaudžia jam petį. - Ko lakstai nuo 
Gabio? Eime. Aš gi sakiau, kad eisim valgyti. 

Ir Tomas ištempiamas taip greitai, kad nespėja net pasiaiškinti. 


Restoranas yra už stiklinės pertvaros, prie salono. Laimei, jų stalelis prie 
lango, ir Tomas gali pasislėpti nuo paauglių, kurie mano, kad jis jiems me- 
lavo, atsukti nugarą ir žiūrėti į jūrą. Jis valgo dešrą su tri bulvėmis ir užgeria 
kokakola. Vanduo taip taškosi į stiklą, kad varva net vidinėje lango pusėje. 
Gabis aiškina, jog tai priklauso nuo slėgio, bet, ką jis turi galvoje, taip ir 
lieka neaišku, nes jau kitą akimirką jis užsako degtinės, kuri labai tinka prie 

Vienos šnicelio. Ir butelį vyno. „Sangre di Toro“, — sako Gabis kalba, kuria 
neparliuoja*. „BULIAUS KRAUJAS“, pats išverčia, kai atneša butelį, ant 
kurio etiketės pavaizduota buliaus galva, o vyno spalva tokia pat tamsi kaip 
ir Tomo kokakolos. Į sveikatą, Tomai! Bela pakelia savo taurę, ji jau užmiršo 
intermezzo salone ir vėl puikiausiai nusiteikusi. Roza sakosi nenorinti. Ro- 
za apskritai daug tylesnė nei anksčiau. Bet Gabis tiesiog spinduliuoja, jokia 
audra jūroje jam nebaisi. 

- Tas, kuris jau kartą patyrė audrą Atlanto vandenyne, įgavo imunitetą - 
visam gyvenimui, tai bent buvo bangelės, Tomai! Ir restoranas banguoja, 
pomidorų padažo buteliai ritinėjasi po stalą, Tomas linksi, linksi ir linksi ir 
tik po geros valandėlės supranta, kad Gabis kalba apie tą kelionę laivu iš 
Amerikos, kai jis plaukė su savo dukra Rene, plieniniais viduriais ir visais jų 
daiktais. 

= "Tai vadinasi jūreivio krikštas, arba velniai žino, kaip tai vadinasi; na, už 
Džeimsą. 

Gabis kalba nesustodamas, o kai jis nieko nesako, tai sako kaip tik tai, 
kad jis yra Džeimsas Bondas. Bela juokiasi. Bela juokiasi pravira burna, 
krūtys šokinėja geltonojoje suknelėje, gražios, standžios krūtys, iš ko pirmiausia 
atskirsi Bondo paukštytę. Restorane taip pat nėra nė vienos su šventine sukne- 
le. Roza ir Gabis tais pačiais drabužiais kaip ir automobilyje, tik Gabis pasi- 
rišo natomis išmargintą kaklaryšį. 

— Aš noriu pajodinėti poniais, — staiga sako Tomas. 

— Jodinėti poniais, — pakartoja Bela, lyg Tomas būtų pasakęs ką nors - 
pikantiška arba labai juokinga. — Kodėl gi? 

— Umeo yra ponių arklidė. 

- Aišku, kad pajodinėsim poniais. — Gabis uždeda savo ranką Tomui ant 
rankos toje stalo pusėje, kur sėdi vyrai. — Gerai pagalvojus, mums visiems 
ne pro šalį būtų gerai pasijodinėti šitiek visko į save prigrūdus. 

Bela sutinka Gabio žvilgsnį ir juokiasi. Atrodo, į viską Bela reaguoja vie- 
nodai, objektyviai konstatuoja Tomas. Ji juokiasi taip, kad burna pavirsta 
didele tamsia skyle. Tomas išsirango iš Gabio čiuptuvų. Gabis pakelia tau- 
rc. 

— Už Džeimsą. 

— Sujumis neįmanoma kalbėtis, — sako Tomas ir staiga ima savęs gailėtis. 

- Atleiskit, — Roza bando atsikelti nuo kėdės, — bet aš turiu... 


* Nekalba (iš pranc.). 

Ji susmunka atgal į kėdę. 
— Dievulėliau, kaip man bloga. 


Bet keliauti jau liko visai nebedaug. Tolumoje jau boluoja krantas, ir jūra 
nebe tokia duobėta. Gabis palydėjo Rozą į kajutę, ir Tomas su Bela sėdi prie 
stalo vieni tarp Vienos šnicelių, dešrų, tri bulvių, kokakolos ir „Sangre di 
Toro“. 

Bela klausia Tomo, kodėl jis Gabiui toks... Tomas tyli. Kai jis galiausiai 
supranta, kad turi ką nors atsakyti, nes Bela nesiliauja į jį žiūrėjusi, klausia- 
mai ir rūpestingai, jis klausia, ką ji turinti galvoje, sakydama "toks". 

Belos įrankiai dusliai barškėdami krinta ant lėkštės. 

Ji užsidega cigaretę ir nieko nesakydama, piktai trūkčiodama pučia dū- 
mus. 

Tomas nepraveria burnos. Jis žiūri į susproginėjusias dešras lėkštėje, špi- 
natą, užsilikusį jų grioveliuose. Žvilgteli pro langą. Negi ji nemato? Negi 
Izabelė nemato, kaip ošia jūra? Kad plaukia laivu? Keliauja? Ar ji visai akla? 
Jis nešaukia. Paprasčiausiai klausinėja pats savęs. Kukliai, lyg tarp kitko, 
vengdamas jos žvilgsnio. 

— Tomai, — sako Bela. Ji užgesina cigaretę ir vėl ima valgyti. Jos balsas 
beveik draugiškas. Tarsi maldaujantis. 

— Tomai, - sako Bela, — mes juk galime pabandyti truputį pasilinksminti. 

Žvilga šventinė Belos suknelė. "Tomas žiūri į medžiagą. Rankomis austas 
thai šilkas. Jis moka šiuos žodžius atmintinai, jis visada juos mokėjo, kiek tik 
save prisimena. Jis nuryja. Ir suminkštėja. Staiga jis ima gailėtis Belos su 
žvilgančia suknele tarp pomidorų padažo buteliukų, kurie ritinėjasi po stalą 
restorane. „Apple Blossom“ kvapas maišosi su silpna saldžia jūros ligos ir 
vėmalų, kurių į kelionės pabaigą visur pridrabstyta, smarve. 

Nepaisant visko. Nors ji nemato. 


Bela vienoje stalo pusėje. Tomas kitoje. Dabar ji ten. O jis čia. Bela pa- 
kelia taurę vyno. Ji šypsosi, lyg jie suprastų vienas kitą, lyg jie turėtų paslap- 
tį. Bet taip nėra. 

Ji atrodo tokia vieniša su ta geltona suknele. 

"Tomas čiumpa savo kokakolą. Visą butelį. Jie susidaužia. 

„Strėlės“ pensionas — mėlynas medinis namas. Jie gyvena antrame aukš- 
te, Bela ir Tomas viename kambaryje, Roza ir Gabis — kitame. Pajutus tvirtą 
žemę po kojomis, Rozai iškart pasidarė geriau. 

Į arklidę Gabis su Tomu nuvažiavo taksi. Tomo ponis — tamsiai rudas ir 
aukštas. Tomą nustebino jo ūgis. Jis niekada anksčiau nebuvo jodinėjęs ar 
sėdėjęs balne. Jis užsikabarojo ant ponio nugaros. Dvi merginos, dirban- 
čios arklidėje, apvedė ponį vieną ratą aplink arklidę. Gabiui nė vienas 
ponis nepasirodė pakankamai didelis, todėl jam teko palaukti. Gabis pa- 
siėmė fotoaparatą. Vos užbaigus ratą, kol Tomas dar sėdėjo ant ponio, jis 
sušuko: 

— Keep smiling son!* Ir nutotogratavo. Tada, nieko nelaukdamas, vėl 
užsidėjo tamsius akinius ir žvilgčiojo čia į vieną merginą, čia į kitą, pa- 
silypėjusias ant arklidės tvoros, į kurią jis stovėjo atsirėmęs tarsi brolis 
Kartraitas. Gabis padėjo Tomui išlipti iš balno. Tomo tarpukojy — ke- 
turkampis; štai ką reiškia būti tikru cowboy. Gabis dosniai atsilygino už 
pasijodinėjimą. Jiems nuėjus prie kelio, kur jų laukė Gabio užsakytasis 
taksi, Gabis uždėjo ranką "Tomui ant peties, lygiai taip, kaip prieš porą 
metų lėktuvų parodoje. "Tomas neturėjo nieko prieš važiuoti taksi. Jam 
patiko važiuoti taksi. Kajus niekada nevažinėdavo taksi, nes važiuoti taksi 
— brangi ir nereikalinga prabanga, lygiai kaip ir valgyti restorane, kai 
namie — ir pigiau, ir skaniau. Tomui atiteko visa užpakalinė sėdynė. 
Gabis atsisėdo priekyje, šalia vairuotojo. Iš ten, rodydamas kelią, jis 
bendrais bruožais kalbėjo su vairuotoju apie verslą ir apie žvaigždžių ūkų 
šėlsmo zonas saulės sistemoje, kadangi apie tai pasakojo per radiją. Ga- 
bis kuo aiškiausiai tarė žodžius „saulės sistema“ ir „žvaigždžių ūkai“, ir 
"Tomas suprato, kad Gabiui atrodo, jog jam tai turi rūpėti. Pastaraisiais 
metais Tomui ne kartą teko nustebti, kad kosmosas, Mėnulis ir tai, kie- 
no koja pirmoji palies Mėnulio paviršių, visiškai jo nedomina. Netgi 
lėktuvai jam buvo įdomesni. Bet staiga jis taip pat suprato, kad Gabis 
bando surasti pokalbio temą, kad Gabis galbūt nežino, kaip elgtis su 
Tomu, kuris per valandą, praleistą kartu ekskursijoje, teištarė vos porą 
sakinių. 

Renė ir Gabis, galvojo "Tomas. Kaip jie elgiasi būdami drauge? 

Renė ir Gabis paguldo jachtutę skersai motorlaivio, jos laivagalis gerokai 
atsikišęs. Gabis atriša motorlaivio lyną. Renė įjungia variklį ir plaukia atbu- 
lomis. Gabis tikrina, ar jachtutė vis dar savo vietoje. Renė padidina greitį, ir 
jie rauna per sąsiaurį mažiausiai dešimties mazgų greičiu, nors greitis Čia 
ribojamas iki trijų mazgų. Ir per visą tą laiką neištaria nė žodžio. 


* Šypsokis, sūnau (unyl.). 

— Taip, — sako Tomas nuo užpakalinės sėdynės ir bando atrodyti susido- 
mėjęs. 

— Taip, — kartoja Tomas, — taip, taip, taip. — Kol galiausiai Gabis nutyla ir 
žiūri pro savo langą, o Tomas — pro savąjį, ir vairuotojas, kuris taip pat 
pasitaikė nešnekus, išjungia radiją, nes automobilį užliejo pašėlusi muzika. 
Tyla ilgai netrunka. Gabis negali ramiai nusėdėti. Jis pradeda švilpauti. Jis 
ranka muša į kelį melodijos, kurią ką tik girdėjo per radiją ir kuri toliau 
skamba jam ausyse, ritmą. „Ai ken get nou setisfekšen bam bum bum.“* () 
atvažiavus į „Strėlę“ geriama kokakola ir su ŠAKUTE valgomas braškių tor- 
tas. 

Bela apsirengusi naują, žydrą kostiumėlį. Rozos drabužis taip pat naujas 
— suknelė be rankovių, žydra. Iš tolo Bela ir Roza, apsirengusios savo 
žydrais drabužiais ir užsidėjusios tamsius akinius, atrodo labai pana- 
šios. Roza šypsosi, ima Belą už parankės ir sako, kad „dabar jos dvynu- 
kės“, ir visi lipa į taksi. Už Džeimsą Bondą! Gabiui dar nepabodo 
Džeimsas Bondas, nors jau kita diena ir laikas keliauti namo. Gabis 
kalba nesustodamas. Jis iki galo atidarė automobilio langą, todėl užpa- 
kalinėje sėdynėje gerokai traukia. Šį kartą pasitaikė labai guvus, praki- 
šęs nemažai pinigėlių arklių lenktynėse vairuotojas, kurį Gabis timpčiojo 
už liežuvio griausminga asociacijų grandine, vis dėlto negalinčia nepa- 
daryti Tomui šiokio tokio įspūdžio. Pradėjęs mažais poniais ir pasijodi- 
nėjimu, merginai vedant arklį už pavadžio aplink arklidę, Gabis grakščiai 
pakcitė temą ir ėmė kalbėti apie žokėjus, „TOTO“ lošime statomas 
sumas ir azartinio žaidimo nuotaiką, kartais tvyrančią stadione. "Tomas paty- 
liukais sau juokėsi. Jis vėl sėdėjo galinėje sėdynėje tarp Belos ir Rozos, 
žydrųjų moterų tamsiais plaukais ir tamsiais akiniais. Roza taip pat juo- 
kėsi, galbūt iš to paties kaip ir Tomas, klausydamasis Gabio, o gal ir ne, 
galji juokėsi tik šiaip sau, kaip kad juokiasi jau kiek laiko. Tomas apžiū- 
rinėjo mažus pumpurėlius kostiumėlio medžiagoje. Vilnonis žoržetas. Toks 
buvo medžiagos pavadinimas. Naujoji Rozos suknelė — iš plonytės med- 
vilnės, o kadangi ji be rankovių, tai nori nenori į galvą šovė mintis, jog 
dabar Roza išsipusčiusi, o Bela apsirengusi patogiais, šiltais kelionės“ 
drabužiais, nes šiandien buvo šalta, nors ir nelabai vėjuota, kažkaip at- 
šiauru, galbūt dėl to, kad jau artinosi ruduo. Vėliau laive, kai jie stovės 


* Aš negaliu pasitenkinti (iš ungl.). 

ant denio ir paskutinį kartą žiūrės į Švediją, Roza bus priversta nueiti 
pasiimti megztinio, o kol jos nebus, po kapitono tilteliu, prie turėklo, 
bus nufotografuotas vienas vaizdelis. Apsirengusi meggtinį, Roza vėliau 
užmigs krėsle denyje, kuriame, be jos, daugiau nieko nebus. 

Roza, sėdėdama taksi, dabar taip pat juokėsi kaip ir Bela. Bet Bela juo- 
kėsi daugiau nei Roza, ir Roza pamažu nutilo. Pagaliau jie vėl atvyko į uostą. 
Išlipo iš mašinos ir užlipo ant denio. 

— Na, Tomai, — klausia Bela restorane. — Kas tau labiausiai patiko? 

Tomo burna prikimšta maisto — dešros ir duonos. Izabelė rūko ir siurb- 
čioja iš taurės vyną. Roza geria vandenį. Gabis užsisako kavos, stiprios, juo- 
dos kavos. Jis susuka juostą fotoaparate. Dabar ji ten, tamsiame dėkle, ta 
nuotrauka. Ji buvo paskutinė, nes juosta baigėsi. Tomas jaučiasi vis dar apa- 
kintas blykstės, kuri staiga vis dėlto užsiplieskė, nes buvo tamsu, nors pats 
vidurdienis. 

— Ramu. — Roza Žiūri į jūrą. - Manau, nucisiu ir pasėdėsiu saulės atokai- 
toje, 

- Apsiniaukę, — sako Tomas, bet Roza švelniai šypsosi ir sako, kad saulė 
išlenda vos ją pamačiusi. 

— Aš darau tokį poveikį orui, Tomai. — Roza atsikelia nuo kėdės ir 
išeina. Tomas Žaidžia su degtukų dėžute. Vienoje pusėje užrašyta „Saugu- 
mas jūroje“, o kitoje — „Navigare necesse est“, bet jis vis stengiasi atversti 
„Saugumo jūroje“ pusę, kad Gabis nepamatytų antrosios pusės ir vėl ne- 
pradėtų netaisyklingai skaityti lotyniškai. Gabis geria kavą iš didelio puo- 
delio. 

Bela atsilošia kėdėje ir išpučia pro šnerves dūmus. Ji sako neturinti nė 
menkiausio noro grįžti atgal. 

— Galėčiau gyventi savo lagamine. Klajoti visą gyvenimą. Iš gyvenimo į 
gyvenimą ir vėl į kitą gyvenimą. 

Belos lagaminas apvirto. Grįždami atgal, jie neturėjo kajutės, todėl susi- 
dėjo visus daiktus prie stalelio restorane. Visi trys sužiuro į lagaminą. Jis 
toks apvalus, nė kiek nepanašus į lagaminą, bet tikriausiai taip prikimštas, 
kad užtektų ilgesnei kelionei nei į Umeo. 

— Velniai griebtų, gaila, kad jis pirmasis prilindo su tais kamuoliais. — 
Gabis, prisidėjęs fotoaparatą prie veido, žiūri pro vaizdo ieškiklį į Belą. 

— Kas? — juokdamasi klausia Bela. 

-— Mister Jazz. — Gabis spaudžia mygtuką. Šis spragteli. 

- Just a joke*. —- Gabis nusišiepia vilko vypsniu ir padeda fotoaparatą ant 
stalo. 
- Juosta baigėsi, — sako Tomas, nes taip ir yra. 


Jie abu juokiasi iš jo replikos. Bent jau Bela. Ji iš visko juokiasi. "Tomas 
mato: Bela jau nebe čia, nebe kelte, plaukiančiame iš Umeo, ji mažų ma- 
žiausiai kerta Atlanto vandenyną, ir Tomas tai žino, ir dar jis žino, kad jam 
ten nėra vietos. Dabar ji keliauja į platųjį pasaulį, o jis grįžta namo kon- 
struoti modelių, klijuoti su asilų klijais sparnų prie miniatiūrinio lėktuvo 
korpuso, dažyti jo dalių maskuojama spalva. Gabis šaiposi ir džiaugiasi, kad 
jo vaišės patinka. Ne tik vynas Belos taurėje, bet apskritai ta kelionė, tas 
žydras drabužis, kilogramas „Lėtbergs Lila“, angliški saldainiai. Jis spaudo 
fotoaparato mygtuką, norėdamas viską užfiksuoti, nors tik juokais, juosta 
juk pasibaigusi. "Tomui gėda. Jis mano, kad Izabelė kvaiša. Jis gailisi, kad ką 
tik leidosi fotografuojamas, kad buvo išsiviepęs ta kvaila šypsena, dėl ku- 
rios, pamačius nuotrauką, jam teks raudonuoti. Jis atsikėlė ir išėjo iš resto- 
rano. Šiandien laive nedaug žmonių. Nėra jokių paauglių su alaus buteliais, 
jokių mergaičių, sukančių rankas vieną apie kitą, lyg plauktų šuniuku, ir 
netgi jūros ošimo pojūtis viršutiniame denyje dingęs. Ramybė. Valandėlę 
šviečia saulė. Paskui ji vėl dingsta, aplinkui pilka. 

Apačioje, baltame krėsle, sėdi Roza. Ji su akiniais nuo saulės. Jos galva 
šiek tiek nusvirusi į šalį. Ji pasidėjusi kojas ant priešais stovinčios kėdės. 
Visos kėdės tuščios, nes Roza — vienintelė apatiniame denyje. "Tomas mo- 
juoja. Roza nemato. Ji nieko nemato. Ji miega. 

"Tomas, smailios jo linijos. Baltas jo megztinis šviečia. Ryškus, vienintelis 
pilkai mėlyno dangaus fone. Tarsi išsirėžia, vienas vienužis. "Tomas kelcivis. 
"Tomas Vienišas Keleivis. 


Paskutinis dalykas, įvykęs pakeliui iš Švedijos, buvo toks — Gabis užsuko 
į degalinę prisipilti benzino. Iki vasaros rojaus buvo likusi vos valanda kelio, 
degalinė buvo niekuo neypatinga, ir niekas nesirengė čia sustojus plauti 
automobilio. Automobilis nebuvo itin purvinas, bet Bela, kuri tas paskuti- 
nes valandas juokėsi iš visko, ką sakė Gabis, Roza ir "Tomas taip pat, nors 
Roza ir Tomas kalbėjo daug mažiau, beveik tylėjo, nes abu buvo pavargę ir 
kone visą kelią miegojo, pamačiusi milžiniškus šepečius automatinėje auto- 


* "lai tik pokštas (ungl.). 

mobilių plovykloje, nutarė, kad jie atrodo beprotiškai juokingai. Štai ką ji 
norėtų išbandyti. Baigėsi tuo, kad Gabis ir Bela įvažiavo į plovyklą Gabio 
automobiliu ir išbuvo automobilyje, kol šis buvo plaunamas. Du kartus, 
trokšdami nuotykių ir degdami iš smalsumo. "Tomas nebuvo nė kiek suža- 
vėtas, tik išbudintas, kaip ir Roza, kai staiga jie buvo priversti išlipti iš auto- 
mobilio, nes Bela ir Gabis, — kuris, be abejo, buvo pasirengęs pavaišinti ir 
šituo, jei tik skanu, — nutarė važiuoti ten, kur sukasi šepečiai, kur liejasi 
putos ir kur iš visų pusių švirkščia vanduo. 

Tą akimirką, kadangi buvo pavargęs ir norėjo kuo greičiau namo, Tomas 
suprato, kodėl Bela nusidažė plaukus juodai. Ne todėl, kad ji norėjo būti 
brunetė, bet dėl to, kad norėjo nuslėpti, kas ji tokia iš tikrųjų. Blondinė, 
viena iš tų kvaišų, kokios yra dauguma blondinių. Bet, būdama tokia kvai- 
ša, ji nepajėgė suprasti, kad kvailas jos blondiniškumas buvo kaip tik toks, 
prieš kokį visos pasaulio plaukų dažymo priemonės yra bejėgės. 

Kai Gabis su Bela įvažiavo tarp šepečių ir stiklinės durys už jų užsivėrė, 
Roza ir Tomas liko stovėti prie degalinės kolonėlių. Visa scena buvo tokia 
pat patetiška ir netikroviška, kaip ir atrodė vėliau. O ką gi tuo tarpu veiks 
Roza su Tomu? 

- Eime, "Tomai, — pasakė Roza, Rozai ir Tomui valandėlę pastovėjus prie 
degalinės kolonėlių ir paspardžius smėlį. - Eime į kavinę, ten ir palauksi- 
me. Nėra jokios prasmės čia stovėti ir trypčioti. 

"Tomas ir Roza įėjo į bv74 prie degalinės pastato, esančio tiesiai priešais 
šiuolaikinę automatinę automobilių plovyklą. 

Roza užsisakė kavos, Tomas — kokakolos, neturėdamas nė menkiausio 
noro. Jie prisėdo prie stalelio su vaizdu į kelią. Grojo automatinis patefo- 
nas, tą pačią dainą, kurią kelionės metu jie girdėjo keletą kartų: 


Help, 1 need somebody 
Help, not just anybody. * 


— Taip daryti uždrausta, — staiga pasakė Roza. Tik po valandėlės Tomas 
susigaudė, kad ji kalba apie šepečius ir plovyklą. 

— Tai pavojinga. 

— Kaip tai pavojinga? 


* Padėk, man reik kažko, 
Padėk, ne bet ko. (angl) 

Bet į tai Roza negalėjo kaip reikiant atsakyti. Tomas tikrai būtų buvęs 
dėkingas, jeigu ji būtų galėjusi, nes po akimirkos jis buvo priverstas patikin- 
ti, puikiai suvokdamas, jog postringauja ne pagal metus protingai, kad jeigu 
į automobilį patektų vandens, tai įranga gali būti sugadinta, o tada degalinė 
turėtų sumokėti už nuostolius, nes leido keleiviams plaunant pasilikti auto- 
mobilio viduje, nors tai griežtai draudžiama. Be to, jie paėmė iš Gabio kyšį, 
o tai dar labiau draudžiama, tiesiog absoliučiai prieštarauja įstatymui. Tuo 
atveju, jeigu degalinė nesirengtų mokėti nė skatiko, būtų galima gauti draudi- 
mą. Apie automobilių draudimą Tomas išmano daugiausia iš „LIFE“ žai- 
dimo, kuris švediškai vadinasi „TRIUMTAS“. Eilosofijos kandidatas, atlyginimas 
24 000. Kitame langelyje: "Jeigu nori apdrausti automobilį, mokėk 20 000“. 

- "Taip, taip, Tomai. — Rozos žvilgsnis klajoja po kavinę. Į ją Žmonės taip 
pat žiūri, nes ji graži. Tomas mano, kad Roza iš tikrųjų beveik tokia pat 
graži kaip ir Bela, bet su Roza yra kažkaip maloniau būti tarp žmonių, nes ji 
kuklesnė, ji nekalba taip garsiai, o svarbiausia — ji nesijuokia tuo juoku ir 
nepliauškia taip, kad, vos žvilgtelėjus, galima lengvai ją perprasti ir suvokti 
ją esant kvailą blondinę. 

Dabar Roza sako, kad ji nieko neišmananti apie automobilius. 

— Taip, taip, Tomai, aš juk nieko neišmanau apie tokius dalykus. O tu 
labai domiesi automobiliais? 

— Aš nieko neišmanau apie automobilius, — sako "lomas, žiūrėdamas 
Rozai tiesiai į akis. į 

Roza nusijuokė. Staiga ji suglumo. Tomas išsitraukė šiaudelius iš savo 
stiklinės ir sulenkė juos per vidurį taip, kad šie užlūžo, o vienas ir nulūžo. 
Autostrada pro šalį lekia mašinos. "Tomas nuėjo prie baro pasiimti naujų 
šiaudelių. Jis dar įpylė Rozai kavos iš virdulio, stovinčio prie kasos aparato 
ant elektrinės viryklės. 

O Roza kalbėjo: 

— Pažvelk į autostradą, Tomai. Aš dievinu autostradas. 

— Kaip tik tokia akimirka, Tomai, apie kurią gali rašyti savo memuaruose. 

"Tomas trukteli pečiais. Kas yra „memuarai“? 

— Kas yra „memuarai“? — klausia Tomas. Bet Roza tik juokiasi, nes jos 
replika buvo tik ironiškas komentaras, ir ištiesia savo rankas ant stalo. 

Kažkas uždėjo kitą plokštelę. 


When I was young and so much younger than today 
1 never needed anybody's help in anyway 

Help me if you can I'm feeling down 
And I do appreciate you're being around 
Help me get my "Jet back on the ground 


Won't you please please help me — jieeceuuuh. * 


Rozos rankos šiurkščios ir rudos. Tamsesnės nei jos kūnas, galbūt tai dėl 
šviesiai rožine spalva nulakuotų nagų, šviesiai žydros suknelės ir baltojo 
megztinio, kuris išryškina tainsiąsias vietas ir todėl jos atrodo dar tamses- 
nės. Jos nagai ne tokie ilgi kaip Belos, bet nulakuoti taip pat kruopščiai, 
kraštai lygut lygutėliai. Roza barbena pirštais į stalą, o muzikai nutilus, bar- 
bena toliau. Paskui įsmeigia akis į Tomą ir ištaria kažką neįtikėtino: 

— Tu esi nuostabiai mielas mažas berniukas. 

Tomas sėdi valandėlę apstulbęs. Jis praranda amą, jis pamiršta savo pasi- 
žadėjimą daugiau nebegerti kokakolos, vienu mauku ištuština stiklinę, pa- 
deda ją ant stalo ir lėtai purto galvą, negalėdamas išspausti nė žodžio. 

Tai jau ne. Jis ne mielas mažas berniukas. Jis ne „mielas“... Dabar Tomas 
įtemptai galvoja, dabar, taip susiklosčius aplinkybėms, jis žino, kas jis toks: jis 
— berniukas, galintis laimėti žaisdamas „TRIUMFĄ“, statydamas viską, ką 
turi, visus savo pinigus, automobilį su plastmasiniais smeigtukais, kurie yra jo 
šeima, ant vieno didelio skaičiaus, didžiausio skaičiaus, dešimtuko; berniu- 
kas, kuris sukdavo Laimės Ratą ir kuriam iškrisdavo skaičius „dešimt“, kiek- 
vieną kartą nepaaiškinamu būdu iškrisdavo skaičius „dešimt“, ir jo turtai 
dešimteriopai pagausėdavo. Renė taip nesugebėjo, nors buvo labai turtinga ir 
vieniša Milijonieriaus rūmuose, kur ji paprastai suspėdavo nusigauti pirma jo. 
Bet berniukas, Tomas, tapdavo Didžturčiu ir laimėdavo žaidimą. 

Jį užplūdo prieštaringi jausmai. Tomas nebuvo absoliučiai patenkintas 
savo nuolatiniais laimėjimais. Jis iš karto pasijuto į kažką įsivėlęs. Dabar jis 
galėjo daryti poveikį kitiems. O tarp žmogaus, darančio poveikį kitiems, ir 
niekuo dėto vargšelio, kuris pralaimėjo, įlipo į širšių lizdą, pametė meške- 


* Kai aš buvau jaunas, daug jaunesnis nei dabar, 
Man niekada nereikėjo niekieno pagalbos. 


Padėkite man, jei galite, aš toks bejėgis. 

Būčiau tikrai dėkingas, jei būtumėte šalia, 

Padėkite man vl atsistoti ant kojų, 

Prašau, nejaugi man nepadėsite - jiceecuuuh. (anyl.) 

rė, su kuriuo buvo negražiai ir neteisingai pasielgta, kuriam buvo krečiamos 
kvailystės, kuris galėjo tik skųstis ir pats savęs gailėtis, daugiau ar mažiau tai 
atišuodamas, buvo didžiulis skirtumas. 

"Tomas ištiesė rankas ant stalo šalia Rozos rankų. Jis suėmė Rozos rankas 
ir apglėbė jas savosiomis. Jis pažvelgė į Rozą, tiesiai į tamsias Rozos akis. 
Aišku, kad jis paraudo, bet tik vėliau, po sekundės, kai Roza staiga ištraukė 
savąsias jam iš rankų, pakėlė nuo stalo rankinuką, pasidėjo jį į sterblę, atsi- 
darė ir ėmė karštligiškai raustis, lyg ieškotų kažkokio mirtinai reikalingo 
daikto. Ji išsitraukė drėgną „Savett“ servetėlę. Atplėšė pakelį, išvyniojo ser- 
vetėlę, kuri buvo suvyniota į mažytį keturkampį, ir ėmė šluostytis rankas. 
Paskui ji pažvairavo plovyklos link ir ramiu balsu pasakė: 

- Jie tikriausiai nusprendė pakartoti. 

Ji susuko servetėlę į mažą kamuolėlį ir įmetė į peleninę. Pilką kamuolėlį. 
Pelenų spalvos. 

— Man reikia į tualetą, Tomai. Gal nori ledų? 


Vėliau Belos ateljė Bela su Roza juoksis ir stebėsis Tomo poelgiu. Vieną 
iš tų paskutinių kartų, praleistų akis į akį Belos ateljė. Roza visa tai pakrikš- 
tys mažyčiu incidentu degalinės kavinėje prie autostrados, pasakos ne išsamiai, bet 
taip, kad Bela susidarys puikų viso įvykio vaizdą. Ne piktai, bet greičiau 
kaip pavyzdį, jog "Tomas yra ypatinga maža asmenybė, kurios ypatingumo 
taip greitai plika akimi riepastebėsi. Ir kiek mažai mes žinome vieni apie 
kitus, apie savo pačių vaikus. Bela ir Roza nukirps viena kitai plaukus — tai 
bus paskutinis dalykas, kurį jos atliks kartu vasaros rojuje. Šieno kupetos 
išėjo iš mados, jos tai pastebėjo būdamos Švedijoje. 

- Jis nuostabus mažas berniukas, tas Tomas, — pasakys Roza, o Tomas 
paslapčia klausysis už sienos. - Jis daugiaveidis. Šiek tiek, nelabai daug, bet 
tik trupučiuką, kaip čia pasakius, vilkas avies kailiu. 

Bela netikės savo ausimis. 

— Nejaugi jis iš tikrųjų taip padarė? — Nors paskui ji truputį pagalvos ir 
pasakys, kad tai nėra visiškai neįmanoma. 

— Aš tik niekada negalvojau apie jį iš tos pusės. 

O paskui jos liausis kalbėjusios apie "Tomą ir pereis prie kitų dalykų. Prie 
įvairių planų, kurių šiuo metu knibžda Rozos galva, planų kitam gyvenimui. 
"Tomas išeis, nes oras puikus, negi jis Čia sėdės ir klausysis kitų tokią gražią 
dieną kaip ši? 

Bet galbūt Bela po to pažvelgs į Tomą kitomis akimis. Galbūt ji staiga 

aptiks jame tą vilką. Lygiai kaip jis prieš kokią savaitę degalinėje, prie auto- 
strados, kažkur ir niekur, tarp Švedijos, jūros ir vasaros rojaus, staiga aptiko 
tai, ką jis pavadino kvaila blondine. Kad ji buvo ten, kad jos buvo nejmano- 
ma atsikratyti, kad visi plaukų dažai čia buvo bejėgiai. 

— Tavo plaukai prie pat šaknų visiškai šviesūs, - pasakė Roza, Belos ateljė 
kirpdama Belai plaukus. 

— Aišku, jie juk dažyti. 

— Tai tu iš tikrųjų blondinė, Bela. 

Vakaras, naktis. Prie durų stovės šešėlis. Ne Vivianos, nes ji neegzistuoja. 
"Tomas išaugo, jis žino, kad Viviana — tik fantazijos vaisius, vienas iš dauge- 
lio. Tai tikrovė. Tomas užmerkia akis. 

- Ei, Vienturti, miegi? — paklaus Bela. Tomas tylės. Bet Bela dėl to nesi- 
liaus kalbėjusi. 

— Mums reikia pasikalbėti. 

— Aš noriu tau viską papasakoti. Noriu, kad tu manęs išklausytum, To- 
mai. Ą 

— Tomai, mielasis, pabusk. Mes turime pasikalbėti. 

Tomas apsivers ant pilvo, įsmcigs veidą į pagalvę, parps, tarsi būtų kietai 
įmigęs. 

— Ne, tai ne, Tomai, — tyliai pasakys Izabelė ir pranyks. 

Tarsi jie abu būtų supratę vieną dalyką. Tikriausiai jie labai greitai, galbūt 
jau rytoj arba po kelių dienų bus... Kaip čia pasakius? Reikėtų pasakyti taip, 
nes tai vienintelis būdas tai pasakyti. Tame nuostabiame gyvenime visą liku-. 
sį laiką. Bet ne kartu. Aišku, žodžiais šis supratimas nebuvo įvardytas. Aiš- 
ku, tai bus suprasta tik vėliau. Tik vėliau Tomas supras, kad jis visą laiką 
būdamas vasaros rojuje žinojo, kad jis vienintelis žinojo, jog Bela, skanda- 
lingai pabėgusi su Roza į platųjį pasaulį 1965 metų vasaros pabaigoje, nie- 
kada nebegrįš. 

O ta antroji istorija, Vilko ir Blondinės, ta, kuri ką tik atsirado, ji nebus 
pasakojama. Iš jos nieko neišeis. Tomas neatsimerks, nors kambaryje jos 
seniai nebėra. 


— Ne, tai ne, — pasakys Bela dar sykį, palikdama jo kambarį. 

— Ne, tai ne. — Lėtai lėtai ji slinks prie durų. 

Tarsi ji būtų laukusi, kol jis pašauks ją pas save. Ką nors pasakys. 

Bet jis to nepadarys. Ir ji išeis iš jo kambario. Jis girdės, kaip ji palieka 
baltąją vilą, nors bus vidurnaktis, tamsu ir Roza miegos. Jis žiūrės pro užuo- 

laidų plyšį. Ji stovės kieme ir rūkys. Ji žvilgtels į jo langą. Tikrai? Kad ir kaip 
ten būtų, ji jo nepastebės. Jis bus pasislėpęs tamsoje už savo užtrauktų užuo- 
laidų. 

Bela vėl įeis į vidų ir nueis pas Rozą į miegamąjį. 

— Aš turiu išvykti, DABAR. 

— Aš važiuosiu kartu su tavimi, — vos prabudusi atsakė Roza taip, tarsi tai 
būtų buvę savaime suprantama. Galbūt viskas įvyko taip paprastai. Tai viena 
iš galimų įvykių cigos versijų. 


Tomas išėjo iš kavinės. Jis atsisėdo ant laiptų ir įtraukė į plaučius benzino 
kvapo. Šepečiai vis dar tebegriaudėjo už uždarų plovyklos durų. Karšti, drėgni 
garai skverbėsi pro durų apačioje esantį plyšį. Roza tikriausiai teisi: Bela ir 
Gabis yra šiek tiek bepročiai. Kiek laiko praėjo? "Iris ar keturis kartus nu- 
skambėjo „HELP“, o daina neilga. Dešimt minučių? Atėjo Roza su dviem 
porcijom ledų rankose. Tomas ledų atsisakė. Roza atsisėdo šalia jo ant laiptų. 

- Jeigu tu nenori, — pasakė Roza, — tai man teks suvalgyti abi porcijas. 
Dėl viso pikto paėmiau savo mėgstamų ledų. Šokoladinių ir su pistacijomis. 
Ar gali vieną palaikyti, kol aš suvalgysiu šituos? 

Ji padavė Tomui šokoladinius. Užsidėjo tamsius akinius. Kažkokia banga 
persirito per Tomą. Alkoholis. Ji buvo tualete atsigaivinti, gurkštelėjo ma- 
žumėlę, o dabar apsimeta, kad nieko neįvyko, nors anksčiau, kelionės me- 
tu, išsitraukdama gertuvę iš rankinuko, garsiausiai plyšaudavo. Gurkšt — už 
kelionę, gurkšt — už Švediją, gurkšt už ponius, gurkšt už „Lėfbergs Lila“, nės tai 
gera kava. Tomas laiko ledus. Laimė, kad jie gerai sušalę ir nepradėjo iš 
karto tirpti. Laikydamas ledus, Tomas žiūri į autostradą. Ne todėl, kad jį 
domintų automobiliai, o dėl to, kad jis staiga nenusakomai susigėsta, jog ką 
tik kavinėje laikė Rozos rankas. Roza laižo savo ledus lyg niekur nieko. 


Vis dėlto tai nuostabi scena. Tomas ir Roza ant degalinės laiptų, kažkur 
ir niekur tarp Švedijos, jūros ir vasaros rojaus, šiaip jau gana vėsus vasaros 
oras pritvinkęs šiltų garų iš automatinės automobilių plovyklos, Roza su 
šviesiai žydra suknele, baltu megztiniu ir žalių ledų porcija rankoje. Tomas 
prisimerkęs, nors saulės nėra, su šokoladiniais ledais, kurie iš lėto pradeda 
jo rankoje tirpti. Jis jų nevalgo. Jie ne jo, jie Rozos. Ruda srovelė teka jam 
per pirštus, jis turi paimti ledus kita ranka ir švariai nusilaižyti pirštus. 

= Gal nori „Savettės“? — klausia Roya. 

Tomas purto galvą. 

Reikėtų tai nufotografuoti, nes, kad ir kaip ten būtų, Roza graži, ir To- 
mas atrodo taip, tarsi būtų jos sūnus. Jeigu čia būtų koks nors nepažįstama- 
sis ir pamatytų Ro7ą su Tomu sėdinčius ant degalinės laiptų, tai susidomėtų, 
ką jie čia veikia, kas jie ir ko laukia? Kodėl tas mielas mažas berniukas 
nevalgo savo ledų? Juk jie tirpsta jo rankoje. 

Roza išsiima iš rankinuko fotoaparatą. Atrodo, kad Roza irgi pamanė 
apie tą patį. Apie visą šią sceną. Tas akimirkas, apie kurias nerašoma memu- 
aruose. Absurdiškas, bet galbūt kaip tik dėl to gražias. 

Ką tik ji buvo kavinėje su Tomu, siurbčiojo iš puodelio kavą ir sakė, kad 
tai kaip tik tokia akimirka, apie kurią galima būtų parašyti memuaruose, ir 
tada ji kalbėjo su ironija, o nuotaika tuo metu prie stalo tapo niūri. Gerai 
pagalvojus. Bet ji nė nemano gerai pagalvoti. Ji ramiai sėdės čia ir pliurps, 
kol pracis pats baisumas, kol ateis naujos akimirkos, kuriose ji galės cgzis- 
tuoti. 

Bet Tomas nenori pliurpti. Ir ji lieka viena su savo pliurpalais. Ką gi jai su 
jais daryti? 

Taigi ji nuėjo į tualetą ir gerokai gurkštelėjo iš gertuvės. Ten, tualete, 
priešais veidrodį, ji nebepajėgė sulaikyti minčių, jos pasipylė lyg vanduo iš 
čiaupo, po kuriuo ji pakišo beveik visą veidą, kad atvėstų. | 

Paskui ji pasižiūrėjo į save veidrodyje, prisivertė pasižiūrėti. Kitaip nei Bela, 
Roza nenusiramina pamačiusi save veidrodyje. "Tai priklauso ne nuo to, kad ji ne 
tokia graži, bet kad ji į savo atspindį veidrodyje žiūri kitaip. Ne taip, tarsi norėtų 
įsitikinti tuo, ką ji jau Žino, o tarsi ieškodama kažko, ko iš pat pradžių žinojo. 
neturinti. Kažko, kas būtų parašyta ant kaktos, kaip yra parašyta ant jos dukros 
Renės kaktos. Dėl to ji myli savo dukrą Renę kitaip negu savo dukrą Niną 
Angel. Bet ji to neranda. Neranda TO. Todėl veidas yra vieta, viena iš tų vietų, 
kur apsigyvena neviltis. Ir Roza trenkė sau tris kartus per skruostus. Per kairį 
skruostą, dešinį skruostą, kairį skruostą. ŠTAI TAIP — ji vėl rami. Pasipurškė 
burną, vėl nuėjo į barą ir prie prekystalio nupirko ledų. Nerado Tomo. Išėjo iš 
baro. "Tomas buvo ant laiptų. Atsisėdo šalia Tomo. Valgė ledus. Kai ką sumanė. 
Rausėsi rankinuke, ieškodama fotoaparato. 

Artėja nepažįstamasis. Jo bakas jau pilnas. Jis eina susimokėti. ŠVYST, ir 
Roza ištiesė jam fotoaparatą ir paprašė nufotografuoti ją su Tomu, ji apka- 
bino Tomą — „Taip, čia Tomas“. Nepažįstamasis paėmė fotoaparatą, nu- 
kreipė jį į Tomą su Roza, pasakė „omletas“ ir paspaudė mygtuką. Tomas 
nieko nepasakė. Priešingai nei Bela, jis žino, kad šios nuotraukos niekada 
nebus, nes juosta juk baigusis, o paskutinė nuotrauka, kuri tilpo į juostą, 

vadinasi „Šeima Laive“. Tai tas pats fotoaparatas. Roza pasiėmė jį iš maši- 
nos, kad jis nesugestų plovykloje nuo karščio ir drėgmės. 


Gabis ir Bela išvažiavo iš plovyklos. Jie išlipo iš švariai nublizginto auto- 
mobilio ir priėjo prie Tomo su Roza ant degalinės laiptų. Jie atrodė bjau- 
riai. Raudoni, prakaituoti veidai, sulipę nuo prakaito plaukai. Gabio 
marškiniai prilipę prie pilvo ir krūtinės. 

Bela tokia pat nenatūrali kaip ir anksčiau. Ji šaukia, kad verda. Viduje 
buvo taip karšta. Tikrai daugiau nei šimtas laipsnių pagal Farenheitą. 

— O ką aš tau sakiau? —- sumurmėjo Tomas. Bela pakedeno Tomui plau- 
kus, paėmė ledus, tekančius jam per ranką, nes Roza savo suvalgė, bet, 
atrodo, visiškai pamiršo antrąją porciją. 

- Jie Rozos. 

- Imk, imk. 

Roza užsidegė cigaretę ir pasuko link automobilio. 


Gabis ir Roza eina prie automobilio. Atrodo šitaip. Gabis keletą žingsnių 
atsilikęs nuo Rozos. Vos po kelių dūmų ji meta cigaretę žemėn ir drebėda- 
ma apsigaubia baltuoju megztiniu. Ir jeigu tai būtų buvusi eilinė situacija, 
Tomas būtų pamatęs dar štai ką: kaip Roza nusviedžia cigaretę, toji nukrin- 
ta į balą, benzino balą, ji ima degti, visa degalinė nuo sprogimo išlekia į orą, 
ir Roza, Bela, Tomas ir Gabis sukrinta į artimiausią griovį. Gabis, norėda- 
mas apsaugoti, apglėbia visus rankomis, nes jis — vienintelis vyras, o šis 
filmas turėtų būti ne apie tai, kaip būna, kai neatsargiai elgiamasi su ugni- 
mi, o kovinis filmas su Katastrofa ir Chaosu. Ir taip toliau, Tomo vaizduotė- 
je. Bet tai nėra eilinė situacija, ir Tomas nieko negalvoja. Jį vėl supa Bela. 
Bela eina šalia jo. Tomą vėl supa puiki Belos nuotaika, Belos nenatūralu- 
mas, ir jis vis tiek negali jam atsispirti. Net nežinodamas kodėl, jis šypsosi 
klausydamasis paiko Belos pasakojimo. Keletą metrų priešais juos Gabis 
prisiveja Rozą ir apkabina. Ji truputėlį pasipurto, bet ne taip smarkiai, kad 
Gabio ranka nukristų jai nuo peties. Jie kalbasi, tyliai, taip, kad, jeigu Bela 
ir Tomas klausytųsi, jie nieko neišgirstų. Bet Gabis su Roza šnibždasi ne 
apie Belą su Tomu ar ką panašaus. Jų tylus pokalbis yra paprasčiausiai tai, 
kas ir atrodo esant. Tarpusavio supratimo ar bent jau bendrumo ženklas 
bet kokiu oru. Bela to nemato arba tiesiog nekreipia į tai dėmesio. 

— Mes buvome ten net du kartus, — Bela vienintelė vis dar automobilių 
plovykloje ir apskritai kelionėje. Visi kiti pavargę ir išsekę, pakeliui į namus. 

— Tai buvo tikras nuotykis, Tomai, tarsi būtum po vandeniu ar kažkas 
panašaus. 

Jie sulipo į automobilį. Roza ir Gabis į priekį, o Bela su Tomu į galą. 
Durelės buvo užtrenktos, Bela pamojavo degalinės darbuotojams, kuriems 
Gabis davė kyšį, nes sėdėti automobilio viduje plovimo metu draudžiama. 

- Bet juk būtina gyvenime patirti vieną kitą nuotykį, — galbūt būtų pasa- 
kęs Gabis, jeigu ir jis nebūtų truputį nusivaręs. 

Kaip po gerų pietų. Prakaitas išdžiūvo, Gabis kasėsi, niežtėjo, marškiniai 
buvo iš poliesterio, medžiagos, kuri nėra labai tinkama prakaituoti. Sotus 
Gabio nuovargis sunkiai užgulė visus, sėdinčius automobilyje. 

Roza užmigo. Tomas žiūrėjo pro langą. Bela valandėlę kalbėjo ir juokėsi, 
kol staiga viduryje sakinio nutilo, nes ir ji užmigo. Tylu. Tik variklis ūžia. 

Žinoma, vėliau Tomas ims manyti, kad nieko panašaus jis nėra patyręs. Jis 
nežinojo nė vieno, nė vieno iš savo pažįstamų — mamų, tėčių, pyplių, kurie būtų 
iškrėtę ką nors panašaus, t.y: sėdėję mašinoje, kol ši plaunama plovykloje, o 
paskui parciškę, kad tai buvo tikras nuotykis. Dėl to jis nepasakos apie tai nie- 
kam — nei Kajui, nei Anai Kristinai su Johanu Vikbladu, kuriems apskritai teks 
patirti apie nepamirštamas kelionės akimirkas, išklausyti pasakojimų apie po- 
nius, tortą bei pensioną, kuris vadinasi „Strėlė“. 

Bela ir Roza pūtė į akį beveik visą kelią. Tomas — ne. Bela miegojo pravi- 
ra burna ir knarksėjo. Garsiai. Tomas atsargiai niuktelėjo jai į pašonę, kad ši 
liautųsi. Gabis tylėjo. Periodiškai barbendamas pirštais į vairą, jis kuo to- 
liau, tuo labiau didino greitį. Juo greičiau lėkė, juo energingiau barbeno. 
"Tomas pamanė, kad tai primena buriuojančią Renę. Ir visai nesvarbu, ar 
Belos knarkimas buvo girdėti, ar ne, nes Gabis, pakylėtas greičio ir laisvės, 
klajojo savo pasauliuose. 

"Tomas liovėsi atsargiai baksnojęs Belą ir, naudodamasis tomis vienatvės 
akimirkomis, paslapčia nužvelgė karinių lėktuvų modelius, esančius polie- 
tileno maišeliuose prie jo kojų. Jis vogčiomis apžiūrėjo dėžučių dangtelius. 
Dar Švedijoje jis pasižadėjo nežvilgtelėti į modelius nė akies krašteliu, nes 
jam buvo visiškai neįdomu. Vis dėlto dabar jis juos apžiūrinėjo. Lėktuvai 
atrodė įdomūs. Kai Gabis staiga kreipėsi į jį iš priekinės sėdynės, "Tomas 
krūptelėjo lyg vagis, užkluptas nusikaltimo vietoje, nors tai buvo jo mode- 
liai, modeliai, kuriuos jam padovanojo. Jis kuo greičiausiai vėl numetė mai- 
šelius ant automobilio grindų. 

— Jeigu galėčiau iš naujo pasirinkti, kuo būti, kai užaugsiu, — pasakė 
Gabis, — tai aš būčiau, žinai, kas aš būčiau, Tomai? Aš būčiau ralistas. 

— Mmm. — Tomas žiūrėjo pro langą. 

— O kas tu būsi, kai užaugsi, Tomai? Ar būsi ralistas? 

Staiga Bela labai garsiai sugargaliavo. Tomas pasilenkė į priekį, kad pa- 
slapčia galėtų niuktelėti Belai viena ranka, ir nors jis neketino reaguoti į 
Gabio klausimą, staiga jo galva atsidūrė kaip tik tarp priekinių sėdynių, ir 
teko atsakyti. 

— Ne, nemanau. 

— Tai kas tu tada būsi? 

— Aš nežinau, — atsakė Tomas. — Aš apie tai negalvojau. 

"Tomas vėl atsilošė. Gabis beveik iki galo nuspaudė greičio pedalą ir vie- 
ną po kito aplenkė mažiausiai tris automobilius. Tomas žino, kad tai mirti- 
nai pavojinga ir, kaip sako Kajus, yra grynas chuliganizmas: reikėtų priminti 
chuliganams, kad jeigu visi vairuotų kaip jie, tai gatvėse būtų baisus chaosas. Tomas 
įsikibo į durų rankeną. Belos galva nusviro jam ant peties. Dabar ji užgulė jį 
kone visu savo kūno svoriu. Tomui teko kaip reikiant įsikibti į durų ranke- 
ną, kad jie su Bela nenuslystų. Nuo Belos sklido prakaito, bet taip pat ir 
silpnas „Žydrosios žolės“ kvapas. Taip, taip, „Žydrosios žolės“. Ji nusipirko 
Švedijoje daugiau „Žydrosios žolės“. 

— „Blue Grass“*. Roza, kaip tik šitų kvepalų aš visą laiką ir ieškojau. 


„Žydroji žolė“ — kvepalai, dėl kurių Kajus mėgo šaipytis. Jie buvo tokie 
pat kaip ir ji. Tarsi atvirkšti, nes žolė yra žalia, o ne žydra, kaip buvo parašyta 
ant buteliuko. 

— Bet jei Bela, — sakydavo Kajus Tomui, — jeigu Bela sako, kad žolė 
žydra, vadinasi, taip ir yra. 

"Kajus juokavo net keletą kartų — tiek vasaros rojuje, tiek labai seniai 
miesto pasaulyje. Tomas ir Kajus, stovėdami uždaro kiemo kampe, iš tolo 
stebėjo Belą. Kajus su paltu ir portfeliu rankoje, nes ką tik grįžo iš darbo ir 
stotelėje išlipo iš autobuso, kur jo laukė Tomas, užsikoręs ant kelių valdy- 
bos konteinerio su smėliu slidiems keliams žiemos metu barstyti. Grojo 
patetonas, Paulas Anka žviegė „D-I-A-N-A“ pro praviras jų balkono duris 
iš buto, esančio trečiame aukšte, pačiame viršutiniame naujo namo su.už- 
daru kiemu aukšte. Bela stovėjo atsirėmusi į pilką balkono turėklą, niūnia- 
vo, rūkė ir traukė visų žvilgsnius. Staiga ji pasuko galvą, lyg būtų pajutusi, 
kad kai kas ją ypač stebi, ir pastebėjo juos stovint uždaro kiemo kampe ir 


* Žydroji žolė (ungl.). 


166 / MONIKA FAGERHOLM 


žvelgiant į ją. Ji ėmė uoliai mojuoti. Tučtuojau perdėtai skubriai ir šiek tiek 
sutrikusi užgesino cigaretę į tamsų juodžemį gėlių vazone, kur ji nuolatos 
ruošėsi pavasariop prisodinti gėlių, bet taip ir nesuspėdavo, nes pavasaris 
prašuoliuodavo taip greitai, o paskui ateidavo vasara, ir vasaros rojaus pie- 
vos pražysdavo gėlėmis. 

Įėjo į vidų. Pritildė muziką, uždarė paskui save duris. Atrodė taip, lyg 
būtų užklupta nusikaltimo vietoje. Lyg ji būtų buvusi užtikta darant kažką 
slapta ir asmeniška. 

Ir tik po poros minučių Tomui su Kajumi įėjus į kambarį, visiškoje tyloje 
juos pasitiko visai kitas žmogus, atsainiai besišypsantis, prašompriestalo žmo- 
gus. Bet ore tvyrojo „Žydrosios žolės“ kvapas. 

Užuodęs jį, Kajus pakartojo tą patį, ką buvo sakęs Tomui kieme. Kad tie 
kvepalai — lvg ji pati, tarsi atvirkščia... Ir taip toliau. Tarsi to būtų užtekę. 
Tarsi tuo būtų buvę galima viską paaiškinti. Ką nors nesuprantama, pikan- 
tiška, būdinga tik Belai. Bet tai buvo nesvarbu. Bent jau ne taip svarbu kaip 
džiazas ir šeimyninis gyvenimas virš uždaro kiemo trečiame aukšte. Vis 
dėlto Tomas jau gana anksti suprato, kad to negana. „Žydroji žolė“. Taip 
vadinosi viskas. Ir tas viskas buvo tikri, konkretūs dalykai. 

Ir Tomas, žiūrėdamas pro automobilio langą, staiga užpyko ant Kajaus, 
kad tasai nemato. Nenori matyti. Jam užtenka pasakyti „Žydroji žolė“. Ir ta 
muzika. Juk yra ir kitokia muzika. Pasaulis pilnas muzikos. Įvairios muzikos. 
Četas Beikeris, Bilas Evansas ir Paulas Anka. Ir daugybė kitų. Tie šlageriai, 
kurių jis klausėsi automobilyje kelionės metu; yra ir tokia muzika. Ir daugy- - 
bė kitų dalykų, daugybė. Tai ne „Žydroji žolė“. Tai visa kita, tikri, konkretūs 
dalykai. 

— Viskas, Tomai, — kaip sakė ji pati. — Man viskas patinka. 

— Aš viską valgau, — kaip kažkas kažkada pasakė. Barbendamas į vairą. 
Niūniuodamas dainą. „Tivo Of A Kind. Tivo Of A Kind.“ 


Dešinysis Tomo petys niutirpo nuo Izabelės galvos ir kūno svorio. Bet 
jam tai daugiau neberūpi. Staiga jį apėmė PANIKA. Nes jeigu ji dabar atsi- 
ties ir jo nebeslėgs jos kūno svoris, ji išnyks amžiams. Visiems laikams, fo- 
rever and ever*. Ir kuo gi jis, Tomas, tada taps, jeigu nebejaus Izabelės 
svorio. Jis neturi nė menkiausio supratimo. Jis pasidarys lengvas, toks leng- 
vas, jog ims sklandyti ore. Prieš porą metų Gabis, Roza, Renė ir Nina pado- 


* Amžinai (ungl. ). 

vanojo jam kinišką aitvarą. Jis netyčia paleido siūlą, valandėlę aitvaras lais- 
vai sklandė ore, tai buvo taip gražu, bet paskui jis įstrigo medyje, — na, jūs gi 
žinote tą visą istoriją, — ir buvo velniškai smagu. Tačiau užlipti ten ir jį 
nukabinti buvo tiesiog neįmanoma, taip aukštai tarp šakų karojo įstrigęs. 
Ten jis ir išbuvo, kol pats nukrito žemyn pilant lietui, suplyšęs ir bjaurus. 


- Jeigu nori, duosiu tau gerą patarimą, "Tomai, - pasakė Gabis prie vairo, 
ir nors praėjo tik kelios sekundės nuo paskutinės kvailos jo replikos, To- 
mas, po tokių apmąstymų išgirdęs Gabio balsą, pasijuto šiek tiek saugiau, — 
aš manau, kad tau būtų pravartu daryti ralisto karjerą. 

Nėra pasaulyje nieko nuostabiau už milžinišką greitį ir laisvę. 

— Aha, — pasakė Tomas. 

— Tavo kambarys mieste tikriausiai kimšte prikimštas mažų automobi- 
liukų, Tomai? 

— Aha, - sumelavo Tomas. 

— Koks tau labiausiai patinka? Aš turiu galvoje, kokios markės? 

Pokalbio viduryje nubudo Roza. Ji iki pusės atidarė savo langą, kaip tik 
taip, kaip Belai draudžiama daryti Kajaus „Austin Mini“, nes Tomą, kuris 
toks jautrus, galinėje sėdynėje galėjo perpūsti vėjas. Roza nusijuokė ir liepė 
Gabiui liautis uždavinėjus kvailus klausimus, į kuriuos neįmanoma atsakyti. 
Ji atsisuko į Tomą ir nusišypsojo, Tomas irgi nusišypsojo. Paskui ji vėl nusi- 
suko į kelią su visais automobiliais. Ir paklausė Gabio, ar jis neketinąs dabar 
aplenkti šito: 

— Kaip tu manai, ar sudorosim mes tą raudonąjį, tą „Opelį,,. Ir tą, ir aną, 
ir tą. 

Ir Gabis sako „aišku“ ir dar smarkiau spaudžia pedalą, lenkdamas vieną 
automobilį po kito. 

— Pažiūrėsim, kiek tas atlaikys, — savo ruožtu atsakė Gabis. Ir tą taip pat 
aplenkė. Roza susižavėjusi atsidarė rankinuką ir išsiėmė gertuvę — gurkšt už 
autostradą, o Gabis apsimestinai griežtu tonu pasakė: „Nu, nu, nu“. Roza 
gurkštelėjo dar kartelį ir tarė: 

— Ach, kaip smagiai degina gerklę. | 

Tomas sėdėjo skersvėjyje ant galinės sėdynės, Belos plaukus pūtė jam į 
burną, bet jis vis tiek juokėsi. Kad ir kaip ten būtų, šios puikios nuotaikos 
negalėjai nepaisyti. Roza su Gabiu tokie juokingi. Jis niekada nebuvo jų 
tokių matęs. Lyg du bičiuliai ar kažkas tokio, panašūs kaip brolis ir sesuo. Ir 
staiga jis ėmė vaizduotis, tarsi jis ir Bela būtų Renė ir Nina, ant užpakalinės 

baltojo angelo sėdynės keliaujantys per visą Ameriką, žavėdamiesi nuosta- 
biais dalykais. Kaip kažkada sakė Roza: 
— Amerika tokia plati, Bela, tokia plati. 


Galiausiai automobilis aštuoniasdešimties kilometrų per valandą grei- 
čiu, kas yra labai daug, važiuojant miško keliu, atšvilpė į vasaros rojų. Gabis 
papypseno ir paliko automobilį žvyru grįstoje aikštelėje, šiek tiek kreivai, 
net nepastatė į garažą. Roza įsidėjo gertuvę į rankinuką, atsuko galinį veid- 
rodėlį į save ir nusivalė nuo lūpų kraštelių ledų liekanas. Bela nubudo ir 
nieko nesuprasdama apsidairė. 

— Ar mes jau namie? — paklausė ji, bet tai ne klausimas, nes girdėti, kad 
ji pati puikiausiai žino atsakymą. Jos balsas pilnas kartėlio. "Komas linktelė- 
jo. Daugiau kaip ir nieko neįvyko. Jie pasiėmė savo krepšius, savo maiše- 
lius, į kuriuos sudėta „Lolbergs Lila“, lėktuvų modeliai, „Žydroji žolė“, 
atvirukai, jų taip ir neišsiųsti, visa kita, ir išlipo iš mašinos. 


— "Tai Gorki Toys*, — pasakė "Tomas Gabiui, prieš jiems išsiskiriant. Jis 
prisiminė rekluną knygelėje apie Antulį Donaldą. 

— Tie automobiliai, — sumelavo jis. 

— Mieste, mano kambaryje. 


* Gorki Žaislai (anyl.). 


— Aš taip pavargau, Tomai, kad galėčiau Iįsti į irštvą. 

Bela stovėjo svetainėje ant grindų su kelioniniu krepšiu ir visais maiše- 
liais rankose, tamsiais akiniais, apsirengusi naujais drabužiais. Ji atrodė to- 
kia svetima tarp tų visų pažįstamų baldų ir daiktų. Tarsi jai čia būtų ne vieta. 
Ar tai dėl to, kad dažniausiai ji vilkėjo geltonais drabužiais? 

— Dabar vasaros vidurys, — pasakė "Tomas. — Į irštvą lendama žiemą. 

— O aš galėčiau į irštvą lįsti DABAR. 

Bela vienu metu nuleido kelioninį krepšį ir visus maišelius ant grindų. Ji 
priėjo prie bufeto, nusiėmė akinius nuo saulės ir ėmė maivytis prieš veidro- 
dį. Paskui ji pradingo miegamajame ir po valandėlės grįžo apsirengusi savo 
gerai pažįstamu geltonuoju chalatu, tarsi būtų išsirengusi į pajūrį. Bet taip 
nėra. Ji įėjo į palėpės prieškambarį, pasigirdo Žingsniai laiptuose ir trinkte- 
lėjo durys. Paskui vėl žingsniai, balsai ir vėl durų trenksmas. lų pačių ateljė 
durų, nes palėpėje jokių kitų durų nėra. Vėl žingsniai, ir po kelių sekundžių 
Tomas pirmą kartą po Švedijos išvydo Kajų. Jis stovėjo "Tomo kambario 
tarpduryje su detektyvu rankose. 

- Kaip sekėsi? Ar tu patenkintas? 

Tomas ištraukė iš maišelio du karinių lėktuvų modelius. 

- Ašjojau poniu, kuris sustojo ir ėmė šikti. 

— Tu jojai? Tu gi nemoki joti. 

"Tomas atsidarė vieną modelio dėžutę, žiūrinėjo sudedamąsias modelio 
dalis ir skaitinėjo naudojimosi instrukciją. Nereikėjo ilgai apžiūrinėti, kad 
suprastum, jog jo amžiaus kategorijos asmeniui, turinčiam tokią modelių 
konstravimo patirtį, bent jau vienas iš modelių yra aiškiai per lengvas. 

— O Bela, Roza ir Gabis. Ką jie veikė? Ar ir jie jodinėjo? 

— Kai mes plaukėme laivu, jūroje kilo audra. Aš stovėjau viršutiniame 
denyje. Roza susirgo jūros liga. O aš —- ne. 

— O kaip Bela ir Gabis, ar jie nesirgo jūros liga? 

— Nė truputėlio. Jų viduriai plieniniai. 

— Paklausyk, Tomai. Tikiuosi, jūs kokią savaitę pabūsit su Bela. 

— Girdi, Tomai. — Tomas kažkur susiruošė. Kajaus balsas pasivijo jį prie 
virtuvės durų. Prikalė jį prie virtuvės grindų. Ranką — prie durų rankenos. 

— Vieni. 

— Kaip tai? 

— Aš važiuosiu į Laplandiją žvejoti. 

- Su kuo? 

— Su bendradarbiu. Jis vakar man skambino. 

— Mes neturime telefono. 

— Tomai, mielasis. Aš buvau mieste. Juk sakiau, kad dirbsiu. Negi nepri- 
simeni? 

- Ir aš noriu. — Tomas nežino, kam taip pasakė. Tai atsitiko automatiškai. 

- Ten yra uodų, — pasakė Kajus. — Uodai Laplandijoje kitokie. Daug 
bjauresni negu Čia. 

— Uodams nepatinka mano pigmentas. Man net nereikia tepalo nuo 
uodų. 

— Ten nėra ką veikti. Tau čia bus linksmiau. Su Rene ir visais vaikais. 

Rene ir visais vaikais; Tomas jau kieme. 

Jis sėdi lauko tualete, ant dangčio, kol Kajaus automobilis pagaliau išva- 
žiuoja iš kiemo. Tik jam pradingus miško kelyje, Tomas atsikėlė nuo dang- 
čio ir išėjo. 


— Bet jeigu tu iš tikrųjų nori, — pasakė Kajus, žingsniuodamas virtuvėje, 
— tai, žinoma, galėsi vykti kartu. Bet aš manau, kad tu mieliau pasiliksi Čia. 

Sustingimas atlėgo. Tomas išbėgo laukan, Kajui net nespėjus prieiti ir jo 
apkabinti. 

"lomas žingsniavo per Johansonų kiemą. Visur tuščia, praviros tik lauku- 
jės Johansonų namo durys, matyt, jie vis dėlto namie. Tomas sumanė mi- 
nutėlei užsukti, bet paskui persigalvojo. Jis negalėtų pakęsti Erkio Johansono. 
Šiaip Erkis Johansonas visai nieko, bet tik ne dabar, pamanė Tomas ir, taip 
išreiškęs savo simpatiją Erkiui Johansonui, pasijuto tikras kilniaširdžis. Jis 
pažvairavo į mažuliuką Majos Johanson pajūrio lopinėlį, kur džiūvo didysis 
Johansonų kilimas, kampuose prislėgtas akmenimis, kad nenuneštų vėjas. 
"omas paspyrė vieną akmenį viršutiniame kilimo kampe, ias nuriedėjo ak- 
mens, esančio priešingoje kilimo pusėje, kryptimi, atsitrenkė į jį ir išjudino 
tąjį iš vietos it žaidžiant biliardą. Staiga Tomui šovė į galvą mintis vieną 
karinio lėktuvo modelį padovanoti Erkiui Johansonui, nes jis kaip tik buvo 

aštuonmečio jėgoms. Jis vaizdavosi Erkio Johansono veido išraišką, kai teiks 
jam dovaną, įsivaizdavo, kaip Erkis Johansonas tiesiog neteks žado dėl To- 
mo draugiškumo, ir žengė į Johansonų pirtį. 

— Katš Tuumas, mit Tuumas?* 

Nina ir Magė gulėjo ant lovų persirengimo kambaryje ir vartė laikraš- 
čius. Radijo imtuvas buvo taip pat įjungtas, bet ne per garsiausiai, nes tran- 
sliavo diskusinę laidą. Nina pastebėjo "Tomą ir pasakė dar kažką, bet "Tomas 
nesiklausė, jis įsistebeilijo į nepažįstamą asmenį, mergaitę, rudais, gana trum- 
pais plaukais, keistai papūstais ant galvos, kuri tysojo ant laikraščiais nusėtų 
grindų. Tik po minutės Tomas suprato, jog tai Renė. 

— Onks teill rookii?** — paklausė ji Ninos ir Magės, žiūrėdama į Tomą. 
— Mull on saatanan nikkarit.*** 

— Turpa kii skidi***+, — pasakė Nina. — Ali kovistelė.*++++ 

— Haista paska.****** — Renė timptelėjo sau už plaukų, bet šie buvo 
tokie trumpi, jog sruoga, kurią tempė, kad ir kaip ji stengėsi, nesiekė bur- 
nos. Viską metusi, ji ėmė rakinėti radiją, kol pagarsino taip, kad garsas pa- 
sidarė nebepakenčiamas. 

- Ehe, ehe, — pasakė Tomas. Jo balsas nuskendo radijo ošime. Jis apsisu- 
ko ir išėjo. Prie bendro Johansonų, Gabio ir Rozos pontono pririštas kaž- 
koks nematytas laivas. Paprastas žvejų laivelis su brezentu aptraukta kajute 
priekyje ir tuftufvarikliu, kuris bus paleistas. Laive Pusu Johansonas bando 
paleisti variklį. Jis pastebi Tomą. 

— Na, Tomai, kaip tau patinka šis angelas? 

— Jo vardas „Selma“. — Tomas skaito užrašą ant medinės lentelės, prikal- 
tos tarp kajutės angų. 

— Ar tu jį pirkai? 

— Aš jį pasiskolinau iš pusbrolių. Kai tik kiek atšils, mes iškeliausime į 
ilgą kelionę. 


Johanas Vikbladas priklijavo savo namą prie geltonos faneros plokštės. 


* O, Tunas! Kaip sekasi, Tomai? (suom. ) 
** Ar turi cigarečių? (suom.) 

*** Ščtoniškai laužo kaulus (suom.). 
*kkk Užsičiaupk, vaikeli (suom. ). 
***** Atsirado mat kietuolė (suom. ). 
****** Eik tu šikt (suom. ). 

Jis padarė miniatiūrinį namo modelį, išdrožinėjo jo dalis iš kamštinio ąžuolo 
medienos ir pagal savo brėžinius suklijavo jas asilų klijais. Modelis šviesiai 
rudas ir atrodo gana trapus, bet, jį pajudinus, pavyzdžiui, nukėlus visiškai 
simetrišką keturkampį stogą, galima pajusti, koks jis iš tikrųjų tvirtas. Joha- 
nas Vikbladas parodė į mažas dureles, kurios netgi darinėjosi. 

— Čia įeiti, - pademonstravo jis, — o Čia išeiti, Čia virtuvė, prie kurios, kai 
praturtėsiu, bus galima pristatyti pirtį. 

— Nudažysim jį geltonai, — pasakė Johanas Vikbladas. 

— Bus geltonas namas su baltais apvadais ir žaliu stogu. O prie namo 
pasistatysim garažą. Jo prireiks, kai įsigysiu automobilį. 

Johanas Vikbladas parodė į tuščią vietą faneros plokštėje. 

— Kada tu statysi? — paklausė "Tomas. 


— Kaip galima greičiau. Dabar reikės nueiti į statybos įmonę, kad apskai- 


£ 
čiuotų, kiek viskas kainuos. Paskui aš nupirksiu raudonąją trobelę, nugriausiu 
ją ir statysiu. 

"Tomas pažvairavo į Aną Kristiną. Ji žiūrėjo į namą ant faneros plokštės 
didelėmis ramiomis akimis. Ji nepasakė to, ką sakydavo anksčiau vasarą. 
Bet nepasakė ir nieko kito. 

Vakaras. Johanas Vikbladas kepa omletą. "Tomas, Ana Kristina ir Johanas 
Vikbladas valgo. Pavalgius Johanas Vikbladas išsitraukia kortas, ir jie žaidžia 
„Aštuonlapį Dobilėlį“. Ana Kristina pralaimi, o Tomas keletą kartų iš eilės 
laimi. Paskui Johanas Vikbladas moko jį rikiuotės pagrindų, o Ana Kristina 
susiuva žvejo megytinį, kurį pati numezgė, ir liepia Johanui Vikbladui pasi- 
matuoti. Tinka. Pusė aštuonių, aštuonios, Tomas varto Johano Vikblado 
„Atlasą“, jie eina pasivaikščioti, visi trys. Ana Kristina ir Johanas Vikbladas 
susikibę rankomis žengia miško keliu, Tomas slenka iš paskos, atsilieka vis 
labiau ir labiau, kol nepastebimai pasuka kita kryptimi — į Ruti mišką. Ten 
tuščia ir tylu. 

Pajūrio alėja su grybų krepšiu žingsniuoja Maja Johanson. Ji nemato 
Tomo. Bet tai turbūt dėl to, jog Tomas priglunda prie žemės, kad Maja 
Johanson praeidama jo nepastebėtų. 


Po kelionės į Švediją Gabio ir Rozos nesimatė keletą dienų. Renė taip 
pat buvo dingusi. Kalbėjo, kad ji regatoje kitame jachtklube ir ten bazuojasi. 
Bet niekas tiksliai nežinojo. „ILGAKOJĖ“ visą laiką gulėjo apversta ant aky- 
tos platformos Majos Johanson žolės lopinėlyje, ir vėjas barstė ant jos nuo 
medžio šapus. Žalias bumerango formos sėklas nuo Majos Johanson pajū- 
rio klevo. Maja Johanson papasakojo Erkiui ir Tomui, kad, kai ji buvusi 
maža, vaikai paspjaudydavę „bumerangų“ galus ir žaisdavę „Ilgą Žalią No- 
sį“. Erkio nosis nukrito beveik iš karto, o Tomo išsilaikė daugiausia porą 
minučių. Jis pasijuto kaip paskutinis kvailys. Akimirką savo oda lyg radiolo- 
katoriaus spindulį jis pajuto kažkieno žvilgsnį. Jis žaibo greičiu atsisuko ir 
žvilgtelėjo į nendres. Nieko. Nosis nudribo, pojūtis susilpnėjo. 

Bet Nina kaip paprastai buvo savo vietoje. Ji ir Magė bemaž apsigyveno 
Johansonų pirtyje. Ten taip pat yra ir trečias asmuo, jau nebe Renė, ber- 
niūkštis. Vienas iš tų, su kuriais jos susipažino per vasarvidį vakaruškose 
virš gaisrinės. Jo vardas Jakė, o kieno jis — Ninos ar Magės, tuo metu dar 
nebuvo nuspręsta. Jis dar neapsisprendęs, todėl Nina ir Magė darė viską, 
kad pagreitintų jo sprendimą. Šiaip jau Jakė yra iš tų, kurių Žavesys suaugu- 
siems sunkiai suprantamas. Vyras iš jo niekam tikęs, Džeimsas Bondas — 
taip pat, o juo labiau — Dundų Jonas, kaip Maja Johanson pavadino Gabį, 
su žiūronais arba tik su stiklu rankoje sėdintį Džeimso Bondo krėsle ant 
Angelų kalno, besižvalgantį aplink ir bliūvaujantį per visą vasaros rojų. 

— Gal jis manosi esąs koks Dundų Jonas? — paklausė Maja Johanson, bet 
neišgirdo jokio atsakymo, nes nei Erkis, nei Tomas nežinojo, kas yra Dun- 
dų Jonas. 

Jakė sukioja rankas vieną apie kitą, tarsi plauktų šuniuku. Jo plaukai 
gana ilgi. Nors jo šeima gyvena Johansonų pusbrolių kaimynystėje, jis apsi- 
meta, kad nepažįsta Majos Johanson, nes, pavyzdžiui, sutikęs ją miško kely- 
je, jis nesisveikina. Jeigu Jakė nebūtų tas, kas jis vis dėlto yra, — vietinis berniukas, o 
ne koks išsišokėlis iš miesto, — tai Maja Johanson jo be galo nemėgtų, tučtuojau 

imtųsi priemonių ir išvaikytų tas perekšles iš Johansonų pirties. Dabar ji 
tenkinasi lakstymu pirmyn atgal tarp namo ir pirties ir žviegimu, kad pritil- 
dytų muziką. "Tomas savo nuostabai tiesiog nušvinta matydamas Mają Jo- 
hanson lakstant ten ir šen tarp namo ir pirties ir rėkiant, kad pritildytų 
muziką. Tai įprastas dalykas, netgi kažkoks savas. 

Mėlynių metas. Tomas pasiėmė indą, nuėjo į mišką, pririnko beveik litrą 
mėlynių ir nunešė Majai Johanson, nes Johansonų šeima neturtinga, turin- 
ti išmaitinti daugybę burnų, o jis pats registruotas kaip alergiškas mėly- 
nėms. 

— Va. 

— Betgi, Tomai. 

Maja Johanson paraudo iki ausų, nebežinojo, ką sakyti, stovėjo kaip įbesta 
prie kriauklės Johansonų virtuvėje, laikė mėlynių indelį rankose ir teištarė: 
„Betgi, Tomai“. Ši scena buvo iš tiesų kankinanti, nes Tomas staiga sutriko 
lygiai kaip ir ji ir buvo priverstas lėkti į Ruti mišką atsigauti, valandėlę pabū- 
ti vienas ir pagalvoti. Bet Johansonams bevalgant vakarienę, o Tomui kieme 
belaukiant Erkio Johansono, Johansonų namo lauko durys atsilapojo, ir 
Tomas buvo pakviestas valgyti deserto. Jis buvo pasodintas ant taburetės 
Johansonų stalo gale. Maja Johanson padėjo jam lėkštę, atpjovė gabalą mė- 
lynių pyrago ir įdėjo jį sidabrine mentele. 

— Labai ačiū, bet aš alergiškas mėlynėms. — Tomas nesirengė to slėpti, bet 
paprasčiausiai nebuvo progos pasakyti apie tai anksčiau. Tiek Tomas, tiek Maja 
Johanson vėl taip sutriko, kad Tomas, nebegalėdamas nustygti, išrūko lauk. 

- Viliūgo užuomazga, — prasivardžiavo Ana Kristina raudonojoje trobe- 
lėje, — Širdukas. 

— Užsičiaupk, — Tomas dėbtelėjo į Johaną Vikbladą. Johanas Vikbladas 
nesiklausė. Jis paėmė kortų kaladę, sumaišė kortas ir išdalijo jas „Aštuonla- 
piui Dobilėliui“. Jis paklausė, kur jo tėvas. "omas atsakė, kad Laplandijoje. 


Bela miegojo kone dvi dienas. Pirmą kartą jai kaip reikiant nubudus, 
buvo popietė. Ji greitai persirengė geltonais drabužiais ir, kol Tomas savo 
kambaryje konstravo modelius, ji vaikštinėjo kaip paprastai pirmame aukšte. 
Rūkė, rausėsi tai čia, tai ten, šiek tiek praskalavo indus, aptvarkė spintą, 
ištraukė rankdarbių stalčių ir susiruošė adyti kojines, uždegė ir užgesino 
svetainėje lempą, lyg negalėdama apsispręsti, ar šviesos reikia, ar ne. Netgi 
vidurdieniais buvo gana tamsu ir apsiniaukę. Nepadariusi nė vieno darbo 
ligi galo, ji viską metė, baigėsi tuo, kad ji ramiai atsisėdo skaitykloje su savo 


NUOSTABIOS MOTERYS PAJŪRYJEĖ / 175 


laikraščiais. Ji vartė juos ir niūniavo. Tomas pastebėjo, kad tai nebuvo džia- 
zas, tai jau tikrai ne. "Tai buvo vienas iš tų šlagerių, dundėjusių automobilyje 
kelionės į Švediją metu. Ji vertė lapus greitai, kone karštligiškai, taip, kad 
"Tomas suprato, jog vartymas buvo tik laikinas užsiėmimas belaukiant kažko 
kito. Skaitydama ji vis žvilgčiojo pro langą. Vogčiomis, ilgainiui vis atviriau. 


Bela sėdi skaitykloje su savo laikraščiais, Tomas savo kambaryje kon- 
struoja modelius. Laikas eina. Viena diena, dvi dienos, beveik trys. Jiems 
nenuobodu, bent jau iš pradžių, jie visą laiką kalbasi. Jie kalbasi apie viską. 
Apie orą, vėjo kryptis vasaros rojuje. Kaip beveik vienu ypu atėjo ruduo ir 
kad vien tik pagalvojus apie maudymąsi darosi šalta. Jie mažai kalba apie 
kelionę į Švediją ir apie tai, kas jos metu įvyko. Nėra reikalo, tai juk savaime 
aišku, jie gi abu ten buvo. 

Tomas pasakoja apie vasarą ir apie viską, kas dedasi už šio namo sienų. 
Ne apie bumerangų nosis, mėlynės, Mają Johanson ar panašius dalykus, bet 
apie tai, kad baigėsi Huotario atostogos, kad jis persikėlė į miestą ir kad 
Tomas su Erkiu padėjo jam nunešti daiktus prie didžiojo kelio, kur važinėja 
autobusai. Pašto dėžutėje gulėjo atvirukas iš Laplandijos, adresuotas asme- 
niškai Tomui. Savo pasakojimuose Belai jis to nepaminėjo, bet atvirukas 
visų dėmesiui gulėjo ant stalo. Jis pats paliko jį ten, tikėdamasis, kai bus 
laiko, perskaityti. Jis pasakoja apie Ninos ir Magės vaikiną, apie Anos Kris- 
tinos žvejo megztinį, kuriš taip tiko Johanui Vikbladui. 

Bela sako „taip“ ir žvilgčioja pro langą. Iš pradžių atsargiai, paskui — 
visiškai atvirai, o galiausiai tiesiog prilimpa prie stiklo. Trečią dieną ji nebe- 
nustygsta toje pačioje vietoje. Ji padeda laikraštį ant stalo ir pradeda citi. Ji 
eina ir cina, Žirglioja po namą iš svetainės į Tomo kambarį, per palėpės 
prieškambarį į virtuvę arba į svetainę. Ji daugiau nebeniūniuoja, nebeliečia 
daiktų. Ir dar — jai nebereikia apsimetinėti. Kur jie? Kodėl jų nematyti? Gal 
jie kur nors išvyko? 

Bet ne, juk aišku, kad neišvyko. Tikriausiai jie savo name ant kalvos. 
Vakarais šviečia visi langai, bet užuolaidos užtrauktos. 


Po pietų Bela staiga sustojo vidury Tomo kambario ir tiesiai paklausė to, 
pietų £ ) y ] 
ko niekas nedrįso garsiai ištarti: 
ĮS0 £ 
— Kodėl jie neateina? 
— Juk jie čia. Ką jie veikia? — Jos balsas gana nemalonus, lyg būtų nusil- 
pęs. Tokio jo atspalvio Tomas dar nebuvo girdėjęs. Bet jis nesistebėjo. Ne 

tai svarbiausia. Jis pajuto, kad turi atsakyti, kad Bela laukė kaip tik jo atsa- 
kymo, kad jis bent vieną kartą turi pasakyti, kaip yra iš tikrųjų, pasistengti 
kaip galima tiksliau sutormuluoti mintį. 

— Aš nežinau, — pasakė Tomas. — Neturiu nė menkiausio supratimo. 

Bela valandėlę patylėjo. Paskui ji pasakė taip, lyg praneštų apie oro sąly- 
gas ir temperatūrą: 

- Juk Švedijoje buvo taip smagu. 

Bet sakinio gale Tomas, atrodo, išgirsta klaustuką. Jis pajunta, kad ir į tai 
turi atsakyti. 

— Be abejo. Švedijoje buvo smagu. — Staiga jis pajuto, kad tuo tiki. 


Bela atsisėdo priešais "Tomą kitoje stalo pusėje. 

— Kajus išvažiavo? 

— Mmm. 

— Kur? Į Laplandiją? — Bet matyti, kad ji žino. 

— Mmun, — atsakė "Tomas. 

— Šit kaip. — Ji vėl atsistojo, nusimetė chalatą ir nusviedė jį ant Tomo 
lovos. 

- Eisiu į ateljė pailsėti. Pakalbėsime paskui. 

Ji eina per svetainę į palėpės prieškambarį vien su apatinėmis kelnaitė- 
mis ir liemenėlė. Uždaro paskui save duris. 

"Tomas tebesėdi prie stalo. Jis konstruoja. 


Vis dažniau ir dažniau jis aptinka save prie Angelų namo. Temstant jis 
stoviniuoja kalno papėdėje, žvyru grįstoje aikštelėje prie Gabio automobi- 
lio. Automobilis pastatytas šiek tiek kreivai. Lygiai taip, kaip Gabis jį pastatė 

tądien, kai jie grįžo iš Švedijos. Visi jie buvo tokie pavargę ir išsekę, kad net 
nepajėgė įvažiuoti į garažą. 

Langai šviečia. Užuolaidos užtrauktos. Tylu ir tuščia. Ką jie dabar veikia? 

Kalbama visaip. Kažkas matė kažką sėdint Džeimso Bondo krėsle vidury 
nakties ar kitu kokiu neįtikėtinu metu, dalyvaujant tik Majai Johanson. Kaž- 
kas taip pat matė Ro7ą, Rozą Angel TAŠKAS TAŠKAS TAŠKAS, siūruojan- 
čią it pušelė antai tame išlakiame miške prie namo už jos nugaros, 0 po 
akimirkos ji stačia galva nuriedėjo nuo uolos. Vidury baltos dienos, visiems 
matant. 

Nors matė ne visi. Tiktai tas kažkas, atsidūręs ten atsitiktinai. 

Roza Angel, puolęs angelas. Tiesiog chi chi. 

— Viskas, ką Žmonės tariasi matę, Bela, - Roza pati pasakos Belai balto- 
joje viloje jau kitą dieną, — visi gandai... Well*, kaip čia pasakius?.. Visa tai 
yra tiesa. Aš neketinu nė vieno iš jų neigti. Viskas yra tiesa ir dar daugiau. O 
Dieve, Bela, kad tu žinotum, kick daug juose yra tiesos. Aš iš tikrųjų nu- 
griuvau. Vienoje vietoje buvo šiek tiek slidu. Aš paslydau. Maniau, kad už- 
simušiu. Bet, žinoma, taip neatsitiko. Nes kitaip manęs čia nebūtų. 

— Sėkmės atveju kritimo ir geltonymių bei mėlynių atsiradimo privalu- 
mas yra tas, kad nuo smūgio sąmonė šiek tiek aptemsta, bet mintys pra- 
skaidrėja. 

Žinoma, dėl mėlynių ir geltonymių ji šiek tiek perdėjo. Ji tik vos vos 
nusibrozdino veidą. Ir matyti tik tada, jei žiūrėsi į ją iš labai arti. 

— Dabar aš apsisprendžiau, Bela. Aš liksiu čia. 

- Ir bent kartą padarysiu taip, kaip sakiau. 

— Aš atėjau, kad pasilikčiau. Tai yra, jei tik tu, žinoma, nori. 

Bet tai bus tik rytoj, ir apie tai dar niekas nieko nežino. 


Tomas stovi prie Angelų namo tamsoje. Langai šviečia. Užuolaidos neju- 
da. Netgi neplazda. Ir jis galvoja apie angelus — štai ką. 

Kad angelai yra judrūs, jie sklando aplink nerasdami vietos. Kai kurie iš 
jų tikriausiai gyvena, turi tikrus namus ir netgi vasarvietę, kurioje ant langų 
jie pasikabina užuolaidas su dideliais taškučiais. Ir užtraukia jas. Apie ange- 
lus pasakojama įvairiausių dalykų. Kad jie atnešą geras naujienas, pažadus, 
nuojautą, kažin kokį nesuvokiamą dvelksmą. Kad jie pasirodą tada, kai ma- 
Žiausiai jų lauki. Tada džiaugiesi juos matydamas ir supranti, jog visą tą laiką 
jų ilgėjaisi ir laukei. 

Angelai gyvena tikruose namuose su kaminais, iš kurių rūksta dūmai, su 
langais, ant kurių kabo margos užuolaidos. Vakarais languose dega šviesa, 
kad žinotum, jog jie namie. 

Bet jie nesirodo. Jie ateina tik tada, kai jiems patiems to norisi.O šiaip 
jie palieka tave ramybėje. 

Ramybėje. 

Kvankšt, kvankšt — aidi miške. Ten, kur neinama. Nėra noro. 

Vietoj to imi akvalangą, užsimauni maudymosi kelnaites, persirengi, įsi- 
kiši į burną vamzdelį ir brendi į vandenį. Šalta, daugiausia dvidešimt laips- 
nių. Neri po vandeniu ir dingsti tyliajame pasaulyje. Ten tampi Didi, D-idi. 
Tu kvankšt. Išlendi į paviršių. Šalta. 


* Na (ungl.). 

- Šveikas, Didi. — Erkis Johansonas šuoliuoja pakrantės uolomis su cow- 
boy drabužiais. Jis išsitraukia iš dėklo pyškalą, šaudo į orą. Spragt, spragt. 

— Dendedendedendededee, — plyšauja Erkis Johansonas.- Tai Bonanza, 
Tomai. Aš — Mažylis Džo. 

— Erki! Kiek kartų tau sakyta, kad draudžiama plaukioti be suaugusiųjų 
priežiūros? — Nepraėjo nė kelios minutės, o Maja Johanson jau stovi su 
savo tezėmis ant mažuliuko Johansonų pajūrio lopinėlio. Net jeigu Erkis ir 
su drabužiais. 

— Cowboys neplaukioja, - sako Erkis Johansonas piktai ir taip tyliai, kad 
girdi tik Tomas. — Aš esu Mažylis Džo. 

- Erki Johansonai, tuojau pat ateik čia! Eime valgyti! 

"Tomas lieka ant kranto drebėti savo rankšluostyje. 

Kur dingo jo mokslinių atradimų įkarštis? Kas nutiko gyvenimo jūros 
dugne stebėjimams? Panėręs į tylųjį pasaulį, matai dumblą ir jūros žoles. 
Kur dingo vaikiškas smalsumas, būtina objektyvių mokslų raidos sąlyga? 
Kurio dėka gali staiga atsekti nematomą plika akimi ryšį? Kur vaizduotės 
žaismas? Akimirkos, kai tikrovė atsiveria? Nušvinta lyg plūdurai salyno pa- 
krašty? Kur ta akimirką trunkanti išmintis, kad tikrovė yra didesnė už tik- 
rovę? Juk žinoma, kad kaip tik taip padaromi didžiausi atradimai. 

Jis juk bando. Iš tikrųjų stengiasi. Bet to negana. Reikia dar kažko kito. 
Reikia noro. 

NORO. Kažkas tampo tarp dantų apseilėtą plauką. 

Taip. Ji vėl čia. Nuo jos niekur nepabėgsi. 

"Tomas stovi prie Angelų namų. Spardo žvyrą, o šis tykšta tamsoje. Kai 
atsimuša į raudonojo Gabio „PLYMOUTH“ skardą, girdėti duslus barbe- 
nimas. Jie turi išgirsti. Bet niekas neišlenda pažiūrėti, kas čia darosi. 


Nors viską galima kuo puikiausiai paaiškinti. Tomas juk nežino, kas vyksta 
už užtrauktų užuolaidų. Bet greitai jis sužinos, jau netgi rytoj. Roza nutarė 
išeiti, ji nutarė palikti visa, kas sena, už nugaros ir pradėti naują gyvenimą. 
Žaidimas baigtas. 

Gabiui susuko pilvą. Bet jam jau geriau. Rytoj jis vėl bus kaip naujas. 

- Tikriausiai aš užvalgiau ko nors netinkamo, - pasakė Gabis tą dieną, 
kai jie grįžo iš Švedijos. Jis beveik iš karto sunegalavo. 

— Ką? - šypsodamasi paklausė Roza. — "Tu gi tiek visko į save prikimšai. 

Ji pati gurkštelėjo whisky*, kad ir jos nesuriestų. Viskis gelbėjo tris die- 
nas. Ji iš tikrųjų neužsikrėtė. Bet susuktas Gabio pilvas, whisky, jos šypsena. 
Visa tai staiga sugriovė tą ramų Rozos ir Gabio tarpusavio supratimą, kiek 
laiko tvėrusį po išvykos, kaip kad kartais būdavo ir po kitų išvykų. Nes tai, 
ką Tomas matė automobilyje prieš pat baigiantis kelionei, kai Roza pabudo 
ir dalyvavo lenktynėse autostrada, visa tai buvo tiesa. Tai buvo tarpusavio 
supratimas. 

Bet tai, kas buvo su Bela, irgi tiesa. 

Ir staiga Roza pasišlykštėjo Gabio nuovargiu, išsekimu, negalavimu. Jai 
teko rinktis. 

Kieksyk ji galėjo sau kartoti, kad metas baigti žaidimus? Keletą kartų 
tomis dienomis. Džeimso Bondo krėsle, Gabio krėsle, pačioje uolos viršū- 
nėje, pačiu keisčiausių paros metu. Galiausiai ji paslydo, nugriuvo ir susi- 
mušė, smūgis praskaidrino mintis ir privertė ją apsispręsti. Penktosios dienos 
rytą ji atsikėlė ir atitraukė užuolaidas. Apsiklijavo pleistru, įsitrynė kūną 
kremu nuo saulės, pasiėmė cool bag, nutraukė nuo lovos antklodę ir išėjo. 


Jau kitą rytą Renė buvo pajūryje. Ji nešė buriavimo reikmenis į Gabio 
motorlaivį. „Ilgakoje“ buvo pakelta ir paguldyta skersai ant motorlaivio kraštų 


ir paruošta išvykti. Jis prisiartino. 


* Viskis (angl.). 


180 / MONIKA FAGERHOLM 


— Gal ką padėti? 

— Viskas jau paruošta. — Ji žvilgtelėjo į jį iš po naujųjų kirpčiukų. Jos 
plaukai baisūs. Ji visa pasikeitusi. Kažkokia vaikiškesnė. 

— Kas nutiko plaukams? 

— Nugriuvau nuo laiptų, ir jie nulūžo. 

— Anksčiau atrodei geriau. 

— Na, dabar bus taip. Padėk man. 

Jie abu neša akytą platformą, švertą ir irkluoja į Gabio laivą. Pats Gabis 
išdygsta prie Johansonų namo, apsirengęs jūreiviškais drabužiais, jis žings- 
niuoja per mažuliuką Majos Johanson pajūrio lopinėlį. Jis lipa pro Tomą 
ant tiltelio, pakedena jam plaukus. Jie susiruošė į jachtklubą. Gal Tomas 
norėtų vykti kartu? Tomas purto galvą. Gabis su variklio raktu atrakina va- 
riklį ir jį paleidžia. Reikia įsiurbti truputį benzino, nes variklis ilgai stovėjo 
nenaudojamas. O šiaip viskas kaip paprastai. Renė atriša lyną, pritvirtintą 
prie liepto polio, ir šoka į laivą. Gabis padidina greitį, jie nurūksta. Prie pat 
sąsiaurio jie šiek tiek sulėtina greitį, apsirengia juodais neperšlampamais 
drabužiais. Pučia smarkus vėjas, atviroje jūroje tikriausiai didžiulės bangos. 


"Tomas ir Bela valgo pusryčius. Kaip visada valgo jie savo amžinuosius 
pusryčius. Kaip visais rytais sėdi tose pačiose stalo pusėse, atsukę vei- 
dus į duris. Bela į savo kefyrą įmaišo „Minimeal“ miltelių. Aiškina, kad 
jai būtina badauti, nes ji storėjanti. "Tomas purto galvą. Jis beveik nesu- 
pranta, ką šis žodis reiškia. Jo akimis žiūrint, Belos kūnas dailus kaip 
visada. 

— Dabar dar nesimato, — sako Bela, — bet paskui pradeda matytis. Darai- 
si vis storesnė ir storesnė. Galiausiai sprogsti. Bum, Tomai. — Bela imituoja 
sprogimą. 

Tomas valgo traškius paplotėlius. Dabar pats karštymetis, ir kefyras du- 
benėliuose nesustingsta. Paviršiuje susidaro šiek tiek klampesnis sluoksnis, 
bet pats viduriukas skystas ir nevalgomas. Jis apžiūrinėja ant stalo gulintį 
Kajaus atviruką. „Uodai ir vidurnakčio saulė! Nuostabus pojūtis. Tikiuosi, 
jog kada nors tai patirsime kartu.“ Kitoje pusėje — samis prie čiumo. Fone 
tundra, apklota sniegu, — nuotrauka tikriausiai daryta žiemą. 

Saulė liejasi ant stalo, pirmą kartą po keleto dienų. 

Žingsniai lauke, virtuvės durys atsidaro. Ji, Roza, vėl stovi tarpduryje su 
paplūdimio drabužiais ir sandalais. Roza su cool bag, kabančiu ant peties, 
oda žvilga nuo saulės kremo. 

Ji tempia antklodę. Didžiulę antklodę. 

- Tokių didžiulių antklodžių galima rasti tik Amerikoje, — sako ji ir žen- 
gia ant tamsių virtuvės grindų. — Tai mano amerikietiška antklodė. Kiekvie- 
ną vasarą pasiimu ją su savimi iš miesto. Aš tokia šalčmirė. 

Ji paleidžia antklodę, ir toji lieka gulėti prie kojų. 

— Aš liksiu čia. 

— Aš atėjau, kad pasilikčiau. 

— Tai yra, Bela, jei tik tu, žinoma, nori. 

"Tomas ir Bela Žiūri. 

Roza prieina arčiau. Ant kaktos ji užsiklijavusi pleistro juostelę, ant ran- 
kos — tamsus guzas. Bet ji negirta ar kas nors panašaus, ji tokia kaip visada. 

— Žinoma, tiktai pradžiai. Paskui aš rengiuosi iškeliauti. Bet tik vienas 
klausimas, Bela. Ar tu važiuosi kartu su manimi? 

- Ir Tomas. Ar Tomas irgi važiuos? 

"omas žiūri į žemę. Jam staiga pasidaro gėda. 

"Iraškių paplotėlių langeliai jo akyse vinguriuoja zigzagais, atvirukas iš 
Laplandijos švelniai sugniūžta kumštelyje. O taip. 

Jis nori. Jis važiuos. Kur, kaip? Jis nė nenutuokia. Bet tai nesvarbu. Nes 
troškimas, nuotaika — čia. O pradžiai būtent to ir tereikia. 

TAIP 

Dienas be Angelų, apmąstymų dienas, Laplandijos dienas nubloškė vė- 
jas. 

O Bela? "Tomas dėbčioja į Belą. 

Ji atrodo šiek tiek sutrikusi. 

Bet paskui ji nusišypso, tokia šypsena, kuri reiškia iškrovą po viso to 
vaikščiojimo baltojoje viloje, viso to žvalgymosi pro langą ir viso to miego- 
jimo, miegojimo, miegojimo ir miegojimo. 

- Jėzau, Roza, — lengviau atsikvėpė Bela ir nusijuokė. — Mes gi ką tik 
buvome Umeo. 


— Švedija! — taip pat nusijuokė Roza. — Švedija yra niekai, palyginti su 
tuo, ką aš sumaniau. 
- Prisėsk, Roza, —- pasakė Bela, — ir papasakok, ką tu sumanei. 


Roza persikėlė į baltąją vilą. Ji miegojo miegamajame, Bela gyveno viršu- 
je, savo ateljė, ten pat, kur ir visą vasarą ligi šiolei. Valgoma buvo kartu 
baltosios vilos virtuvėje. Roza, Bela, "Tomas, Nina ir Renė, jeigu, aišku, ji 
pasirodydavo. Saulėtas dienas jos leisdavo pajūryje arba kieme, Tomas kon- 
stravo modelius, užsiėmė įvairiausiais dalykais, žaidė, stebėjo. 

Viskas labai paprasta. Tai, kas pradžioje atrodė nauja ir keista, pamažu 
išbluko ir virto kasdienybe. Pagaliau Tomui ėmė rodytis, kad taip buvo visa- 
da, kad Roza visada gyveno su jais baltojoje viloje, kad kartu su jais valgė. 
Netgi tada, kai čia gyveno Kajus. Tomui tai visai neatrodė prieštaringa, kol 
neperžengdavo savo sklypo vasaros rojuje ribų. 

Jis buvo patenkintas. Vėliau, jeigu jis būtų pagalvojęs apie šį laiko tarpą, 
ko, aišku, nedarys, jis visiškai objektyviai būtų galėjęs pasakyti, kad laikas, 
praleistas baltojoje viloje su Roza, buvo nuostabus. 

Bet, vos tik jam žengus Žingsnį pas Johansonus, Maja Johanson jį pasitikdavo 
su savo tiesomis. TAŠKAS TAŠKAS TAŠKAS. Klausantis Majos Johanson, gali- 
ma buvo pamanyti, kad dabar vyksta kažkas negirdėta neregėta. Ko dar pasaulis 
nematė, nes Majai Johanson tai yra bendras visos vasaros rojaus istorijos apibūdi- 
nimas. Kažko, apie ką paskui bus kalbama daugybę metų. 

Kad ir kaip ten būtų, tai netiesa. Bendras Rozos ir Belos gyvenimas bal- 
tojoje viloje ir svajonės apie bendrą gyvenimą kartu greitai bus pamirštos. 
Jau kitais metais visa tai nugrims į užmarštį. Ir po kelerių metų bus galima 
pamanyti, jog tai tebuvo vaizduotės žaismas. 

Maja Johanson nužvelgė Tomą ir paklausė, ar šis ne alkanas. Tomas ne- 
galėjo patikėti savo ausimis. Gal prie Johansonų stalo Tomas norėtų suval- 
gyti lėkštę šilto maisto? 

"Tomas kaip reikiant papurtė galvą. 

Gabis — taip pat. Kai Maja Johbanson susimylėjo pakviesti ir jį. Jis pareiškė, 
jog kuo puikiausiai maitinąsis aplinkinėse kavinėse ir degalinėse. Fri bulvė- 
mis, mėsainiais, bifšteksais. Ir kitu nesveiku maistu, pasakė Gabis ir apsilai- 
žė. Paskui jam šaus į galvą, kad reikėtų gauti prekybos greitu maistu licenciją, ir,. 

Johansonų namuose auštant valgiams, Gabis ims aiškinti Majai Johanson 
ant Johansonų žolės lopinėlio apie užkandinių tinklą. Juk paklausa didžiu- 
lė. Tai būtų tikrai gera verslo idėja. 

Kai Gabis išgirdo save kalbant apie reikalus, jo nuotaika iškart pasitaisė. 
Beveik tiek, jog atrodė, kad po akimirkos jis suriks: „Džeimsas Bondas“ ir 
ims dairytis savo Bondo paukštyčių, kurios visos dabar buvo išsibėgiojusios. 

Gabis apsidairė. Suraukė kaktą. Truktelėjo pečiais. Įlipo į automobilį ir 
nuvažiavo. 

— Nelengvą kryžių jam tenka nešti, — pasakė Maja Johanson. - Jai turbūt 
irgi ne pyragai. 

Gabis nusivaręs, neryžtingas. Jis nežino, ko griebtis. Pirmomis dienomis 
jis vaikšto ir bamba. Jis stovi pačioje savo uolos viršūnėje ir kalba panašiai 
kaip Maja Johanson, sako, jog keista, kad suaugę žmonės... Paskui jis pra- 
randa amą. Jis nebežino, ką daryti. 

Kartą pajūrio moterims bebūnant baltosios vilos pajūryje, Gabis nusilei- 
do nuo kalno. Jis ėmė kalti lentas ant Majos Johanson žolės lopinėlio. Kalė 
ir kalė su širdį draskančia galybe. Pajūrio moterys nekreipė į jį dėmesio. 
Renė padėjo jam kalti. Bet viskas nuėjo niekais. Saulė įlindo į debesį. Pajū- 
rio moterys atsikėlė ir nuėjo. Gabis nustojo kalęs. Atrodė, kad jis kalė skiaurę 
žuvims. Bet ji taip ir liko nebaigta. Galų gale jis nieko kito nebeveikė, tik 
važinėjosi automobiliu. Nušvilpė miško keliuku, autostrada šimto kilomet- 
rų per valandą greičiu. 

Australijoje panelė Eleonora Plam buvo vainikuota Oro Karaliene. Ši. 
SAS stiuardesė gavo dovanų puikią taurę, puikų garderobą, puikios kosme- 
tikos ir puikią trijų savaičių kelionę aplink pasaulį. Tomas neša laikraštį 
Gabiui, tikėdamasis jį pralinksminti. O ta mergaitė nuotraukoje labai pa- 
naši į tą kitą mergaitę, Vivianą. 

Jis pamanė, kad, pamatęs šią nuotrauką, Gabis apsidžiaugs. Ech. Pas Ga- 
bį jis neis. Bet, žiūrėdamas į nuotrauką, jis galvoja apie Gabį ir dar jis mano, 
kad ši istorija būtų maloni Gabio ausiai. 


Visur nuotraukos — skaitykloje ant stalo prikrauta nuotraukų. Nuotrau- 
kos, nuotraukos, įvairiu metu fotografuotos vasaros rojuje. Sumestos bet 
kaip, tarsi lauktų, kol vėl bus sutvarkytos. 

Nuotraukos, kurias Roza fotografavo savo automatiniu fotoaparatu, kai 
ji dar buvo asmuo, vaikštinėjantis ir renkantis prisiminimus. Taip pat ir 
vėlesnės nuotraukos, nuotraukos iš Švedijos ir panašiai. 


NUOSTABIOS AMOTERYS PAfŪRYJE / 185 


Visa nuotraukų dėžė, į kurią Roza surinko nuotraukas iš vasaros rojaus. 
Roza taip ir nesuklijavo jų į albumą. Ten buvo trumpi, juokingi tekstai, 
iškarpos iš laikraščių ir panašūs dalykai. Juos Roza ketino perrašyti arba 
pasinaudoti jais, kurdama savo tekstus, kurie vėliau bus surašyti po nuo- 
traukomis. 

Kosmonautai Bykovskis ir Valentina Tereškova, Žvaigždynų Valia, lyg ko- 
kie dvyniai skrydžio metu suko ir suko ratus aplink Žemę. 

Pirmadienį skrisdami abu kosmonautai linksmai šnekučiavosi ne tik tarpusavy- 
je, bet ir su gerais bičiuliais. Valia dažnai pasirodydavo rusų televizijos ekranuose, 
ji atrodė gerai nusiteikusi, nors apie akis buvo matyti juodi ratilai. Dueto iš kosmo- 
so balsai aiškiai skambėjo telefono rageliuose. Valia netgi netyčia užsnūdo, dėl ko 
Žemėje kilo didžiulė sumaištis, nes buvo manoma, jog nutrūko ryšys. 

Nuotraukoje, prie kurios pridėtas šis tekstas, jie abu užsimerkę, jis ir 
Renė. Juos nustebino blykstė. Tomas prisimena, jis šypsosi. 

Naujos nuotraukos, tarp jų — „Šeima Denyje“. Numesta, kad visi maty- 
tų. 

Bela ir Roza žiūrinėjo nuotraukas. Paskui joms nusibodo. Paliko jas ant 
stalo, pametė. Tarsi jos daugiau jų nebedomintų, tarsi jos nebežinotų, ką su 
jomis veikti. 

— Man neberūpi nuotraukos, Bela, — pasakė Roza. — Aš noriu išryškinti 
savo pačios gyvenimą. 


Tomas pasiėmė „Šeimą Denyje“. Jam jos prireikė. Ji atrodė tokia asme- 
niška. Jis liovėsi galvojęs, kas juos fotografavo. Jis galvojo apie tai, kad nuo- 
traukoje jis ir Bela, kad jie keliauja. Tai lyg prisiminimas, kad jie keliavo. 


Roza ir Bela kūrė naujo gyvenimo planus. Roza kalbėjo, ji kalbėjo dau- 
giausia, o Tomas klausėsi. Jis iš tikrųjų klausėsi, ir viskas atrodė įtikinama. 
Atrodė, jog visiškai įmanoma apsigyventi name su sodu. Roza ir Bela, Nina 
ir Renė, ir Tomas. 

Bela taip pat iš pradžių klausėsi, kalbėjo nedaug, bet atrodė susidomėju- 
si. Beveik kaip Ana Kristina, kai ši žiūrėjo į Johano Vikblado namą, pastaty- 
tą ant faneros plokštės. 

Roza vėl pradės mokytis, o Bela cis dirbti. 

— Mes turime susikurti savo gyvenimą, Bela. Paprasčiausiai pradėti nuo 
nulio. 

— Mmm, — pasakė Bela. 
Tomas linktelėjo. Jis puikiai suprato Rozą. 


O pamačiusi Gabį, važiuojantį pro šalį miško keliuku, Roza pasakė: 

— Kartais man, Bela, atrodo, kad vienintelė šeimyninio gyvenimo gali- 
mybė šiomis aplinkybėmis yra gyventi su tuo Chitty Chitty Bang Bang au- 
tomobiliu, tuo su sparnais, kuriame telpa visa šeima, kuris skrieja padebesiais, 
pasinerdamas į vis naujus nuotykius. Bet ši istorija, Bela, turi mažiausiai du 
trūkumus. Pirmasis trūkumas — ji yra išgalvota. Automobiliai neskraido. 
Antrasis — tai pasaka, kur tu pati gauni vaidmenį ir turi jį atlikti. 

- Šit kaip, - Bela žvelgia pro langą. Kartais pamažu Tomą apsėda mintis, 
kad ji gana ilgai žiūri pavymui netgi tada, kai Gabio automobilis jau seniai 
dingęs iš akių. 

— Taip pat ir Gabio stiuardesės. Mano vaidmuo - stoiška palydovė žemė- 
je. Ta, kuri mato, bet nemato. Tu gi žinai tą istoriją. Ji per daug patetiška. O 
jeigu aš nenoriu? Aš nenoriu. 

— Aš nenoriu taip gyventi. 

— Aš neištversiu, jeigu man reikės taip gyventi. 

— Reikia svajonių, Bela. Kad galėtum gyventi. 


Mes turime pačios užsidirbti pragyvenimui ir atsakyti už savo gyveni- 
mus. 

Truputėlį pasiklausiusi, Bela vėl pradėjo vartyti laikraščius, rūkyti ciga- 
retes, į kiekvieną Rozos repliką atsakinėti „mmm“, ir Tomas suprato, kad ji 
klausosi nelabai atidžiai. Tomą staiga pagavo noras šiek tiek patikslinti kai 
kuriuos tikrovės neatitinkančius dalykus, kuriuos ji papasakojo Rozai. Šie 
buvo grynas melas arba išpūsta tiesa. 

Pavyzdžiui, papasakoti, kad Bela metė darbą chemikalų parduotuvėje ne 
dėl to, jog išeikvojo kasą ir pati viena kelioms dienoms išvyko prasiblaškyti, 
o todėl, kad ji niekada tiksliai nežinojo, kiek yra valandų, o tai labai nepa- 
lankiai atsiliepė verslui. 

Bet jis to nepadarė. 

Jis visą laiką manė taip kaip ir Roza. 

— Reikia svajonių, Bela, utopijų. 

Aišku, kad tai skamba kvailai, naiviai, nesuprantamai. Bet pamėgink pats 
pirmą kartą ką nors suformuluoti toje už ribos egzistuojančioje erdvėje, ką 
nors, apie ką anksčiau niekada negalvojai. 

— Ką reiškia „utopija“? — Šito Tomas taip pat norėtų paklausti. Bet tiktai 
ne tokiu kaip Bela tonu. O paprastai, su gyvu susidomėjimu. 

— Man bloga, — pasakė Bela. —- Man skauda galvą. 

Ir ji užlipo į savo ateljė. 


Kartą, kai Gabio automobilis važiavo pro šalį, Bela neleistinai ilgai stovė- 
jo prie lango ir žiūrėjo pavymui. Roza tai pastebėjo, kažką pasakė, be jokių 
užuolankų. 

— Tu klysti, — staiga tarė Bela kone piktai, bent jau labai nekantriai. — Tu 
juk nesiklausai, Roza. 

- Ko tu iš tikrųjų nori, Bela? — paklausė Roza kitą kartą. Šiek tiek išvar- 
gusi, bet iš tikrųjų susidomėjusi. 


— Iškeliauti, — atsakė Bela, bet tik po keleto dienų. Vėlų vakarą. Kai ji 
nusprendė išvykti. 

Ji pažadino Rozą vidury nakties. 

— Aš turiu iškeliauti. 

Ir Roza atsakė, ji turėjo taip atsakyti: 

— Aš keliausiu drauge. 


Bet kalbos apie naują gyvenimą ar bent jau konkrečius planus po kiek 
laiko pritilo. Jos vėl ėmė kalbėtis apie įprastinius dalykus. Apie kremą nuo 
saulės, madingas šukuosenas ir laivą parduotuvę. Bela ir Roza, išėjusios į 
vasaros rojų, vėl tapo Pajūrio moterimis. Su tamsiais akiniais, panašios lyg 
uogos, beveik kaip dvynės. 


Galų gale, Rozai kažkur pasišalinus, vakare Bela stovi jo kambaryje. 

— Aš taip pavargau, Tomai. Išsekau. Vienturti, mes turime pasikalbėti. 

- Aš konstruoju, — sakydavo "Tomas, jeigu jis sėdėdavo prie savo stalo ir 
konstruodavo modelius. 


Ji nueidavo, bet grįždavo. Grįždavo ir grįždavo. 

— Aš galbūt iškeliausiu, Tomai. Bet aš grįšiu. 

Naktimis ji — tamsus šešėlis tarpdury. Tomas miega. Ji išeina. Bet po 
sekundės jis atsisėda lovoje. Miego kaip nebūta. 


— Tomai. 

— Aš konstruoju, — vakarais Tomas kartoja konstruodamas savo modelį. 

— Tu nenori klausytis, — sako Bela, sėdasi priešais jį kitoje stalo pusėje, 
pavargusi, tarsi visos jėgos staiga būtų ją apleidusios. Jos balse girdėti nuo- 
vargio ir liūdesio gaidelės. Jis tam nepasirengęs. Juk jis tik vaikas su mode- 
liais prie geltonojo stalo savo vaikiškame kambaryje, kuris dar visai neseniai 
buvo vadinamas vaikų kambariu, o ji — mama, kuri turėtų kalbėti apie ma- 
miškus dalykus, klausinėti šio bei to apie jo darbus ir pomėgius, o ne at- 
virkščiai — pati pliurpti apie kitus, keistus dalykus. Jis sutrinka, turi liautis 
konstravęs. "Turi padėti lėktuvo sparną, kurį laiko vienoje rankoje ir kaip tik 
ruošiasi tepti klijais bei klijuoti prie korpuso. Pakelia akis, pažvelgia į ją, 
prisiverčia pažvelgti. "Tai tas vakaras, paskutinis vakaras, jos plaukai trumpi, 
labai trumpi, baigiasi vos žemiau ausų. Tokie trumpi jie dar niekada nėra 
buvę. Tikriausiai gražūs, tik kitokie. 

Jis žiūri. 

Ji atremia jo žvilgsnį. Jis turi kuo greičiau ką nors sugalvoti. Kitaip ji 
pradės kalbėti. 

Visos lėktuvo dalys pažertos ant geltono stalo paviršiaus. Jis žino, kaip jas 
sujungti, instrukcijų jam daugiau nebereikia. 

Ir jis ima pasakoti. Kone nustebindamas pats save. Paprasčiausiai jis stai- 
ga išgirsta savo balsą. 

— Kaip ir visos geros istorijos, — pradėjo Tomas Storyteller* , — ši istorija 
prasidėjo bare. 

Ir taip jau nutiko, kad per paskutinį Tomo ir Belos pokalbį vasaros roju> 
je jis neuždavinėjo svarbių klausimų, jis pliurpė, pasakojo savo istoriją. 

— Bare amerikietis medžioklinio lėktuvo pilotas Džimis Angelas sutiko 
paslaptingą žmogų, Nuotykių leškotoją. 

Ir jis pasakojo toliau, pasakojo ir pasakojo, susipainiojo savo istorijoje. Pa- 
slaptingasis Nuotykių leškotojas pažadėjo Džimiui Angelui, ypatingam drąsuo- 
liui, daugybę pinigų, jeigu šis sutiktų atlikti slaptą užduotį Pietų Amerikos 
džiunglėse. Ir jie išskrido, be žemėlapių. Nuotykių Ieškotojas užsispyrė, kad 
Džimis Angelas skristų vien pagal jo nurodymus. Kai lėktuvas nusileido džiun- 
glėse, Nuotykių Ieškotojas dingo, o Džimiui Angelui teko laukti pasilikus lėktu- 
ve. Nuotykių Ieškotojas grįždamas parsinešė su savimi krepšį, pilną aukso ir 
deimantų. Džimis Angelas negalėjo nuo aukso atplėšti akių ir slapčia prisiekė, 
kad, atlikęs užduotį, jis pats grįš atgal ir suras auksą bei deimantus. 


* Pasakotojas (angl). 

Taip jis vėliau ir padarė, kai Nuotykių Ieškotojas jau buvo nebegyvas. Bet 
jis nusileido aukštai kalno viršūnėje, tiesiai į pelkę. Lėktuvas įklimpo pelkė- 
je ir nebegalėjo pajudėti iš vietos. Taigi, užuot ieškojus aukso ir deimantų, 
Džimiui Angelui teko pėstute nusileisti nuo kalno ir slaptais indėnų takais 
brautis per neperžengiamas džiungles. Bet ši kelionė nenuėjo perniek. Be- 
eidamas Džimis Angelas surado patį didžiausią pasaulyje krioklį, kuris buvo 
pavadintas jo vardu. Lėktuvas taip ir liko pelkėje. Visiems laikams. 

— Tai buvo flamingas, — baigė Tomas Storyteller savo istoriją, — nuosta- 
busis Aamingas. 

— Tomai, — Belos veidas pražydo šypsena. Ji įsmeigė į Tomą savo tamsias 
akis. — Tai buvo nuostabi istorija. Ar tu pats ją sugalvojai? 

— Nee, ji parašyta štai čia. Tomas parodė į modelio dangtelį, vidinę pu- 
sę.- Ant dangtelio. Langelyje „Įdomūs faktai“. 

O galjis tik įsivaizdavo? Ar jis apskritai pasakojo kokią nors istoriją? Ar 
ji apskritai sėdėjo priešais? Ar ji apskritai klausėsi? Ar ji N-tąjį kartą pasakė: 
„Vienturti, mums reikia pasikalbėti...“ 

O gal jis jau išėjo pro verandą? Gal jis jau stovi ant bendro Johansonų, 
Rozos ir Gabio pontono krašto? Su pižama, chalatu, aukštais auliniais ba- 
tais? Gal jis, kasydamasis ranką, žvelgia mėnesienoje į tamsius vandenis, 
tamsias saleles, į arčiausiai esančią Huotario salelę? Nes dabar beveik pilna- 
tis, mėnuo dyla, ir prasideda paskutinė vasaros savaitė. O po vasaros ateis 
ruduo, žiema, pavasaris ir naujos vasaros. Pažadėtosios naujosios vasaros. 

Ne. Jis savo kambaryje. Ji stovi ant virtuvės laiptų ir rūko. Greitai, ner- 
vingai pučia dūmus. Ji jo nemato. Jis užgesino šviesą. Dabar ji apsisuko, 
atidarė duris ir per virtuvę nutipeno į miegamąjį, kur miegojo Roza. 


Pasakojimai ir istorijos čia nepadės. Vaizdai, nuostabiojo gyvenimo vaiz- 
dai čia nepadės. Tomas tai žino, tik Tomas ir niekas kitas. Nuostabusis gyve- 
nimas, miesto gyvenimo vaizdas iš praeities. Kajus susirgo. Tomui atiteko 
Kajaus bilietas. "Tomas ir Izabelė kartu nuėjo į teatrą. Spektaklis? Tomas ir 
Izabelė visiškai neprisimena spektaklio. Bet, leidžiantis užuolaidoms, ėmė 
lyti balionais. Prie balionų virvučių buvo priraišiota buteliukų su vonios 
putomis. Tomas ir Izabelė sugavo daugiausia balionų iš visų žiūrovų. Tą jie 
atsimena. Jie grįžo namo ir pasidalijo grobį. Tomui atiteko balionai, nes jis 
vaikas ir jam patinka balionai, o Izabelė pasirūpino vonios putų buteliukais, 
nes ji yra moteris, mėgstanti maudytis putose, o kaip tik tokias putas ma- 
žuose buteliukuose, pririštuose prie balionų virvelių, ji ypač mėgo. „Fenja- 

lio“ putos. Izabelė ir Kajus eina maudytis. Izabelė išpila į vandenį visą mažo 
buteliuko turinį. Kajus įneša į vonios kambarį patefoną, o Tomas eina mie- 
goti. Jis priraišioja balionus prie lovos kraštų, gulasi į lovą, gesina šviesą, 
guli ir žiūri į tamsius balionų siluetus, kol užminga įsivaizduodamas dabar 
esąs oro balione, kuris sklando ir skrieja laike ir erdvėje. Bet, jam pabudus 
paryčiais, visi balionai subliuškę gulėjo ant žemės, jų ODA buvo susiraukš- 
lėjusi kaip kakavmedžio žievė arba kaip Kajaus ir Izabelės kūnai, nes jie 
užmigo vonioje. Jie atrodė kaip negyvi. Tomas nuėjo į vonios kambarį pasy- 
sioti. Patefonas buvo įjungtas. Plokštelė vis dar tebesisuko, nors buvo seniai 
pasibaigusi. Tomas išjungė patefoną, plokštelė sustojo. Valandėlę jis pasto- 
vėjo priešais vonią žiūrėdamas į Izabelę ir Kajų, miegančius šaltame vande- 
nyje. Įkišo pirštą į vandenį ir patikrino. Staiga jį pagavo noras čiupti Kajų už 
rankos, papurtyti ir imti žliumbčioti, kaip gali tik berniukas, prabudęs nak- 
tį ir nejuokais išsigandęs: „Nubusk, kelkis gi“. 

Bet jis to nepadarė. Jis visą laiką žinojo — jie gyvi. Izabelės galva gulėjo 
nuslydusi į šoną, o skruostas buvo atsidūręs ant vonios krašto. Kajus sėdėjo 
bemaž tiesiai, užmerktomis akimis, pusiau pravira burna. Bet linksmiausias 
dalykas, dėl kurio Tomas pratrūko juokais, nors jam baisu, nors dabar nak- 
ties vidurys, nors namuose tylu, buvo jų kojos — pamėkliško pieno baltumo 
kojos žaliame vandenyje. Oda — balta, šlykšti, minkšta, kažkokia beformė, 
ypač palyginti su juodais ant kojų želiančiais plaukais. Tiek Kajaus, tiek 
Izabelės kojos buvo smarkiai apžėlusios. Vasarą Izabelė jas nusiskusdavo, 
kad galėtų nešioti maudymosi kostiumėlį. Bet Tomas juokėsi ne iš plaukų. 
Jis juokėsi iš to, kaip Kajus ir Bela gulėjo. Vonia buvo trumpa, ir nė vienas 
iš jų negalėjo kaip reikiant ištiesti kojų. Todėl jie atsigulė taip, kad kojos 
įsmigo į jų kūnus. Kajus vieną koją palaidojo tamsioje Izabelės pažastyje, 
kuri žiemą buvo irgi prižėlusi. Izabelė gulėjo ant šono. Jos kojos — ant Ka- 
jaus pilvo. O tiksliau — Kajaus pilve. 

Visos putos buvo ištirpusios. Izabelė prabudo, pamatė "Tomą. Ji kone 
išsigando. Paklausė, kur esanti. Žvelgė į Tomą taip, tarsi būtų ne ten patai- 
kiusi. 


Roza nešasi krepšį su sumuštiniais, žemės riešutų sviestu ir keksais. Vie- 
name termose — juoda kava, kitame — apelsinų gėrimas. Bela neša rankš- 
luosčius, antklodę ir kremą nuo saulės. Roza pasirišusi rožinį kaspiną, kad 
jos tamsūs plaukai nekristų ant kaktos, Bela apsivyniojusi galvą rankšluos- 
čiu, baltu rankšluosčiu. Abi — tiek Bela, tick Roza — su tamsiais akiniais. 
Roza, pasirėmusi ant alkūnių, tyso ant antklodės ir kažką kalba Belai, bet ką 
- negirdėti, nes jos gana toli nuo visų kitų. Roza ištiesia Belai puodelį ka- 
vos, Bela jį paima ir įsikuria ant antklodės šalia Rozos. Ji išsitiesia, jos kūnas 
žvilga saulėje nuo kremo ir drėgmės, nes ji ką tik įlankoje apsišlakstė vande- 
niu. Tai nuostabiai gražu, ir nesvarbu, kad jos oda nėra tokia tamsi kaip 
visada. 

Tai paskutinė Belos ir Rozos popietė vasaros rojaus pajūryje. Nepraeis 
nė pusvalandis, jos grįš į vilą, nusikirps plaukus ir pajūryje daugiau nebepa- 
sirodys. 

Roza išstuksena iš savo pakelio cigaretę, įsideda ją į burną ir, prieš ją 
prisidegdama, ištiesia pakelį Belai. Bela purto galvą. Bela atsisėda, žvalgosi 
po įlanką. Per saulę gaubiančią miglą beveik nieko nematyti. Netgi Huota- 
rio salelę, esančią taip arti, galima įžiūrėti tik vargais negalais. Roza taip pat 
atsisėda, Roza kažką pasako ir juokiasi, Bela juokiasi. 

Užsimetusi chalatą, atžingsniuoja Maja Johanson. Chalato diržas kaba- 
liuoja, todėl iš toliausiai puikiai matyti jos milžiniškas monokinis. Roza ir 
Bela nepastebi Majos Johanson, vadinasi, šaiposi ne iš jos. Tomas nardo. Jis 
atsisėda ant dugno ten, kur baigiasi smėlis ir prasideda dumblas. Jis žvalgosi 
pro savo akvalangą. Saulės spinduliai skverbiasi į vandenį; kai jis pajudina 
vieną koją, aplink skrajoja purvo dalelytės, žaliai rudos ir purios it snaigės, 
kai jos būna didelės ir krinta lėtai, arti viena kitos. Ir staiga tada pats nu- 
stembi suvokdamas, kad žiema nė kiek ne blogesnė už vasarą. 

Jis turi iškilti į paviršių ir įkvėpti. Virš vandens Erkis Johansonas žaidžia 
su tamsiai mėlynu kamuoliu, ant kurio didelėmis baltomis raidėmis užrašy- 
ta „NIVEA“. Jis terliojosi su kamuoliu jau gerą valandą, bet nieko protin- 

gesnio nesumanė, kaip tik mesti kamuolį keletą metrų į priekį, bėgti paskui 
jį ir rėkti taip, lyg jis labai skubėtų. Iš tikrųjų jis niekur neskuba. Vėjas 
nurimo, nors dabar dar tik vidurdienis. Staiga bangelės įlankoje išsilygino, 
nors dabar dar tik vidurdienis ir turėtų pūsti gaivus popietės brizas. Pagrin- 
dinė demonstratyvaus Erkio terliojimosi su kamuoliu ir šūkaliojimo prie- 
žastis — tai noras įtraukti į žaidimą Tomą. 

Tomas tai žino. Jis nenori. Jis šąla. Bet šaltį jis turi pergalėti, priprasti 
prie jo. Tik todėl jis vis dar vandenyje, nors šąla ir bando laikytis po vande- 
niu. Nes jeigu pakankamai ilgai tupi vandenyje, tai ten daug šilčiau nei ore. 

- Erki, mesk kamuolį, — Maja Johanson brenda į vandenį. Ji numetė 
chalatą pakrantėje po alksniu, kur Renė būna tada, kai nebūna kur nors 
kitur, — Ruti miške, rūsyje, už Johansonų pirties arba kokioje kitoje slapto- 
je savo vietelėje, kurių pilnas visas vasaros rojus. Tomas nebegali tiksliai 
pasakyti, kur ji yra. Tik apytiksliai. Kur nors, yra keletas alternatyvų. Aišku, 
jeigu jis apie tai galvotų. Bet jis negalvoja. Šiuo metu jis vandenyje, o jo 
mintys sukasi apie daugybę kitų dalykų. 

Maja Johanson įlėkė į vandenį ir ištiesė rankas į Erkį Johansoną ir ka- 
muolį, kuris iš tikrųjų yra jų, Majos ir Pusu Johansonų, kamuolys. Iš tikrųjų 
šis kamuolys buvo pirktas suaugusiųjų vandens žaidimams, kaip rodė reklamo- 
je. Savaime suprantama, kamuolį pirko pavasarį. Gegužės mėnesį jie vaikš- 
čiojo po parduotuves, stumdė priešais save vežimėlį ir ruošėsi vasaros sezonui, 
nuoširdžiai tikėdami, jog galima nusipirkti jūros ošimą, nerūpestingą juoką 
pajūryje, iki raudonumo įkaitusią odą, gaivius vakarus po karštos dienos, 
saulei pasislėpus už medžių, žvilgančius uodų debesis paskutiniuose, į įlan- 
ką pro medžius besiskverbiančiuose saulės spinduliuose. 

Erkis metė kamuolį Majai Johanson. Maja Johanson jį sugavo. Ji sto- 
vėjo vandenyje, siekiančiame viršutinį jos monokinio kelnaičių kraštą, 
tik keletas centimetrų iki ten, kur prasideda jos ilgos krūtys. Ji žvairavo 
į Belą ir Rozą, sėdinčias sau ant kranto ir kalbančias taip tyliai, kad 
išgirsti, ką jos sako, buvo neįmanoma. Ji svarstė, ar pamojuoti joms. 
Bet nespėjo ji nė apsispręsti, kai Roza ir Bela atsigulė ant antklodės, 
Rozos galva ant Belos pilvo, Belos viena ranka Rozos plaukuose, ku- 
riuos ji svajingai kedena, kol Roza žiūri į dangų ir kalba, kalba. Bela ir 
Roza jau tuoj eis. Atsikels, pramankštins sustingusius sąnarius, nusiva- 
lys nuo drabužių dulkes, suvynios antklodę, sudės kavos ir gėrimo puo- 
delius bei keksų pakučius į krepšį, išpurtys rankšluosčius ir užsimes 
juos kaip boksininkai ant kaklo. Roza įsikiš kojas į sandalus, tuos pačius 

baltuosius su auksinėmis sagutėmis bei odiniais dirželiais, apvyniotais 
apie koją, Bela tik šiaip eis, nes ji basa. Jos pradings alėjoje. Bet dar ne 
dabar. Maždaug po kokių penkių minučių. Dabar Tomas užsiėmęs kuo 
kitu, jis bando pagerinti buvimo po vandeniu rekordą. Jis pats skai- 
čiuoja sekundės, nors gerai žino, jog savo skaičiavimu negalima pasi- 
kliauti. Juk neįmanoma kiekvieną kartą skaičiuoti vienodai, vadinasi, 
tai nėra joks pastovus dydis. Jis mano, kad pravartu būtų turėti chrono- 
metrą. Dar jis mano, kad per Kalėdas norėtų gauti dovanų chronomet- 
rą, tokį, kuris nepraleidžia vandens, kokį Renė turi įsidėjusi į raudoną 
plastmasinį dėklą ir pasikabinusi ant kaklo kaip raktą ant virvutės, kai ji 
buriuoja, ir kuriuo taip pat buvo matuojamas bėgimo rungties laikas 
per Majos Johanson olimpines žaidynes, neseniai surengtas Johansonų 
kieme, nes sportas skatina visų pasaulio tautų draugystę. Ypač Majos 
Johanson, kurią graužė sąžinė dėl vieno incidento pajūryje tą beviltišką 
dieną labai seniai, kai dar egzistavo povandeninių tyrimų draugija. Ma- 
ja Johanson paruošė prizus ir visa kita. Ir kai Tomas pareiškė norą at- 
stovauti Amerikai, Renė pareiškė norą atstovauti Amerikai ir, žinoma, 
Erkis Johansonas pareiškė norą atstovauti Amerikai, Maja Johanson te- 
pasakė, kad, be abejo, Amerikoje yra daugybė talentingų sportininkų. 
Taigi visi tapo Amerika ir buvo ja tol, kol Erkis Johansonas liko vienin- 
telis sportininkas aikštelėje, nes kiti du sportininkai nesuprantamu bū- 
du siaubingai susižeidė, iš pradžių Renė, o paskui ir Tomas. Tomas po 
vandeniu galvojo, jog, kai turės tikrą chronometrą, galės objektyviai 
išmatuoti, kiek laiko gali išbūti po vandeniu, ir pagal šiuos objektyvius 
matavimus bus galima sudaryti tikslingą treniruočių grafiką, kad rezul- 
tatai pagerėtų ir kad jis dar ilgiau išbūtų po vandeniu. 

Kalėdinės dovanos ir Kalėdos. Kaipgi jis nepagalvojo, kokios bus Kalė- 
dos ir kaip jos bus švenčiamos jo naujajame gyvenime? 

Na, truputėlį pagalvojo... 

Jis iškilo į paviršių. Jis turi įkvėpti. 

Paskui jis užpyko pats ant savęs. Kalėdos, kalėdinės dovanos... Argi apie 
tai reikia galvoti naujojo gyvenimo išvakarėse? Bet vėlgi tas balsas jo kąm- 
baryje, Belos balsas, tas, kurio jis negali pamiršti: 

- Ei, Vienturti, mes turime pasikalbėti. 


Ne. Tomas purto galvą, prunkščia, žiūri į pajūrio moteris ant uolos, Belą 
ir Rozą, įsikala jas sau į galvą. 

Roza ir Bela vis dar guli ant uolos. Roza, nusiėmusi tamsius akinius, 
segasi savo palaidinę, baltą vasarinę berankovę palaidinę su daugybe mažų 
mažų sagučių priekyje. Belos pirštai Rozos plaukuose. Ji išpeša keletą sruo- 
gų ir išmatuoja jas akimis. Ilgos, ar ne? 

Mają Johanson, kuri su kamuoliu rankoje stovėjo seklumoje, o jos mo- 
nokinis lėtai ir nemaloniai mirko šaltame vandenyje, kelioms sekundėms 
apėmė neviltis. Rankoje ji laikė kamuolį. Kamuolys buvo mėlynas, o bal- 
tos raidės ant jo — didelės, raginančios. Saulė šviečia, smagių vandens 
žaidimų metas. Bet ką gi jai daryti su kamuoliu? Ji neturi nė menkiausio 
supratimo. 

Ji pasijuto visiškai ne savo vietoje. Majos Johanson kalba tai skambėtų 
taip — visai paikai. Juk ji — suaugusi moteris. Ko ji Čia stovi tame sekliame 
vandenyje plikomis krūtimis kaip kokia kevėša? 

Maja Johanson buvo ne savo vietoje vos keletą sekundžių, paskui iš van- 
dens išniro Tomo galva. Ir Maja Johanson pamanė, kad jeigu Tomas liktų 
virš vandens būtent ten, o Erkis Johansonas - šiek tiek šone, kur jis dabar ir 
yra, tai jie visi trys — Tomas, Erkis ir Maja Johanson — sudarytų tarsi kokį 
ratą. Beliktų tik imti mėtyti kamuolį: Maja — Tomui, Tomas — Erkiui. Kažin 
kur už jų iš Johansonų namo išėjo Pusu Johansonas, ir Maja Johanson šūk- 
telėjo Pusu paimti fotoaparatą ir juos nutotografuoti. 

— Pusu! Eik ir atnešk mūsų automatinį fotoaparatą. Ateik čionai ir nuto- 
togratuok mus! 

Dabar pajūrio moterys keliasi, dabar jos jau pakėlė sparnus. 

"Tomas dreba, net dantys barška. Erkiui nė kiek nešalta. Jis išsižiojęs kva- 
tojasi iš Tomo, ir jeigu būtų šuo, tai tikrai imtų vizginti uodegą. Ir kai tik 
Tomas nusprendė juos palikti ir nebepagauti jo link lekiančio kamuolio, o 
Acisti jam skrieti tolyn į jūrą — vis tolyn ir tolyn su vėju, kuris vėl pakilo ir 
pūtė kaip tik nuo kranto, — staiga jis pamanė, kad ne, Erkis Johansonas — 
ne šuo, jis — Majos ir Pusu Johansonų berniukas, dvejais metais jaunesnis 
už patį Tomą, bet visai nieko. Tai juk ne Erkio kaltė, kad jo mama pati 
kvaišiausia ir labiausiai nukarusiomis krūtimis visame vasaros rojuje. Ir staiga 
kaip tik dėl to Tomui pagailo Erkio. Šelnumo Erkiui Johansonui banga už- 
liejo Tomą, ir jis nusprendė pasilikti žaisti kamuoliu, nors Pusu Johansonas 
jau lėkė didžiausiais žingsniais, nešdamas fotoaparatą. Tomas net nepajėgė 
įsivaizduoti, kad, matant Renci, kada nors būtų galėjęs savo noru leistis 
fotografuojamas su Erkiu Johansonu ir Maja Johanson, apsitempusia monokiniu. 

Kažkur giliausiame savo sąmonės kamputyje Tomas suvokė, kad Bela ir 

Roza susidėjo savo daiktus ir išėjo kažkaip pernelyg tyliai, o ne triukšmingai 
kaip paprastai. 

Jos užlips į ateljė ir nusikirps plaukus. Jų šukuosenos išėjusios iš mados. 
Viršuje, ateljė, Roza įsikirs Belai į ranką. Bela paspartins žingsnį ir išsiva- 
duos iš Rozos glėbio. 


Pusu Johansonas fotografuoja. Erkis, Maja Johanson ir Tomas juokiasi ir taško 
vienas kitą vandeniu. Taip, ir Tomas. Bet jo dantys ir toliau barška, ir jeigu Johan- 
sonų totoaparate būtų buvusi spalvota juosta, jo lūpos nuotraukoje būtų išėjusios 
mėlynos. Bet taip nėra. Ir koks gi Čia tau automatinis totoaparatas. Tiesiog ranki- 
niu būdu reguliuojama dėžė. Paskui staiga Maja, Pusu ir Erkis Johansonai veržliu 
žingsniu, tuo Majos Johanson karštligiškuoju, lekia į Johansonų namą, kai ji, kaip 
pati mėgsta sakyti, jaučiasi Ig būtų iš naujo užgimusi. Dabar jiems, Johansonų šeimai, 
šalta. Maja Johanson tempia besispyriojantį Erkį. Jie būtinai turi pasiimti sausus 
rankšluosčius, nusišluostyti, šiek tiek pavalgyti, nes yra išalkę, persirengti, nes pus- 
broliai ateis gerti kavos ir atsisveikinti, kadangi didžiosios kelionės diena išauš rytoj 
arba poryt, arba dar kitą dieną, priklausomai nuo oro sąlygų. 

Erkis bando atsisukti ir kažką "Tomui pasakyti, bet sugeba tik pamojuoti, 
ir tai tik dėl to, jog išsprūdo kamuolys ir Erkiui teko bėgti jo pasiimti. 
Erkiui Johansonui sugavus kamuolį, jie, Johansonų šeima, skuba dar labiau. 
Jie privalo suspėti į namą ir daryti tai, ką jie turi daryti pagal šeimos dienot- 
varkę, sudarytą atsižvelgiant į šeimos vasaros planą. Tomas irgi pamojuoja, 
nors Erkis nemato. Jis smarkiai trina savo kūną rankšluosčiu, kol galutinai 
nusišluosto ir sušyla. Paskui apsirengia ilgas kelnės ir storą vilnonį meggtinį. 
Visą dieną švietė saulė, bet apie karštymetį neverta nė kalbėti, nes pučia 
gana šaltas vėjas ir žvarbus oras primena artėjantį rudenį. 

Iš Ruti miško išlindo Renė. Ji persirito per pajūrio uolą, praėjo pro "To- 
mą ir nusileido ant liepto, įlipo į baltosios vilos valtį, atrišo ją nuo liepto ir 
nuirklavo. 

— Palauk! — sušuko Tomas. Bet ji nepalaukė. 


"Tomas plaukia „Ilgakoje“ Vėjo salos link. Jis pastebi ją iš tolo, šviečiantį 
taškelį nendrėse. Jis plaukia pavėjui, vėjas vis dar stiprėja, laivelis švilpia per 
bangas. Jis vėl tai pajunta, pajunta greičio kerus. Uūūūžt. Staiga jame netgi 
ima burbuliuoti ta daina, Vivianos daina, bet dabar tarsi nebesusijusi su 
Viviana. My Boy LolliPop. Tik viena daina. Šlageris kaip ir visi kiti, bet 
priedainis, be abejo, patrauklus. 

„Ilgakoje“ lekia Vėjo salos linkui tokiu baisiu greičiu, kad net Renė už- 
šoka nendrėse ant akmens, kad "Tomas ją pamatytų, mojuoja rankomis ir 
rėkia saugoti korpusą. Jai nepatinka, kad jis plaukioja „Ilgakoje“ be jos. Jis 
tai Žino, nors ji nieko nesakė. Bet ji jokiu būdu negali jam uždrausti, nes 
laivas priklauso jiems abiem. Tik kitą pavasarį Gabis paskambins Kajui į 
miesto butą ir paklaus, ar galėtų išpirkti Kajaus „Ilgakojes“ dalį. 

"Tomui Renė nerūpi. Jis apsimeta aklas ir kurčias. Tik priplaukęs prie pat 
nendrių ruožo, jis timpteli šotą, pasisuka prieš vėją, paleidžia šotą, pakelia 
švertą ir iššoka iš jachtos į vandenį, basas, iš anksto pasiraitojęs kelnės. 
Paskui, padedamas Renės, jis atsargiai užvelka jachtą ant kranto, apvynioja 
aplink stiebą bures ir apriša šotu. 

= Ši sala — privati, - pasakė Renė, nutempus „Ilgakoje“ į vietą. 

— O man į tai nusispjaut. Pikčiurna. 

"Tomas eina tiesiai į kitą pusę. Eina palei krantą, energingai žingsniuoja, 
kažkas traška po kojomis. Ypatingieji Vėjo salos vabzdžiai, kurie nesikan- 
džioja, bet šiaip yra bjaurūs padarai, pamažu ima ropinėti po drabužiais 
visu Tomo kūnu, aitrus Vėjo salos nendrių, kiaušinių lukštų, supuvusios 
žuvies ir žuvų kaulų kvapas smelkiasi į nosį. Atėjęs į kitą salos pusę, jis žiūri 
į Lindbergų pakrantę. Zvilgantis sportinis raudonmedžio laivas supasi pri- 
rištas prie liepto, korpusas aptrauktas žaliu brezentu. Ant tiltelio stovi Kla- 
sas ar Pėteris Lindbergas ir nepažįstama mergaitė. Kad ji yra jo mergina — 
aišku, bet tai ne Viviana. Jos plaukai šviesūs ir ploni, ant galvos tamsiai 
mėlyna kepuraitė su snapeliu. Jie lipa į denį. Mergina įgudusiais judesiais . 
atsega brezentą, Klasas ar Pėteris paleidžia variklį, ir jie išplaukia. Vėl tyla. 
O šlykštynė? Šlykštynės nematyti. 

Užjo nugaros kažkas trakšteli, po akimirkos jis jau griūva, pilvu prisiplo- 
ja prie žemės, vėl užuosdamas aitrų nendrių ir supuvusios salos kvapą. Ji — 
ant viršaus, bet šį kartą ji nežaidžia kaip kartais, kai kikendama netikėtai 
šoka ant jo iš už nugaros ir sako, jog į jį įsisiurbė erkė: „Ji įsisiurbė kaip tik 
čia, ją reikia pasukti prieš laikrodžio rodyklę. Aš išbandžiau. Aš jau suku“. 
Tai lyg alibi, kad ji galėtų įžnybti jam į kaklą. 

Bet šįkart ji nejuokauja, ji kažko įpykusi, jis tai pajunta iš jos judesių. 
Staiga jis suriaumoja nuo stipraus persmelkusio skausmo. Ji suvarė jam į 
ranką dantis. Įkando tiesiai per jo storą vilnonį megztinį.Paskui ant rankos 
liks žymė. Randas, kuris kiek laiko neišnyks. Matysis net ir vėliau. Nors 
gana greitai iš jo liks tik niekuo neypatinga raudona dėmė, kuri atrodo kaip 
paprastut paprasčiausia egzėma. 

Tomas rangosi po ja, išsilaisvina iš jos gniaužtų. Nusviedžia ją, bet vėl 
puola antjos, ir jie galynėjasi, mušasi, jis tampo ją už plaukų, už to mažučio 
kuokštelio, kuris jai dar likęs, spardosi kaip pasiutęs, kol galiausiai susivaldo 
ir ją paleidžia. Baigia muštynes. Atsikelia ir atsistoja. Nusivalo drabužius. 
Skausmas rankoje aprimsta. 

Nes tai jau nebe juokai. 

Ji taip pat neteko žado nustebinta jo staigaus ir absoliutaus atsitraukimo. 
Ji stovi kiek tolėliau nuo jo, žiūri į jį, alsuoja. Štiprus, nelygus jos alsavimas 
pamažu rimsta ir pasidaro tylus, kaip paprastai. Jis pačiupinėja savo ranką. 


Skauda. 


— Galima, aš pažiūrėsiu? — Ji artinasi prie jo. Jos balsas vėl ramus. Netgi 
šiek tiek smalsus. Tarsi juo būtų norima išreikšti objektyvų susidomėjimą 
mokslo vardan. 

— Tau galvoj negerai, - murma jis. 

— Taip tau ir reikia, — sako ji. — "Tu kvankšt. 


Ji nueina. Dingsta krūmuose, iš kurių ką tik iššoko ir užpuolė jį iš už 
nugaros. Ji žirglioja tiesiu taikymu, nieko nepaisydama. Šakelės linksta ir 
lūžta. 

"Tomas grįžta palei krantą prie laivelių. Jis apsivelka gelbėjimosi liemenę 
ir paruošia „Ilgakoje“. Pritvirtina visas palaidas laivo dalis, vėjas nerimsta, 
kelionė atgal bus sunki ir šlapia. Pilka ir žvilganti nuo baltų putų įlanka 
driekiasi priešais jį saulės šviesoje, nutvieskiančioje ją keletui sekundžių 
pro plyšį šioje beribėje baltai pilkoje erdvėje. 

Jos oranžinis megztinis, ant peties siūlų dygsnių, kurie kadaise buvo bal- 
ti, bet dabar jau nebe, gumulas. Dabar jis stovi jam akyse, akių kampučiuo- 
se. Ji vėl čia. Sėdi palinkusi valties priekyje, vos už keleto metrų nuo 
„Ilgakojes“, rankoje maži akmenukai, ji mėto juos priešais save į nendres. 
Pliumpt, pliumpt — labai maži akmenukai. Megetinis paraitotas, rankų oda 
ne per labiausiai įdegusi, bet vis dėl to žvilganti, šiurkšti, vasariškai sausa, 
pakrapščius lupasi baltos atšerpetojusios odos juostelės. Tokia pat kaip ir 
jo. 

— Gal parvelkam „Ilgakoje“ buksyru? — paklausė ji. — Kitaip tau teks 
manevruoti. 


Kajus grįžo iš Laplandijos. Tai žinojo visi, išskyrus Tomą. Kai Tomas gavo 
atviruką su samiu ir tundra, Kajus jau gyveno miesto bute. Tomas kalbėjosi 
su Kajumi Johansonų telefonu ir visą laiką įsivaizdavo, kad kalbasi su Lap- 
landija, nors pokalbio metu jokie miestelių pavadinimai nebuvo paminėti. 
Kajus sakė, jog kada nors jie abu važiuosią į Laplandiją. Tomas linktelėjo, 
bet jo linktelėjimas telefonu nebuvo išgirstas. 

Tomas pasiėmė dvilitrį indelį mėlynėms ir patraukė į mišką. Jis prabuvo 
ten keletą valandų, mat sutiko Johaną Vikbladą ir Aną Kristiną, beieškan- 
čius tekšių. Tomas nuvedė juos į vieną tolimą vietelę giliame slėnyje, kurią 
žinojo jis vienintelis. Raudona ir geltona žaižaravo akyse, slogus ir lipnus 
kvapas smelkėsi į nosį. 

— Tai galima pamatyti daugiausia kartą per dešimtį metų, — pasakė Joha- 
nas Vikbladas ir puolė rinkti. Ir jie rinko. Jie rinko ir rinko, nušlavė visą 
slaptąjį slėnį. 

Kai "Tomas su indeliu, ligi kraštų kupinu geltonų minkštų ir šviesiai gel- 
tonų bei raudonų kietų, neprinokusių, tekšių, grįžo į baltąją vilą, ten buvo 
tuščia. Ant virtuvės stalo ir svetainėje gulėjo gležni pėdos formos lapeliai. 
Tomas juos atpažino. Jie išplėšti iš Rozos „HappyFeetMemo“ užrašų knyge- 
lės. Ant pirmojo rožinio lapelio buvo parašyta: „Tomai! Mes išvykome į 
Kopenhagą pasižvalgyti po pasaulį. Mums viskas kuo puikiausiai klosis. Su- 
muštiniai — šaldytuve, kefyras — šaldytuvo durelėse. Kajus grįš šįvakar. Bu- 
čiuoju. B.“ Tai Belos rašysena. „Ir aš“, — parašyta apačioje išdrikusiomis 
Rozos raidėmis. Sakinys apvestas ratuku, lyg saulutė, nuo kurios į spindu- 
lius panašios rodyklės veda prie žodžio „bučiuoju“. 

Svetainėje ant lapelio Bela užrašė: „Tomai! Žvilgtelk į mėlynąjį indelį 
apatinėje bufeto lentynoje. Ten — siurprizas!“ 

Tomas susirado mėlynąjį indelį, kuris baltojoje viloje buvo skirtas kek- 
sams ir saldainiams, bet dažniausiai stovėdavo tuščias, nes Bela su Tomu 
keksus ir saldainius šveisdavo tiesiai iš pakelių ir taip greitai padarydavo 
jiems galą, kad dėti juos į indelį būtų buvę tiesiog beprasmiška. Jis pakėlė 

dangtelį ir viduje rado dvi jo labiausiai mėgstamo šokolado plyteles bei maišelį 
angliškų čiulpinukų, kuriuos taip pat labiausiai mėgo. Tikriausiai jie buvo 
pirkti Švedijoje, nes maišelis buvo „Extra King Size“* ir tokių paprastose 
parduotuvėse nėra. Ypatingi saldainiai. Tokius paprastai vynioja į gražų po- 
pierių ir dovanoja Kalėdų ar gimtadienio proga. 

"Tomas susikišo pėdos formos lapelius į kišenes, pasiėmė indelį su tekšė- 
mis ir išėjo. Johanas Vikbladas ir Ana Kristina raudonojoje trobelėje valgė 
omletą. "Trobelė buvo pilna garų ir kvepėjo lyg iš kioskelio su dešrelėmis, 
kaip žaidimų parke, bet tai tik žaibiška asociacija Tomo galvoje; paskui jis - 
prisiminė apie niekaip negalintį sustingti kefyrą šaldytuvo durelėse, nes da- 
bar buvo karštas vasaros metas, ir staiga jam pagailo savęs, taip pagailo, kad 
lūpos ir tam tikri veido raumenys ėmė virpėti. Bet tik akimirką. Paskui 
viskas vėl stojo į savo vietas. Anos Kristinos ir Johano Vikblado tekšių kibi- 
rai stovėjo prie durų, ten, kur ir jis valandėlę stabtelėjo tamsoje. Miško, 
tekšių ir tekšių durpyno kvapas permušė visus kitus kvapus, Tomas padėjo 
savo uogų indelį ant stalo ir atsisėdo ant ilgojo suolo. Ana Kristina paėmė 
lėkštę ir įdėjo jam omleto su dešrelėmis. Pavalgę Ana Kristina ir Johanas 
Vikbladas visą laiką valė tekšes, kol grįžo namo Gabis ir naujiena, kad Bela 
su Roza išvyko į Kopenhagą pasižvalgyti po pasaulį, - anot Majos Johanson 
versijos, kuri vėliau tapo oficialia, palikusios vaikus likimo valiai, - pasklido 
ir galiausiai pasiekė raudonąją trobelę. 

Naktį grįžo Kajus. Jis pernešė Tomą iš raudonosios trobelės į baltąją vilą. 
Anksti rytą Tomas nubudo savo lovoje. Jis atsikėlė ir nutykino į palėpės 
nišą. Peilis, kurį jis paslėpė už apmušalų, buvo dingęs. Jis nė kiek dėl to 
nenustebo. Beveik visą laiką žinojo, kad taip bus. 

"Tomas apsirengė ir grįžo į raudonąją trobelę. Jis palindo po antklode ant 
kaimiškos sofos, kur iš vakaro užmigo. Jis nusispardė sportinius batelius ir 
palindęs po antklode nusirengė. Pamažu išsirangė iš visų drabužių, kol liko 
visiškai nuogas ir antklodė ėmė labai nemaloniai badyti jam odą. Kažkodėl 
vėliau jis prisimins būtent šią detalę — kaip išsirengė nuogai, nors tai buvo 
visiškai nebūtina, nes apatiniai drabužiai galėjo pasilikti vietoj pižamos. 

"Tomas gyvena raudonosios trobelės gyvenimą. Ilgos, pusiau apsiniauku- 
sios arba apsiniaukusios dienos. Tomas ir Johanas Vikbladas sėdi vakarais 


prie senovinio stalo ir „Humbrol-hobby“ dažais tepa Johano Vikblado na- 


* Labai didelis (unyl.). 

melį, Ana Kristina tuo metu užsiima įvairiausiais dalykais. Namelis bus la- 
bai gražus: geltonos sienos, balti apvadai ir žalias stogas. Dirbant reikia labai 
susikaupti, kad dažai pasiskirstytų tolygiai ir nevarvėtų. Ana Kristina garsiai 
skaito „Edą“ — tai tokia pat gera knyga kaip ir kiekvienas nuotykių roma- 
nas. Ana Kristina švilpauja. Ana Kristina kepa duoną, verda tekšių uogienę, 
kalbasi su savimi prancūziškai, kad nepamirštų kalbos, o Tomas su Johanu 
Vikbladu nesupranta nė žodžio. Tomas juokiasi iš Anos Kristinos. Jis juokė- 
si iš jos visą vasarą. Viskas, ką Ana Kristina bepasakytų, yra juokinga, tai 
tarsi jos gyvenimo būdas, o kai ji sako „tik per mano lavoną“, jam prieš akis 
vis dar iškyla Anos Kristinos lavonas — didžiulis, neišvengiamas. Gal tai ir 
skamba kiek nesveikai ir gal nereikėtų to garsiai sakyti, bet taip nėra, Tomui 
iš to tik juokas. Kartais pasirodo Kajus. Tomui taip pat nerūpi, kai jam 
asmeniškai skambina iš Kopenhagos ir Maja Johanson atskuba per raudo- 
nosios trobelės kiemą apsirengusi kelionės drabužiais. 

DABAR Johansonai iškeliauja, nes nuo pat ryto švietė saulė ir buvo galima 
pamanyti, kad sugrįžo vasara. Į jūrą, pasakė Maja Johanson, ir atrodė taip, tarsi 
jos lauktų nuotykiai ir platusis pasaulis, nors šito, atsižvelgdama į tam tikras 
aplinkybes, ji nepasakė. Magę Johanson į laivą nutempė per jėgą. Ji buvo visiškai 
nesuinteresuota palikti vasaros rojų dabar, kai, joms su Nina apsistojus Johan- 
sonų pirtyje, virė šiek tiek užtrukusi ir lygiavertė kova dėl to, kuriai gi galų gale 
atiteks jis. Pirmąją Johansonų ilgosios kelionės naktį, Johansonams prie Porka- 
los kyšulio išmetus inkarą ir visiems sumigus, Magė Johanson išlipo į krantą ir, 
kiek paėjėjusi, pakeleivingomis mašinomis grįžo į vasaros rojų. Jau kitą naktį ji. 
stovėjo prie Gabio ir Rozos namo ir mėtė akmenukus į Ninos langą. Tai išgirdę, 
Nina ir Gabis pirmiausia pamanė, kad tai Renė. 

Kalbėtis telefonu Tomas nėjo. 

— Ko gi jūs neplaukiate? — paklausė jis Majos Johanson. — Jeigu tučtuo- 
jau neišplauksite, tai saulė pasislėps debesyse, — sumurmėjo jis šiek tiek 
tyliau, bet vis tiek gana garsiai, ir jeigu Majai Johanson nebūtų Tomo gaila, 
jeigu Tomas dabar nebūtų vargšas vaikelis, apie kurį Majos Johanson galvo- 
je giedamos psalmės, nes ji galvoja apie Belą ir Rozą ir visa kita, o ne apie 
kelionę, skrybėlaitę nuo saulės ir platųjį pasaulį, ji būtų palaikiusi tai aki- 
plėšiškumu. 


Tomas iškeliavo su Ana Kristina ir Kajumi ir visais vasaros rojaus vaikais, 
kurie yra Nina ir Magė, į žaidimų parką. Kajus nutarė, kad jiems visiems 
reikėtų šiek tiek prasiblaškyti ir pamąstyti apie kitus dalykus. 

„Show must go on* , ar ne?“ — paklausė Kajus. Tomas žiūrėjo į jį nieko 
nesuprasdamas. Ko čia tas Kajus burbuliuoja? "Tomas jau galvoja apie kitus 
dalykus. Tomas galvoja apie Johano Vikblado namelį, apie tam tikras scenas 
iš „Edos“, apie tai, ką Renė veikia miške ir ką Maja Johanson pasakys, savo 
akimis pamačiusi, kokios aukštos gali būti bangos Porkalos įlankoje. Nė 
nepalyginsi su šita drumzlina bala. Kajus klysta, bet nieko čia tokio. Viskas 
gerai. Žaidimų parkas — kvaila idėja, bet gerai. Tomas stovi prie apvalaus 
stalo, virš kurio ratus suka miniatiūriniai lėktuvai. Paspaudus mygtuką, jie 
mėto bombas su adatėlėmis. Ten, kur adatėlė įsminga, yra užrašytas skai- 
čius, todėl būtina laiku nuspausti mygtuką. "Tas, kurio bomba įsminga į di- 
džiausią skaičių, laimi turą ir gauna dovanų plokštelę. "Tomo bomba šleptelėjo 
prie dešimties. Jis laimėjo turą ir gavo „The Beatles“*+ plokštelę „HELP“++», 
Ačiū dievui, kad patefonas buvo miesto bute. Sekundę, trumpą akimirką jis 
išvydo savo rankas, ištiestas ant stalo degalinės kavinėje. Savo rankas, Rozos 
rankas ir pajuto, kaip jį pila raudonis, vis dar, nors praėjo jau kelios savaitės 
ir situacija dabar buvo visai kitokia. Kajaus automobilyje, pakeliui į namus, 
Tomas padovanojo plokštelę Ninai Angel. Tai buvo kvailas poelgis. Visi au- 
tomobilyje pamanė, kad jis įsimylėjęs Niną. Magė, pati Nina, Kajus ir Ana 
Kristina, sėdinti priekyje, — visi ėmė supratingai kikenti. Nina uždėjo To- 
mui ant peties ranką. Tomas išsilaisvino iš jos glėbio ir nusisuko į langą. 

— Ajjajjajsentūdn****, — reikšmingai uždainavo Me gė. Tomas pamanė, 
kad ji pavydi Ninai, nes plokštelę gavo ji, o ne Magė. Dabar Nina turi ir 
plokštelę ir Jakę. Nors niekas apie tai dar nežino ir apskritai tai jau kita 
istorija, bet galbūt Magę paguostų žinia, kad, nors Nina ir turi Jakę dabar, 
Magei jis atiteks vėliau. Ir liks su ja visiems laikams, per amžius, taip kartą, 
labai seniai, gerai nusiteikusi Maja Johanson pasakojo Belai, kaip jai viskas 
susiklostė su Pusu Johansonu. Tai buvo dar tada, kai ji ir Bela kaip tikros 
moterys pajūryje skalbė žlugtą, o Roza Angel, kuri buvo tik Angelas baltais 
drabužiais ir miestietiškomis manieromis, atitipeno į pajūrį ir, skubėdama 
pro Belą bei Mają Johansoni ant tiltelio, prieš atplaukiant Lindbergų laivui 
jos pasiimti į vilas kitoje įlankos pusėje, pačiame salyno pakraštyje, pasakė, 
kad, „Dievulėliau tu mano, kokios jūs darbščios“ ir kad ji jokiu būdu nega- 
lėtų šitaip vargti su skalbiniais pačiame vasaros gražume. 


* Pasirodymas turi vykti toliau (angl). 
** Bitlai (angl). 

*4* Gelbėk (angl. ). 

4444 Vargšccclis (suom. ). 

"lomas pamanė, kad galėtų visiems paskelbti, jog plokštelę jis padovano- 
jo Ninai, o ne kam kitam automobilyje tik gryno atsitiktinumo dėka. Nina 
pirmoji pasipainiojo po ranka. Bet jis to nepadarė. Jis tylėjo ir žiūrėjo pro 
langą. 

Kajus atsargiai barbeno pirštu į vairą. 

Ana Kristina pasakė kažką juokingo. 

Kajus nusijuokė, pyptelėjo, ir jie įsuko į miško keliuką. Temo. Rugpjū- 
čio mėnesį temsta anksti. 

— Kaip sekėsi Laplandijoje? — paklausė Tomas tą patį rytą, savavališkai 
grįžęs į raudonąją trobelę, kur po kelių valandų pasirodė Kajus ir liūdnai 
stulpučiavo tarpduryje, nežinodamas ką sakyti. Tomas nuogas, susivyniojęs 
į antklodę, sėdėjo ant ilgojo suolo prie senovinio stalo ir laukė, kol jam 
paduos pusryčius. Kajus atsakė, kad uodai buvo baisiai pikti. Iš virtuvėlės 
pasirodė Ana Kristina su padėklu, ant kurio puikavosi kakava ir sumušti- 
niai. Ji paprašė Kajų prisėsti prie stalo ir užkrimsti kartu su jais. Taigi pus- 
ryčiavo jie trise. Kajus, Tomas ir Ana Kristina. 

Kitą vasarą raudonojoje trobelėje bus nauja mergina. Jos vardas — Anetė, 
ir ji bus gražesnė už Aną Kristiną ir netgi už Heleną Vikblad. Anetė norės 
didelės šeimos ir per trejus metus pamečiui pagimdys tris vaikus. Johanas 
Vikbladas, Anetė ir vaikai bus didelė šeima ir neišsiteks raudonojoje trobe- 
lėje, dėl to kreipsis į Johansonų pusbrolius prašydami išnuomoti jiems bal- 
tąją vilą, kuri nuo 1965 metų rugpjūčio mėnesio, Tomui ir Kajui palikus 
vasaros rojų, stovės tuščia. Jiems pasiseks. Jie pasirašys sutartį vieniems me- 
tams, nors Anetė nė kiek nepanaši į kino žvaigždę. Anetės apžavai neprilygo 
Belos Izabelės apžavams, kuri iš tikrųjų stengėsi atrodyti kerinti ir panaši į 
kino žvaigždę, kai kartą per metus pasirodydavo pusbroliai pakalbėti apie 
nuomos sutarties, kuri visada buvo sudaroma tik vieniems metams, atnau- 
jinimą. Aštuntojo dešimtmečio pradžioje baltoji vil buvo parduota. Išlai- 
kymo išlaidos prarydavo didesniąją pusbrolių biudžeto dalį, o be to, grynų 
pinigų niekada nebūna per daug. Anetė ir Johanas Vikbladas, žinoma, ne- 
galėjo įpirkti baltosios vilos, todėl atėjo eilė lemiamą žodį tarti Majai ir 
Pusu Johansonams. 

— Mes nesismulkinsime, — pasakė Pusu Johansonas ir padėjo ant stalo 
gražią pinigų sumelę. 

Taigi Maja ir Pusu Johansonai išpirko iš pusbrolių baltosios vilos dalį, ją 
privatizavo. Po remonto ji neatpažįstamai pasikeitė. Buvo perdažyta raudo- 
nai, su baltu frontonu išorėje, dėl per didelių šilumos nuostolių teko nu- 

leisti lubas, senieji židiniai, kurie nebetraukė, buvo išgriauti, o svetainėje 
pastatyta atvira mūrinė krosnis. 

Mažytį žemės lopinėlį pusbroliai parduos Johanui Vikbladui ir Anetei 
toje vietoje, kur kažkada buvo Ruti miškas. Ten jie vėliau susiręs trobą su 
vieta laivui, įsigydami teisę priplaukti ne prie baltosios vilos, arba, kaip da- 
bar sakoma, vilos, kranto, bet prie greta esančio pontono, kurio dalis vis 
dar priklauso šeimai, kažkada vadintai Angelų šeima ir dabar beveik visiškai 
nebesirodančiai vasaros rojuje, nes ji įsigijo „tokį mažuliuką dalykiuką“ tik- 
rajame salyne ir ilgainiui ėmė visąlaik nuomoti namą ant kalvos. 

A, žinoma, pusbroliai, gavę pelningą paskolą iš miškų ūkio, iškirs nema- 
žą didžiojo miško dalį. 

Ir taip toliau ir panašiai, taip be galo tęsis vasaros rojaus istorija. Bet tai 
nesvarbu. Su šia istorija tai nebeturi nieko bendra. 


Kai jie grįžo iš žaidimų parko namo, buvo tamsu nors į akį durk: Kajus 
žiūrėjo į Tomą maldaujamu žvilgsniu. Bet Tomas nusekė paskui Aną Kristi- 
ną ir Johaną Vikbladą, kuris pasitiko juos ant tako, vedančio į raudonąją 
trobelę. Priešais žingsniavo Gabis, laikydamas rankoje prožektorių. Jo vei- 
das prožektoriaus šviesoje atrodė baltas kaip popierius. Jis susiruošė į miš- 
ką. 


— Gal kas norėtų eiti kartu? 


Renė pasiėmė palapinę, miegmaišį ir išėjo į didįjį mišką. Kiekvieną die- 
ną ji perstatydavo palapinę, bet joje nemiegodavo, bent jau tomis naktimis, 
kai Gabrielius vienas arba su kitais „patruliuojančiaisiais“ auštant prisėlin- 
davo ir apsupdavo palapinę, tikėdamasis užklupti ją viduje. Tada jiems bū- 
davo leista pastebėti vis tą patį dalyką. Ji būdavo kažkur kitur. 

Tai Tomo palapinė, palapinė, prieš porą metų buvusi kalėdinė dovana. 
Tomas apie tai daugiau nebegalvojo, nes palapinė šią vasarą daugiau nei 
mėnesį stovėjo baltosios vilos kieme ir jau tada prarado kokią nors reikšmę. 
Audinys išbluko, tinklelis nuo uodų suplyšo, ir galiausiai ji visai išgaravo 
jam iš galvos, kad nė pats negalėjo pasakyti, kada tiksliai ji dingo iš kiemo. 

"Taigi Renės ieškojo. Vaikai dienomis, suaugusieji vakarais, kai vyrai grįž- 
davo iš savo darbų, Gabis vienas arba su kuo nors kitu, kartais taip pat ir 
naktimis. Tai vadinosi guitynėmis, bet Tomas vienintelis tą žinojo, nes jis 
vienintelis vasaros rojuje domėjosi skautų judėjimu. O būdavo taip: šū- 
kaujama, triukšmaujama ir tikimasi, kad tas, kuris dingo kažkur miške, 
išgirs ir išlįs. Arba galima daryti ir taip, kaip darydavo Gabis, — sėlinti, 
planuoti, kurti įvairias strategijas. Bet visiškai nesvarbu, kaip tai daroma. 
Rezultatas vis tiek būdavo toks pats. Ji nepasirodydavo. Jos nesurasdavo. 
Pats Tomas jau kiek laiko buvo įsitikinęs, kad jis kone tiksliai žino, kur ji 
slapstosi miške bet kuriuo paros metu. Kai jam dienomis tekdavo vado- 
vauti guitynėms drauge su Mage ir Nina kaip asmeniui, geriausiai iš visų | 
pažįstančiam mišką, jam dažnai atrodydavo, jog veda visus ne ta krypti- 
mi. Ir visai ne todėl, kad būtų norėjęs vesti juos neteisinga kryptimi. Visai 
ne. Atvirkščiai. Jis mielai būtų suradęs Renę. Bet jis žinojo, kad tai turi 
įvykti kitaip, o ne einant guitynių mišku kaip dabar arba sėlinant, pla- 
nuojant, kuriant strategijas ar tikintis užklupti ką nors palapinėje. Ilgai- 
niui Renė ir visai paliko tą palapinę. Ją vis rasdavo toje pačioje vietoje. 
Atidarytą. Taip pat ir išorinis užtrauktukas buvo suplėšytas. Bet visada 
vienodai tuščią. 

Tai truko ne savaites. Tikriausiai vos kelias dienas. Ilgas pilkas dienas. 

- Jie juk mirtinai ją išgąsdins, — pasakė Ana Kristina. — Jie turėtų palikti 
ją ramybėje. 

- Ji maža, — pasakė Johanas Vikbladas. — Ji visai vaikas. 

- Ji gali savimi pasirūpinti. Visi tai žino. Būtent tai juos ir gąsdina. Bū- 
tent tai jiems visiems ir kelia nerimą. Kad ji savarankiška. Tas vaikas yra daug 
savarankiškesnis už daugelį suaugusiųjų. 

Tomas juokiasi iš to vaiko. Jis protestuoja. Renė jau nebe vaikas. Jis vėl 
juokiasi. Kai Ana Kristina sako „tas vaikas“, skamba taip juokingai. Johanas 
Vikbladas nustebęs sužiūra į Tomą, šiek tiek patempia lūpas, tarsi norėtų 
parodyti esąs susirūpinęs ir kad Tomo juokas čia visiškai nedera. Tomas 
nutyla. Jam nesinori visko aiškinti. 

— Dėl to ji nė kiek ne mažesnis vaikas, — pasakė Johanas Vikbladas. — Iš 
kurio yra per daug reikalaujama. 

- Jie turėtų palikti ją ramybėje, — pasakė Ana Kristina. — Ji tikrai pareis. 

- Oarji nemirs badu? — staiga sunerimo Tomas. 

— Nee, — pasakė Ana Kristina. — Ji kaip nors ištvers. 

- Ji turi peilį, - pasakė Tomas. — Mano peilį. 

Ir jis pamanys, kad iš pradžių tai buvo Johano Vikblado peilis. Bet Joha- 
nas Vikbladas ta ausimi kurčias. Tomas spėja, kad galbūt jis mano, jog to- 
kiomis aplinkybėmis visiškai nesvarbu, kieno tas peilis, ir jis tikriausiai visiškai 
teisus. Tokiomis aplinkybėmis. Taip kalba Johanas Vikbladas apie tai, kad Renė 
pasiėmė peilį ir palapinę ir išėjo į mišką. Laikui bėgant ir Gabiui vis labiau 
ir labiau nervinantis, jis pasakys, kad tokiomis aplinkybėmis kas nors turi nepa- 
mesti galvos. 

- Taip, - lakoniškai konstatavo Johanas Vikbladas. — Ji rengiasi juo pasi- 

"naudoti. Ji sumanė papjauti Gabį. 

— Iš kur tu žinai? — paklausė Ana Kristina. 

— Gabio megztinis perrėžtas. 

— Gabio? — paklausė Ana Kristina. — Tu perdedi. 

Johanas Vikbladas truktelėjo pečiais. Jis neturėjo savo nuomonės. Staiga 
"Tomas ėmė juoktis iš kažko labai pažįstamo. Tomas atpažino Johano Vik- 
blado mokslinio objektyvumo siekį. Ir vėl Johanas Vikbladas nustebino jį 
savo kvaila šypsena visiškai netinkamoje vietoje. Jis patempė lūpas. Tomas 
šiek tiek nuliūdo. Jis norėtų viską paaiškinti. Kajus nepaiso. Jis neina su 
visais į mišką. Jis pasitraukė į savo verandą su savo knygomis ir nauju radijo 
imtuvu. Jis jau galvoja apie Undinę Izabelę, jo mintys ištęstos ir kankinan- 
čios, nors jis nieko nesako, nors to neparodo. Bet Tomas žino, kad tai ne- 

pakenčiama. Nes Kajus jau pasinčrė į visa tai, kas prasidėjo po tos dienos, 
kai Bela dingo iš vasaros rojaus ir nebegrįžo. Visa tai yra milžiniška ir išpūs- 
ta ir turi pavadinimą, kurio jis niekada neišdrįstų ištarti garsiai. Didysis po 
to. Visas Kitas Laikas. 


Anksti rytą Tomas išėjo į mišką vienas. Jis pasiėmė su savimi į sviestinį 
popicrių suvyniotus sumuštinius, „Extra King Size“ šokolado plyteles ir 
termosą, lyg būtų išsirengęs iškylauti. Krepšyje. Jis ir Ana Kristina paslap- 
čia, kai niekas nematė, suruošė krepšį. Jis užsilipo ant aukščiausio kalno, 
kur kažkada tikriausiai buvo apžvalgos bokštelis, nes, kiek jis atsimena, ten, 
ant žemės, gulėjo papilkėjusių ir apipuvusių lentų krūva. "Tomas pasilypėjo 
ant lentų krūvos ir apsidairė. Vėjas. Girdėti tik vėjas. Tomas ramiai stovi. 
Jeigu negalvotum apie vėją, būtų tylu. Iš tikrųjų tylu. Taip tylu, kad viskas 
dingtų — laikas taip pat. Dangus visą laiką aptrauktas debesimis, 0 šviesa 
tokia, kad galėtų būti bet kuris dienos metas. Bet kuri diena, bet kurie 
metai. Tomas staiga pajuto, kad ji iškrito iš laiko. Atsidūrė už laiko, šalia jo. 
Laikas ėjo kažkur kitur. 

Tik Tak Tik Tak, tiksėjo tolimas laikrodis, bet kitose vietose. Tai gana 
nemalonus pojūtis. 

Norėdamas šio pojūčio atsikratyti, jis prisidėjo rankas prie burnos ir 
sušuko. Vėjas sušniokštė medžiuose. Jis šūktelėjo dar kartą. Jokio atsako, 
tylu. Jis nusileido nuo kalno ir nužingsniavo toliau. Jis galėjo vaikščioti po 
mišką kaip tik nori, didįjį mišką jis pažinojo geriau už kitus. Stai apie ką jis 
dabar galvojo. Netgi geriau negu Renė. Taip visada buvo. Iš pat pradžių. Jis 
buvo čia pirma jos, todėl turėjo persvarą. Jis atėjo į tą vietą, kur su Ana 
Kristina ir Johanu Vikbladu rinko tekšes. Staiga jis stipriai tai pajuto. Ji Čia. 
Tarsi jis būtų visiškai prie pat išgirdęs jos šnopavimą, jos gilų kvėpavimą, 
pajutęs šiltą alsavimą. Jis apsisuko, nužingsniavo kalno atsikišimu virš slė- 
nio, kur neseniai buvo tiek daug tekšių. Kvapas, tas slogusis ir lipnusis, vis 
dar tebetvyrojo, nors uogų jau nebebuvo. Ne. Nieko. 

— Rene! Aš žinau, kur tu slapstaisi. Dabar išlįsk! 

O po valandėlės: 

— Na ir neišlįsk, tu prakcikta kvankšt. — Jis pastatė krepšį ant Žemės ir 
nuėjo. 


Jam grįžus ten kitą dieną, krepšys gulėjo tarp tekšių šakelių. Sviestinis 
popierius tysojo išdraikytas ant samanų, slidus nuo sviesto ir naktinio lie- 


NUOSTABIOS MOTERYS PAJŪRYJE / 207 


taus, suplėšytas į skutelius, vietomis visiškai mažyčius, beveik kaip konfeti. 
Bet iš tikrųjų atrodė, tarsi kas nors būtų išpylęs šiukšlių kibirą toje nuosta- 
bioje gamtoje, kurią Tomas pažinojo kaip savo paties kišenę. Tomas atsisė- 
do ant atsikišimo. Dabar jis žinojo — ji Čia. 

— Rene, — sušuko jis. — "Tu turi išlįsti. 

Paskui jis liovėsi rėkavęs, atsisėdo ir ėmė traukti viską iš krepšio. Jis išvy- 
niojo iš popierių naujuosius sumuštinius ir sudėliojo juos gražiai šalia savęs 
į eilę. Popierius nuo sumuštinių jis sulankstė ir sudėjo atgal į krepšį, kurį 
rengėsi pasiimti su savimi namo. Jis taip pat išdėliojo servetėlės. Tomas visą 
laiką buvo ramus, ir šis užsiėmimas netgi jį šiek tiek linksmino. Bet kartu jis 
stengėsi būti metodiškas ir viską daryti lėtai, tarsi būtų nežinojęs arba jam 
būtų nerūpėję, kad jį stebi dvi mirksinčios akys. 

Kiek įmanoma gražiau išdėliojęs maistą, Tomas atsistojo ir nuėjo. Nors 
ne per toliausiai, tik kokius dvidešimt metrų, kol surado duburį, tinkamą 
šnipinėti. Jis gulėjo priplojęs pilvą prie žemės ir žvalgėsi. Ji pasirodė beveik 
iš karto. Pritūpė prie sumuštinių ir ėmė valgyti. Kimšo greitai ir godžiai, 
visą laiką susirietusi kaip prakeikta beždžionė. Šiaip ji atrodė kaip paprastai. 
Ji nebuvo niekuo ypatinga. Plaukai sutaršyti, bet kada gi jie buvo nesutaršy- 
ti? Purvina, drabužiai apdriskę, bet taip jau būna, kai esi miške. Ji nė kiek 
nepasikeitusi. Šitai kažkodėl nustebino Tomą, o tas, kad jį tai nustebino, 
taip pat ir supykdė. Tie staigūs judesiai, tas beždžioniškumas; tai viską pa- 
lengvina. Kažkaip viską tinkamai paaiškina. 

— Rene! 

Tomas atsistojo ir išsidavė Čia esąs. Ji pakėlė akis. Atrodė sutrikusi, nors 
visą laiką žinojo jį esant kažkur greta. 

— Liaukis! — sušuko jis. — Ką tu žaidi? 

Ji taip pat atsistojo, išsitiesė. Sviedė šalin likusį sumuštinio gabalą, jos 
ranka šmurkštelėjo po megztiniu, ji išsitraukė peilį. Peilio ašmenys išsišie- 
pė priešais Tomą, ilgi ir pražūtingi. Juos skyrė kokie dešimt metrų. Tomas 
neišsigando, ne, tai ne baimė, bet tai nemalonu, kaip kartais būdavo nema- 
lonūs dalykai, kurių egzistuojant jis nenorėjo nė girdėti. Staiga jis pasijuto 
norįs, kaip tas berniūkštis Tomas Bambeklis, užsikimšti pirštais ausis, užsi- 
merkti ir kartoti vis tą pačią giesmelę, kad jokie pašaliniai garsai ir balsai 
neprasibrautų į jo ausis. Bet šiaip jis ramus. Iš tikrųjų ramus. Ir jis padarė 
tai, ko anksčiau niekada nebuvo tinkamai padaręs. Jis apsisuko ir nuėjo. 

Akimirką jam pasirodė, kad ji seka iš paskos. Jis beveik galėjo justi jos 
šnopavimą. Jį aplankė įvairiausi prisiminimai. Tas staigus užpuolimas ir įkan- 

dimas Vėjo saloje, paskui jis prisiminė Johano Vikblado peilį, kurį ji pavogė 
ir kuriuo perrėžė Gabiui ranką. Ne, Ana Kristina tikriausiai klydo. Renė 
kuo puikiausiai galėjo juo pasinaudoti. Bet vis dėlto jis nesustojo, nesuabe- 
jojo, neatsigręžė. Jis ėjo. 

Nebėgo, nepaspartino žingsnio. Ėjo. Kol jis ėjo, galvoje formavosi min- 
tis. Iš pradžių neapibrėžta, greičiausiai tik nuojauta. Bet vis dėlto ji buvo 
čia, neišvengiama. Kad šiai akimirkai jis ruošėsi visą laiką, visas vasaros die- 
nas. Tai akimirkai, kai nusisuko nuo Renės. Paliko ją ten, miške. 


Tik visiškai pasiklydęs, jis apsidairė aplink ir pastebėjo, kad ji dingusi. Jis 
stovėjo priešais lauką. Platų lauką. Visiškai nepažįstamą. Jam teko papras- 
Čiausiai konstatuoti: jis niekada nėra čia buvęs anksčiau. Paskui pradėjo 
lyti. Kaip visada. Kad lietus prasidėjo kaip tik tą kartą, pirmąjį ir vienintelį 
kartą, kai jis iš tikrųjų pasiklydo miške. 


Tomas parėjo namo tik po daugelio valandų. Jau buvo vakaras. Kajus 
grįžo iš darbo, ir visi susirinko raudonojoje trobelėje. Kajus, Johanas Vik- 
bladas ir Ana Kristina. 

Tomas kiaurai permirkęs. Jam truputėlį šalta, bet nieko baisaus. Viduje 
jam vis dar šilta, nes nubėgo gana ilgą kelią nuo tolei, kol bastėsi iki priėjo 
vietą, kurią tarėsi atpažinęs. Tada jis buvo toli nuo čia. 

Jis prilsęs, stovi ten, priemenės tamsoje, ir tylėdamas alsuoja, kol jie 
susirūpinę žiūri į jį. Eina artyn, pasiruošę griebti, apkabinti. 

— Kur tu buvai? Mes taip nerimavome. 

Tomas traukiasi atbulas. Ir jam kad ir ne smagu, tai bent jau saugu ir 
ramu girdėti kieme pažįstamą Gabio balsą: 

— Kai prašvis, eisiu jos ieškoti! 

— Gal ketini pasiimti šautuvą, — sušuko Ana Kristina ne be ironijos balse 
pro duris, kurias Tomas paliko šiek tiek praviras. 

— O jis galėtų, — sausai pasakė Kajus. Ir pažvelgė į Tomą maldaujamu 
žvilgsniu. Tarsi norėtų pridurti: „Eime“. Bet Tomas išsidrėbė ant kaimiškos 
sofos ir užsitempė antklodę. Po antklode jis nusirengė, vieną po kito nusi- 
krapštė nuo savęs drabužius ir sumetė juos ant grindų į krūvą. 


Johanas Vikbladas nuėjo paskui Gabį į namą ant kalvos. 
— Juk nežinai, kas jai gali šauti į galvą, - Johanas Vikbladas kalbėjo blai- 
viu tonu ir per petį mirkčiojo Kajui, Anai Kristinai ir Tomui, tarsi juos būtų 

vienijęs kažkoks ypatingas tarpusavio supratimas, su kuriuo Gabis neturi 
nieko bendra. 

Kajus pakėlė nuo grindų Tomo drabužius. Išpurtė juos ir pakabino džiū- 
ti ant virvės mažojoje virtuvės nišoje. Tomas nusisuko į sieną, užmerkė akis 


kė 
ir užsnūdo. 


Ana Kristina išėjo ir gana ilgai negrįžo. Grįžusi pasakė, kad pirtis iškū- 
renta. Ne be triumfo balse. 

— Aš įėjau pati. 

Ana Kristina įsilaužė į Johansonų pirtį. Lauko durys buvo atidarytos, bet 
į skalbyklą ir į pačią pirtį — užrakintos, tad ji buvo priversta išdaužti skal- 
byklos durų langą ir taip įlįsti vidun. 

- Tai, žinoma, akiplėšiškumo viršūnė, — pasakė ji, — bet nelaimė nepaiso 
įstatymų. 

Ir ji pasižiūrėjo į Tomą ant sofos, lyg šis būtų buvęs nelaimės personifi- 
kacija. Pavyzdžiui, plaučių uždegimo arba ko nors panašaus, ką galima gauti 
po daugybės šaltų bastymosi miške valandų. Pusnuogis alergikas lietuje. 

— Dabar išimčių metas, — pasakė Ana Kristina. 

Tomas pamanė galėjęs pasakyti Anai Kristinai, jog raktas nuo skalbyklos 
paslėptas elementariausioje vietoje. Po susukta ir ant kablio pirties sienoje 
pakabinta vandens žarna. Bet jis nutylėjo. Ana Kristina taip didžiavosi savo 
apsukrumu, kad jis nenorėjo gadinti jai nuotaikos. 

— Dabar cik, Tomai. 

Ana Kristina nuplėšė nuo Tomo antklodę. Toinas susigūžė ir rankomis 
užsidengė savo gėdą. Bet Anai Kristinai Tomo nuogumas nė motais. Ji nu- 
traukė nuo kablio jo chalatą, sviedė jį taip, kad šis nusileido tiesiai ant Tomo. 

— Su Kajumi — maudytis. 

Ji padavė Kajui prožektorių: 

— Paimk, ant uolos slidu. 

Johansonų pirtyje Tomui pasitaikė proga atidžiau apžiūrėti skylę skal- 
byklos duryse. Ji nedidelė. Ana Kristina jau spėjo užklijuoti ją lipnia juosta. 
Tomas pabandė įsivaizduoti, kaip Anos Kristinos kūnas lenda pro tą skylę. 
Tai, žinoma, klaidingas įsivaizdavimas, nes Ana Kristina juk pati sakė, jog 
išdaužusi tokią skylę, pro kurią galėtų tilpti ranka, kad būtų galima atidary- 
ti duris iš vidaus, bet Kajus atspės Tomo mintis, tapšnos Tomui per petį ir 
kikens kaip kadaise. 

— Išimčių metas, — jis sakys. — Turbūt dabar tikrai išimčių metas. Ar 
patrinsi man nugarą? 

Tomas įmerkė šepetį į vonelę, išmuilino jį ir nutrynė Kajui nugarą. Stip- 
riai, nes Kajus taip mėgsta. Ant baltos Kajaus odos atsirado raudoni dryžiai. 
Tomui atsargiai nustūmus dangtį, iš karšto vandens katilo ėmė veržtis garai. 
Jis panardino metalinį Johansonų kaušą į vandenį ir įpylė vonelėn daugiau 
karšto vandens. Spingsulė, pakabinta virš prieškambario durų, skleidė skal- 
bykloje silpną geltoną šviesą. Už lango tirštėjo rugpjūčio sutemos. Langai 
labai juodi, o jeigu neužsikelsi kojų ant plautų, betoninės grindys labai šal- 
tos. 

Tomas ir Kajus duoda garo pirtyje, o paskui lekia atsigaivinti į Johansonų 
pirties prieškambarį. Nuogi, netgi be rankšluosčių aplink juosmenį. Dabar 
taip tamsu ir toks vėlyvas rugpjūtis, jog nereikia jaudintis, kad kas nors 
pamatys. "Irobelės įlankos salelėse ištuštėjusios, tik toli, kitoje pusėje, ma- 
tyti švieselė. Tomas ir Kajus brenda per šlapią žolę, lipa ant tiltelio ir kopė- 
tėlėmis, Majos Johanson kopėtėlėmis, leidžiasi į vandenį. Kažkada buvo 
labai svarbu, kad kaip tik Maja Johanson, o ne kas kitas sumanė, jog Pusu 
Johansonas galėtų sumeistrauti kopėtėles ir pritvirtinti jas pačiame bendro 
Johansonų, Gabio ir Rozos pontono gale. Jie tylėdami užlipo kopėtėlėmis į 
viršų ir nubėgo šlapiomis liepto lentomis per Majos Johanson žolės lopinėlį 
atgal į pirtį.Vėl pačiame viršuje ant plauto, vienas šalia kito. Duoda garo. 


Bet dar vienas dalykas ten, vandenyje: tirštą tylą ir tamsą staiga suplėšo 
variklio burzgimas. Po akimirkos sąsiauryje išnyra laivas. Visi žibintai už- 
degti, skleidžia į šonus ryškią šviesą. Žaižaruoja vandens paviršiuje. Švyti 
sidabru. Kas tame laive, - nematyti. Visas korpusas aptrauktas brezentu. Jis 
gana lėtai pūškuoja sąsiauriu. Paskui pasuka jūros linkui, padidina greitį ir 
šliuožia į kitą įlankos pusę. Šmėstelėjusi šviesos sala. Paskui vėl tamsu ir 
tylu. 


"Tomas persikraustė ant Žemesnio plauto prie lango. 

Stiklas aprasojęs. Jis ėmė smiliumi braižyti ant jo brūkšnius, bandyda- 
mas pro juos pažvelgti laukan. 

— Ką čia pieši? — paklausė Kajus. 

— Nieko, — atsakė Tomas. 

— Tu tiesiog nepakenčiamas, "Tomai, — staiga piktai pasakė Kajus, lyg pa- 
manęs, kad Tomas jį erzina. Tomas tylėjo. Jis neketino nieko erzinti. Jis 
sakė tiesą. Jis nieko nepiešė. Jeigu tik išeidavo koks nors ypatingas raštas ar 
figūra arba kas nors, galintis ką nors vaizduoti ar būti į ką nors panašus, 

Tomas tučtuojau pasistengdavo pripiešti naujų brūkšnių ir sugriauti šią iliu- 
ziją. Jis iš tikrųjų stengėsi nupiešti kažką, kas būtų niekas, ko negalima būtų 
apibrėžti, pavadinti vardu. Bet oi kaip tai nelengva, norėjo jis pasakyti Ka- 
jui, bet taip ir nepasakė. Atvirkščiai — tai tiesiog neįmanoma. Bent jau jam 
tai nepavyko. Ilgainiui žaidimas baigėsi. Langas vėl buvo skaidrus ir juodas. 


Ji guli prispaudusi prie žemės pilvą. Lietus liovėsi, bet žemė šlapia. Kiau- 
rai permirkusi. Vienoje iš savo slaptų vietelių ji palaukė, kol baigsis lietus. 
Dabar lietus liovėsi, ir ji vėl išlindo. Ji jau kelyje. Ji priglunda prie žemės. 
Drėgmė smelkiasi į drabužius. Jie jau senokai drėgni, todėl beveik nesijau- 
čia. 

Ji žvalgosi, visa įsitempusi. Švinta. Žiopsoti negalima. Vėjas šoka me- 
džiuose. Girdėti tik jos alsavimas, pulsuojantis kūnas. Ji užuodžia tik savo 
kvapą. Šlapi drabužiai, šlapia žemė. Beveik šviesu. Jie tuoj ateis. Pasirodys 
čia bet kurią akimirką. Ji tai žino. Ji laukė, kol jie ateis, bus čia. Ji nusiplėšė 
nuo savęs oranžinį megztinį. Jis šviečia kaip kelio ženklas pilkame, mono- 
toniškame gamtovaizdyje. Jos marškinėliai mėlyni, trumpomis rankovėmis. 

Garsai jau ten. Ji atsargiai atsiklaupia ir žvalgosi pro šakas. Jie prie pala- 
pinės. Jie visada pradeda nuo jos. Jie apsupo palapinę. Kaip paprastai purto 
ją ir Žiūri į vidų. Įsitikina, kad ji tuščia. Jau gal kokį dešimtą kartą. Idiotai. 
Gerai pagalvojus, — idiotai. Aišku, kad palapinė tuščia. Ji jau seniai ten ne- 
buvo. Palapinė — menkniekis, ji nesvarbi. Arba tai tik maskuotė. Ji atsitie- 
sia, pritupia, dar kartą apsidairo ir pasiruošia. Baimė, o kaipgi baimė? Ar jai 
baisu? 

Žinoma. Baimė pasirodo dabar. Ji visada pasirodo toje pačioje vietoje. 
Visada prasideda čia. Nejudėk. Dabar jie įsitikino, kad palapinė tuščia. Spyrė 
įją, ištiesė kaklus, uodžia orą. Be panikos. Žinai, kad, jeigu nejudėsi, būsi 
saugi. Judinkis! Jie artinasi. Šakelės lūžta, nuo sunkių Žingsnių gaudžia žemė. 
Ji suleidžia dantis į beržo šaką. Burna pilna sulos. Saldu. Ranka grabinėja 
po marškinėliais. Peilis — vietoje, kur ir turi būti. Nurimk. Pradėk. Laikas, 
pasiruošk, pirmyn. Pašoka ant kojų. Bėga. Lekia. 

Jie pastebi ją. Šaukia. Vienas kitam, jai. Leidžiasi iš paskos.Ji bėga ziyza- 
gais ir ratais. Didesniais ir mažesniais ratais ir kitomis figūromis. Jie lipa jai 
ant kulnų, bet ji greitesnė. Ir dar — ji gerai pažįsta mišką ir geriau nei kiti 
žino, kaip jame judėti. Ji nuvaro juos nuo kojų. Jie nuklysta ir pameta pėd- 
sakus. Pavargsta, nepabėga. Juo daugiau pavargsta, juo lėčiau bėga, juo daž- 
niau nuklysta, pameta pėdsakus. Kartais ji valandėlei dingsta iš akiračio. 

Visiškai pranyksta. Bet vis tiek pasirodo, tarsi tai būtų žaidimas. Pasirodo 
pačiose netikėčiausiose vietose. Jie veržiasi į priekį. Bando ją pavyti. 

Bet kartą ji blogai įvertino padėtį. Staiga ji išniro, bet visiškai per arti. 
Visai prie pat, tik už poros metrų. Taip arti, kad beveik buvo galima ją 
pasiekti ranka. Akimirką ji prarado savitvardą. Apsisuko ir ėmė bėgti, tie- 
siai, be jokių vingrybių. Panika. Panika pavojinga gyvybei. Iš tikrųjų ji irgi 
pavargusi, o jeigu nori ką nors nuvaryti nuo kojų, panika ne geriausia pata- 
rėja. Tai greičiau pavojinga gyvybei. Ji tai žino. Ji bėga ir bėga, tiesiu taiky- 
mu, kiek tik kojos neša. Negalvodama. Tuščia galva. Kitaip tariant, neša 
kudašių, o kai neši kudašių, būtini tik greitis ir jėga. Bet ji neketina pasi- 
duoti, niekada. Iš nuovargio ir susijaudinimo kūnas pulsuoja. Jie artinasi. 
Artėja ir artėja, kelias akimirkas jie taip arti, jog ji žino, kad nebėra vilties. 
Bet staiga žemė po kojomis dingsta, ir ji krinta į plyšį. Tobulą plyšį, saugią 
vietą, kaip tik jai. Keletą sekundžių ilsisi, sutelkia mintis, drąsą, ruošiasi. 
Kol balsai ir Žingsniai priartėja. 

Ji grabinėja ranka po marškinėliais. Peilio nebėra. Ji pametė peilį. Kur? 
Kada? Ką tik? Kai bėgo be tikslo ir vingrybių? Bet apie tai ji pagalvos vėliau. 
Dabar nėra laiko. Mintys aiškios. Ji turi bėgti. Bėga. 

Miškas praretėja. Ji atsiduria priešais lauką. Apsidairo. Iš pradžių neryž- 
tingai — ši vietovė jai nežinoma. Ji niekada nėra čia buvusi. Keista. Tas lau- 
kas, jis visiškai nepažįstamas. Akimis išmatuoja atstumą. Neįmanoma. Laukas 
platus, nei kur pasislėpti, nei kur pailsėti. Tik dabar ji pajunta troškulį. 
Griūva į griovį tarp miško ir lauko. Ištroškusi. Vandens. Griovys gilesnis nei 
ji manė, išplatėja abiem kryptimis. Ji pasirenka vieną. Juda tolyn. Ilgainiui 
ji pasiekia pažįstamą vietą, kur iš žemės muša vanduo — upelio, tekančio 
per mišką ir toliau įtekančio į jūrą, atšaka. Ji geria. Tikriausiai girdi jų bal- 
sus. Bet nebekrcipia dėmesio. Dabar jie gali čiupti ją, sugauti, pagriebti. 

Nors tuo pačiu metu ji mano šitaip: jėgos grįžta, ji žino, taigi. Tegu tik 
pasirodo. Jiems niekada neišdegs. Jiems niekada nepavyks. 

Žingsniai ir balsai miršta. Tyla, vėjas medžiuose. Keista. Jie vėl kažkur 
nuklydo. Pametė pėdsakus. 

Rytas, popietė, vakaras ir sutemos. 


Temstant ji, Renė, šliaužia per aukštą žolę baltosios vilos papėdėje. Ati- 
daro sunkias rūsio duris, įsliūkina į vidų. Atsigula po stalu ir užminga ten po 
antklode. Antklode, ant kurios gulima pajūryje. Ją čia atnešė Tomas, nors ji 
to nežino ir niekas kitas — taip pat, netgi Ana Kristina. Tomas pamanė, kad 
jos gali prireikti. Juk niekada negali žinoti. Ir tikrai, niekada negali žinoti. 

Kitą dieną tame rūsyje Roza ją ir surado. Roza, grįžusi į vasaros rojų, 
tučtuojau nuėjo į rūsį. Jos sugrįžimas buvo tylus ir niekuo neypatingas. Ro- 
za Žingsniavo nuo kalvos baltosios vilos linkui, praėjo pro ją ir atsidūrė pie- 
voje. Ji lengvai ją rado. Ji, atrodo, tiksliai žinojo, kur Renės ieškoti. 

Ir Tomas pamatė, kad Roza nebe ta, kažkokia pasikeitusi. Nauja Roza, 
itin rožinė Roza, net jeigu ji ir apsirengusi tą pačią amžiną šviesiai mėlyną 
suknelę. Bet panašumas tuo ir baigėsi. Ši Roza, kuri atidarė rūsio duris ir 
įslinko į prietemą, yra Roza, prie kurios rankų jis niekada nesvajotų ištiesti 
savųjų ir jų apkabinti (aišku, dar ir raudonuoti). 

Naujoji Roza stovėjo rūsio tarpdury ir šaukė Renę. Renė išdygo rūsio 
tamsoje. Ji išėjo. Kapituliavo be menkiausio pasipriešinimo. 


Žinoma, kad ji susirgo. Jai pakilo temperatūra, ji kosėjo, slogavo ir turė- 
jo gulėti lovoje, savo kambaryje, už užtrauktų užuolaidų. Ja buvo rūpina- 
„Piterio Peno“ žaidimo, kurį Tomas atnešė jai dėl dviejų priežasčių. 

Pirmiausia, tai buvo jos žaidimas, užmirštas baltojoje viloje prieš porą 
metų. Jis norėjo grąžinti jį teisėtai savininkei, nes juodu su Kajumi tvarkėsi, 
krovėsi viską ir ruošėsi išvykti, kimšo daiktus į automobilį, rišo juos prie 
automobilio stogo. 

O antra vertus, jis norėjo patikrinti vieną dalyką. 

— Kodėl tu taip padarei? — paklausė jis. Bet Renė negalėjo atsakyti. 

— Man taip norėjosi, — tepasakė ji. - Nejaugi tau niekada taip nebūna? 

- Tomas truktelėjo pečiais ir išėjo. Jis patikrino tai, ką turėjo patikrinti. 
Taip ir yra. Jis negalėjo nesuprasti, kad jos apžavai buvo dingę. 


Roza stovėjo ant kalvos ir skalbė. Akimirką "Tomas įsivaizdavo kitą daly- 
ką. Arba taip. Staiga jis pradės galvoti apie Rozą, kokia ji buvo anksčiau, 
labai seniai, kai bėgiojo aplink su savo fotoaparatu ir fotografavo, rengda- 
masi suklijuoti nuotraukas į albumą, ko ji niekada nepadarė, iš ko nieko 
neišėjo, jai praėjo noras, tai tapo nebeaktualu. „Man nusibodo fotografuo- 
ti, Bela, aš noriu išryškinti savo pačios gyvenimą“ ,— pasakė ji Belai vieną iš 
tų vasarų, vasarų su Roza, Roza ir visomis nuotraukomis. Jis pamanė, kad jos, 
nuotraukos, kaip tik dabar skraido aplink ją, nuotraukos sūkuriuoja po visą 
vasaros rojų, tą sūkurį ji sukėlė visame vasaros rojuje. Iš ten, kur ji dabar 

stovi palinkusi prie vonelės pačioje kalvos viršūnėje, matyti visas vasaros 
rojus, tiesiog nuotraukos arba jų gabalėliai. 

— Pažvelk, Tomai, kaip jos skraido! 

Bet tai tik skalbiniai. Skalbiniai vonelėje — apatinės kelnaitės ir visi tie 
dalykėliai, kurie, netgi įsigijus skalbimo mašiną, plaunami rankomis. Kaip 
sakoma, reikia kas vakarą prasiskalbti, nes vakarietiška moteris vra tikra 
švaruolė. Ir kai ji staiga pakelia akis ir kreipiasi į Tomą, jos balsas tylus, 
beveik negirdimas. Ne visai pypsėjimas, šiek tiek garsesnis, bet beveik. 

— Tomai, — pasakė Roza. 

— Tomai. Aš tikėjau tuo. Viskuo. Aš negaliu daugiau nieko pasakyti. Aš 
negalių paaiškinti. Aš tikrai tikė... 

— Aha. 

— Aha, — pasakė Tomas, nors jis papurtė galvą ir leidosi bėgti žemyn nuo 
kalvos. Ir galbūt Roza palaikė jo bėgimą dar viena iš tų nesuskaičiuojamų 
tylos apraiškų, kurios, sugrįžus į vasaros rojų, supo ją beveik iš visų pusių. 
Tyla, kuria jai buvo nuolatos kartojamas tas pats ir tas pats, kad dėl visko 
kalta ji, dėl visko kalta Roza. O dabar mes kalbame ne tik apie Belą ir Rozą ir 
šią istoriją, bet apskritai apie viską, „įskaitant ir tai, kad paskutinis vasaros * 
mėnuo buvo tiesiog siaubingas“. Maja Johanson, kaip tik laiku spėjusi parg- 
rįžti iš savo kelionės prieš pat Kajui su Tomu išvykstant, skalambijo ir į 
kairę, ir į dešinę, lyg ji būtų kalbėjusi apie orą, keldama savo ilgu liežuviu 
vėją, keldama savo ilgu liežuviu vė-jus. Ji stovėjo ten prie mašinos, kur prieš 
kelionę daiktai buvo tvirtinami prie automobilio stogo, ir kalbėjo. 

Bet taip nėra, Roza. 

Tomas tylėjo dėl kitos priežasties. Jis tylėjo todėl, kad jis suprato. Tai, kas 
nutiko Belai. Bet kaip tai pasakyti? Išreikšti? Kai iš tikrųjų nė pats nežinai, ką 
supranti. Supranti tik tiek, kad supranti. Tiksliai. Iki galo. 

— Pasakyti? Tai tik žodžiai, plepalai. 

— Aha. — Tomas nubėgo žemyn nuo kalvos į baltosios vilos kiemą, kur 
stovėjo beveik prikimštas automobilis. 

Tokios tokelės su Tomo ir Rozos istorija vasaros rojuje. 

— Tomai, aš norėčiau tau papasakoti apie... 

Jis ir tai žino. Apie viešbučio kambarį Kopenhagoje; kai Roza nubudo 
vieną rytą ir pamatė, kad ji dingusi. Laukė pusę dienos ir suprato, kad ji 
nebegrįš. 

Nes pasakojimas apie moteris pajūryje baigėsi čia. Viešbučio kambaryje, 
Kopenhagoje. Tam buvo rimtų priežasčių, kurios šiuo atveju mums nėra 

svarbios. Bela atseit turėjusi pasidaryti abortą. Bet taip ir nepasidariusi, 
žinoma, taip pat dėl tam tikrų priežasčių, bet jos neturi nieko bendra su šia 
istorija. Po kelių mėnesių, 1966-ųjų pavasarį, gimė kūdikis. Bet patys sa- 
vaime šie dalykai nebuvo svarbūs — tas kūdikis ir to laimingojo tėvo vardas 
ir kita, privertę Mają Johanson ne kartą reikšmingai pakratyti savo cendrė* 
garbanėlėmis nusagstytą galvą. Vienu kūdikiu daugiau ar mažiau, jokio skir- 
tumo. Dar vienas kūdikis negalėjo sustabdyti Rozos. Ji turėjo iškeliauti ir 
pasiimti su savimi viską. 

Kopenhaga. Tai buvo tik mažytė išvyka tikintis kažko kito. Ir vieną rytą, 
nubudusi viešbučio kambaryje, ji pastebėjo, kad Bela dingusi. Ir, belaukda- 
ma pargrįžtančios Belos, ji iš lėto ėmė suvokti, kad galbūt bus atsitikę taip, 
jog ji liko apgauta. Arba kad ji apsigavo. Tu nesiklausai, kartais sakydavo jai 
Bela. Bet kodėl ji, pati Bela, tylėdavo? 

Tada buvo jau keturiolika valandų ir keturiasdešimt penkios minutės, 
Bela buvo dingusi jau keletas valandų. Kol Roza miegojo, ji susikrovė savo 
daiktus ir išėjo. 

Ji parašė raštelį, kurį užmiršo rankinėje, ir, kai degalinėje ji atidarė ran- 
kinę kitą sykį, buvo praėjęs jau geras pusdienis. Ji išmetė raštelį ir patraukė 
tolyn. Arba iš viso jokio raštelio nebuvo. 


"Tomas vėl gyveno baltojoje viloje. 

— Ar greit važiuosime? — buvo pirmas dalykas, kurio jis paklausė sugrįžęs. 

Kajus jau buvo pradėjęs krautis savo vasaros biblioteką. 

— Padėk man, — pasakė jis. 

Jie sugrūdo visus savo daiktus, drabužius ir visa kita į krepšius ir kartono 
dėžes ir išnešė į kiemą, kur visa buvo kemšama į automobilį. Sugedęs radijo 
imtuvas buvo išmestas. Tomas susidėjo gimtadienio dovanas, žaidimus, mo- 
delius ir kita atskirai į savo raudonąjį jūrininko kapšą. Tuo metu iš kelionės 
grįžo Johansonai. Kai Erkis Johansonas atbėgo per kiemą, Kajus su Tomu 
buvo ką tik pritvirtinę ant automobilio stogo paskutines dėžes. 

— Jau išvažiuojate? — Erkis Johansonas sustojo kaip įbestas, nespėjęs at- 
likti viso judesio. Judesys buvo toks — jis ištiesė savo ranką priešais Tomą ir 
pravėrė. Kumštelyje gulėjo kriauklelė. Jis pats ją surado, pačiame salyno 
pakraštyje. Ji buvo matinė, gelsva, pusės mažojo pirštelio dydžio, pilna ru- 
dos pliurzės. Tai Tomo kriauklelė. Erkis Johansonas išsaugojo ją per visą 


* Pelenų spalvos (pranc. ). 

ilgąją kelionę galvodamas apie Tomą. Aišku, jis pasakė ne visai taip. Bet tai 
buvo parašyta jo veide. Erkis Johansonas nemoka meluoti. Iš jo veido gali- 
ma skaityti kaip iš atverstos knygos. 

— Aha. — Tomas pačmė kriauklelę iš Erkio Johansono delno ir įsikišo į 
kelnių kišenę. Jis pasiėmė savo jūrininko kapšą, įlipo į automobilį ir atsisė- 
do priekyje, šalia Kajaus. Jis pamojavo. Erkis Johansonas liko stovėti kieme. 
Jis irgi pamojavo. Taip pat ir Maja Johanson, nespėjusi užsičiaupti vidury 
savo ilgų išvedžiojimų. Tai buvo paskutinis kartas, kai Tomas matė Erkį Jo- 
hansoną vasaros rojuje ir tikriausiai paskutinis kartas apskritai. 

Bet kriauklelę jis pasiliko. Įsidėjo ją į viršutinį savo rašomojo stalo stal- 
čių miesto bute. Numetė ją tarp kitų savo daiktų, bet vis dėlto gana arti, kad 
kiekvieną kartą, kokiu nors reikalu atidaręs stalčių, ją matytų. Ilgainiui ji 
ėmė dvokti, įgavo kažkokį silpną druskos ir rūgšties kvapą. Kvapas ne iš 
maloniausių, ir nors jis nebuvo stiprus, pasklido po visą stalčių, ir visi jame 
esantys daiktai ėmė dvokti. "Tai buvo gana šlykštu, bet jam ranka nekilo 
atsikratyti tos kriauklės, nes jis galvojo apie Erkį Johansoną, kuris leidosi į 
kelionę, surado kriauklę, ši jam pasirodė gražiausia iš visų ir todėl nuspren- 
dė, kad ji turi atitekti Tomui. 

Ilgainiui Tomas vis rečiau ir rečiau prisimindavo Erkį Johansoną. Kartą, 
vieną 1965-ųjų gruodžio mėnesio dieną, jis atidarė stalčių, pastebėjo kriauk- 
lelę ir apžiūrėjo ją taip, lyg būtų pirmąkart pamatęs. Pilną purvo. Ką ji 
veikia jo stalčiuje? Kaip tik tą akimirką jis negalėjo sugalvoti nė vieno pro- 
tingo paaiškinimo. Jis sutraiškė kriauklę kumštyje ir sutrynė virš šiukšlių 
dėžės. 


Ir daugiau į vasaros rojų nebegrįžo. 

"Iomas tapo berniuku, praradusiu vasaros rojų. Miesto berniuku, kuris 
nuo šiol kaime lankėsi labai retai. Kita vasara ir vasaros po jos buvo kito- 
kios. Dažniausiai leisdavo jas mieste, kartais trumpam išvykdavo į skautų 
stovyklas ar keliones, į Laplandiją ar į mažas savaitei nuomojamas trobely- 
tes prie ežerų. Jau kitas vasarvidis bus visiškai kitoks. Tomas su meškere 
stovės ant tiltelio šalia kito panašaus amžiaus berniuko su meškere. Jie abu 
bus su treningais ir žuvaudami šūkčios vienas kitam visokias šlykštybes, nes 
vienas kitą menkai tepažįsta. Žuvį, dar žuvį ir dar vieną, nučmę nuo kabliu- 
ko, jie leis į bendrą kibirą su vandeniu, kuris stovės tarp jų ant tiltelio, mat 
berniukas yra Kajaus bendradarbio, su kuriuo Kajus kartu nuomoja trobe- 
lytę ir dalijasi išlaidomis, sūnus. Be to, toje trobelytėje dar gyvena vaikai, 

berniuko mama ir Ana Kristina. Berniukas ir Tomas dvi savaitės žais futbo- 
lą, mėtys strėlytės, šaudys iš laidynės, na, ir visa kita. Tai, ką kartu daro 
berniukai. Tomas išvardija visus vienos futbolo komandos, už kurią jis ser- 
ga, žaidėjus, nes berniukas serga už kitą komandą. Visus žaidėjus cilės tvar- 
ka nuo galo. Ir kiekvieną kartą, įmušęs ypač gražų įvartį į berniuko saugomus 
vartus, jis pasako vardą vieno komandos Žaidėjo, kuris įmuša būtent tokius 
gražius įvarčius, kokius 'lomas norėtų įmušti, jeigu domėtųsi futbolu. Bet 
tai jo nedomina. Jis — skautas. Jo hobis yra scouting*. 

"Tomas tapo berniuku, praradusiu vasaros rojų. Tai nėra taip baisu, kaip 
atrodo. Vasaros. Gyvenimas egzistuoja ir kitur. "Tomui iš tikrųjų ims patikti 
ruduo, žiema, pavasaris, miesto gyvenimas, mokykla ir visa kita. 


Kartais vasarą jis nusileidžia į trečiosios laiptinės rūsį ir laukia, kol prasi- 
dės mokslai. Jis nežino kodėl. Jam patinka ruduo. Bet taip pat ir rūsys, 
rūsio kvapas, salstelėjęs, truputį kutenantis nosį. Nors ilgainiui ima smir- 
dėti rūkalais. Paslapčia surūkytomis cigaretėmis. Vis smarkiau ir smarkiau. 
Bjona — oranžinė šviesi dėmė prietemoje ant anoniminio dviračio, stovin- 
čio ant padėklo rūsio gilumoje. Kartais, kad nereikėtų nuolatos bėgioti že- 
myn, Bjona surūko kelias cigaretes vieną po kitos. Ir kalba, kalba prietemai. 

Jis kalba apie muziką; mini pavadinimus įvairių roko ir popgrupių, kurių 
"Tomas nežino arba kurias girdėjęs tik atsitiktinai, vapa įvairius žodžius — 
tunc in, turn on, freak out**, kalba apie įvykius pasaulyje. Tomas tikriausiai 
klausosi, šiek tiek susidomėjęs, bet visą laiką puikiai suvokdamas, kad Bjo- 
na yra kažkur kitur. Tas pasaulis, kuriame gyvena Bjona, Nina Angel ir visi 
tie kiti, nėra jo pasaulis. 

"Bet nereikia taip jau baisiai dramatinti, skirtumai nėra tokie dideli, kad 
taptų neperžengiamomis sienomis. Paprasčiausiai Bjona ir jis nebėra tokie 
geri draugai kaip anksčiau, jų interesai skiriasi. Tomo geriausio draugo var- 
das — Denis Krondundas. 

Kartais jis iš tikrųjų mėgdavo klausytis Bjonos istorijų. Vien dėl to, kad 
jos kitokios. "lomas vertino ir Bjonos pastangas, kad jos būtų kitokios. Tą 
vasarą, tomis savaitėmis, kai visi buvo Mėnulyje, Bjona išsijuosęs spardė 
dviračio stovą taip, kad dundėjo visas rūsys, ir kalbėjo apie mito žlugimą. 
Mėnulis ir visa kita — tai absurdiškos svajonės kulminacija, postringavo Bjona, 


ž Žygiai (angl.). 
** Prisijunk, įsijausk, kailuok (angl). 

svajonės, kuri pildosi ir dūžta tuo pačiu metu. Beveik tuo pačiu metu, kai 
bus skrendama į Mėnulį, paskutinio Kenedžio automobilis įvažiuos į jūrą su 
dar viena blondine. Ne, jos neišgelbės. Mažytė, blanki nuotrauka laikraščiuo- 
se, college girl* nuotrauka. Merė Džo. Dar viena patetiška blondinė, netu- 
rinti nieko bendra su šia istorija. 

Tomas tapo berniuku, praradusiu vasaros rojų. Bet tai nėra jau taip bai- 
su. Vietoj to į jį įsigčrė visi trys miesto namo aukštai ir rūsys, uždaras kie- 
mas, prekybos centras, visas šis priemiestis ir visi priemiesčiai aplinkui, 
kuriuos jis išvažinėjo mėlynais ir raudonais autobusais. Tai tapo jo mentali- 
teto žemėlapiu, žemėlapiu, kuriame nuolatos slypėjo paslaptys ir atsiverda- 
vo nauji pasauliai. 

Berniukas, praradęs vasaros rojų. Tai nėra baisu. Nes už vasaros rojaus 
prasideda pasaulis. Ten yra visa kita, ten yra viskas. Pasaulis jį priėmė labai 
švelniai, lyg eglės šakelės, ant kurių jis miegodavo žygyje. Nes skautų, pir- 
miausia skautu Tomas buvo tol, kol septintojo dešimtmečio pabaigoje jis 
sutiko savo pirmąją merginą Kamilę, mažąją visos klasės psichologę. 


Bela. Savaime aišku. Jis gali miegoti naktimis ir ilgėtis. Ilgėtis kažko, 
kažko gana apibrėžto. Bet kažko kito. Ilgėtis to, kas egzistuoja ir tuo pačiu 
metu neegzistuoja. Jis puikiai suvokia, kad tai nesuderinami dalykai. Tai 
Vivianos ilgesys. Nors Viviana — tai tik nuotaikos, kuri atsiranda pagalvojus 
apie mergaitę balta palaidine, džinsais ir ilgais, lygiais, šviesiai rudais plau- 
kais, išraiška. 

Bela. Na, taip. Savaime aišku. Bet kitaip. Per daug nedramatinant. Ofi- 
cialus Skyriaus „Apie undinę“ variantas, gvildenamas trečiojo aukšto bute, 
į rytus nuo miesto esančiame priemiestyje, su sėdinčiu Kajumi už sienos 
prie televizoriaus, Tomui yra visiškai svetimas. Jis beveik supyktų, jeigu lik- 
tų bute ir rimtai apie tai pagalvotų, užuot išėjęs pasižvalgyti po savo prie- 
miestį, į kitus priemiesčius, pas Denį Kronlundą, pas Bjoną į rūsį, į mokyklą, 
pas skautus ir visur, visur kitur. 


Tiek čia to ir dramatizmo. 

Kai Ana Kristina po ketverių beprasmiškų metų pagaliau Kajų paliko, Tomas, 
žinoma, nuliūdo, bet tai nebuvo tas didis pompastiškas liūdesys, kupinas mc- 
tafizikos. Ana Kristina jam paprasčiausiai patiko. Ji buvo maloni žmogysta. 


* Mokslcivės (angl). 

— Ketveri beprasmiški metai, — pasakė Ana Kristina 1969-ųjų rudenį 
sandėliuke. Ji nuėjo į koridorių, apsirengė ir, trenkusi durimis, išėjo. Ji 
daugiau nebepajėgė. Taip ji sakė. Sakė, kad nenori to daryti, bet padarė. To- 
mas su kišeniniu prožektoriumi tada jau stovėjo savo tamsiame kambaryje. 
Ką tik visi buvo sandėliuke, jis taip pat. Iš pradžių ten nuėjo tik Kajus ir Ana 
Kristina pagalvoti, kur sutalpinti Anos Kristinos daiktus, kai ji pagaliau po 
ilgų diskusijų nusprendė apsigyventi miesto bute. Ana Kristina parodė pirš- 
tu į visas geltonas kartonines dėžes, ant kurių Kajus raudonu storu flomas- 
teriu buvo užrašęs Izabelės vardą. Ji pasakė, kad jas galima būtų nunešti į 
palėpę arba į rūsį, o jeigu rūsyje ar palėpėje trūksta vietos, netgi išrūšiuoti 
dėžėse esančius daiktus ir nereikalingus išmesti. Bet Kajus nesileido į kal- 
bas kaip visada, kai tik būdavo prašnenkama apie geltonąsias dėžes, kurio- 
mis iš tikrųjų buvo užgriozdintos beveik visos prie vienos sienos esančios 
lentynos. Tomas viską girdėjo ir pajuto, jog jam reikėtų ten pašalinti įtam- 
pą. Dėl jo, tai tos geltonos dėžės galėjo būti, kur tik nori, — juk ne tai svar- 
biausia. Jis neprieštaravo, kad Ana Kristina gyventų jų bute. Atvirkščiai. 
Taigi jis pasiėmė savo skautišką kišeninį prožektorių ir nuėjo į sandėliuką, 
užgesinęs šviesą, įjungė prožektorių ir pasikišo jį po smakru taip, kad šviesa 
kristų jam ant veido, ir, norėdamas ištaisyti padėtį, lyg pabaisa ėmė rodyti 
grimasas, nors jam jau buvo keturiolika metų ir buvo per senas tokioms 
vaikiškoms išdaigoms. Ir tikrai Ana Kristina nusijuokė, tik labai trumpai ir 
tarsi mandagiai, o paskui nuėjo į koridorių, apsirengė ir vis tiek išėjo. 

Tomas stovi savo kambaryje prie lango. Jis uždega kišeninį prožektorių. 
Ana Kristina — autobusų stotelėje. Tomas blykčioja žiebtuvėliu. Trys trum- 
pi, trys ilgi. Ji mojuoja. Ji tikriausiai supranta. Ji trukteli pečiais, skėsteli 
rankomis. Atvažiuoja autobusas ir ją išsiveža. Tomas jaučiasi taip: jis stovi ir 
blyksi prožektoriumi „SOS“ ne todėl, kad jam reikėtų pagalbos. Jam pa- 
prasčiausiai patinka Ana Kristina ir jis nenori, kad ji išvažiuotų pirmiausia 
autobusu, o paskui — į užsienį tęsti studijų ir niekados nebegrįžtų. Be to, 
jam gėda dėl Kajaus. 

Kajui Anos Kristinos išėjimas — tik dar vienas nuosprendis, kurį jam 
paskelbė nebūtis, vardu undinė, beribė lyg dykumų platybės. Būtent ji su- 
naikino visas galimybes gyventi, gyventi bent jau tokį gyvenimą, kuris nebū- 
tų vien sėdėjimas prie televizoriaus. Tomo akimis žiūrint, visa ši istorija 
vadinosi daug paprasčiau — Skyrius „Apie Undinę“ . 

Iš pradžių viskas buvo šiek tiek kitaip. Praėjo nemažai laiko, kol gyveni- 
mas pakrypo šia vaga, įgavo tokį pavidalą. 

Iš pradžių, kai 1965-ųjų rudenį jie grįžo iš vasaros rojaus į miesto butą, 
pirmą kartą į miesto pasaulį be Undinės Izabelės, ten tvyrojo tik tyla, neby- 
lystė. Viskas atrodė nesuprantama. Nebuvo jokių priežasčių, jokių paaiški- 
nimų. Paskui jie iš kažkur atsirado, patys savaime. Kaip antai: 1966-ųjų 
kovo pradžioje kažkuriame Švedijos gimdymo skyriuje į pasaulį atėjo kūdi- 
kis. Belos kūdikis, tas kūdikis, kuris vėliau bus vadinamas Julija Angel. 

Tomas stovėjo vartuose per tarpmokyklines ledo ritulio pusfinalio rung- 
tynes. Prieš antrąjį kėlinį, nespėjus kaip reikiant užsidėti antveidžio, ritulys 
tėškėsi jam tiesiai į žiaunas. Jis buvo nuvežtas į ligoninę, teko sudygsniuoti 
viršutinę lūpą ir vieną lūpų kamputį. Kai Tomas atsigavo, Kajus jau buvo 
ten ir lyg tarp kitko paminėjo, kad Bela visus nustebino ir Švedijoje pagim- 
dė kūdikį. Viena. Niekam nežinant. Kūdikio tėvo vardas niekur nenurodo- 
mas. 

— Gal nusiųskim telegramą, Tomai? 

Tomui pasidarė gėda, nes ten buvo ir Ana Kristina. Kažkodėl ji taip pat 
įpyko, tiesiog įsiuto. 


Jis suvokė, kad Kajus vis dar nepamatė joje Undinės Izabelės, Izabelės 
Džiazo Dainininkės, Izabelės Kino Žvaigždės, Izabelės — Gražiausios Kiemo 
Mamos, Izabelės — Pajūrio Moters. Kajui visa kita vis dar tebebuvo „Žydroji 
Žolė“ , nors Izabelė jau seniai nebesikvėpino šiais kvepalais. Viską, ko Kajus 
nesuprato, jis vadino „Žydrąja Žole“ . Žinoma, tai pikantiški ir stiprų kvapą 
skleidžiantys kvepalai, bet, kaip ir visi kvepalai bei apskritai kosmetika, visiš- 
kai nereikalingi, nesvarbūs, netikri. O tą 1965-ųjų vasarą kaip galėjo Kajus 
pamanyti, kad pakaks išvykti į Laplandiją arba papurkštauti verandoje ir pa- 
būti vienam. Vienam. Tarsi būtų užtekę to, kad visi pabus atskirai, vieni, kad 
pagalvos ir paguos save ir viskas bus po senovei. Argi gali viskas būti po senovei 
vien dėl to, jog Kajus taip pasakė. Pasakė, kad visiems bus geriau, jeigu jie 
pabus atskirai, kol TAI praeis. (Iurint galvoje, kad Izabelei iš esmės TAI ne- 
buvo įgimta. Kad TAI praeitų, jeigu Izabelė pabūtų viena, pagalvotų ir viską 
pasvertų. Tada ji niekada nebūtų išėjusi.) Ir viskas vėl stos į savo vėžes, visi vėl 
bus laimingi, bus savimi, galės vėl susitikti rudenį miesto pasaulyje, kad pakar- 
totų Kajaus sukurtą prieš tai buvusio gyvenimo variantą. 

Variantą, kuriame bus sureikšmintas džiazo klausymas, undinių mitolo- 
gija ir jos kūrimas, nėrimas vis gilyn ir gilyn į paslapčių pasaulį. Žinoma, tik 
akis į akį, tik Kajus ir Bela arba visa šeima — Kajus, Bela ir Tomas — na, jūs 
gi Žinote visą tą istoriją. 

— Gal nusiųskim telegramą, Tomai. 

Dabar, atsiradus tinkamam paaiškinimui ir Belai susisiekus su jais tele- 
fonu (ji paskambino iš kažkokios telefono būdelės, norėdama pranešti džiugią 
Žinią), nauja istorija atrodė galima, dar galima. Kajus manė, kad to niekas 
nepastebi, bet iš jo veido galėjai skaityti kaip iš atverstos knygos. Naujojoje 
istorijoje, kuri ėmė suktis jo galvoje, Bela grįžo (žinoma) su Kūdikiu (kodėl 
gi ne), ir kadangi ji tokia temperamentinga ir nepastovi, paklūstanti kitiems 
įstatymams, reikia jai atleisti, o be to, Kajaus meilė — didelė ir nuostabi, — 
taigi šioje istorijoje jis taps tėvu pavaduotoju, mažylė — naujosios šeimos — 
nebe trio kaip anksčiau, o kvarteto — nare. („Tomas turės seserį, Tomai, tu 
juk visada norėjai jaunesnės sesers?“ — ta giesmelė.) Tomas viduje raudo- 
nuoja, jam gėda, gėda, nors dabar Anos Kristinos čia nėra. Na. 

Aišku, jog ji nebegrįš, kad ir kaip galvorum. Po dvejų metų, kai vėl atsi- 
lieps, ji bus ekskursijų vadovė Maljorkoje. 

Neabejotinai nuostabiajame gyvenime, pamanys "Tomas. Ji keliaus to- 
liau. Iš gyvenimo, į gyvenimą, į gyvenimą. Su visais tais atvirukais, pokalbiais 
telefonu, trakšt trakšt linijoje, šnypštimu, lyg Gabio angele, ieškant viduti- 
nių bangų. Tomas kuo puikiausiai viską supranta — tai YRA nuostabusis 
gyvenimas. 

Bet jis ne per labiausiai apie tai galvoja. Jis — kitame gyvenime, 

— Gal nusiųskim telegramą? 

"Tomas neatsako į Kajaus klausimą. Jis tyli. Jo tylėjimas patvirtintas gydy- 
tojo pažyma. Dėl žaizdos burnoje jis negali, jam neleidžiama tris dienas 
kalbėti. Nebylus, sukandęs dantis, gestais jie žaidžia su Ana Kristina „Laivų 
mūšį“ 

Vos tik atgavęs kalbos dovaną, jis pareiškė, kad ledo ritulio daugiau ne- 
bežaisiąs. Jam jau kone vienuolika metų, pats laikas mesti tokiems, kurie 
neketina toliau žaisti dėl įvairių atskyrių. 

— Galėsiu dažniau lankytis pas skautus, — pasakė Tomas. Tiek Kajus, tiek 
Ana Kristina, išgirdę šį pasiaiškinimą, nustebę sužiuro į jį. Jam nebūtina 
aiškintis. Jie sutinka su jo sprendimais, maždaug taip pasakė Ana Kristina. 
Jam nereikia atsiskaityti už savo poelgius ir veiksmus. 

Tomas lankėsi pas skautus. Jis perėjo į kitą patrulį. Iš „BalooBaloo“ į 
„Šerchaną“ . Tai atsitiko šitaip. Kartą, eidamas į valdybos susirinkimą, jis 
pamatė Kasijų Klėjų, arba Muhamedą Ali, kaip Klėjus save vadino. Ne gyvą, 
žinoma, o ant kioskelio vitrinoje kabančio laikraščio viršelio. Pamatęs Kasi- 
jų Klėjų, jis prisiminė viską, kas siejosi su boksu. Bendrą savo ir Huotario 

interesą. Listoną, Jautį, Nemokantį Nei Skaityti, Nei Rašyti, kuris, gilumo- 
je grojant muzikai, boksavosi su kriauše. „Night Train“ „žaidimų parke prieš 
visą amžinybę. 

Tomas atėjo į skautų susirinkimą kaip kitas žmogus, kitas Tomas. Aki- 
mirksniu jis pakeitė savo kailį ir tapo Tomu Mušeika, kuris ėmė provokuoti 
patį pačiausią Denį Kronlundą, taigi po keleto minučių jie susirėmė. Juos 
išskyrė valdybos pirmininkas, todėl nugalėtojas liko nenustatytas. Po to Denis 
Kronlundas pareiškė Tomui, kad mušėsi ne iš visų jėgų. Jis leidosi provo- 
kuojamas labiausiai iš smalsumo, nes jį nustebino staigus Tomo asmenybės 
pasikeitimas. 

— Nemeluok, tu kvankšt, — ryžtingai pasakė Tomas. Denis Kronlundas 
krūptelėjo, nustebęs pažiūrėjo į Tomą, bet šįkart jo žvilgsnis buvo kupinas 
pagarbos. "Tomas ir Denis padavė vienas kitam ranką, ir Tomas vėl tapo 
senuoju geruoju Tomu. Bet du dalykai pasikeitė. "Tomas ir Denis Kronlun- 
das susidraugavo. Nuo tolei Tomas ir Denis buvo neatskiriami. Laisvalaikiu, 
mokykloje. Ir paskutinius Vilkiūkščio metus, prieš pakeliant į skautus, To- 
mas buvo „Šerchano“ patrulio vicevadas. Jis buvo paskirtas primygtinai rei- 
kalaujant Deniui Kronlundui. 


Štai kaip sekėsi Angelų Šeimai. 

Gabis terliojosi su kasetėmis, kol įpusėjo septintasis dešimtmetis. Vis 
dėlto gana ilgai, kad suprastų savo klaidą ir laiku pasitrauktų iš šio verslo. 
Jau geriau būtų investavęs į Cstandartą. Gabis neatvertė naujo muzikos isto- * 
rijos puslapio. Gabis prarado apvalią sumelę. Bankrutavo. Viskas velniop. 
Ty. velniop tas kasetes, tuo metu tai buvo tik viena iš daugelio Gabio 
verslo šakų. Gabis idėjų nestokojo. Taigi tos kasetės nieko nereiškė. At- 
virkščiai, galvojant apie ateitį, tai turėjo neabejotinai teigiamą poveikį 
bendrai ekonomikai; Gabis galėjo dar labiau sukoncentruoti savo veiklą 
ir investuoti visas lėšas į pelningesnius projektus. Kaip Gabio sėkmės įro- 
dymas 1970 metais pačioje elegantiškiausioje jų žaliojo miesto dalyje iš- 
dygo Svajonių namas, kuriame įsikūrė Angelų šeima. Be to, jis turėjo dvi 
vasarvietes, dvi nuostabias, talentingas dukras, gerai išsilaikiusią žmoną, anks- 
čiau buvusią palydove žemėje, bei stiuardesių laisvalaikiui leisti. O stiuar- 
desių netrūko. Pasiūla nuolatos augo. Šeštojo dešimtmečio pabaigoje 
stiuardesių buvo maždaug 7000, o po dešimties metų stiuardesių skai- 
čius pasaulyje išaugo iki 50 000. Atidžiau panagrinėjus skaičius, galima 
konstatuoti, kad pokyčiai yra pakenčiami. Kas mėnesį iš darbo išeina 750 

stiuardesių, bet tuo pačiu metu įdarbinama 1000 naujų. Ir visoms avia- 
kompanijoms reikia panašių merginų. 

— Mes neieškome totomodelių arba grožio karalienių, — sako vienos iš 
geriausių pasaulio aviakompanijų personalo direktorius XX, YY proga. — 
Mums reikia merginos, į kurią pažiūrėjęs vidutinis keleivis pamanytų: „Tai 
miela mergina. Iš tikrųjų labai maloni“ . 


Renė pati užsirašė į dailiojo čiuožimo mokyklą, nes jau kuris laikas po 
tos vasaros, kai ji klaidžiojo miške, ją buvo apsėdusi mintis apie čiuožimą. Ji 
norėjo išmokti čiuožti ne bet kaip, kaip žaidžiant ledo ritulį, ji norėjo iš- 
mokti dailiojo čiuožimo kaip IJoliday On Ice* ar panašiai. Piruetų, įvairiau- 
sių žingsnelių, suktukų, mažyčių šuolių į orą. Tai buvo fiasko. Ji netgi neišmoko 
čiuožti atbulomis. Ji nieko negalėjo padaryti su savo nerangiu kūnų, nors 
treniravosi daugiausia iš visų savo grupėje. Jos mokytoja stebėjosi, stebėjosi 
ir ji pati. Tarsi ši nesėkmė būtų buvęs pažeminimas tokiai puikiai buriuoto- 
jai kaip ji. Ji pakabino pačiūžas ant kablio. 

Kablys buvo persirengimo kambaryje prie čiuožyklos. Kovo mėnesio po- 
pietė. Renė išėjo vidury pamokos. Po pusvalandžio prie čiuožyklos priva- 
žiavo Roza. Roza laukė. Renė nepasirodė. Niekas nežinojo, kur ji. Ji 
apskambino Renės klasiokus, savo draugus ir pažįstamus. Niekas nieko ne- 
žinojo. 

Roza nukabino pačiūžas nuo kablio prie čiuožyklos esančiame persiren- 
gimo kambaryje. Ji par važiavo namo, padėjo pačiūžas ant stalo, paskui atsi- 
sėdo priešais ir žiūrėjo į jas nelaimės nuojautos kupinu žvilgsniu. 

Žinoma, tai brangios pačiūžos, baltut baltutėlės su juodais, žvilgančiais 
kulniukais. Atrodo, sukurtos tam, kad į jas žiūrėtum. 

Bet visiškai nieko neįvyko. Renė parėjo namo. Ji pareiškė, kad jai taip 
norėjosi, o šiaip ji nežinanti. 

Renė įstojo į skautų organizaciją, bet ji buvo gerokai atsilikusi nuo savo 
amžiaus grupės mergaičių. Tuo metu, kai jos bendraamžės draugės jau bu- 
vo Kregždutės ar Saulės spindulėliai, o tai yra aukščiausi įmanomi Nykštu- 
kų amžiaus grupės titulai, ji pati vis dar stengėsi atlikti pirmąsias užduotis, 
kad jai būtų suteiktas Nykštukės ženkliukas. Šio atotrūkio ji niekaip nega- 
lėjo įveikti, nes ženkliukai buvo suteikiami eilės tvarka. Todėl ji nusprendė 
kompensuoti tai, sumušdama per mėnesį visus rekordus. Jai buvo suteiktas 


* Atostogos ant ledo (ungl.). 

didžiausias kiekis ypatingų mažyčių mėlynų trikampių ženkliukų, kokius tik 
galima pelnyti per mėnesį — Valytojos Ženkliukas, Kepėjos Ženkliukas, Ma- 
žosios Namų Tvarkytojos Ženkliukas, Didžiosios Namų Tvarkytojos Žen- 
kliukas ir taip toliau. Ji sumušė rekordą, bet niekas neatkreipė į tai dėmesio. 

Ji dėvėjo apvalią mėlyną medžiaginę kepuraitę su viršugalvyje styrančiu 
kabliu, o ant kaklo — mėlyną kaklaraištį, užrištą jūreivišku mazgu. Susirin- 
kimuose ji dainuodavo kartu su kitais „Kelionė tolima, sunki, bet nuotaika 
gera, neramios mintys liks toli, kai žengiam su daina“ , įsispoksojusi į skau- 
tų vadovo rudą odinį dirželį su metaline sege, ant kurios aplink šoko užra- 
šas „VISADA PASIRYŽĘS“ . Jai reikėjo to dirželio. Ji nuvažiavo į stovyklą 
„Dobilų pievaitėje“ , nudžiovė dirželį ir daugiau su skautais nebeturėjo jo- 
kių reikalų. 

Vieną balandžio savaitę ji gulėjo savo kambaryje visiškoje tamsoje, dėl 
ko vėliau jai teko apsilankyti pas vaikų psichologą. Ką čia bepasakysi? Jos 
negalima buvo priskirti nė prie vienos iš kategorijų. Kartą ji buvo miško 
žvėris. Kartą ji buvo miško žvėris. lo neįmanoma suvokti, tai nesuvokiama. 

Bet paskui bus vasara ir buriavimas. Renė užims trečiąją vietą šalies 
pirmenybėse, Jai bus nupirkta nauja jachta, piasioės rimtos treniruotės. 
Žinoma, tam prireiks nemažai pinigų, bet pinigai šiuo metu ne didžiausia 
kliūtis. 

Roza kalbėjo telefonu su Meilutė Lindberg. Kalbėjo ir kalbėjo, visus tuos 
metus. Apie šį bei rą kalbėjo Roza Angel. 

Svajonės, svajonės, viena kita mintis. Bet tai tik žodžiai. 

Kartą septinto dešimtmečio pabaigoje Roza atsidūrė ant Aujan Tepujo 
viršukalnės, nes Gabis turėjo reikalų Venesueloje. 

Tai buvo sena svajonė. Stovėti ant Aujan Tepujo viršukalnės, kur kažka- 
da, ketvirtajame dešimtmetyje, amerikiečių lakūnas Džimis Angelas nu- 
tupdė savo mažą lėktuvėlį ir įklimpo į pelkę, iš kurios jo taip ir nepavyko 
ištraukti ir kur jis yra ir po šiai dienai, — nuostabusis flamingas. Ten jis atrado 
aukščiausią pasaulyje krioklį, kuris buvo pavadintas jo vardu — Angelo kriokliu 
arba angliškai — Angel Falls, o tai skamba daug gražiau. 

Paglostyti lėktuvo, tapusio nacionaliniu paminklu, paviršių, nusifotogra- 
fuoti prie jo, prie žvilgančio bareljefo, kurį Džimio Angelo sūnus pats pri- 
tvirtino prie lėktuvo — „In Memory Of A Father“ +, — žvelgti į bedugnę ir 


svaigti. 


* Tėvo atminimui (angl). 

Viena iš daugybės svajonių. Svajonių, svajonių, svajonių... 

— Ach tu jergutėliau, Meilutė, mūsų svajonės taip greitai keičiasi, kad 
nespėji jų įgyvendinti. Jos pildosi viena po kitos. Antroji ir trečioji, ir ket- 
virtoji. Kartais man ima suktis galva, Meilute Lindberg. 

— Kartais man atrodo, kad visos šitos svajonės mane nužudys. 

— Ką tu turi galvoje? — klausia Meilutė Lindberg. 

Bet Roza negali suprantamai paaiškinti. Iš tikrųjų ji turi galvoje štai 
ką. 

Ten, Aujano Tepujo viršukalnėje, Roza, žiūrėdama į Angel Falls ir svaig- 
dama, galvoja... Ne, ji negalvoja (Apie ką turėtų galvoti, kaip jai, grįžusiai: 
namo, ciniškai paaiškino Nina Angel, nes tai įvyko Ninai metus parašiutiz- 
mą: „Kaip galima atrasti krioklį, mama? Juk jis ten buvo visą laiką? Ir indė- 
nai jam jau senų senovėje davė pavadinimą. Ar kas nors paklausė indėnų, 
koks krioklio pavadinimas?“ ) — aš krintu, krintu, krintu... 

Kol supranta, kad niekur ji nekrinta. Tvirtai ant žemės stovi ji, ant abiejų 
kojų. Ir nė neketina kristi. Per daug pastatyta ant kortos. Taip jau išėjo. 

Štai taip ji sako savo pačios nuolatos kalbančiam vidiniam balsui, kurio ji 
vengia klausytis. Tai nėra sąžinės balsas, atvirkščiai — tas balsas kužda pui- 
kius patarimus naujam gyvenimui, naujas idėjas, naujas mintis. 

Bet jeigu nukrisi nuo čia, tai nebepavyks paskui apsiklijuoti pleistru, 
viską palikti ir išeiti į kitą gyvenimą, kitas istorijas ir sakyti, kad sutrenkimas 
išėjo į naudą ir praskaidrino mintis. Per daug pastatyta ant kortos. Nusiri- 
tęs nuo Aujano Tepujo mirsi, užsimuši. 

— Aš krintu, krintu, krintu, — staiga sako Roza telefonu Meilutei Lindberg. 

— Nors, Meilute, tai taip pat paprasčiausia, banali mintis. 

— Mano galva pilna paprasčiausių, banalių minčių. 

— Aš nebemoku reikšti savo minčių. 

— Aš kalbu niekus. Tik niekus. 

— Visi mano, kad aš tokia. Papliauška. Kokia ir atrodau esanti. Ką jūs 
valgysit vakarienės, Meilute? Įdomu, ką mes valgysim? 

Ir pliur, pliur, pliur. Kol jos padeda ragelį. Ir vėl paskambina. Kitą dieną 
ir dar kitą. Kalbasi. Eina mėnesiai, metai. 


Pajūrio moterys. Niekada. Nuotrauka, kurią nunešė vėjas. Plast, plast 
nuo kalvos paskutinėmis 1965-ųjų rugpjūčio dienomis. 
Ne. Nuotrauka tikriausiai yra. Kažkur. Tarp visų jos daiktų. 

Viena 1968-ųjų gegužės pabaigos diena. 

Nina Angel sklendžia oru. Parašiutas išsiskleidė jai virš galvos. Saulės 
šviesoje jis puikus. Raudonas, baltas, žydras ir milžiniškas. Puiki diena šokti 
su parašiutu. Ramu, kiek tik akys užmato — nė menkiausio debesėlio. Sklan- 
dai ore. Žvelgi į pasaulį iš viršaus. Ta perspektyva. Nina Angel, parašiutinin- 
kė, ne profesionalė, bet sklando puikiai, net jeigu ir ne taip puikiai, kaip jos 
sesuo Renė buriuoja. Nina Angel atliko daugybę šuolių įvairiomis progo- 
mis. Netgi kelis kartus dalyvavo klubo, kuriam priklauso, varžybose. 

Šią dieną prieš šuolį Nina kaip paprastai sutelkė dėmesį į tuos dalykus, į 
kuriuos visada susitelkdavo šokdama iš lėktuvo ir krisdama žemyn, kol pa- 
rašiutas lyg gėlė išsiskleisdavo virš jos galvos. Įvairūs šuolio momentai. Šių 
momentų šlifavimas. 

Šuolis — sportinis laimėjimas. Nina Angel taip mano, visada taip manė. 
Ligi šios dienos. 

Kaip tik šią nuostabią dieną akimirkai ji užsimiršo. Užmiršo viską, apie 
ką ji turėtų galvoti įvairiais šuolio momentais, kurių suma ir sudaro sportinį 
laimėjimą. 

Akimirką ji iš tikrųjų pasižiūrėjo į artėjančią žemę. Liko šimtas metrų, 
penkiasdešimt metrų, trisdešimt metrų, visai priartėjo. 

Ji pamatė prievartą, karus, neteisybę. Priespaudą ir provokacijas. Toli 
virš Prancūzijos dangus pražydo raudonai nuo Paryžiaus gatvėse riaušių metu 
deginamų automobilių. 

Ir Nina Angel klausia savęs: ką aš veikiu? Čia? Sklandydama ore? 

Tai lyg žaibas iš giedro dangaus, nelauktas. Ji nežino. Neturi nė menkiausio 
supratimo. 

Tai juk beprasmiška. 

Ir ji apsidairo ore. Paukščiai. Paukščiai. Balandžiai. Netgi balandžiai turi 
geresnę užduotį. Būti taikos ir laisvės simboliu. Bent jau baltieji. 

Ji nesijuokia. Gal tai ir juokingai skamba, bet taip nėra. Jeigu jau kartą 
taip pamanei, kelio atgal nėra. Negalima nusileisti ant žemės ir apsimesti, 
tarsi ore būtum nieko negalvojusi. Eiti toliau, tarsi šios minties nė nebūtų 
buvę. Tai būtų veidmainystė. Nina Angel žino vieną dalyką, nors yra ir sa- 
kančių, kad ji žino ne tiek jau daug, — ji nenori veidmainiauti. 

Bet ką jai dabar daryti? Ateitis, visos šios į parašiutus sudėtos viltys, ke- 
lionės, nuostabūs vaizdai atrodo beprasmiški. Niną Angel apima neviltis. 
Tai visai rimtas jausmas, ir ji nenori paskęsti jame kaip jos motina Roza 


Angel. 

Ji turi kažką daryti. 

Ji susumuoja savo galimybes. Apie ją buvo pasakyta, kad ji turi gražų, 
aiškų balsą, puikiai tinkamą ruporui. 

Be to, jos plaukai gražūs. Ilgi, tamsūs, žvilgantys ir gana stori, lyg kokios 
indėnės. Jos plaukams nebuvo gailima pagyrimų. Ir dar: visi žino, kas jos 
tėvas — Gabrielius Angelas. Netgi dar prieš šią puikią saulėtą ir nevėjuotą 
popietę Nina Angel savo išvaizda ir kilme buvo tobulas objektas, ir tam 
tikruose vakarėliuose, į kuriuos ji kartais užsukdavo, tikrai buvo stengiama- 
si su ja susipažinti. 

Būbt. Nina Angel nusileido. 


Ji bėga. Iš visų jėgų ji bėga nuo parašiuto, kad neatsidurtų po tuo milži- 
nišku audiniu. Taip ir reikia, ji moka tai atmintinai, ji daro tai jau automa- 
tiškai. Paskui ji griūva ant žemės ir voliojasi. "Tai senas įprotis ir visiškai 
nercikalingas. Bet jai patinka pasklandžius ore pasivolioti ant žemės. Pa- 
jausti žemę ne tik po kojomis, bet ir visu kūnu. Paskui ji atsikelia, stovėda- 
ma nusiima parašiutą, eina prie savo šeimos ir sakosi norinti mesti visa, ko 
nėra. 

Iš pradžių visa tai skamba šiek tiek negrabiai ir manieringai, nes jos ž0- 
dynas gana skurdus. Bet ji išmoks, ji mokysis ir tobulinsis. Labai greitai ji 
mokės kitą kalbą, kuria galima bus tiksliau išreikšti tą kažką, kas sukėlė ore 
neviltį ir baimę. 


II 


BROLIS IR SESUO 


Our so called popular music (jazz, swing, bop and back to „progressive“ jazz) 

is the real folk music of our times. It reflects and expresses the uncertainty and 
nostalgic longing with which most of us look at life today. We're nor at all sure, 
now, that „dreams come true“ — at least those dreams we all grew up with — „boy 
meets girl, boy loses girl, boy gets girl“ „and „they lived happily ever after“ 

And yet we must keep on hoping that our particular dream will come true. 

We all want to be happy but we don't know how to get about reaching 

this elusive state.“ 


“ 
Džeraldas Herdas ant „Dainuoja Četas Beikeris“ viršelio, 
Pacific Records, 1956 


* Tai, ką mes vadiname populiariąja muzika (džiazas, svingas, bopas ir grįžimas prie „progresyvio- 
jo“ džiazo) yra tikrasis mūsų laikų folkloras. Jis atspindi ir išreiškia (4 netikrumą ir nostalgišką 
ilgesį, su kuriais daugelis mūsų stebi šiandienos gyvenimą. Dabar mes nebesame tikri, kacl „sva- 
jonės išsipildo“, bent jau tos svajonės, su kuriomis mes užaugome: „vaikinas myli merginą, vaiki- 
nas praranda merginą, vaikinas veda merginą“ ir „jie ilgai ir laimingai gyveno“. Ir vis dėlto turime 
neprarasti vilties, kad mūsų ypatingoji svajonė išsipildys. Visi norime būti laimingi, bet nežino- 
me, kaip siekti tos sunkiai išlaikomos būsenos, (angl) 


Iš ToMO ISTORIJOS 


„Kai aš gimiau, jai buvo tik septyniolika metų“ ,- po metų pasakė "Tomas 
savo pirmajai merginai Kamilei, mažajai visos klasės psichologei. Jie viename 
kambaryje, jo miesto buto kambaryje, Kajus už sienos Žiūri televizorių. 
Dabar žiema po kelionės į Mėnulį, ir per televiziją vis kartoja ir kartoja tas 
pačias scenas. 

Oldrinas su seismometru. Ereliai nusileido Ramybės jūroje. Čia „Tranguility Base“ 
vaizdas iš viršaus su Ereliais fone. Dabar mūsų laukia naujas dešimtmetis, per kurį 
šios pergalės dėka mes įgysime dar daugiau žinių apie visatą, kurioje mūsų Žemė yra 
tik dulkelė. 

Tomo nedomino kosmosas ir raketos. Bet vis dėlto jį šiek tiek užkrėtė ta 
visuotinė, kelias vasaros dienas trukusi, Mėnulio ekstazė. „Nuostabu, kai 
mylimam žmogui pasitaiko galimybė atlikti tai, apie ką jis visada svajojo“ ,— 
pasakė ponia Oldrin. Žinoma, ne tiek daug užkrėtė. "Tik truputėlį. Tiek, 
kad nors Tomas priklauso prie tų, kurie negali prisiminti, ką darė, kai buvo 
nužudytas prezidentas Kenedis, bet jis vis dėlto prisimins, ką veikė, kai bu- 
vo žengtas pirmasis žingsnis Mėnulyje. Skautų palapinėje, miške, žaidė kor- 
tomis su Busteriu Kronlundu, Deniu ir kitais. Vidury nakties jie ėjo per 
pievą. Švietė mėnulis. Jie sustojo, pritilo ir galvojo apie astronautus viršuje. 
Bet juk astronautų nesimatė, ir dėl to Busteris Kronlundas pasakė kažką 
juokinga. Jie nusijuokė. Milžiniško žmonijos istorijos žingsnio į priekį nuo- 
taika prigeso, pranyko, ir jie grįžo į savo tamsias stovyklos palapines, sulin- 
do į miegmaišius ir atsigulė ant eglišakių, kuriuos jie paskleidė po savimį 
ant žemės. Tomas Storyteller pasakojo istorijas, Busteris Kronlundas kal- 
bėjo tokius dalykus, kurių nebuvo galima užmiršti. Be kita ko, ir tai: gra- 
žiausia moteris yra tada, kai jai septyniolika metų. Busterio Kronlundo merginai 
buvo septyniolika metų. Tomas jas įsimylėdavo, Busterio merginas. Savo 
išvaizda jos priminė jam jo klasiokę Kamilę. 

- "Tu atrodai nuliūdęs. Papasakok. Aš noriu viską apie tave žinoti, — pasa- 
kė Tomo klasiokė Kamilė tą pirmąjį vakarą tų pačių metų rudenį. Ji priėjo 
prie jo per klasės vakarėlį. "Tomas jau senokai sėdėjo vienas sofos kamputy- 

je, stengdamasis išsiaiškinti, kaip jį veikia keturi alaus buteliai, kuriuos jis 
spėriai išgėrė vieną po kito, aiškiai nusiteikęs pirmą kartą gyvenime prisi- 
gerti. 

Nieko ypatingo. 


Kitą vakarą Kamilė prisipažino jį mylinti. 
"Tomas neteko amo. Kamilė pasakė, kad tai gerai. Sakyti, kad myli, reikia 
tik tada, kai iš tikrųjų myli. 


Ketvirtą vakarą, kai Kajus kitame kambaryje už sienos buvo įsitvirtinęs 
fotelyje priešais televizorių, Tomas įsėlino į drabužinę. Jis pakėlė geltoną 
kartoninę dėžę, ant kurios buvo parašyta: „Izabelės daiktai“ , nusinešė dėžę 
į savo kambarį, atidarė ir apvertė ją aukštyn kojomis ant lovos. Dėžės turi- 
nys išbyrėjo ant antklodės tarp jo ir Kamilės. Jis uždegė lempelę prie lovos, 
kad viskas būtų matyti ryškioje šviesoje. 

- Vaje, — pasakė Kamilė. — Tarsi visa vaikystė dėžutėje. 

"Tada Tomas ir pasakė tai, apie septyniolika metų. 

Jis liko nepatenkintas. Kodėl jis negali geriau suformuluoti? Tie septy- 
niolika metų jo lūpose skamba lyg koks šlageris. 

O dabar jis tai mato ir Kamilės veide. Šlageris — būtent tai, jai bežiūrint, 
ir buvo išpilta ant lovos. Ji kažką paėmė, nuotrauką, išplėštą iš laikraščio. 
Nuotraukoje buvo Anita Ekberg garsiausiame pasaulio fontane. Kamilė su- 
raukė kaktą ir paklausė, kas tai. 

Tomas neteko amo. Jis tiksliai žino, kas tai. Tai nuostabusis gyvenimas. 
Bet jis negali to sakyti. Nė už ką pasaulyje. 

Septyniolika metų — akimirką Tomas susimąstė, kodėl Busteris Kron- 
lundas sugeba pasakyti kai kuriuos dalykus taip, kad jie gerai skamba. 


Bet Kamilė myli Tomą. Tai Tomo išsigelbėjimas. Kamilė jautri Tomo tylė- 
jimui, jo nesugebėjimui atsakyti. Ji mano netyčia užgavusi jo jautrią stygą. 

"Tomis sekundėmis Tomo tylėjimas nusidriekia lyg dykuma tarp Tomo 
Bežadžio ir Kamilės. Po klausimo, į kurį Tomas negali atsakyti, ji su ironiška 
šypsena veide bando įsijausti į Tomo padėtį. Dėl to jos kakta vėl susiraukia, 
iš raukšlelių susideda apversta T. Tuo ji tiesiog iš esmės skiriasi nuo Buste- 
rio Kronlundo merginos, jo dabartinės, ir visų kitų. Bet nieko tokio. Nors 
tai dabar atrodo svetima, ateityje bus kitaip. Tomas prie to pripras. Jis pa- 
mils tą T, kaip ir visa kita Kamilėje. Beveik viską. 

Bet dabar Kamilė vis dar galvoja. 

Kamilė mato, kad Tomui trūksta žodžių, ir ji imasi tos artikuliavimo ir 
formulavimo užduoties, nes būtent ji iš jų dviejų yra verbalinis pradas. Tuo 
tarpu Kamilė, įsijautusi į Tomo padėtį, virto tuo asmeniu, kuris, jos manymu, 
glūdėjo jame ir kuris dabar staiga išlindo lyg džinas iš magiškos dėžutės, tos 
geltonos kartono dėžės, gulinčios tarp jų. Tas nuskriaustas, apleistas vaikas. 

Ji vis dar rankoje laiko nuotrauką su Anita Ekberg šlapiais drabužiais 
Fontana di Trevi. 

Paskui ji nutilo. 


Jos ironiška šypsena veide užgęsta. Štaiga ji suprato kažką, ko negali iš- 
reikšti. Tai netiesa. Grynas melas. 


Ji padėjo nuotrauką atgal. Ant lovos, tarp visų kitų daiktų: nuotraukos su 
Paulo Ankos parašu, raudonai baltai mėlynos juostos, kuri, Tomas Žino, 
vadinasi Meilutės Lindberg juosta, plokštelės „TWIST im Perfekt Tranz- 
rytmus“ , aukso spalvos „Benson 8 Hedges“ Ziebtuvėlio, „GoGay“ plaukų 
lako buteliuko, suktukų, plokštelės „Dainuoja Četas Beikeris, Pacific Re- 
cords 1956“ viršelio ir kito, viso kito. 

Viskas, Tomai. 

Ir staiga Kamilė visiškai kitokiu tonu pasakė: 

— Gražu, Tomai. Labai gražu. 


OLDRINAS SU SEISMOMETRU „TRANOUILITY BASE“. DEŠIMT- 
MEČIO KULMINACIJA. 

DABAR MŪSŲ LAUKIA NAUJAS DEŠIMTMETIS. 

Kitame kambaryje už sienos Kajus dar labiau pagarsino televizorių. Pas- 
taruoju metu jis dažniausiai žiūri televizorių. Plokštelių klausosi retai. Vie- 
nintelė diskusija tarp Kajaus ir Tomo džiazo tema per pastaruosius metus 
įvyko ryšium su tuo, kad Tomas papasakojo, jog skaitęs laikraštyje, kad 
Četui Beikeriui San Franciske gangsteriai išmušė dantis. 

— Nuostabu, — pasakė „Kajus. — P. agaliau jį užčiaupė. 

Nors tai irgi netiesa. Četas Beikeris vis dar aidėjo namo saaa Iš 
pradžių buvo manoma, kad tas, kuris tą plokštelę leidžia, ieško priekabių, 
dega troškimu atkeršyti už visą tą muziką, tuomet, kai Čia gyveno undinė, 
griaudėjusią keisčiausių paros metu netgi vonioje. Bet ilgainiui pasirodė, 
kad tam kažkam paprasčiausiai patinka džiazas. 

Bet dabar Kajus pagarsino televizorių, nes nenorėjo trukdyti. Jis paten- 
kintas, kad "Tomas turi pirmąją merginą, protingą mergaitę, kuri, be kita 
ko, atėjo pas juos į namus. Ir būtent tuo metu, kai nenatūralių žmonių 
paprasčiausiai gaila. Seksualinis potraukis yra būdingas visoms žinduolių 
rūšims, tiek jaunesniems, tiek vyresniems egzemplioriams. 

— Gražu, Tomai, — pasakė Kamilė. 

"Tomas neteko amo. 

Po akimirkos jis amą atgavo. 

Jis pagalvojo apie vieną dalyką ir pasakė: 

— Aš tave myliu. 

Ir užgesino šviesą. 


1973-iųjų IŠMĖGINIMAI 


I think I saw you in an ice-cream parlour 
drinking milkshakes cold and long 

Smiling and waving and looking so fine 
don't think you knew you were in this song. * 


1973-iųjų kovas. Renė Angel, šešiolikos metų, juodu guminiu kombi- 
nezonu parduotuvės matavimosi kabinoje. Brangus guminis audinys žvilga, 
tvirtai įsisiurbia į odą. Virš jos galvos, prie veidrodžio, — garsiakalbis, groja. 

Renė basa. Jos kojų nagai ilgi ir nesutvarkyti. Viršutiniai drabužiai, sun- 
kūs žieminiai apdarai guli sumesti į krūvą ant Žalios kiliminės dangos. Renė 
netausojo savo aukščiausios kokybės drabužių. 

Juoduma aplinkui jos kūną veidrodyje — apie galūnes, kojas, rankas ir 
pirštų galiukus, plonus lyg broilerių sparneliai. 

Oda guminiame kombinezone susimeta į gumbus. Iš linksmai išmargin- 
to popieriaus Renė išvynioja bandelę su mėsa. Ji atsisėda matavimosi kabi- 
noje ant suolelio, atsiremia į sieną, valgo. 


1973-iųjų kovas. Renė eina į Gabio biurą. Ji atšvilpė į viršų liftu. Griuvo 
į platų rudą odinį fotelį, skirtą lankytojams. Nugrimzdo į jį - Antulis Do- 
naldas fotelyje priešais tvirtą stalą, už kurio sėdi paršas, raudonveidis direk- 
torius, papsi cigarus ir postringauja. Gabis nerūko. Jis, atėjus Renei, kaip ir 
amerikietiškose muilo operose privataus vizito metu, neatsakinėja į jokius 
telefono skambučius. Šį kartą ji atėjo išdėstyti jam savo planų... 

Artėjančio buriavimo sezono atidarymo proga iš Anglijos pagal specialų 
užsakymą po trijų keturių savaičių bus pristatytas „Shamrock“. Šiais me- 


* Manau, mačiau tave ledų buvcinėj 
Ilgus ir šaltus geriant kokteilius 
Su šypsena, mojuojantį ir žavų, 
Manau, jog nežinai - apie tave daina ši bus. (angl) 

tais iš „Flying Junior“ ji pereis į kitą buriavimo klasę. Bet naują jachtą gaus 
ne todėl. Naują jachtą ji gauna kiekvieno sezono proga. Mažiausiai vieną 
naują jachtą kiekvienam naujam buriavimo sezonui. Gabis skambina pats, į 
Angliją. Niekada negali žinoti, ką tie anglai sumanys. Jie ne tokie patikimi 
kaip vokiečiai arba punktualieji japonai ar netgi suomiai, mužikai suomiai 
su savo mužikiškomis smegeninėmis, bet sveiku kaimietišku protu. Renė 
kikena. Arrival on shedule*. Treniruočių stovykla Prancūzijoje. Dvi savaitės 

"balandžio pabaigoje.Gabis efektyviai linksi, su viskuo sutinka, supratingai 
išsitraukia, spėkit ką, — taip, žinoma, Piniginę. Tarsi jis būtų ne tik rėmėjas, 
bet ir kukliai prisidėtų prie Renės sumanymų. Bet taip nėra. 


1973-iųjų kovas. Gabis turi daug pinigėlių. Aitrus alkoholio, svogūnų ir 
pliurzalynės kvapas ima smelktis pro žalių matavimosi kabinos užuolaidėlių 
apačią. Dabar jos sukruto. Moters balsas. Velniai rautų, kaip jai nesinori 
atitraukti užuolaidėlių. Kojos niežti, girdi Renė, bet, kad ją kur velniai, ne- 
drįsta. Vos kelnių neprileido iš baimės, Renė tai žino, tai žino ir ji, dama, 
nedrąsiai trypčiojanti aplink su savo zomšiniais bateliais, puoštais netikro 
aukso sagtimi, ji nedrįsta. Gabis turi oi kiek pinigėlių, ir nėra nė vieno, 
kuris nežinotų, kad Gabis turi pinigėlių. Gabis taip nori. Renė nerūpestin- 
gai elgiasi su visais aukščiausios kokybės drabužiais, kuriuos perka su Gabio 
kreditine kortele, jai į juos nusispjauti, bet ji perka vis daugiau ir daugiau, 
praleidžia popietes, ištisas dienas parduotuvėje, žingsniuoja iš vieno sky- 
riaus į kitą, perka linksmindamasi, su baisia arogancija, varančia iš proto 
pardavėjas, kurios neturi to, ką turi Renė, kurios norėtų turėti, bet negali, nes 
gali Renė. 

Guminio kombinezono modelis — naujausios mados, naujesnis už naują. 
Renė jį pirks, aišku, kad ji pirks, nes jis kainuoja krūvą pinigų, nes jo už- 
trauktukas ypatingas, bet visų pirma ir svarbiausia — šiaip sau. 

Kai tik suvalgys bandelę su mėsa, tai ir pirks. Ji suvalgė bandelę su mėsa. 

— Imu. — Ji numetė juodąjį guminį kombinezoną ant prekystalio priešais 
damą su zomšiniais bateliais. — Ir šitą, — pasakė ji, rodydama į chronomet- 
rą, — ir šitą, — ji parodė į dėžutėje prie kasos aparato gulintį „Space Pen“ , 
rašantį po vandeniu. Na ir, žinoma, ji nusišypsojo ir ištiesė Gabio kreditinę 
kortelę. 


* Bus pristatyta laiku (angl). 

Tėtis moka. Matavimosi kabiną po jos apsilankymo teko sutvarkyti. Šiukš- 
lių dėžėje buvo rastas higieninis paketas. Ne itin kruvinas. Tik panaudotas 
ir, rodos, keletą dienų nekeistas. 

Tą dieną. Renė nuėjo į plokštelių skyrių, paklausė pardavėjos, kokia plokš- 
telė grojama parduotuvėje per garsintuvą. 

Ji ją nusipirko. Ji pakeitė jos gyvenimą. Spragt — ir viskas jau kitaip. 


1973-iųjų balandis. Nusikirpo plaukus. Nusidažė juos raudonai su chna. 
Nusipirko dramblio kaulo spalvos „Foundation Base“*. Nusidažė juodai 
blakstienas, juodu pieštuku apvedė akis. Drebančia ranka ant kaktos nusi- 
piešė žaibą. Oranžinį, su juodais kontūrais. 


1973-iųjų birželis, liepa, rugpjūtis. Raudonis išbluko. Sėkmingas buria- 
vimo sezonas. Viskas kaip reikiant. Pasipūtusi. 


1973-iųjų rugsėjis. Vėl į mokyklą. Vėl raudona spalva. Vėl patrumpinti 
plaukai. Cigaretės. Užsirišo ant kaklo rudą odinį dirželį - simbolis. Įsimy- 
lėjusi. 

Laikas paima cigaretę, įdeda tau į burną. 

Balti drabužiai, žvilgantis satinas. Sukėlė sensaciją, kandi, pikta. Apšvies- 
tu tilteliu „kartu su kaimynu ir klasioke Šarlote Pfalenkvist vedžioja šunį. 
Įsimylėjusi Šarlotės vaikiną Stefį. Stefis ir Šarlotė mielai priima ją į savo 
kompaniją. Jos išvaizda tokia ypatinga, o tėtušis, kaip ir jų tėtušiai, turi 
pinigėlių, ir tai, nors ir ne svarbiausia, yra šioks toks rezonatorius; o be to, ji 
Žinoma kaip buriuotoja. 


1973-iųjų rugsėjis. Dabar jie viena chebra. Kai kurie iš klasės, kai kurie 
iš mokyklos, kai kurie iš aplinkinės vietovės, išrinktieji, laikantys save tin- 
kančiais vieni kitiems į draugę dėl šeimyninių aplinkybių. 

— Snobai, ilgaplaukiai, šlykštynės, išlepinti šikniai, — pasakė Nina auto- 
buse, važiuodama namo iš solidarumo komiteto susirinkimo, apsirengusi 
amžiną prašmatnų žalią apsiaustą, kontrastuojantį su baltu Renės „Satin 
Gleaming Coat “ ** (2000 FF+** ). Ant Renės skruostų blizgučiai, dabar ji 


* Makiažo pagrindas (angl. ). 
*+ Žvilgantis satino švarkelis (angl. ). 
*** Aukščiausios kokybės (šed.). 

kartą per savaitę vaikšto į grožio saloną, kad atrodytų Just Right“, ir chebroje, 
kurią sudaro vien išlepinti šlykštūs šikniai, ji yra Talismanas, vienintelis Spa- 
ce** vaikas, daug subtilesnis nei tie, kuriuos atsitiktinai galima sutikti mieste, 
- nelygiai nudažytais plaukais ir nutekėjusiomis „Mary Guant“ kreidelėmis 
arba visiškai paprastais sakuros spalvos dažais ar pieštukais dažytais veidais. 
Renė yra Aukščiausios Kokybės Space vaikas, bet ji juk greitai mirs, tad tegu 
bus jai atleista. Bet niekas nežino, kad ji mirs, ir viskas atrodo visai kitaip, kai 
Nina su ilgais, gražiais, proletariškais plaukais kreipiasi į Renę: 

— Nejaugi tu niekada negalvoji apie kitus žmones? Kaip jie gyvena? 

Pas Pfalenkvistus kiekviename kambaryje yra mažiausiai po vieną hi- 
fi+** garsintuvą. Renė šoka viena. Ji mielai būna Vienišu Space vaiku, o kiti 
tuo tarpu kibina vieni kitus svetainės tamsoje ir geria per daug alkoholio. 
Renė negeria, tik rūko. 

— Kas čia? — klausia Stefis ir timpteli ją už pavadėlio. Ji blyksteli į jį 
akimis. 

— Čia tik šiaip toks..., — ir nueina. Ji velniškai drovi. 

Jis žino, kad Renė jį įsimylėjusi. Visos jį įsimylėjusios. Šarlotė tik gra- 
žiausia ir jos žabtai plačiausi. Kitos mergaitės — tik jos kopijos. Taip, visos, 
išskyrus niūriąją Renę, kuri yra tarsi belytė ir nesiskaito, kai reikia su kuo 
nors draugauti. Jos kopijuoja Šarlotės žvilgantį Val d'Isere ir Barbado saulė- 
je įdegusį blondinės veidą, jos trykštantį žavų juoką, ypač klausantis ne- 
švankių istorijų, kurių gausybę moka ir ji pati. Be to, ji gali būti įžūli, 
neįtikėtinai ir taktiškai įžūli. Kartais į balius kuris nors iš vaikinų atsiveda 
kitų merginų, merginų iš miesto arba iš rytinių proletariato priemiesčių, 
jos dažniausiai gražios, bet jų drabužiai yra vis dėlto too much*»**, kažkas, 
na, o jau ta baisi netikra apyrankė! ir ko jau ko, o žargono jos nesupranta. Ne 
dėl to, kad jos neturi pinigų kelionei į Barbadą, nes baliuose kalbama ne 
apie tai (kelionės ir visi tie išoriniai dalykai — tai tik savaime aiškus rekvizi- 
tas, tai, kas paprasčiausiai turima, paprasčiausiai yra, kažkur gilumoje, lyg 
neaiškus rezonatorius), bet kad jos nesuvokia, apie ką, po velniais, kalbama, 
kai Šarlotė sako Renei, jog išvirto iš koto, ir tada jos tik dar labiau susinervi- 
na, o tuomet labai lengva jas išgrūsti, Nes, Deja, Dabar Visi Pašaliniai Turi 
IŠSINEŠDINTI. Deja, Deja... 


* Be priekaištų (ungl.). 
** Kosminis (ungl.). 
*** Patikimas (angl.). 
**** Per daug (ungl.). 

1973-ieji. Vakarėlis pas Šarlotę Pfalenkvist, vėlyvas rugsėjis. Renė ir Šar- 
lotė įkaito nuo alkoholio ir Marko Bolano. Well You Dance, With Your Lizard 
Leather Boots On*. Renė prisigėrė, pirmą kartą gyvenime, išskyrus baigiamą- 
sias tarptautinės regatos Prancūzijoje iškilmes, kur ji regatos palapinėje val- 
gė žąsų kepenėles ir išgėrė tiek šampano, kad, kai pakilo šokti su žiuri 
pirmininku, jai kojos sulinko. Bet tas kitas jos gyvenimas, jos nuostabi 
būriuotojos būtis, atrodė tokia svetima šiame gyvenime su Šarlote ir Stefiu, 
kurį ji mylėjo. Ji nežinojo kodėl, taip jau Buvo: Ji norėjo turėti draugę, 
Šarlotė tapo jos drauge, Šarlotė šokinėdavo pro Renės rūsio langą, jos 
kartu praleido kelias rudens savaites prieš Renės mirtį. 

Taip, iš tiesų. Renė gyveno milžiniško nuosavo namo, Vilos, kurią Gabis 
ir Roza pasistatė pagal savo pačių brėžinius, rūsyje. Gyventi rūsyje skamba 
daug blogiau nei yra iš tikrųjų. Namo rūsyje buvo pirtis, kambarys su židi- 
niu, baseinas ir paskui tai, ką vadino biliardine, nors ten buvo tik paprastas 
teniso stalas, kol Renė pareiškė, kad jai reikia daugiau Privacy** — „aš turiu 
susikaupti“. Lentynose ant sienų Renės per buriavimo varžybas laimėtos tau- 
rės, kambario kampuose — du garsintuvai, ant grindų — milžiniškas „žirnių 
maišas“ ***, daugybė erdvės ir tas teniso stalas, tikrai hyva juttu****, todėl 
jis liko stovėti. Trys plakatai. Angi ir Deividas Bovis, vieno galva kitam ant 
peties. Ji pati „Shamrocke II“ , padidinta nuotrauka. Dinozauras, rupšno- 
jantis žolę praplikusiame pirmykščiame gamtovaizdyje. Ji turi savą vonios 
kambarį. Vonios spintelės lentynėlėse tvarkingomis eilėmis stovi surikiuoti 
kvepalų buteliukai. „Chanel“ numeris penki, „Chanel“ numeris devynioli- 
ka, „Chanel“ numeris dvidešimt. Kvepalai, ne Edt**+**. Yra speciali MĖ- 
GINUKŲ eilė. Ji vagia ir kitką, bet tai turi būti brangūs ir sunkiai 
nudžiaunami daiktai. Tai testas, dažniausiai testas. Reikia susikaupti. Kažku- 
riuo Šarlotės vakarėlio momentu, Renė prisigėrė ir vaikštinėjo aplink, kal- 
bėdama visiems niekus, paskui j ji nusirengė ir viena nuėjo į pirtį. Tikriausiai 
tai įvyko dar vėliau, nes staiga Šarlotės namuose stojo visiška tyla, visi išėjo 
namo, užmigo, gulėjo ir grabaliojosi arba šiaip trynėsi daugybėje namo kam- 
barių ir miegamųjų. Viena buvo aišku, Šarlotė gulėjo paslika. Renė Šarlotės 
kambaryje nuo kilimo nušluostė vėmalus. 


* Gerai šoki su krokodilo odos batais (angl). 
** Vienuma (angl.). 

*** Toks fotelis. 

**** Geras daiktas (suom. ). 

***** Tualetinis vanduo (pranc. ). 

Renė nuoga plaukiojo baseine. Atėjo Stefis. Ji tai žinojo. Ji visą laiką 
žinojo, kad jis ateis. 

New love — a boy and girl are talking 

New words — that only they can share in 

New words — a love so strong it tears their heads to sleep through the fleeting 

hours of morning. * 


Stefis įšoko į baseiną. Jie plaukiojo. Gal ji sapnuoja? Ne, Stefis yra ten, 
pirtyje, kambaryje su židiniu, ant sofos; ji žiūri į žydrą baseino vandenį, 
kuris matyti pro keturkampį kambario langą, kol jis kietas ir pulsuojantis 
įsiveržia į ją. Stefio kūnas juodas, jo akys tamsios, užmerktos, krūtinė trapi 
lyg paukščio, be mažiausio plaukelio ir, prieš jam išsiliejant ant Renės pilvo, 
ekstravagantiškasis lūpos kampučio vingis ypač ryškus. 

Visą laiką ji žiūrėjo į jį ir į mėlį, visą laiką ji tvirtai laikė apkabinusi del- 
nais jo mentes, trapias it sparnai. 

Pagautas ekstazės, Stefis uždengė jos veidą delnu. Ne iš neapykantos ar 
pasišlykštėjimo, bet kad jis kažkur toli, ten, kur Renės nėra. Lo-ve** šalyje. 
Stefis, Stefanas. Lovenas. Stofanas Lovenas. 


Stefis užmigo. Renė išsirangė iš po jo kūno. Ji susisupo į Šarlotės moti- 
nos chalatą, nuėjo į tuščią namą, į virtuvę, atsisėdo ant pfalenkvistiškos 
„Constructa“ skalbiino mašinos ir užsirūkė. 

Kai ji vėl grįžo pas Stefį, šis buvo išsitiesęs per visą sofą. Renė atsigulė ant ' 
balto gauruoto kilimėlio prie pat sofos ir apsiklojo drėgnais rankšluosčiais. 


Ji pabudo pajutusi kažką spaudžiantis prie jos kūno. Atmerkė akis, norėda- 
ma pasitikrinti, ar tai Stefis. Ne, tai ne Stefis, tai kitas space vaikas, apkarpytas 
kaip ir ji, bet ne toks raudonplaukis ir apdaužytas. Ji negalėjo patikėti savo aki- 
mis, nors buvo mačiusi jį ir anksčiau, nors ji žinojo, kas jis toks, nors jis pasiro- 
dydavo vakarėliuose, nors jis slankiojo paskui ją, iš tiesų vienintelis, kuris slankiojo 
paskui ją vakarėliuose, kuris beždžioniavo jos stilių, tas, kurio ji nekentė — ką jis 
čia veikia? Kas nutiko Stefiui? Kas nutiko mėliui? Kas nutiko tylai? 


* Nauja meilė — vaikinas ir mergina kalbasi. 
Nauji žodžiai - kuriais tik jie dalijasi. 
Nauji žodžiai — tokia stipri meilė, jog praskriejančiomis rytmečio 
valandomis jų galvas nulenkia miegoti. (angl) 

** Mci-lės (angl). 

Iš visų garsintuvų staiga pliūptelėjo muzika, kažkur buvo girdėti kimus 
Stefio juokas, kambarys prisipildė naujų žmonių, naujų merginų, o tas, 
kuris gulėjo ir spaudė prie jos savo kūną, manydamas, kad ji miega, buvo 
Larsas Magnusas Lindbergas. 

Ji spyrė jam. Į tarpukojį, į pilvą, smarkiai, kiek tik gali. Ji pašoko ir sta- 
čiomis toliau spardė Larsą Magnusą Lindbergą. Kiti kambaryje prunkštė, 
ypač Stefis, kuris buvo visiškai pasikeitęs, plačiažiaunis, apsikabinęs dvi ne- 
aiškias merginas, tuo tarpu Šarlotė tebemiegojo savo vėmaluose tvarkinga- 
me mergaitiškame kambaryje po savo „Ho! We're Going To Barbados!“ * 
plakatais. Bet neliko nieko kito kaip linksmintis toliau. 

Ir šventė tęsiasi. 


1973-ieji, po keleto dienų. Pas Pfalenkvistus buvo atlikta dingusio ir su- 

naikinto turto inventorizacija: taurės, pavogta valiuta, iššluotas šaldytuvas, su- 

adinta žalia kiliminė danga (kuo vardu buvo tos merginos iš priemiesčio?), 
Šarlotei uždėtas namų areštas (jai buvo leista tik vakarais pavedžioti šunį su 
Stefiu arba Rene arba su Stefiu ir Rene). Visa bėda buvo suversta Larsui Mag- 
nusui Lindbergui, kurio tėvus — Meilutę ir Robiną — aplankė tėvų delegacija. 
Meilutė ir Robinas Lindbergai prisižadėjo jį ypatingai stebėti. Jis pasidarė 
keistas, nusidažė plaukus, trainiojosi apie Renės namus. Renė nenorėjo jo nė 
pažinti, taip pat ir Gabis su Roza. Kad paerzintų Gabį su Roza, Renė vis dėlto 
kartais įsileisdavo Larsą Magnusą Lindbergą į savo rūsį. 

Kartkarčiais, kai ji būdavo viena, grįždamas iš pasivaikščiojimo su šuniu, 
užsukdavo ir Stefis. Jis ir Renė mylėdavosi ant „žirnių maišo“, Renės lovo- 
je, ji tvirtai įsikibdavo į išsišovusias jo mentes. Jos akys užmerktos, jis išeina. 
Šarlotės languose dega šviesa. 


1973-iųjų spalis, dvi savaitės iki Renės mirties. Larso Magnuso Lindbergo 
tėvai Meilutė ir Robinas išsiuntinėjo kvietimus į jų viloje rengiamą (griežtai 
kontroliuojamą) jaunimo karnavalą. Iš tiesų jie kažkur pasąmonėje mirtinai 
bijojo patekti į Pfalenkvistų nemalonę, puikiai žinodami, kad jie patys vis dar 
tebegyvena šioje mažo, žalio miesto dalyje, kur šunys, ir tie mažesni. 

Gabis ir Roza išėjo su šuniu pasivaikščioti. Stefis atėjęs parvertė Renę 
ant grindų. Nina, grįždama namo iš solidarumo komiteto susirinkimo, pa- 
skatinta minties, kad jai čia ne vieta, įėjo į namą pro rūsį. 


* Ei, mes vykstame į Barbadą (angl.). 

Stefis pabėgo. Renė įkando Ninai į ranką, pasipylė kraujas. 

— Beprote tu. Aš galiu susirgti pasiutlige! 

Gabis ir Roza grįžo. Renė užsirakino rūsyje. Kitą dieną autobuse Nina 
pasakė: 

- Jis tavimi naudojasi. Nejaugi neturi jokio išdidumo, tu, biurgeriška 
šlykštyne? 

Renė žino. Klūpodama pro taures „Champion I“, „Antroji Vieta“ , „Re- 
gatininkė“ ji žvalgosi į Stefį ir Šarlotę, einančius pasivaikščioti su šuniu. Visi 
trys išraiškingai Žingsniuoja asfaltuotu takeliu rudens spalvų spindesy. 

Ji prisimena mėlį ir savo šiurkščiuose delnuose, nuo kurių nukramčiusi 
odą, pajunta mentes, smailias, įkvepiančias. 

Visa, ką aš turiu, — tai mano meilė meilei, o meilė yra nemeilė/mylinčiai/ 
meilei. 

Tai ne programa. Tai ne formulė. Tai tik žodžiai, dainos tekstas. 

Aišku, „naudojasi“. Daina tarsi pateisina jausmą. Pateisina, nepateisina — 
tai neturi reikšmės. 

IŠMĖGINIMAI. Reikia susikaupti. 

Tikriausiai galima būtų pamanyti, jog pavojinga, plūstanti agresija tven- 
kiasi baltajame rūsio kambaryje, kuriame užsirakino Renė, kad galėtų ra- 
miai stebėti meilę, kuri yra nemeilė/mylinčiai/meilei, tarp visų trofėjų, de 
facto* primenančių jai, kokia ji talentinga, gabi ir iš tikrųjų miela mergina, 
kuriai daugelis pavydi, bet kurių nuomonė jos nedomina arba bent jau į 
kurią ji paprasčiausiai nekreipia dėmesio, teikdama pirmenybę vienatvei, 
sėdėjimui susigūžus ant savo stalo, stebint tuos tris, besipuikuojančius 
Baarmans alėjoje. Galima būtų pamanyti, kad sujauktose smegenyse, ne- 
pratusiose prie pralaimėjimų, kuriami keršto planai, galima būtų pamany- 
ti, kad artėja sunkus ir pavojingas brendimas. 

Renė spokso, konstatuoja. Na, štai, ten vaikštinėja Stefis ir Šarlotė, gal- 
būt jis vėliau ateis ir parvers ją ant grindų. Gal taip, gal ir ne. 

Tai pavadėlio paslaptis, savotiškas mazochizmas, bet taip pat ir maištas. 
Stefanas tai mato. Renė žino, kad jis mato. 


1973-iųjų spalis, pusantros savaitės iki Renės mirties. Bet yra ir kitokių 
akimirkų. Pavyzdžiui, kai Renė guli ant „žirnių maišo“, skaitydama tarp- 


tautinį buriavimo žurnalą, ieškodama tinkamos terminologijos, kurią būtų 


* Iš tikrųjų (ot. ). 

galima pavartoti laiškuose savo buriavimo draugams užsienyje. Jie žiūri į ją 
kaip į sau lygią, jie žavisi ja, nes iš esmės ji yra viena iš tų nedaugelio mergai- 
čių, galbūt vienintelė mergaitė, galinti iš tikrųjų sėkmingai rungtyniauti. 

Paskui į langą pasibeldžia Larsas Magnusas Lindbergas, ir normalus gy- 
venimas virsta grotesku. Jis atsinešė kasečių. Ji įleido jį. Tiesą sakant, dabar 
Larso Magnuso Lindbergo plaukai liepsnoja dar labiau negu jos, veidas dar 
labiau išpurtęs, bet jis beždžioniauja, aišku kaip dieną. Dabar jis bent jau 
apsirengęs ne „SŠatin Gleaming Shirt“, kaip ji, o baltais sportinukais, bet 
veidas neskoningai išdažytas „Mary Ouant“ kreidelėmis, būtent taip, kaip 
ji labiausiai nekenčia. Larsas Magnusas Lindbergas užpuolė ją ant. „žirnių 
maišo“. Ji išsivadavo. Jis nusitempė nuo savęs sportinukus, užgesino šviesą, 
ji išsirangė iš po jo, uždegė šviesą, gavo į pilvą, ir jie susigrūmė ant grindų. 
Kažkas pasibeldė į langą. Tai Stefis ir Šarlotė išsipūtusiomis nuo ką tik nu- 
džiautų obuolių sterblėmis. Visas ketvertas valgo obuolius. Su Larsu Mag- 
nusu Lindbergu kažkas negerai. Renė tai instinktyviai jaučia. Ji vra status 
space* vaikas, o jis — asmuo, norintis bet kokia kaina neatsilikti, su Larsu 
Magnusu Lindbergu kažkas negerai. 

Visas ketvertas valgo obuolius. Dega žvakė. 

— Nešdinkis velniop, - sako Renė Larsui Magnusui Lindbergui ir spiria 
jam, Šarlotė ir Stefis prunkščia, ir tai trunka valandėlę, kol Larsas Magnusas 
Lindbergas galiausiai leidžiasi išvaromas. Vis dėlto jis nieko nesuprato, lėta- 
pėdis idiotas. Kai jie lieka trise, kalba sukasi apie kažkokią šūdiną kasetę. 
Stefis kalba, žiūri į Renę ir paragina Sarlotę ją atnešti. Ji guli ant lovos Šarlotės 
kambaryje, jis ją ten palikęs. Po daugybės „bet“ ir „jeigu“ ji bėga jos atnešti. 

Jai išėjus, Stefis atitraukia savo kelnių užtrauktuką. Jis suima Renės galvą ir 
atsiklaupia prie jos, išsitiesusios ant „Žirnių maišo“. Kai Šarlotė vėl pasibeldžia į 
langą su užuolaidom, Renės burna jau pilna. Stefis atidaro, Renė — tualete, 
skalauja po tekančiu vandeniu burną. Su obuoliais. Mmm. I. like. youx* . 


1973-ieji, savaitė iki Renės mirties. Stefis atrado, spustelėjo pirštu ir 
dabar be paliovos spaudinėjo jautrią Renės vietelę. Tą slaptą vietelę, kuri 
yra broilerių sparnelių atitikmuo Renės pakaušyje, vienintelis dalykas, ma- 
tomas parduotuvių matavimosi kabinose per labiausiai prisotintas ir ele- 
gantiškiausias pirkimo iškilmes, kurios kažkada, labai seniai, atstojo 


* Kosminis, užimantis tam tikrą visuomeninę padėtį (angl). 
** Tu. man. patinki (angl). 

pralaimėjimą po bandymo bėgti į mišką su palapine, peiliu ir viskuo. Stefio 
pirštai bėgioja dirželiu ant Renės kaklo, jis uždengia delnu Renės veidą, jis 
baigė, ji atsivėrusi, ji šlapia. 

Čia kalbama ne apie meilę/nemeilę/mylėjimą/mylinčiuosius. Mes per- 
ėjome į kitą matavimą. Išmėginimai. Reikia susikaupti. 

Vieną šeštadienį jis paskambino jai ir pasikvietė pas save į namus. Jo 
tėvai išvykę į kruizą su Šarlotės Pfalenkvist tėvais. 

Renė tebejaučia burnoje skonį. Tralia lia. 

Jis A ją į savo kambarį, berniuko kambarį. Jis užrakino duris. Jis 
išsitraukė ploną odinį dirželį, tai šuns antkaklis. Dirželis šviesiai mėlynas ir 
tikriausiai priklausė mažam šuneliui, kurį jis turėjo ir kuris nugaišo prieš 
pusmetį. Gal Aleno o gal ir ne. Cherry Bomb — jo ir Šarlotės draugystės 
priežastis. Jie kartu išpuoselėjo sielvartą, jis išsikalbėjo jiems vedžiojant jos 
(iš tikrųjų visos Plalenkvistų šeimos, bet ypač Šarlotės, nes ji tokia išlepin- 

ta) šviesųjį Doggie*. Pasaulis pilnas šunų. 

Jis užsegė antkaklį Renci ant kaklo, pririšo jo galą prie lovos krašto, pas- 
kui keletą kartų truktelėjo norėdamas įsitikinti, ar juda jos galva. Ji juda. 
Renės veido išraiška — ne ta niūrioji Renės išraiška. Ji tuščia. Ji sėdi ant 
grindų, galva ir nugara palinkusi prie jo lovos, leidžiasi pririšama, nors galė- 
tų paprasčiausiai nusisegti dirželį ir išeiti. 

Neįmanoma. Simbolis, 

Stefis apimtas geismo. Renė jaučia burnoje skonį. 

Jis užtraukia užuolaidas, išeina iš kambario ir palieka ją tamsoje. Tai irgi 
apgalvota: ji galėjo kuo lengviausiai išsilaisvinti, atitraukti užuolaidas, išeiti. 
Bet ji to nepadarė. Tai tarsi Žaidimas arba išmėginimas, whatevers*. 

Laikas paima cigaretę, įdeda tau į burną. Nudegina pirštą, paskui dar 
vieną, paskui... 

Bet ji dar neketina nusileisti. Tereikia susikaupti. Stefis ateina. Jie geria 
iš paprastų stiklinių vyną. Jie rūko cigaretes ir kalbasi, lyg niekur nieko, 
tarsi šviesiai mėlynas antkaklis necgzistuotų, lyg viso šito nebūtų, klausosi 
muzikos, netgi juokiasi. 

Paskui ateina kiti, Stefio draugai, trys, Renė juos pažįsta iš matymo, kai 
kurie už ją vyresni. Jie žais kortomis, taip nuspręsta. 

- Kaip nori, gali pasilikti arba išeiti, — sako Stefis taip, lyg jam būtų tekę 
konstatuoti, kad jūra yra mėlyna, nes jūra yra mėlyna ir Renė liks. Ji išgeria 


* Šunytį (ungl.). 
** Nesvarbu (ungl.). 

dar vyno, rūko, atsigula ant lovos, klausosi muzikos, jie žaidžia kortomis už 
durų, kitame kambaryje, laikas eina, už užuolaidų ima švisti, jaučiasi taip, 
lyg sklandytų ore. Kambarys, mano drauge, nebijok kambario. 

BANDYMAI: tiems, kurie nežino, kas yra Žaidimai. Arba išmėginimai. 

Reikia susikaupti. 

Renė viską žino. 

Stefis pirmasis. 

Čiulpk tik. Jau trykšta. 

Kiti yra kiti. Trykšta. 

Renė išsilaisvina, atsikelia, palieka Stefio namus, išeina, eina tiesiai pas 

Šarlotę. 

Šarlotė iškepė obuolių pyragą, ir jos valgė jį su vanilės padažu. Renė 
papasakojo apie Štetį ir save taip, kad Šarlotė tučtuojau paskambino Stefiui 
ir pasakė, jog tarp jų viskas baigta, — dėl Renės. Šarlotė prunkštė ir triukš- 
mavo, nusivedė ją prie savo mamos tualetinio stalelio ir nudažė jos veidą 
dramblio kaulo spalva, su žaibu kaktoje. 

Bet kuo gi Renė ypatinga, kad visi žmonės nori jai ką nors padaryti, taip 
pat ir Šarlotė, švelniais potėpiais versdama ją space vaiku, — pati Šarlotė 
niekada taip nesidažytų. Never!» Šarlotė žavi, saulėta ir natūrali, bet Renė 
padeda joje išryškinti tai, ko ji pati nedrįsta sau prisipažinti. 

Too much šioje istorijoje yra tai, kad Stetis ir Šarlotė, praėjus porai savai- 
čių, dėl Renės mirties susitaikė. Jie vėl puoselėjo sielvartą, kalbėjosi, mylė- 
jo, kaip jie sakė vienas kitam, laikėsi už rankų, kitaip tariant, pakartojo tą 
pačią procedūrą, suvedusią juos į krūvą sielvartaujant dėl nugaišusio Stetio 
šunelio, Cherry Bomb, to su šviesiai mėlynu pavadėliu, kuris, jeigu kalbė- 
tume alegorijomis, buvo sutryptas per kokteilių vakarėlį. 


1973-iųjų spalis, kelios dienos iki Renės mirties. Parduotuvės matavi- 
mosi kabinoje. Renė išsitraukė bandelę su mėsa. Kioskelyje dirbančios te- 
tulės pilkšvai rudos suplyšusios pirštuotos pirštinės, pro kurių skyles matyti 
suskirdę pirštų galiukai, stovi jai prieš akis. Galima iš koto išvirsti. 

— Vittu ci mull oo enempad**, — zyzė ji tol, kol gavo dvidešimties penių 
nuolaidą. Piniginė iš tikrųjų buvo krepšyje, o ne kišenėje, kur ji rausėsi. 
Taip, krepšys, jis buvo užsegtas, ir ji nepajėgė jo atsegti. Ji vilkėjo kažką 
raudoną, kažkokį sportinį kostiumą — kelnes ir striukę. 


* Niekada (angl). 
** Subine, aš daugiau neturiu (suom. ). 


248 / MONIKA FAGERHOLM 


Penktas kąsnis šūdo skonio. Ji išspjovė penktą kąsnį tiesiai į juodą šiukš- 
lių dėžę. Ją ėmė pykinti, ir ji sviedė Žiojinčią bandelės nuograužą, prigrūstą 
ryžių ir mėsos griežinėlių, ši nukrito ant grindų, ryžiai ir kietai virto kiauši- 
nio trynys, ant žalios kiliminės dangos. 

Ji atsistojo, nusivalė nuo drabužių trupinius. 

Žiūrėjo į savo veidą veidrodyje. Galvoje viešpatavo tyla, nors parduotu- 
vėje griaudėjo muzika. Tyla. Ji suvilgė delnus ir pirštus mėsos bandele kve- 
piančiomis seilėmis ir braukė jais per plonus plaukus ir viršugalvį tol, kol 
plaukai visiškai sudrėko. Ji šiek tiek pararino galvą. Veidas itin pailgas, kai ji 
taip panarina galvą, išryškėja akys, labai didelės ir tamsios. Ji pakelia galvą, 
įkvepia ir iškvepia, įkvepia ir iškvepia, savu ritmu; dabar prikišusi veidą prie 
pat veidrodžio ir pūsdama į save orą. Veidrodis aprasojo. Karštas ir drėgnas 
jos pačios burnos kvapas tvokstelėjo jai į veidą. Ji iškorė liežuvį. Ėmė laižyti 
ant veidrodžio paviršiaus susikaupusius garus, palikdama ant jo ilgas šliū- 
žes, nesiliovė laižiusi, nepaisydama vis didėjančio šleikštulio. Laižė tol, kol 
ėmė pykinti ir ji atpylė į šiukšlių dėžę gerą gurkšnį vėmalų. Ji atsisėdo ant 
suolelio, nuleido galvą tarp kelių ir suspaudė jais smilkinius. Dešimt sekun- 
džių. 

Paskui vėl viskas ėmė griaudėti. Ji įtempė ausis. 


1973-iųjų spalis, kelios dienos iki Renės mirties. Roza nusileido į Renės 
rūsį. Ji atsisėdo ant didžiulio „žirnių maišo“ ir, savo nuostabai, prarado 
pusiausvyrą, tuo tarpu „maišas“ apglėbė jos kūną, ir ji pusiau gulom išsi- - 
pleikė ant grindų. Šiek tiek padauginta šerio. Abi pasijuto nejaukiai, ne dėl 
„Žirnių maišo“ ar šerio, bet kad Roza ir Renė niekada Renės rūsyje nebuvo 
bendravusios. Jeigu Renei ko nors prireikdavo, ji pati nueidavo susitikti su 
šeima. Be to, atsitiko taip, kad Gabis, būdamas buriavimo projektų rėmė- 
jas, vairuotojas ir Piniginė, Renės gyvenime dalyvavo daugiau negu Roza. 

Renė lakavosi baltai nagus. Roza apžiūrėjo ant stalo išskėstus jos pirštus. 

— Puiku, — pasakė ji, — gražu. 

Lygiai taip ji gyrė raudonus Renės plaukus, baltą makiažą, baltą satino 
palaidinę, kuri vis dėlto, jos manymu, buvo per brangi, pernelyg brangi. 

— Puiku, — pasakė Roza, nė nemanydama pataikauti, ji tikėjo tuo, ką sako. 
Rozai svarbiausia, be viso kito, kad Renė nėra ir niekada nebuvo nevala kaip 
daugelis kitų paauglių. Renė turėjo stilių; tą keistąjį space apvalkalą. 

Roza norėjo apie tai paklausti. 

Ji turės priežasčių pasigailėti, kad to nepadarė. 

Be to, šią dieną, kai Renė baltai lakuojasi nagus ir rūpestingai dažosi, kad 
galėtų į save pažvelgti, nereikia per daug aplink ją šokinėti, nes šiandien, tik 
šiek tiek anksčiau, kažkas baigė už žalių užuolaidų. O gal? Apmąstymai, 
Stefis, ji nusisegė apykaklę, ją užplūdo prieštaringi jausmai ir, vos nusisegu- 
si apykaklę, ji apsivėmė, ją paliko jėgos, ji leidosi sugaunama detektyvų. 

Dabar turi atsirasti rezonatorius, Renė įsivaizdavo galinti grįžti į infanti- 
liųjų pasaulį, išsamiai ir ilgai atsiskaitinėti droviam kažkur kosmose klajo- 
jančiam vienišam ir draugijos trokštančiam ateiviui, kuris mielai nusileistų 
į Žemę ir susipažintų su žmonėmis, jeigu nebijotų „Blow Our Minds“, o tai 
reiškia — „sumaišyti mūsų protus“, mus išgąsdinti, mirtinai mus išgąsdinti 
savo Spacade Appearance*. 

Roza geriau įsitaisė ant grindų, išlygino šalia esančio kilimėlio siūlus. 
Staiga ji prisiminė, jog atėjo čionai antrame aukšte nutraukusi ginčą su 
Gabiu, kuo rimčiausiai prisižadėjusi nueiti ir pasižiūrėti, ką gi IŠ TIKRŲJŲ 
veikia jos dukra, nes Gabiui paskambinę iš parduotuvės. Renę sugavę par- 
fumerijos skyriuje, bandančią negrabiai nudžiauti „Chanel“ Numeris De- 
vyniolika, Ėdt, ne Kvepalus. Normaliomis aplinkybėmis Renė niekada nebūtų 
nė svajojusi vogti Edt, nudžiauti Edt daug smegenų nereikia. Paskui buvo 
paskambinta Gabiui, ir į paviršių išplaukė visos kiaulės sporto skyriaus ma- 
tavimosi kabinoje. 

— AK TU ĮERGUTĖLIAU, NE, NE, ką jie apie ją pamanė, gal ji kokia 
beprotė, šūdas. Sakyk man tiesiai, gal aš koks beprotis? Įlindo į tėčio kiše- 
nę, kur yra piniginė. Segės ant batelių nuplyšusios, ar personalas šitoj par- 
duotuvėj negauna nuolaidų, kad galėtų nusipirkti sau tikrus batus? Aš turiu 
galvoje, kad pasaulis pilnas parduotuvių. 

"Galima buvo išvirsti iš koto. 

Kvepalų buteliukas siutino Renę. Daugybė nesėkmių viena po kitos, kas gi 
darosi, ar ji prarado savo galią? Ar pavadėlio nusegimas — praradimo ženklas? 

Švariai nusiplauti, tapti švariai, naujai, baltai, spindinčiai, viską pradėti iš 
naujo. Ir iš naujo. Pradėti iš naujo, iš naujo ir iš naujo. 

Tai buvo toks nevykęs ir negrabus bandymas pavogti. Žinoma, parduo- 
tuvė primygtinai nereikalavo, kad Renė būtų nubausta, Gabis tebuvo. iš- 
kviestas formaliai. Gabis parvežė Renę namo. Maždaug ties Esbo jos 
pasakojimai apie parfumerijos skyriaus tetules jį prajuokino, jis juokėsi tuo 
pačiu juoku kaip ir ji. „Aš niekada nebūčiau ėmusi Edt, lyg nežinočiau, ko 


* Kosminė išvaizda (angl.). 

noriu, pačmiau tik joms paerzinti“. Tai lyg išmėginimas. Reikia susikaupti. 
Grįžęs namo, Gabis tučtuojau nuėjo pas Rozą ir paklausė, kodėl ji negalinti 
sužinoti, „ką gi I Š TIKRŲJŲ veikianti jos dukra“, o Roza, pastiprinta trečiojo 
šerio, perėmė iniciatyvą ir pareiškė, kad jis esąs atsakingas už ją tiek pat kiek 
ir ji ir kada jis, pavyzdžiui, paskutinį kartą kalbėjęsis su Nina ir t.t. 

Nina - silpnoji Gabio vieta. Jie vienas su kitu nesikalba. Ninos akimis 
(kaip, beje, ir Renės, nors Gabis to nežino, jeigu sužinotų, tai jį tiesiog 
pribaigtų. Bet jeigu jis žinotų, vienintelis dalykas, galintis jį paguosti, būtų 
suvokimas, kad Nina ir Renė jo ideologinėms ir politinėms pažiūroms tei- 
kia nevienodą prasmę. Renė nekentė geručių, redskins* sukirpimo Ninos 
ir jos kopijavimo aparato spiritu dvokiančių draugužių, kankinančių ją, Re- 
nę, mokykloje. Dabar jau mažiau, nes ji tapo space vaiku ir susirado nišą 
šlykščioje Bracke chebroje, kuri tokia triukšminga ir reikšminga, kad jos 
galima nekęsti, bet ne taip, kaip anksčiau nekentė Renės, o su krisleliu 
pagarbos, kaip partnerio, su kuriuo bent jau reikia skaitytis), Gabis jau se- 
niai buvo paršas, sėdintis kitoje stalo pusėje, žavingo pastato dvyliktame 
aukšte, pasaulyje, kuriame pusei procento gyventojų, papt papt papsinčių 
cigarus, verčiančių kitoje stalo pusėje esančius dorus žmones pasirašyti jiems 
nepalankias sutartis ir šaltu mostu išvarančių pasaulio kenčiančiuosius ir 
t.t., puikiausiai veikė oro kondicionieriai. 

Nina ir visi kiti geri žmonės, vaikštinėdami karštais šaligatviais, žvangino 
aukoms rinkti skirtomis skardinėmis: mes turime ką nors daryti, tai mūsų 
reikalas! 

Roza didžiavosi Nina. Taip pat ir dėl to paties, dėl ko ji didžiavosi Rene — 
nė viena iš jų nėra nevalyva paauglė, besirengianti tokiais trumpais megeti- 
niais, kad net bamba matyti. Bet dabar Renė baigė lakuotis nagus, gavo iš 
jos, Rozos, „Over Coat Enamel“, nuo kurio lakas tučtuojau išdžiūsta, o ji 
pati, Roza, bandė sėdėti čia, atkakliai sėdėti. Ji prunkštelėjo, šeris, žinoma, 
vėl smogė jai į galvą. Iš kurgi šitas „atkaklus sėdėjimas“ ant milžiniško duk- 
ters „Žirnių maišo“, nežinant ką pasakyti? 

Ji paklausė Renės, ar mokykloje viskas gerai. 

Renė pasižiūrėjo į ją iš savo von oben** padėties nuo stalo, kur ji, sukry- 
žiavusi kojas, lingavo pirmyn atgal pagal muziką. Roza niekada nebuvo ma- 
čiusi taip rūpestingai juodai įrėmintų akių, tokių baltų šešėlių, žaižaruojančių 


* Jaunimo grupuotė, pasižyminti ypatinga apranga ir agresyviu <lgesiu. 
** Iš viršaus (vok.). 

ant akių vokų, tokių blyškių skruostų ir tokių raudonų, spindinčių plaukų. 
Roza vėl audžia keisčiausių minčių gijas: nejaugi šį asmenį ant stalo sukry- 
žiuotomis kojomis galima tapatinti su tuo kitu, su oranžiniu megetiniu, 
nenusakomais plaukais, kuriuos liesti buvo uždrausta, kuriais, žvilgančiais 
nuo seilių, ji žaidė tarp savo priekinių dantų. 

- Alio. Kas nutiko? 

Roza suprato, kad ji vėl tylėjo, kad ji vėl nieko nesuvokė, kad ji vėl išgėrė 
viena taure daugiau negu reikia. 

— Mama (ar ji iš tikrųjų kreipėsi į ją „mama“ , ar pavadino Roza, Ro:a 
labai daug apie tai galvos būsimas savaites, mėnesius, metus, galbūt ji nieka- 
da nesiliaus apie tai galvojusi, bet mintyse pamažu, praėjus tam tikram lai- 
ko tarpui, prieis prie išvados, kad tai vis dėl to buvo „Mama“; tai keli iš 
paskutinių žodžių, kuriuos Renė pasakė Rozai prieš mirtį, o jeigu jau tiks- 
liau, tai patys paskutiniai akis į akį pasakyti sakiniai). 

— Mama, - pasakė Renė, — ar tu matei tą filmą su Elizabete Teilor, „Vieta 
po saule“? 

Renė trumpai, isteriškai sukikeno, visiškai nepaisydama Rozos, tokiu 
juoku, apie kurį knygose tėvams, įtariantiems, kad jų vaikai yra narkoma- 
nai, rašoma, jog jeigu toks juokas pasigirdo, reikia ne juokais susirūpinti. 
Bet Roza taip nemano, ji jaučiasi užgauta, tarsi Renės kikenime jai nebūtų 
vietos. Vos neišsitiesia, Jėzusėli, šerio ji daugiau nebegers, nė vienos pra- 
keiktos taurelės, dabar jau užteks — Kaput. Baigta. Dabar! 

„Tu tik truputį išvėsai, mamulyte, neperlenk lazdos, suimk save į ran- 
kas“, — su savo problemomis ji eidavo pas Niną (Ninos kambaryje tai buvo 
vadinama būtent taip: problemomis), ir tik pas ją. Ji mintimis nuklydo į Ni- 
nos kambarį ir dabar čia, Renės kambaryje, ji suprato, kuo skiriasi jos duk- 
terys — visiškai kitoks, svetimas, Renės kambarys, šaltas, prisigėręs kitų kvapų: 
„Chanel“ numeris penki, kosmetikos, prakaito, menstruacijų, — paauglė ir 
„Chanel“ numeris penki, tas keistas kvepalų ir dešrelių iš kioskelio mišinys 
buvo kažkoks padrikas, palyginti su ryškiai apšviestu, kopijomis nukabinė- 
tu Ninos kambariu, kur ant sienų — Žuvusiųjų per dieną skaičiai, skardinės 
aukoms rinkti. Mes turime ką nors daryti, El pueblo unida amacer*... Ji 
tikrai, tikrai didžiavosi Nina. Mano dukra žino, kas vyksta pasaulyje, galėjo 
ji pasakyti draugijoje, paversdama savo dukterį koziriu. Draugijoje. Atkak- 
liai sėdint draugijoje, bet pastaruoju metu ir čia jaučiamas nuovargis. Tuo 


* Šusivienijusi tauta, nubusk (isp. ). 

tarpu kitos moterys, ypač tviskanti Gunila Pfalenkvist, tviskėjo vis labiau ir 
labiau, pasitikėdamos savimi, žengė koja kojon su laiku, vis dar neatsisaky- 
damos savo atkaklumo, vis dar nepraradusios gebėjimo ištisus vakarus ža- 
vėti draugijos, kaip ji kažkada įsivaizdavo galinti, — o gal tai buvo mitas, gal 
tai buvo dar vienas mitas, DAR VIENAS mitas, šaukė ji sau vėliau vakare, 
garantuotai reckless* prisigėrusi, be paliovos apie tai galvodama. Vonios 
kambario vienatvėje ji šnirpščiojo susipainiojusi savo pačios „Volfordo“ mar- 
kės šilkinėse kojinėse, nes nėra jokios prasmės nešioti ne „Volfordo“ mar- 
kės kojines, DAR VIENAS mitas, kaip ir mitas apie maištą prieš nuobodžią 
santuoką, į kurią ji buvo įsivėlusi su senu draugu iš studentų sąjungos. Ji, 
susitaršiusi kaip Virdžinijoje Vulf Elizabetė Teilor, populiariausia terapine 
švedų kalba paklaus Gabio šalia savęs lovoje: 

— Gabrieliau, ar mūsų santuoka turi kokią nors prasmę? 

Skirtumas bus tik tas, kad ji kalbės tuščiai pagalvei, nes Gabrielius jau 
seniai išėjo iš namų susitikti su viena iš savo stiuardesių, kurios ne visada 
yra stiuardesės, stiuardesės — tik bendras apibūdinimas. JĖZUSĖLIAU, kaip 
Rozai visa tai nerūpi, RYTOJ — BAIGTA, Visam laikui STOP Niekada, nie- 
kada, niekada. Šeriui — ne, tik vieną nait kap**, tik lašiuką, paskui įėjo 
Nina, ne, daugiau nėra minčių, mintys ją paliko, ji tapo bemintė, without 
fuel running fuel: she's so thirsty now***, 

— Mama, vėl tu sėdi Čia savęs gailėdamasi? 

„Suimk save į rankas“, „Nelaikyk savęs auka“, „Domėkis kuo nors!“ 

Roza iš tikrųjų didžiuojasi Nina. 

Bet dabar ji vis dar kitos dukters kambaryje, galvoja, kas gi jai nutiko, 
kad draugijoje jai atkakliai nesiseka nieko sužavėti arba ji tarsi nepajėgia, 
nepajėgia baigti pradėtų sakinių, visiškai blaivi kalba neaiškiai ir miglotai, 
įsivelia į ilgiausių anekdotų pasakojimą, taip ir nepasakydama jų esmės, 
trumpai tariant, neskausmingai vis labiau ir labiau spraudžiasi į tos deka- 
dentiškos buržuazijos rėmus, buržuazijos, kurią Nina apibūdino kaip vertą 
paniekos ir nekenčiamos šlykštybės viršūnę.O dabar ji sėdi ant milžiniško 
savo antrosios dukters „Žirnių maišo“ pametusi visus galus. 

Daugiau, atrodo, nieko, be to, kad ją troškina, kad Renė nusikikenusi 
ėmė skaityti tarptautinį buriavimo žurnalą, nekreipdama į Rozą dėmesio. 
Bet Roza, taip, Roza TAIR TAIP visą gyvenimą atsimins, kaip ji uždarė Re- 


* Pramuštyalviškai (ungl.) 
** Puodelį nakčiai (angl.). 
*** Be degalų, ją taip troškina (angl). 

nės kambario duris ir užlipo laiptais į virtuvę, kur ji girtuokliavo atsidariusi 
spintelę, šiomis dienomis ji tik girtuokliavo atsidariusi spintelę ir daugiau 
nieko neveikė, ją apėmė neapibrėžtas, bet stiprus visiškos vienatvės pojūtis. 
Kažkas kažką paliko. Šio jausmo smulkmenoms ištirti jai prireiks daugybės 
šerio. Kažkas kažką palieka. Gana miglota. Bet kas? Renė? Roza? Nemany- 
kite, kad tai nedaugiaprasmiška. Nes tai yra daugiaprasmiška. 

Renė sėdi ant stalo, susikrvžiavusi lyg jogas kojas. 

Ji jaučia sugrįžtant švelnias galias, skaistumą, ramybę, tobulą ... asmeniš- 
kumą. Silpnas Rozos kvapas, alkoholis ir „Diorissimo“, ji atveria langą, kad 
jis išsivėdintų, visiškai, kad ji liktų pati viena, atskirai. 

Staiga, grįžus jėgoms, ji prisiminė ryškų vaizdą. Kaip ji buvo miško žvė- 
rimi. Turėjo peilį, kvepėjo spygliuočiais medžiais, prakaitu ir seilėmis, buvo 
medžiojama penkiolikos šautuvų, uch, kaip jai patiko mintis būti laisvai, 
būti medžiojamai miške. 


1973-iųjų spalis, kelios dienos iki Renės mirties. (Ji turėjo draugą, To- 
mą. Ištisas vasaras jis bėgiodavo jai iš paskos, ne toks kaip Larsas Magnusas 
Lindbergas, nes Larso Magnuso Lindbergo ji nekenčia. Kartą jis trenkė jai 
į veidą. Šiaip jau mušdavosi ji. Ji jam įkando, netikusio įpročio kandžioti 
žmones ji neatsikratė, nenorėjo atsikratyti. Jis buvo tikras draugas, Tomas, 
jie kartu nemažai nuveikė: žaidė raketą, žvejojo ir iš baltos valties paskandi- 
no medžiaginį dinozaurą. Nejaugi ji visai negalvoja apie Tomą, nejaugi da- 
bar niekas nesieja jos su Tomu, vieninteliu Tikru Draugu? Juk tai buvo ne 
taip jau seniai. Nejaugi jie nesusitinka prie Trijų Kalvių statulos ir nepasi- 
šnekučiuoja šiomis šiltomis vėlyvo rudens dienomis... Ne, prieš mirtį Renė 
nebesusitiko Tomo, net nepagalvojo apie jį, kodėl turėtų? Ar ji žino apie jų 
ryšį, ar žino ką nors apie septynerių metų Juliją? Kažin, tai neaktualu, visiš- 


kai Out Of The Ouestion*.) 


1973-iųjų spalis, Larso Magnuso Lindbergo balius, Renė nuskęsta. 

Larsas Magnusas Lindbergas apsirengęs juodu guminiu kombinezonu. 
Jis — vienintelė šio karnavalo kaukė. Netgi Renė apsirengė kažką kasdieniš- 
ka. Alkoholis nemokamas, ir jo į valias. To visuomet pakanka, kad kas nors 
apskritai ateitų. Renė pasiėmė vandens nepraleidžiantį magnetofoną, gel- 
toną su guminiu dėklu, vieną iš Gabio gaminių. Bandomąjį modelį. Ji pasi- 


* Negali būti nė kalbos (ungl.). 

ėmė jį, kad galėtų klausytis muzikos autobuse ir lauke, o ne senoje Lindber- 
gų raudonmedžio geldoje, kuri vis dar plūduriuoja pririšta prie liepto giliai 
nendrėse. Renė — plyšaujančios de luxe chebros dalis šiltame autobuse 
šeštadienio popietę. Paskui ji nuplukdoma į Lindbergų salą per įlanką, ku- 
rią pažįsta kaip savo kišenę, bet kuri dabar atrodo svetima plaukiant Lind- 
bergų naujausiu, greitu, žvilgančiu modeliu, Klaso Lindbergo stiklo pluošto 
audinio kateriu. Tikriausiai Klasas Lindbergas ir buvo išrinktas stebėti bei 
griežčiausiai prižiūrėti jaunimėlio, bet greitai jį nuginklavo šviesus ir šviežias 
rudens vėjyje besiplaikstantis Šarlotės žavesys, šaltos ir rūsčios bangų kete- 
ros, siaučiančios laivą, danginantį šlykščias aukštuomenės atžalėles į milži- 
nišką Lindbergų chatcaus, lyg vanagas kybančią virš įlankos ant aukščiausios 
uolos didžiausioje saloje. Nuo Lindbergų liepto, sėdėdama su geltonuoju 
magnetofonu, Renė žiūri į visa tai, kas jai visiškai svetima. Namas ant kal- 
vos, toli, kitoje įlankos pusėje, stovi tuščias arba išnuomotas, gal jis net 
nebepriklauso jiems, Renė nebeprisimena, jie tiek visko turi, juk ji negali 
visko prisiminti. O be to, jie taip pat įsigijo kai ką tikrame salyne, už įlan- 
kos. 

Laikas paima cigaretę, įdeda ją tau į burną. Nudegina pirštą. Paskui dar 
vieną. Paskui... 

Cigaretė. 

Nendrėse ji pastebi laivą, šoka ant denio, šokinėdama jį įsiūbuoja, žvilgan- 
čio Lindbergų sportinio raudonmedžio laivo medinės dalys išsiklaipiusios, 
kažkada šis laivas buvo labiausiai siektinas objektas visoje įlankoje, dabar — 
deklassč**, senamadiškas, aptrintas ir nusidėvėjęs kaip ir patys Lindbergai. 

Aštuonios rinktinės de luxe atžalėlės šauniai tuština Lindbergų taures ir 
Lindbergų lėkštes su krevetėmis, pakepinta duona ir majonezu. Septynios 
rinktinės atžalėlės, nes Šarlotė pranyko iš akiračio su Klasu Lindbergu, ku- 
ris dar išlaikęs šiek tiek žavesio. Žavesio ar ne, bet Šarlotė nusiteikusi kuo 
greičiausiai JOS atsikratyti. Mintis JOS atsikratyti neišėjo jai iš galvos nuo 
tada, kai ji susipyko su Stefiu, paaiškėjus, ką jis padarė RENEI (dėl šių 
aplinkybių, Stefis nėra viena iš rinktinių atžalėlių), kuri JOS atsikratė. Šar- 
lotė netgi nusipirko prezervatyvų, mazguotų, per klaidą. Autobuse ji ir Re- 
nė kirto lažybų, kad tai turės jaustis. Šarlotė niekada nebeturės progos 
pasakyti, kuri iš jų laimėjo lažybas. Nes Renė mirs vos po kelių valandų. 


* Pilis (pranc). 
** Senainadiška (pranc.). 


NUOSTABIOS MOTERYS PAJŪRYJE / 255 


Šarlotės kikenimas liudija, jog galbūt ir nenusipirko mazguotų. Ar tai išmė- 
ginimas, ar ji taip pat mėgintoja? 

— Žinai, kuo tu Ypatinga, — pasakė Šarlotė Pfalenkvist autobuse. — Tu 
ypatinga tuo, — tęsė Šarlotė Pfalenkvist, — kad tu turi kasetinį magnetofoną, 
į kurį netelpa įprastinės kasetės. 

— Ne tas standartas, — šnibžda Renė ir nutęsia antrąjį „a“, taip įžūliai, kad 
kelios šlykščios aukštuomenės mergelės atsisuka ir pavydžiai dėbčioja į Re- 
nės ir Šarlotės Pfalenkvist tarpusavio supratimą. 

— Ir dar — jis nepraleidžia vandens, — pridūrė Renė. Šiltas jos alsavimas 
kutena fantastišką Šarlotės Pfalenkvist ausį, į kurią įvertas auskaras su rubinu. 

— Tikrai? — Šarlotė Pfalenkvist kilsteli antakį lygiai kaip jos motina Gu- 
nila Pfalenkvist ir šypsosi kaip ir besišypsanti Renė, nes Renė su Šarlote 
puikiai suvokia, kad dabar autobuse visi žiūri į jas, žiūri ir pavydi. 

— Taip, — atsakė Renė, — tu kvankšt. Kodėl gi, tu manai, jis plastmasinis? 

Ir jeigu Renė šią akimirką būtų žinojusi, kad po kelių valandų mirs, ji 
būtų galėjusi šiek tiek protestuoti prieš savo dalią; ji būtų galėjusi dar pasi- 
likti ir pažiūrėti, kas iš to išeis, iš jos ir Šarlotės Pfalenkvist. 

Šarlotė įjungė magnetofoną ir jį pagarsino. 

Your face, your race, the way that you talk 

I kiss you, you're beautiful, I want you to walk 

We've got five years. * 

Bet nei metų, nei mėnesių jau nebėra. 

Valandos, minutės, tik tiek. 


Penkios rinktinės atžalėlės, nes Larsas Magnusas ir Renė išplaukė į jūrą 
sena Lindbergų raudonmedžio gelda. Vėjas — šešių boforto balų stiprumo. 
Jūra nerami. Jų žibintai vieninteliai, šviečiantys tamsoje. Tamsa jūroje ne juo- 
da, o žaliai pilka, danguje spindi viena kita žvaigždė. Žaluma ir pilkuma yra 
šaltis, putos ir stiprus vėjas, lėtas, kirbantis suvokimas, kad jie plaukia vel- 
niop, Larsas Magnusas Lindbergas, tvirtinantis, kad jis pažįsta vietinius van- 
denis kaip niekas kitas, galbūt išskyrus Renę, kuri sėdi susigūžusi ant dugno 
su savo magnetotfonu, de facto vis dar grojančiu vėjyje ir šaltyje, ir kyla susier- 
zinimas, kad Larsas Magnusas Lindbergas yra niekdarys ir idiotas. 


* Tavo veidas, tavo gymis, tavo kalbos manicra. 
Aš bučiuoju tave, tu nuostabi, noriu, kad tu vaikštinėtum 
Munns liko penkeri metai. (ungl.) 

Paskui jie užplaukė ant seklumos. GERGŽT.... žalioje, pilkoje, vėjuotoje 
tamsoje, kurią nušviečia tik žvaigždės ir kol kas degantys laivo Žibintai. 

Bet dabar Renė dar sausumoje. Ji grįžo į vakarėlį, valgė krevečių su skru- 
dinta duona, išgėrė stiklą šlykštaus punšo ir vyno mišinio, likutį išpylė į 
kriauklę ir paliko ant Meilutės Lindberg sofos apverstą sumuštinį. 


Ji užlipo į antrą aukštą, kur viename Kambaryje yra Šarlotė su Klasu 
Lindbergu, bet kitas kambarys — Tuščias. Tuščias Kambarys Klaso Lindber- 
go brolio, koks jo vardas? Ji pažvelgė pro langą, iš čia matyti daug daugiau 
nei nuo liepto. Vėliavų stulpai, stogų žirgeliai ir pažįstamas miškas, braškių 
lysvės... Aš noriu, mąsto Renė, velniai griebtų, kaip aš noriu kur nors iš- 
trūkti. Ji nusprendžia plaukti į jūrą, nusileidžia žemyn, užlipa ant tiltelio ir 
išsirenka tinkamą laivą. Tada ateina Larsas Magnusas Lindbergas ir pareiš- 
kia, kad jie turį plaukti ta gelda. Laivu Išsigimėliu, sako jis, tai šeimos Laivas 
Išsigimėlis. Jis girtas, ko po velnių jam čia prireikė, bet vis dėlto jis įšoko ir 
paleido variklį, ir jie išplaukė taikydami tiesiai į Johansonų pirtį. Bet pasku- 
tinę akimirką jiems pavyko apsisukti ir išvairuoti pro sąsiaurį į atvirą jūrą. 
Pirtis taip pat jau nebe Johansonų. Johansonai nusipirko baltąją vilą ir da- 
bar į ją kraustosi. Ant stiklinės verandos stogo jie stato tikrą pirtį su visais 
patogumais. Medinio tiltelio pakrantėje taip pat nebėra. 

'akrantės įlankėlė apaugusi nendrėmis. Šioje pusėje įlankos dugne pri- 
sikaupė nemažai dumblo, jo neiškuopė, niekam to nereikėjo, pajūris buvo 
lankomas labai retai, nebuvo laiko — Erkis krapštė garaže mopedą. Bet Re- 
nės ir Larso Magnuso Lindbergo čia jau nebėra. 

Jie išplaukė į atvirą jūrą. 


Taigi GERGŽT, tamsoje. Variklis sustojo. Larsas Magnusas Lindbergas 
stovi ir rėkia, kad jis nebegali. Stovi ir rėkia, kol užgęsta Žibintai, nors gumi- 
niu kombinezonu apsirengęs būtent jis. 

— Aš negaliu, mano rankos visiškai sustiro! 

Renė: 

— Palauk, tu kvankšt, leisk man, — bet jos pirštai taip pat sustirę, ir apie 
variklius ji nieko neišmano. 

Laivas tučtuojau nuslinko nuo seklumos. Jis dreifuoja vėjyje, jį pačiupo 
didžiulės bangos. Renė iš tikrųjų labai greitai suprato, kad nieko čia nebe- 
padarysi. Ir kai vis dėlto kartu su Larsu Magnusu Lindbergu bendromis 
jėgomis bandė pakelti variklį, kad apžiūrėtų propelerį, ji, nesvarbu, kad 

dabar tamsu ir jie neturi kišeninio prožektoriaus, suprato dar vieną dalyką 
— laive atsirado skylių ir į jį veržiasi vanduo, o daugiausiai vandens patenka 
iš apačios. 

—- Semk! 

Larsas Magnusas Lindbergas paklūsta lyg lunatikas. 

— Nieko mums neatsitiks, semk, kvankšt, mes prie pat kranto. 

Meluok, meluok. Jau trykšta. 

Renė menkai tesuvokia, kur ji yra. Galbūt laivą neša į jūrą (iš tikrųjų jį 
neša į krantą, Larsas Magnusas Lindbergas su guminiu kombinczonu išsi- 
gelbėjo, buvo rastas pajūryje be sąmonės, bet gyvas, drabužiai, kurie galėjo 
priklausyti pražuvusiai Renei, buvo rasti salelėje tik pavasarį.) 

Ji pati krapštosi su signalinėmis raketomis, 

Larsas Magnusas Lindbergas semia. 

"Trys raketos nušviečia dangų, viena po kitos, paskutinė nepakyla. Paskui 

2 sų P | US 
stoja spengianti tyla. 
“ 
Laivas jau visiškai pilnas vandens, jį užlieja bangos. 
Galiausiai jie pabandė įsikabinti į laivo priekį. Baisiausia yra tai, kad nors 
p 7 
viskas turėjo įvykti žaibiškai, akies mirksniu, vyko gana lėtai. Jiems užteko 
laiko iš po denio išsitraukti oranžines gelbėjimosi liemenes, apsivilkti jas ir 
gerai jų neprisirišti, nes vandenyje jos tučtuojau atsipalaidavo, jie turėjo 
laiko toms raketoms, kitaip tariant, turėjo laiko pasiruošti, kol juos tebc- 
] , | 

gaubė tyla ir tamsa. 

Jie visą laiką rėkia. Jų riksmų negirdėti. 

Taip pat ir šioje istorijoje. Kuo šaižesnis riksmas, tuo tylesnė tyla. 

Larsas Magnusas žino vieną dalyką: dabar jis mirs. 

Renė ir Larsas Magnusas Lindbergas įsikibo į laivo priekį. Kažkur ten 
Renė dingo Larsui Magnusui Lindbergui iš akių. Ji paprasčiausiai išnyko 
L] Į Į | y , 
buvo nuplauta nuo denio, nuskendo, pražuvo. Vėliau Larsas Magnusas Lind- 
bergas lieka vienas šaltyje ir tamsoje, jį neša kartu su laivu. Paskui laivas 
Jė, JI 

dingsta. Larsas Magnusas Lindbergas plaukia. Juoda. Tuščia. Paskui variklių 
845] | 

burzgimas ir sraigtasparnių plerpimas, prožektorius nušviečia jūrą... 

5 | Jurą 

Renė tada jau buvo mirusi. Nugrimzdo, nuskendo. 

Siek tiek tolėliau, po žvaigždėmis. 

Ten tik vėjas ir pilkuma. Ir žalia tamsa. 

Kažkur vandenyje — geltonas magnetofonas. 

Larsą Magnusą Lindbergą po penkiolikos minučių rado ant kranto su- 

] ų 
stingusį ir be sąmonės, bet gyvą, stebuklingai gyvą po sraigtasparnių plerpi- 

mo ir katerių burzgimo, šviesų, suplėšiusių ramybę ir spengiančią tamsą 
ten, kur pražuvo ir dingo Renė. 

Bet paklausyk, iš kažkur, iš kosmoso, pasigirsta ši daina, apsigyvena jūro- 
je rudens tamsoje ir šuniškame šaltyje, ritasi bangomis vėjyje, tuo tarpu 
Larsas Magnusas Lindbergas guli ten kažkur visiškai nusilpęs ir be sąmonės, 
o nuskandinta septintojo dešimtmečio pažiba iš raudonmedžio trankosi į 
kitas seklumas, kol sudūžta į šipulius. O kažkur ten, vandenyje, guli gelto- 
nas, vandens nepraleidžiantis magnetofonas ir nepraleidžia vandens. 


Didn't know what time it was the lights were low 

I leaned back on my radio 

Some cat was layin' down some rock'n roll lotta soul, he said 
Then the loud sound did seem to fade 

Came back like a slow voice on a wave of phase 

That weren't no D.J. that was hazy cosmic jive 


There's a starman waiting in the sky 
He'd like to come and meet us 

But he thinks he'd blow our minds 
There's a starman waiting in the sky 
He's told us not to blow it 

Cause he knows it's all worth while 
He told me: 

Let the children lose it 

Let the children use it 

Let all the children boogie. * 


* Laiko nebuvo, pricblanda... 
Pasirčmiau į radiją 
= Jausmingai, — sakė jis, — kažkas ten grojo rokenrolą 
Tada tas ryškus garsas, atrodo, lyg išblėso 
Po to sugrįžo jau kaip tylus balsas trumpomis bangomis 
Tai nebuvo D.J., tik migloti kosminiai tauškalai 


Danguje laukia ateivis 

Jis norėtų susitikti su mumis 

Tačiau jis mano, kad tik sumaišytų mums protus 
Danguje laukia atvivis 

Jis Kiepia, kad visko nesugadintumė 

Jis žino, kad viskas turi prasinų 

Jis man tarė: 

Tegu vaikai siaučia 

Tegu vaikai naudojasi savo jaunystė 

Tegu visi vaikai šoka bugivugį. (angl.) 


CiTATOS: 

7 puslapyje — T.S. Eliot The Love Song ofJ. Alfred Prufrock; 

25 puslapyje — Sten Selander Vetandets ūvenyr; 

104 puslapyje - Jean-Yves Cousteau Den tysta vūrlden; 
237-258 puslapiuose - David Bowie plokštelės The Rise and 
Fall of Ziggy Stardust and the Spiders from Mars dainų ištraukos; 
šen bei ten iš Nya Pressen, Life International, Anna ir Femina. 


Šis pasakojimas yra išgalvotas, vietomis ne visai tiksliai atkartojant 
dokumentinę medžiagą. 


Už vertingą informaciją dėkoju Kristinai W., Meretei, Pirui 
ir ypač Henrikai, kuriai skiriama ši knyga. 

